
Dedicată tuturor acelor oameni — şi de ce 
nu? — care, după publicarea Straniilor surate, 
l-au potopit pe autor cu versiunea proprie a 
versurilor din „Cântecul ariciului“. 

Vaăleu, văleu de mine... 


Iată Lumea Disc, care călătoreşte prin spaţiu pe spinarea a 
patru elefanţi care, la rândul lor, stau pe carapacea Marelui 
A'Tuin, testoasa cerească. 

Odată ca niciodată, un asemenea univers era considerat 
neobişnuit şi, poate, imposibil. 

Pe de altă parte... lucrurile erau așa simple, odată ca 
niciodată. 

Fiindcă universul era plin de ignoranță peste tot şi 
cercetătorul îl scotocea ca un prospector ghemuit lânga un 
pârâu de munte, căutând aurul cunoaşterii în pietrişul prostiei, 
în nisipul incertitudinii și printre gângâniile mişunătoare cu 
opt picioare ale superstiție. 

Din când în când se mai ridica şi zicea chestii de genul: 
„Ura, am descoperit a Treia Lege a lui Boyle“. Şi toată lumea 
ştia cum stau lucrurile. Dar problema e că ignoranţa a devenit 
mai interesantă, mai ales ignoranţa vastă şi fascinantă despre 
lucruri imense şi importante ca materia şi creaţia, şi oamenii 
au renunţat să-şi mai construiască răbdători căsuţele din 
surcele raţionale în mijlocul haosului universului şi au început 
să se preocupe de haos în sine — în parte fiindcă e mult mai 
uşor să fii expert în haos, dar mai ales fiindcă-ţi ies nişte 
modele trăsnet de pus pe tricoul. 


! Fractalii (n.tr.) 

Şi în loc să facă o cercetare ca lumeai, cercetătorii au 
început să se dea mari zicând cå de fapt e imposibil să cunoşti 
ceva, şi că oricum nu există nimic care să fie cu adevărat 
realitate şi pe care s-o poți cunoaşte, şi ce extraordinar de 
interesantă e chestia asta, şi apropo, ştii că s-ar putea să existe 
o grămadă de mici universuri peste tot, dar nu le putem vedea 
fiindca-s înfăşurate foarte strâns? Şi apropo, nu-i așa că am un 
tricou grozav? 

În comparaţie cu așa ceva, o țestoasă mare cu o lume în 
spinare e chiar banală. Cel puţin nu se face că nu există, şi 
nimeni de pe Lumea Disc nu a încercat vreodată să-i 
dovedească inexistenţa, de teamă să nu aibă cumva dreptate şi 
să se trezească plutind deodată prin spaţiu. Şi asta fiindcă 
Lumea Disc există chiar pe muchia realităţii. Orice flecuşteţ 
poate trece dincolo. Aşa câ, pe Lumea Disc, oamenii iau 
lucrurile în serios. 

Lucruri cum ar fi poveştile. 

Fiindcă poveştile sunt importante. 

Oamenii cred că poveştile sunt scrise de oameni. De fapt, 
e exact invers. 

Poveştile există independent de personajele lor. Dacă ştii 
asta, atunci cunoaşterea înseamnă putere. 

Poveştile, mari panglici fluturânde de spaţiu-timp mode- 
lat, au tot şerpuit şi s-au tot încolăcit în jurul universului de 
când a început timpul. Şi au evoluat. Cele mai slabe au pierit, 
cele mai tari au supravieţuit şi s-au îngrăşat cu fiecare ros- 
tire... poveşti, răsucindu-se în întuneric. 


! De exemplu, să găsească nenorocitul ala de fluture ale cărui fluturări au 
provocat furtunile astea din ultima vreme şi să-l facă să se oprească. 

Şi prin însăşi prezenţa lor, imprimă un motiv palid, dar 
insistent, pe haosul reprezentat de istorie. Poveştile sapă 
făgaşe suficient de adânci ca oamenii să le urmeze, aşa cum 
apa urmează mereu acelaşi drum când se scurge de pe munte. 
Şi de fiecare dată când un nou actor calcă pe poteca poveștii, 
şanţul se adânceşte. 

Asta se cheamă teoria cauzalităţii narative şi înseamnă 
că o poveste, odată ce a început, ja o formă. Adună vi- 
braţiile tuturor celorlalte reprezentări ale ei care s-au înfăp- 
tuit vreodată. 

De aceea istoria se tot repetă. 

Aşa încât o mie de eroi au furat focul de la zei. O mie de 
lupi au mâncat-o pe bunicuţa, o mie de prințese au fost să- 
rutate. Un milion de personaje inconștiente au călcat, neştiu- 
toare, pe potecile istoriei. 

A devenit acum imposibil ca al treilea şi cel mai mic 
dintre fiii unui rege să nu izbândească dacă porneşte într-o 
misiune care i-a ucis fraţii. 

Poveştilor nu le pasă cine ia parte la ele. Tot ce contează e 
ca povestea să fie spusă, să fie repetată. Sau, dacă preferaţi: 
poveştile sunt o formă de viaţă parazită, care mutilează alte 
vieţi după cum le convine!. 


i Şi oamenii se înşală cu privire la folclorul urban. Logica şi raţiunea ne spun 
că sunt ficțiuni, repovestite la infinit de oameni însetaţi de coincidenţe ciu- 
date, justiţie imanentă ş.a.m.d. Nu-i adevărat. Se întâmplă mereu, peste tot, 
dupa cum ricoşeaza poveştile prin univers. În fiecare clipă sute de bunici 
moarte sunt luate pe capotele mașinilor furate şi ciobăneşti germani loiali se 
îneacă muşcând degete de hoţ. Şi nu doar într-o singură lume. Sute de jivpts 
mercurieni de parte femeiască îşi fixează salvatorii cu cei patru ochi micuţi 
şi spun: „Soţul meu o să se-nfurie cumplit — era modulul lui de transport“. 
Folclorul urban e viu. 

E nevoie de tărie ca să te lupti cu ele şi să devii bicar- 
bonatul istoriei. 


Odată ca niciodată... 

Mâini cenuşii răsuciră ciocanul, lovind stâlpul atât de tare, 
încât se înfundă de-o şchioapă în pământul moale. 

Înca doua lovituri şi era fixat temeinic. 

Din copacii de pe marginea drumului, șerpi şi păsări 
priveau în tăcere. În mlaştină, aligatorii alunecau ca niște 
petice de apă dată naibii. 

Mâini cenușii luară braţul crucii şi-l fixară la locul lui, 
legându-l cu liane, strânse până trosneau. 

Femeia privi, apoi luă o bucăţică de oglindă şi-o legă de 
vârful stâlpului. 

— Haina, zise ea. 

EI lua haina şi-i petrecu mânecile pe braţele crucii. Lemnele 
nu erau destul de lungi, aşa câ manşetele atârnau goale. 

— Şi pălăria, zise ea. 

Era un joben înalt şi negru. Strălucea. 

Bucata de oglindă sclipea între bezna lui şi haină. 

— O să meargă? întrebă el. 

— Da, zise ea. Până și oglinzile se oglindesc. O oglindă 
împotriva alteia. Se încruntă, printre copaci, la un turn alb şi 
zvelt din departare. Trebuie să-i găsim imaginea. 

— Pâi atunci înseamnă cå trebuie s-ajungă departe. 

— Da. Avem nevoie de ajutor. 

Femeia privi prin luminiş. 

Invocase pe Domnul Drum Bun, Lady Bon Anna, Hota- 
loga Andrews şi Nea Pas Mare. Erau nişte zei cam de mâna 
a doua. 

Dar mai buni de-atât nu-i putuse face. 


* 

Aceasta este o poveste despre povești. 

Sau despre ce înseamnă, cu adevărat, să fii ursitoare. 

Dar, mai ales, despre oglinzi şi oglindire. 

În întreg multiversul, sunt sute de triburi înapoiate’ care 
nu suportă oglinzile şi imaginile fiindca, zic ei, fura o 
bucăţică din sufletul omului şi sufletul ţi se termină până la 
urmă. lar cei care poartă mai multe haine zic că e doar o 
superstiție, deşi oamenii care-şi petrec vieţile apărând în tot 
felul de imagini devin într-adevăr cam înguşti şi superficiali. 
Dar lumea atribuie chestia asta muncii excesive și expunerii, 
ceea ce e semnificativ. 

Doar superstiție. Dar superstiţia nu e obligatoriu greşită. 

O oglindă poate fura o bucăţică de suflet. O oglinda 
poate conţine imaginea întregului univers, un cer întreg 
de stele într-un crâmpei de sticlă argintată, subţire ca 
o răsuflare. 

Cine cunoaşte oglinzile cunoaşte aproape tot. 

Priveşte în oglindă... 

... mai departe... 

... Şi vezi o lumină roşiatică pe un munte iernatic, la mii 
de mile de căldura vegetală a mlaştinii... 


Localnicii îi spuneau Muntele Ursu. Asta fiindcă era 
pleşuv şi trebuia să urci sus ca s-ajungi acolo, nu fiindcă 
avea mulţi urşi. Confuzia creată era totuşi profitabilă; dese- 
ori apăreau prin sat tipi aroganţi cu arbalete solide, cu plase 
şi capcane, şi angajau ghizi localnici să-i ducă la urşi. Şi 
cum prin partea locului toată lumea câştiga din povestea asta, 
ba vânzând ghiduri turistice, ba hărţi cu peşterile urşilor, ba 


1 Considerate înapoiate, adică, de cei care poartă mai multe haine decât ei. 

facând bastoane cu urşi, ceasuri cu cuc şi cu urs, prăjituri în 
formă de urs şi câte şi mai câte, nimeni n-avea timp să 
corecteze ortografia!. 

Era un munte tare pleşuv. 

Majoritatea copacilor se dădeau bătuţi pe la jumătatea 
pantei, şi doar câţiva pini rezistau în vârf, dând cam aceeași 
impresie cu firele pricăjite pe care şi le răsfiră pe ţeastă un l 
chel care nu vrea så recunoască. 

Era un loc în care se întâlneau vrăjitoarele. 

În acea noapte, un foc ardea chiar în vârful muntelui. 
Figuri întunecate se mişcau în lumina tremurătoare. 

Luna plutea pe o dantelă de nori. 

Într-un târziu, o umbră înaltă, cu pălărie ascuţită, zise: 

— Adică toate aţi adus salată de cartofi? 


Una dintre vrăjitoarele din Munţii Vârfu Berbecelui, însă, 
nu era la sabat. Vrăjitoarelor le place şi lor să mai iasă din 
casă, dar, de data asta, avea o întâlnire mai importantă. Şi nu 
era genul de întâlnire pe care o poţi amâna. 

Desiderata Vâlcea îşi fâcea testamentul. 

Când era ea fată, bunica ei îi dăduse patru sfaturi 
importante ca să-i câlăuzească paşii tineri pe potecile încâlcite 
ale vieţii. 

Şi anume: 


! Greşelile de ortografie pot fi fatale. De exemplu, lacomul Seriph din Al-Ybi 
a fost blestemat odata de o zeitate agramată şi timp de câteva zile tot ce 
atingea se transforma în Avur; din întâmplare, ăsta era numele unui pitic 
mărunţel de sub un munte aflat la sute de mile departare, care s-a trezit târât 
vrăjitorește în regatul lui și multiplicat fară milă. Vreo două mii de Avur mai 
târziu, vraja s-a risipit. În ziua de azi, oamenii din Al-Ybi sunt renumiţi pen- 
tru câ-s mici de stat şi tare supărăcioşi. 


PRIN CELE STRĂINĂTĂŢI 13 


Să nu te încrezi niciodată într-un câine cu sprâncene 
galbene, 

Ia întotdeauna numele şi adresa flăcăului, 

Nu sta niciodată între două oglinzi, 

Şi poartă întotdeauna izmene foarte curate în fiecare zi, 
fiindcă nu ştii niciodată când te calcă vreun cal nărăvaş şi 
te-omoară, şi dacă te găsesc oamenii cu izmene murdare, ai să 
mori de ruşine. 

După care Desiderata se făcu mare şi deveni vrăjitoare. Şi 
unul dintre micile avantaje ale profesiei este că o vrăjitoare 

! ştie exact când va muri şi deci poate purta ce izmene vrea ea.! 

Asta fusese cu optzeci de ani în urmă, când ideea de a şti 
exact când ai să mori era foarte plăcută, fiindcă în sinea ta, 
fireşte, ştiai că ai să trăieşti veşnic. 

Asta a fost atunci. 

Dar acum e acum. 

Şi veşnicia nu pare să mai ţină aşa mult ca pe vremuri. 

Încă un buştean se prefăcu în scrum în vatră. Desiderata 
nu-şi bătuse capul să cumpere provizii pentru iarnă. Nu prea 
avea rost. 

Şi apoi, desigur, mai era şi chestia asta... 

O împachetase cu grijă, un pacheţel lung şi îngust. Acum 
împături scrisoarea, trecu adresa, după care o îndesă pe sub 
sfoară. Gata treaba. 

Ridică ochii. Desiderata orbise de treizeci de ani, dar asta 
nu reprezintă o problemă. De când se ştia, fusese binecu- 
vântată (dacă ăsta e cuvântul) cu darul clarviziunii. Aşa cá, 
dacă se ducea vederea obişnuită, pur şi simplu te antrenai să 
prezici prezentul, ceea ce e oricum mai uşor decât viitorul. 


1 Ceea ce explică multe despre vrăjitoare. 

Şi cum ochii minţii n-au nevoie de lumină, faceai economie 
de lumânări. Întotdeauna există o parte bună, dacă ştii unde să 
te uiţi. Metaforic vorbind. 

În faţa ei, pe perete, era o oglindă. 

Chipul din ea nu aparţinea Desideratei, care avea o faţă 
rotundă şi rozalie. 

Era chipul unei femei obişnuite să poruncească. Deside- 
rata nu era genul care să dea ordine. De fapt, chiar dimpotrivă. 

Femeia zise: 

— Eşti pe moarte, Desiderata. 

— Fără îndoiala. 

— Ai îmbătrânit. Cele ca tine aşa sfârşesc. Puterea ţi s-a 
dus aproape cu totul. 

— Aşa e, Lilith, zise Desiderata blând. 

— Aşa că n-o mai poţi ocroti. 

— Må tem cå nu, zise Desiderata. 

— Am rămas doar eu şi femeia cea rea din mlaştină. Iar eu 
voi învinge. 

— Aşa se pare, din păcate. 

— Trebuia sa-ţi găseşti o urmaşă. 

— N-am avut timp niciodată. Nu prea mă pricep la 
planificare. 

Faţa din oglindă se mări, ca şi cum purtătoarea ei se 
apropie puţin de partea ei de oglindă. 

— Ai pierdut, Desiderata Vâlcea. 

— Aşa se pare. 

Desiderata se ridică în picioare, un pic şovăielnic, şi luă o 
bucată de pânză. 

Faţa din oglindă părea furioasă. Era evident că, în opinia 
ei, oamenii care sunt învinşi ar fi cazul să arate abătuţi, nu ca 
şi cum S-ar amuza pe socoteala ta. 

— Nu înţelegi că ai pierdut? Ştii ce înseamna asta? 

— Ba înţeleg, foarte bine, zise Desiderata. Adio, milady. 

Puse pânza peste oglinda. 

Se auzi un şuier mânios, apoi linişte. 

Desiderata stâtu o vreme, pe gânduri. 

Apoi ridică fruntea şi zise: 

— Tocmai a fiert apa-n ceainic. Bei o ceaşcă de ceai? 

— NU, MULŢUMESC, se auzi o voce în spatele ei. 

— Aştepţi de mult? 

— DINTOTDEAUNA. 

— Nu te ţin din treabă, nu-i aşa? 

— ÎN NOAPTEA ASTA NU-S PREA OCUPAT. 

— Eu îmi fac nişte ceai. Cred cå mai e şi un biscuit. 

— NU, MULŢUMESC. 

— Dacă ţi se face poftă, e în borcanul de pe şemineu. Cera- 
mică kKlatchiana autentică, să ştii. Facută de un meşter klat- 
chian autentic. Din Klatch, adăugă ea. 

— SERIOS? 

— Obişnuiam să călătoresc mult, în tinereţe. 

- DA? 

— Frumoase zile. Desiderata răscoli jarul. Aşa era slujba, 
ştii. Probabil e la fel şi în cazul tău. 

- DA. 

— Nu ştiam niciodată când avea să mă cheme. Bine, tu 
ştii, normal. În bucătării mai ales. Mai mereu ajungeam prin 
bucătării. Şi câteva baluri, dar de obicei bucătării. 

Luă ceainicul de pe foc şi turnă apă clocotită în cana de 
pe vatră. 

— AHA. 

— Le îndeplineam dorinţele. 

Moarte păru nedumerit. 

- CUM ADICĂ? VREI SĂ SPUI... DULAPURI ÎN 
PERETE? CHIUVETE NOI? CHESTII DE-ASTEA? 

— Nu, nu. Dorinţele oamenilor. Desiderata suspină. Să fii 
ursitoare e o mare responsabilitate. Sa ştii când să te opreşti, 
vreau să spun. Oamenii ale căror dorinţe le îndeplineşti nu 
sunt întotdeauna cumsecade. Deci ce e bine să le dai : ce-şi 
doresc sau ce-ar avea nevoie? 

Moarte dădu din cap politicos. Din punctul lui de vedere, 
oamenii primeau ce li se dădea. 

- De exemplu, chestia asta din Genua... începu 
Desiderata. 

Moarte ridică iute privirea. 

— GENUA? 

— Ştii locul? Păi da, cum să nu... 

- ŞTIU... TOATE LOCURILE, BINEÎNŢELES. 

Chipul Desideratei se îmbiânzi. Cu ochii minţii, ea privea 
departe. 

— Eram două. Aşa fac ursitoarele, merg câte două. Eu şi 
Lady Lilith. Îți da multa putere treaba asta cu ursitul, e ca şi 
cum ai scrie istoria. Ce mai calea-valea, s-a născut fetiţa, 
din flori, dar nu prea conta, că părinţii puteau să facă nunta, 
doar câ nu prea le păsa de asta... şi Lilith i-a ursit frumuseţe 
şi putere și să se mărite cu un prinţ. Ce să spun! Şi de atunci 
tot trage sforile ca să se împlinească ursita. Ce mai puteam 
eu să fac? Nu te poţi împotrivi unei ursite ca asta. Lilith ştie 
ce putere au poveștile. Am fâcut ce am putut, dar Lilith e 
puternică. Aud că acum ea conduce oraşul. Dă peste cap o 
tará întreagă doar ca să îndeplinească povestea! Şi acum 
oricum e prea târziu. Cel puţin, pentru mine. Așa că predau 
responsabilitatea. Asta-i treaba cu ursitul. Nimeni nu vrea să 
fie ursitoare. Afară de Lilith, fireşte. Are o idee fixă cu 
chestia asta. Aşa că trimit pe altcineva. Dar s-ar putea să fie 
prea târziu. 

Desiderata era o fiinţă iertătoare. Ursitoarele capătă cu 
vremea o înţelegere profundă a naturii umane, iar ca urmare a 
acestui fapt, cele bune devin blajine şi cele rele, puternice. 
Nu-i stătea în fire să fie categorică, dar puteai să fii sigur 
că dacă ea foloseşte o expresie blândă ca o idee fixă, probabil 
că e vorba despre cineva aflat la mile dincolo de orizontul 
nebuniei şi care accelerează în continuare. 

Turnă ceaiul. 

— Asta-i problema cu clarviziunea, zise ea. Poţi să vezi ce 
se-ntâmplă, dar habar n-ai ce înseamnă. Am văzut viitorul. E 
cu o caleaşcă făcută dintr-un dovleac. Şi aşa ceva nu se poate. 
Şi mai sunt vizitii facuţi din şoareci, ceea ce e greu de 
crezut. Şi un ceas care bate miezul nopții, şi ceva legat de un 
pantof de sticlă. Şi toate astea o să se întâmple. Ca aşa-i cu 
poveştile. Şi pe urmă m-am gândit: Ştiu eu pe cineva care 
face poveştile să lucreze în folosul ei. 

Suspină din nou. 

— Ce mi-ar plăcea så merg eu la Genua, zise. Mi-ar prinde 
bine căldura. Şi vine şi Marţea Grasă. Pe vremuri mergeam 
mereu la Genua de Marţea Grasă. 

Urmă tăcere semnificativă. 

Apoi Moarte zise: 

- DOAR NU-MI CERI MIE SĂ ÎNDEPLINESC O 
DORINŢĂ? 

— Na-ţi-o bună! Da’ ce, îndeplineşte cineva dorinţele 
ursitoarelor? Desiderata avea din nou privirea aceea 
absentă, şi vorbea mai mult cu sine. Asta-i. Trebuie să le fac 
pe toate trei să meargă la Genua. Trebuie să se ducă, fiindcă 
le-am văzut acolo. Toate trei. Şi n-o să fie uşor, cu unele ca 
ele. Trebuie mintologie. Să le fac sa se trimită singure. 
Spune-i lui Esme Batevreme că trebuie să meargă undeva 
şi-o să stea acasă numai de încâpăţânată ce e. Zi-i că n-are 

voie, şi-o så se ducă, chiar de-ar fi să meargă până acolo pe 
sticla pisată. Asta-i chestia cu neamul Batevreme. Nu se 
dau bâtuţi nicicum. 

Ceva paru s-o amuze. 

— Dar una dintre ele n-o să aibă încotro şi-o să înveţe să 
piardă. 

Moarte nu spuse nimic. Din perspectiva lui, medită 
Desiderata, toata lumea învaţa så piarda, odată şi-odată. 

Desiderata îşi termină ceaiul. Apoi se ridică, îşi puse 
oarecum ceremonios pălăria ţuguiată şi ieşi şchiopătând pe 
uşa din dos. 

La câţiva paşi de casă, se găsea o groapă adâncă, săpată 
sub copaci, cu o scăriţă în ea, pusă de o persoană prevă- 
zătoare. Femeia cobori şi, cu oarecare dificultate, scoase 
scărița afară. Apoi se culcă, dar se ridică imediat în capul 
oaselor. 

— Domnul Crossit, trolul de la gater, face nişte sicrie foarte 
ieftine, dacă te mulțumeşti cu lemn de pin. 

-O SĂ ŢIN MINTE. 

— Şi-o să vină Hurker braconierul să astupe groapa diseară 
în drum spre casă, câ tot el a sâpat-o, zise ea cu voce destinsă. 
Îmi place sa fiu ordonată. Da tonul, maestre! 

- CUM? AHA. O FIGURĂ DE STIL. 

Ridica coasa. 

Desiderata Vâlcea trecu în lumea drepţilor. 


— Ia te uită, zise, n-a durut deloc. Şi ce facem acuma? 


Şi iata Genua. Regatul magic. Oraşul de diamant. Țara 
norocoasă. 

În inima orasului, o femeie stătea între două oglinzi, pri- 
vindu-şi reflecţiile întinzându-se spre infinit. 

Oglinzile erau la rândul lor în centrul unui octogon de 
oglinzi, deschis câtre cer în vârful celui mai înalt turn al 
palatului. Erau aşa de multe reflecţii, de fapt, încât era foarte 
greu să-ţi dai seama unde se terminau oglinzile şi unde 
începea persoana cea reală. 

Numele ei era Lady Lilith de Tempscire, deşi în cursul 
vieţii ei lungi și aventuroase mai avusese multe altele. Şi asta 
era ceva ce învățase de la început. Dacă voiai s-ajungi departe 
în viaţă — şi dintru început se hotărâse că voia să ajungă cât se 
poate de departe —, nu trebuie să-ţi pese de nume sau de 
unde-ţi tragi puterea. Îngropase trei bărbaţi, şi cel puţin doi 
dintre ei fusesera deja morți. 

Şi trebuia să călătoreşti mult. Fiindcă majoritatea 
oamenilor nu ajungeau prea departe de locul de baştină. Dacă 
schimbai ţara şi numele, şi ştiai cum să te porţi, lumea ţi se se 
deschidea dinainte ca o scoică. De exemplu, nu trebuise så 
străbată decât o sută de mile ca să devină Lady. 

Dar acum nu-i păsa cât de departe trebuie să meargă... 

Cele două oglinzi principale erau puse aproape — dar nu 
exact — faţă în faţă, aşa că Lilith putea să se uite peste umăr şi 
să-şi vadă imaginile cum se învârtejesc în jurul universului 
din oglindă. 

Se putea simţi pe sine cum se scurge în ea însăşi şi se 
multiplică prin toată infinitatea reflecţiilor. 

Când Lilith oftă şi ieşi din Spaţiul dintre oglinzi, se 
întâmplă ceva uimitor. Imaginile lui Lilith licăriră în aer 
înapoia ei pentru o clipă, ca niște umbre tridimensionale, 
înainte să pălească. 

Aşa deci... Desiderata era pe moarte. Babă băgăcioasă. 
Merita să moară. Niciodată nu înţelesese ce putere avea. Era 
una din alea care se tem să facă un bine ca nu cumva să iasă 
rău, care iau toate cele în serios şi atâta se constipă de dileme 

morale, că nu-s în stare să îndeplinească nici dorinţele unei 
furnici. 

Lilith privi panorama oraşului. Fi bine, cel puțin acum nu 
mai existau obstacole. Proasta aia de vrăjitoare voodoo din 
mlaştiná n-avea suficientă înțelegere ca să reprezinte mai mult 
decât o sâcâiala. 

Nimic nu stătea în calea a ceea ce Lilith iubea mai presus 
decât orice altceva. 

Un sfârşit fericit. 


Sus pe munte, sabatul se mai potolise. 

Artiştii şi scriitorii au avut întotdeauna idei cam exagerate 
despre ce se întâmplă la sabatul vrăjitoarelor. Asta din cauză 
că petrec prea mult timp închişi în casă, în odâi mici cu 
perdelele trase, în loc să iasă afară la aer curat şi sănătos. 

De exemplu, chestia cu dansatul în pielea goală. De 
obicei, la latitudini temperate sunt foarte puţine nopţile când 
poţi să țopâi pe-afară dezbrăcat la miezul nopţii, fârâ sa mai 
punem la socoteală problema pietrelor, a mărăcinilor şi a 
aricilor neaşteptaţi. 

Pe urmă chestia cu zeii cu cap de ţap. Majoritatea vră- 
jitoarelor nu cred în zei. Ştiu că ei există, bineînţeles. Chiar 
mai au de-a face cu ei din când în când. Dar nu cred în ei. 
Îi cunosc prea bine pentru aşa ceva. Ar fi ca şi cum ai crede 
în poştaş. 

Mai e şi mâncarea şi băutura — bucățele de reptile şi alte 
de-astea. De fapt, aşa ceva nu le place vrăjitoarelor deloc. În 
cel mai râu caz, o vrăjitoare din cele mai în vârstă o să se-ndoa- 
pe cu turtă dulce înmuiată în ceai cu atâta zahăr că stă 
lingurița dreaptă, şi dacă-i prea fierbinte, bea ceaiul din 
farfurioară. Şi o face scoțând tot felul de zgomote, în genere 

asociate celor ca de ţeavă desfundată. De fapt, s-ar putea ca 
mâncatul broaştelor râioase să fie chiar preferabil. 

Şi pe urmă mai sunt alifiile mistice. Dintr-un noroc chior, 
aici artiştii şi scriitorii au nimerit-o. Majoritatea vrăjitoarelor 
sunt în etate, şi cam pe-atunci capătă omul dorinţă de alifii; 
cel puţin doua dintre vrăjitoarele de faţă se dăduseră cu 
faimoasa unsoare pentru piept din grăsime de gâscă şi salvie a 
Bunei Batevreme!. Asta nu te făcea să zbori şi să ai viziuni, 
dar cel puţin prevenea răceala; poate şi pentru că după vreo 
două săptămâni căpăta aşa un miros şi ţinea lumea la aşa 
distanţă, că nu te mai puteai molipsi de la nimeni. 

Şi, în fine, sabaturile în sine. Vrajitoarea obişnuită nu e de 
felul ei un animal social în ce le priveşte pe celelalte vrăji- 
toare. Prea multe personalităţi dominante. Sunt ca o ceată de 
naşi fără mafie. Legea nescrisă de bază a vrăjitoriei sună cam 
aşa: „Nu face ce vrei tu, fă ce zic eu“; de-asta numărul firesc 
al vrăjitoarelor dintr-un grup e unu. Vrăjitoarele se-adună 
numai când n-au încotro. 

Ca acum. 

Având în vedere absenţa Desideratei?, conversaţia ajun- 
sese în mod natural la penuria actuală de vrăjitoare. 

— Cum, nici una? zise Buna Batevreme. 

— Nici una, răspunse Gramatia Brevis. 

— Asta-i groaznic, zise Buna. Dezgustător! 

— Cum? zise Baba Ducetea?. 

— Zice că-i dezgustător! zbieră Gramatia Brevis. 

— Hai? 


1 În original, Granny Weatherwax (n.tr.) 

' Desiderata trimisese un bilet prin Baba Ducetea, să-şi ceară iertare cå nu 
vine la adunare fiindca-i moartă. Clarviziunea îţi permite să-ţi organizezi la 
perfecţie viaţa sociala. 

3 În original Old Mother Dismass (n.tr.) 

— Nu găsirăm nici o fată! Să ia locul Desideratei! 

— Aha. 

Toată lumea chibzui la consecinţe. 

— Dacă nu mâncaţi cojile, daţi-mi-le mie, zise Ţaţa Ogg!. 

— Aşa ceva nu s-a pomenit când eram eu tânără, zise 
Buna. Numai de partea asta a muntelui eram douasprezece 
vrăjitoare. Bine, asta era înainte de moda asta nouă — se 
strâmbă ea — cu distracţia. Prea multă distracţie în ziua de azi. 
Când eram eu fată, nu se distra nimeni. N-aveam timp. 

— Tempo sfugii, zise Ţaţa Ogg. 

— Ce? 

— Tempo sfugii. Adică asta a fost atunci, dar acuma e 
acuma, zise Ţaţa. 

— N-am nevoie să-mi spui tu asta, Gytha Ogg. Ştiu şi eu 
când e acuma. 

— Trebuie så te schimbi după vremuri. 

— Nu văd de ce. De ce så... 

— Carevasazică o să trebuiască să ne-mpaărțim locurile ei, 
zise Gramatia Brevis. 

— Ba pardon, sări numaidecât Buna Batevreme. Deja mă 
ocup de patru sate. Nici n-are mătura timp să se răcească. 

— Păi, acum că muri şi Mama Vâlcea, e clar că suntem 
prea puţine, zise Gramatia Brevis. Ştiu că nu făcea ea mare 
lucru, că mai avea şi slujba cealaltă, dar era acolo. Asta 
contează, să fii acolo. Trebuie să existe o vrăjitoare a satului. 

Cele patru vrăjitoare priveau în foc, abătute. De fapt, doar 
trei dintre ele — Ţaţa Ogg, care era mai optimistă de felul ei, 
prăjea pâine. 

— În vale la Izvorul Racului au adus un vrăjitor, zise 
Gramatia Brevis. N-a avut cine să vină-n loc când s-a dus 


1 În original, Nanny Ogg (n.tr.) 

Buna Dâjeaba, aşa c-au trimis la Ankh-Morpork după un 
vrăjitor. Un vrăjitor adevărat. Cu toiag. Şi-a deschis prăvălie, 
are şi firmă la poartă. Scrie Vrajitor. 

Vrăjitoarele oftară din rărunchi. 

— Se duse şi Madam Pârleală, zise Gramatia. Şi tuşa 
Măzăriche, 

— Cine, Mabel Maăzăriche bătrâna? spuse Ţaţa Ogg 
împroşcând firimituri. Câţi ani avea? 

— O sută nouăsprezece, zise Gramatia. Eu îi spusei: Nu te 
mai duce să te caţări pe stânci la vârsta dumitale, dar nu vru 
să m-asculte. 

— Aşa sunt unele, zise Buna. Catâri, nu alta. Zi-le că n-au 
voie să facă ceva şi nu se lasă până nu-ncearcă. 

— Îi auzii şi ultimele cuvinte, zise Gramatia. 

— Serios? Şi ce-a zis? întreba Buna. 

— „La naiba“, pe câte-mi aduc aminte, răspunse Gramatia. 

— Aşa şi-ar fi dorit să sfârşească, zise Ţaţa Ogg. 

Celelalte vrăjitoare încuviinţară. 

— Ştiţi... s-ar putea să se termine cu vrăjitoria prin părţile 
astea, zise Gramatia Brevis. 

Priveau din nou în foc, cu toatele. 

— N-are nimeni nişte halviţă? întrebă Ţaţa Ogg, plină de 
speranţă. 

Buna Batevreme se uită la surorile ei de vrăjitorie. Pe 
Gramatia Brevis nu putea s-o sufere; baba aia era învăţătoare 
la şcoala de pe partea cealaltă a muntelui şi avea obiceiul 
enervant de a fi rezonabilă când încercai s-o înfurii. Şi Baba 
Ducetea era probabil cea mai inutilă sibilă din istoria reve- 
laţiei oraculare. Cât despre Ţaţa Ogg, care era prietena ei cea 


mai bună, n-o aproba deloc. 

— Dar fata aia, Magrat!? zise Baba Ducetea pe un ton 
nevinovat. Partea ei e chiar lângă a Desideratei. N-ar putea 
să-şi ia mai multe sarcini? 

Buna Batevreme şi Ţaţa Ogg se priviră o clipă. 

— Cam are păsărele la mansardă, zise Buna. 

— Haida-de, Esme, făcu Ţaţa Ogg. 

— Ba eu zic că-i dusă, zise Buna. Doar nu vreţi să spuneţi 
că toată povestea aia cu legăturile ei nu-nseamnă că-i 
deranjată la cap!? 

— Ba n-a zis aşa ceva, sări Ţaţa. A zis că vrea să ia legătura 
cu ea însăşi, să ştie cine e. 

— Pâi da, zise Buna Batevreme. Eu i-am spus: Mamă-ta a 
fost Simplicity Usturoi, bunică-ta — Araminta Usturoi, 
Yolanda Usturoi îţi e mătuşă şi tu eşti... tu îţi eşti eu/ Buna se 
lasă pe spate cu aerul satisfăcut al celui care a rezolvat tot ce e 
de rezolvat în ceea ce priveşte crizele de identitate. Dar nici 
n-a vrut să audă, adăugă. 

Gramatia Brevis se încruntă. 

— Magrat? zise. 

Încerca să şi-o aducă aminte pe cea mai tânără vrăjitoare 
din Munţii Vârfu Berbecelui şi-şi aminti — mă rog, nu o faţă, 
ci o expresie cam aiurită de bunăvoință lacrimoasă, înţepenită 
între un trup ca o prâjină şi un par ca o claie de fân după 
furtuna. O neobosită facatoare de fapte bune. Una din alea 
care-şi fac griji tot timpul, care culeg puişori căzuţi din cuib şi 
plâng când le mor, deşi ăsta e rolul puişorilor căzuţi din cuib 
în planul Mamei Naturi. 

— Parcă nu era aşa, zise ea. 

— Şi mai spunea că vrea să fie mai autoritară, adăugă 
Buna. 


1 În original, Magrat Garlick (n.tr.) 

— Păi foarte bine, zise Ţaţa Ogg. Nu se poate vrăjitoare 
fără autoritate. 

— Da” ce, am zis eu că nu-i bine? sări Buna. Aşa i-am şi 
spus, poţi să fii cât de autoritară vrei, zic, da” să faci ce ţi 
se spune. 

— Dă-te cu asta şi trece într-o săptămână, două, zise Baba 
Ducetea. 

Celelalte vrăjitoare o priviră cu atenţie, să vadă dacă mai 
are ceva de spus. Se părea cà nu. 

— Şi ţine... ce ţine, Gytha? zise Buna. 

— Cursuri de autoapărare, răspunse Ţaţa. 

— Dar e vrăjitoare, sublinie Gramatia. 

— Păi asta i-am spus şi eu, zise Buna, care o viaţă în- 
treagă umblase noaptea fără frică prin pădurile colcâind de 
bandiți ale munților, cu convingerea fermă că întunericul nu 
putea ascunde nimic mai îngrozitor decât era ea însăşi. Dar 
cică nu asta e ideea. Auzi, nu asta e ideea. Pe cuvântul meu 
că aşa a zis. 

— Însă nu se duce nimeni la cursurile ei, spuse Ţaţa Ogg. 

— Dar nu trebuia să se mărite cu regele? întrebă Gramatia 
Brevis. 

— Şi eu credeam la fel, zise Țața. Dar o ştiţi pe Magrat. Îi 
vin tot felul de idei. Acum zice că nu vrea să fie o jucărie 
sexuală. - 

Rumegară cu toatele ideea. Într-un final Gramatia Brevis 
zise, încet, ca una care se trezeşte din adâncurile meditaţiei: 

— Dar n-a fost niciodată o jucărie sexuală. 

— Sunt fericită să mărturisesc că nici măcar nu știu ce-i 
aia, zise Buna Batevreme cu glas ferm. 

— Eu da, spuse Ţaţa Ogg. 

Celelalte o priviră. 

— Fii-miu Shawn a adus una odată acasă din străinătate. 

Celelalte o priviră în continuare. 

— Era maro şi grasă, cu mărgele şi o faţă şi cu două găuri 
ca să legi o sfoară. 

Explicaţia nu păru să le abată privirile. 

— Mă rog, el asta a zis că e, spuse Ţaţa. 

— Cred cà aia e mai curând un idol al fertilităţii, zise 
Gramatia Brevis, cu bunăvoința. 

Buna dadu din cap câ nu. 

— Eu nu cred că Magrat... începu. 

— Ba nu face nici doi bani, zise Baba Ducetea, de prin ce 
moment al timpului se găsea în clipa aceea. 

Problema era că nu prea ştia nimeni. 

Asta era boala profesională la vrajitoarele ciarvăzătoare. 
Mintea omenească nu e făcută să fie zvârlită de colo-colo de-a 
lungul autostrăzii timpului şi se poate întâmpla, cum s-ar zice, 
să i se desprindă ancora; şi-atunci vede la nimereală ba în 
trecut, ba în viitor, şi doar din când în când prezentul. Baba 
Ducetea nu mai putea focaliza în timp. Asta însemnând că 
daca vorbeai cu ea în august, ea probabil cå te asculta în 
martie. Tot ce puteai face era să-i spui ce ai de spus şi să speri 
c-o să audă data viitoare când îi trecea mintea pe-acolo. 

Buna îşi flutură mâinile prin faţa ochilor nevăzători ai 
Babei Ducetea. E 

— lar e dusă, zise ea. 

— Pai, dacă Magrat nu poate, ar mai fi Millie Voiebuna de 
la Curmătura, zise Gramatia Brevis. E o fata harnică. Doar că 
mai saşie ca Magrat. 

— Şi ce dacă, unei vrăjitoare îi şade bine să fie saşie, spuse 
Buna Batevreme. 

— Da, dar trebuie să nu te-ncurce, zise Ţaţa Ogg. Gertie 
Simmons a bătrână era aşa de saşie, că-şi tot deochea vârful 
nasului. Pâi cum, o să ajungă oamenii să-şi închipuie că daca 

supără o vrăjitoare, bombâne şi blestemă şi pe urmă tot ei îi 
cade nasul! 

Priviră iar în măruntaiele focului. 

— Dar nu şi-o fi ales Desiderata vreo urmaşă? întrebă 
Gramatia Brevis. 

— În nici un caz, zise Buna Batevreme. Nu se obișnuiește 
aşa ceva pe la noi. 

— Da, dar Desiderata nu prea stătea pe-aici. Cu slujba ei, 
mai mereu era prin cele străinătăţi. 

— Nu suport străinătăţile, zise Buna Batevreme. 

— Dar ai stat în Ankh-Morpork, zise Ţaţa Ogg cu blândeţe. 
Asta-i în străinătate. 

— Ba deloc. E doar departe. Străinătatea e altceva. E când 
balmăjesc toţi la tine pe străineşte şi mănâncă lături de-alea 
Străineşti şi se-nchină la tot felul de lucruri, zise Buna Bate- 
vreme, ambasadoare a bunăvoinţei. Strâinătăţile pot s-ajungă 
şi la o azvârlitură de băț, dacă n-ai grijă. Ptiu! pufni, dispre- 
țuitor. Cine ştie ce blestemăţii o fi adus de-acolo! 

— Odată mi-a adus un platou frumos, alb cu albastru, zise 
Ţaţa Ogg. 

— Ştiţi ceva, spuse Gramatia Brevis. Mai bine ar merge 
una dintre noi pe la ea, să vadă de casă. Avea multe lucruri 
bune pe-acolo. Să nu vină vreun hoţ şi să scotocească prin ele. 

— Nu-mi închipui ce hoţ ar îndrăzni să intre la o vră... 
începu Buna, apoi se opri brusc. Aşa e, zise ea umil, bună 
idee. Am eu grijă. 

— Nu, lasă, mă duc eu, sări Ţaţa Ogg, care avusese şi ea 
vreme să priceapă. E chiar în drumul meu. Nu må deranjează. 

— Nu, lasa, o s-ajungi târziu acasă, zise Buna. Nu te mai 
osteni. Mă ocup eu. 

— O, nu-i nici o osteneală, spuse Ţaţa Ogg 

— N-are rost să te oboseşti, la vârsta ta, scrâşni Buna 
Batevreme. 

Se înfruntară din priviri. 

— Nu våd ce importanţă are, zise Gramatia. Decât să vă 
certaţi, mai bine mergeţi amândouă. 

— Eu sunt o ţâră ocupată mâine, zise Buna. După prânz e 
bine? 

— Sigur, încuviinţă Ţaţa Ogg. Ne întâlnim acasă la ea. 
Imediat după prânz. 

— Am avut şi noi una, da” i-a căzut țâmburuşul şi s-a pierdut, 
spuse Baba Ducetea. 


Hurker braconierul isprăvi de umplut groapa cu pământ. 
Simţea cå era cazul să spună câteva cuvinte. 

— Păi, cam asta ar fi, zise. 

„Fusese o vrăjitoare tare cumsecade, se gândi, în vreme ce 
intra în căsuţă, în întunericul dinaintea zorilor. Altele — deşi 
sunt nişte femei minunate, se grăbi el să adauge în sinea sa, de 
toată isprava, mai mare dragul să te fereşti de ele — te iau cam 
de sus. Doamna Vâlcea fusese însă un om care ştia să asculte.“ 

Pe masa din bucătărie se găseau un pacheţel lunguieţ, câteva 
monede şi un plic. 

Deschise plicul, deşi nu-i era adresat. 

Înauntru se afla un plic mai mic şi alături un bileţel. 

Bileţelul zicea aşa: 


Sunt cu oichii pe tine, Albert Hurker. Du pachitul şi plicu 
Ja andresá şi dacă vei Cuteza a trage cu oichiul înlâuntru ce vei 
pati va fii îngrozitoriu. Ca Ursitoarie profesionistă nam 
îngâduinţă så blestem dar Prezic că teva mușca un Lup Turbat 


iar piciorul țise vaface Verdie şi Carnia tise va Topi şi apoi va 

Cadia cu totul, se nu me Întrebi cum de ştiu, defapt nici nu 
„poţi fiindcă-s muartă. Cu drag, Desiderata. 


Luă pachetul cu ochii închişi. 
* 

Lumina călătoreşte încet prin vastul câmp magic al Lumii 
Disc, şi la fel şi timpul. După cum zice Țața Ogg, când e seară 
la Genua, e marţi pe-acilea... 

De fapt, la Genua era dimineaţă. Lilith era în turnul ei 
de oglinzi, şi-şi trimitea imaginile în întreaga lume. Se afla 
în căutare. 

Oriunde sclipea soarele pe creasta unui val, oriunde lucea 
un petic de gheaţă, oriunde era o oglindă, pe oriunde se 
reflecta lumina, Lilith putea privi către lume. Nu aveai nevoie 
de o oglindă magică. Orice oglindă era bună, dacă ştiai cum 
s-o foloseşti. Şi Lilith, scăpărând de puterea adunată a mi- 
lioane de imagini, ştia asta foarte bine. 

O rodea totuşi îndoiala. Poate că Desiderata se desco- 
torosise totuşi de ea. Aşa faceau soiul ăsta de femei. Cele 
conştiincioase. Şi probabil i-o dăduse proastei ăleia cu ochi 
lăcrimoşi care tot venea pe la ea, aia cu zorzoane ieftine şi 
haine de prost gust. Era exact genul la care s-ar fi aşteptat. 

Dar Lilith voia să se asigure. Doar în felul acesta ajunsese 
unde se găsea azi. 

În baltoace şi în geamuri, în tot regatul Lancre, chipul lui 
Lilith apărea preţ de o clipă şi apoi pleca mai departe... 


Şi acum era dimineaţă în Lancre. Ceţurile toamnei se 
rostogoleau prin pădure. 

Buna Batevreme împinse uşa căsuţei. Era descuiată. 
Singurul musafir pe care-l aşteptase Desiderata nu era genul 
care să ţină seama de zăvoare. 

— S-a îngropat în curtea din dos, se auzi o voce în spa- 
tele ei. 

Era Ţaţa Ogg. | 

Buna chibzui ce să faca. Dacă atrăgea atenţia asupra 
faptului câ Ţaţa Ogg venise mai devreme cu bună ştiinţă, 
pentru a scotoci de una singură prin casă, asta ar fi dus la 
întrebări despre ce căuta ea însăşi aici. Poate că dacă i s-ar fi 
acordat suficient răgaz, ar fi putut răspunde la ele. Dar, una 
peste alta, mai bine o lăsa baltă. 

— Da, da, spuse ea dând din cap, ordonată femeie, mereu a 
fost aşa Desiderata. 

— Din cauza slujbei, ştii, zise Ţaţa, trecând pe lângă ea şi 
cântărind din priviri cele ce se găseau prin cameră. Trebuie să 
tii bine socoteala lucrurilor, cu o slujbă ca a ei. Măiculiţă, ce 
ditamai motanul! 

- Ăla-i leu, zise Buna Batevreme, cu ochii la capul 
împâiat de deasupra căminului. 

— Må rog, ce-o fi fost, trebuie c-avea ceva viteză când a 
intrat în zid, spuse Ţaţa Ogg. 

— L-a omorât careva, zise Buna, uitându-se prin încăpere. 

— Cred şi eu, zise Ţaţa Ogg. Pai şi eu, dacă vedeam aşa 
ceva rozându-mi peretele, îi lipeam una cu vătraiul! 

Desigur, o casă de vrăjitoare nu are un tipic anume, dar 
cea în care se găseau era cât se poate de neobişnuită. Pe lângă 
animalele împâiate, pereţii erau încărcaţi cu rafturi de cărţi şi 
acuarele. În suportul de umbrele trona o suliță. În locul 
oalelor de lut, bufetul era plin de vase de bronz cu forme 
bizare şi de porțelanuri fine, albastre. Nici urmă de buruieni 
uscate, în schimb găseai o mulţime de caiete, majoritatea pli- 
ne cu scrisul mărunt şi regulat al Desideratei. O masă întreagă 
era acoperită cu hărţi, minuţios desenate. 

Bunei Batevreme nu-i plăceau hărţile. Avea ea o impresie 
că tratau cam de sus peisajul. 


! Țaţa Ogg nu ştia ce înseamnă a fi cochetă, dar avea o bănuială. 

— S-a plimbat ceva, zise Ţaţa Ogg, luând în mână un 
evantai de fildeş sculptat şi jucându-se, cocheta, cu el.! 

— Păi, ei îi venea uşor, zise Buna, deschizând nişte sertare. 
Îşi trecu degetele pe polita caminului, apoi şi le inspectă cu 
ochi critic. Putea să dea şi ea niţel cu cârpa pe ici, pe colo, 
mormăi. Eu n-aş muri ştiind că las casa în halul ăsta. 

— Mă întreb unde o fi pus... ştii tu... chestia... zise Ţaţa 
Ogg, deschizând uşiţa pendulei să se uite înăuntru. 

— Ruşine să-ţi fie, Gytha Ogg, spuse Buna. Nu asta 
căutăm! 

— Sigur că nu. Mă gândeam şi eu... 

Ţaţa Ogg încercă să se ridice-n vârful picioarelor pe furiş, 
ca să vadă sus pe bufet. 

— Gytha! Ruşine! Fugi de-aici şi fă nişte ceai! 

— Bine, bine. 

Ţaţa Ogg dispăru în bucătărie, bombânind. Câteva clipe 
mai târziu se auzi scârţâitul pompei de apă. 

Buna Batevreme se furişă până la fotoliu şi pipăi iute pe 
sub perne. 

Din bucătărie se auzi troncâănind. Buna se îndreptă grabnic 
de spate. 

— Nici sub chiuvetă nu cred să fie! strigă ea. 

Răspunsul Ţaţei Ogg nu se auzi. 

Buna stătu locului o clipă, apoi păşi repede până la şemi- 
neu. Bagă mâna pe coş şi pipăi în jur. 

— Cauţi ceva, Esme? zise Țata Ogg din spatele ei. 

— E plin de funingine pe-aici, spuse Buna, îndreptându-se 
repede de şale. Plin de funingine! 

— Deci nu e nici acolo, nu? întrebă Ţaţa Ogg cu voce 
dulce. 

— Habar n-am despre ce vorbeşti. 

— Nu te mai preface. Toată lumea ştie că trebuie să fi avut 
una, zise Ţaţa Ogg. Ţine de slujba ei. Cam asta e toată slujba, 
de fapt. 

— În fine... poate voiam şi eu s-arunc o privire, recunoscu 
Buna. S-o ţin un pic în mână. Nu s-o folosesc. Asta în nici un 
caz. Am văzut-o doar o dată sau de două ori. Nu mai sunt 
multe în ziua de azi. 

Ţaţa Ogg încuviinţă. 

— Nu se mai găseşte lemnul potrivit, zise. 

— Crezi că s-o fi ingropat cu ea? 

— Eu, una, n-aş face așa ceva. E răspundere mare. Şi, 
oricum, n-ar rămâne ea îngropată. Lucrurile astea vor să fie 
folosite. Ți s-ar învârti prin sicriu şi n-ar sta locului o clipă. 
Ştii doar ce încâpăţânate sunt. 

Ţata Ogg se mai îmblânzi. 

— Ma duc să våd de ceşti. Tu fă focul. 

Plecă înapoi în bucătărie. 

Buna Batevreme câută pe poliţă după chibrituri, apoi îşi 
aminti că nu erau chibrituri de gasit. Desiderata spunea mereu 
că era mult prea ocupată ca să nu folosească magia în 
gospodărie. Până şi rufele se spălau singure. 

Buna nu era de acord cu magia în scopuri casnice, dar de 
data asta era nervoasă. Şi avea poftă de ceai. 

Zvârli nişte lemne în vatră şi se încruntă la ele până se 
aprinseră de ruşine. 

Şi atunci îi câzură ochii pe oglinda acoperită. 

— Ia te uită! De ce-o fi acoperit-o? murmură ea. Nu ştiam 
că Desideratei îi era frică de trăsnete. 

Dadu pânza la o parte. 

Fácu ochii mari. 

Puţini oameni pe lume aveau atâta autocontrol ca Buna. 
Era strict ca un drug de fontă. Şi tot atât de flexibilă. 

Fâcu oglinda ţandări. 


Lilith tresări, în turnul ei de oglinzi. 
Ea? 

Faţa i se schimbase, bineînţeles. Îmbătrânise. Trecuse 
multă vreme. Dar ochii nu se schimba, şi vrăjitoarele se uită 
întâi la ochi. 

Tocmai ea! 


Magrat Usturoi, vrăjitoare, stătea şi ea în faţa oglinzii. În 
cazul ei, o oglindă totalmente nonmagică. Şi încă întreagă, 
deşi de vreo două ori fusese cât pe ce. 

Se încruntă la imaginea ei, apoi îşi băgă nasul în broşurica 
ieftină care-i sosise deunăzi. 

Şopti ceva nedeslușit, apoi se îndreptă de spate, întinse 
mâinile, lovi aerul cu multă energie şi zise: 


Magrat se considera a fi destupată la minte, deschisă. 
Era deschisă ca un câmp, deschisă cum e cerul. Nici o 
minte nu s-ar fi putut deschide mai mult, decât poate doar 
cu ajutor chirurgical. Şi era mereu în aşteptarea a ceva care 
s-o umple. 

Momentan se umplea cu căutarea păcii interioare şi a 
armoniei cosmice şi a adevăratei esențe a Fiinţei. 

Când lumea zice „Mi-a venit o idee“, asta nu e o simplă 
metaforă. Inspiraţii în stare pură, particule de gândire 
încapsulată burniţează permanent prin univers. Şi sunt atrase 
de capete precum cel al lui Magrat cam în felul în care apa se 
scurge într-o groapă din deşert. 

Numai din cauza mamei, care nu fusese atentă la orto- 
grafie, credea ea. O mamá iubitoare ar fi scris corect, Marga- 
reta. Şi atunci pe ea ar fi strigat-o Marga, sau Greta — nume 
solide, sonore, de încredere. Dar cu Magrat nu prea aveai ce 
face. Suna a jivină din cele care-şi sapă vizuini prin malurile 
râului şi le inundă apa toată ziua. 

Se gândise ea să-şi schimbe numele, dar inima îi spunea 
în taină că n-avea să meargă. Chiar dacă ar deveni Chloe sau 

Isobel la suprafaţă, dedesubt tot Magrat ar fi ramas. Dar i-ar 
fi placut să încerce. Sâ nu mai fie Magrat, măcar pentru 
câteva ceasuri. 

Gânduri dintr-astea pot face oamenii să pornească pe calea 
Regaâsirii de Sine. Şi Magrat învățase de mult că dacă cineva a 
pornit pe calea Regasirii de Sine, nu era înţelept să-i spună şi 
Bunei Batevreme, care socotea ca emanciparea femeii e o 
boală despre care nu se face să vorbeşti de faţă cu bărbaţii. 

Ţaţa Ogg era mai înţelegătoare, dar cam avea tendinţa sa 
scape vorbe cu două înţelesuri, credea Magrat, deşi din 
punctul de vedere al Ţaţei aveau un singur înţeles şi se 
mândreau cu el. 

Pe scurt, Magrat, care nu mai spera să înveţe nimic de la 
îndrumătoarele ei mai vârstnice, începuse să caute 
înţelepciunea mai departe. Mult mai departe. Cât de departe 
se putea. 

Un lucru interesant la căutătorii înţelepciunii e că, 
indiferent de unde se trag, caută întotdeauna înţelepciunea 
tocmai în celalalt capăt al lumii. Înţelepciunea e unul dintre 
acele lucruri care par cu atât mai mari cu cât sunt privite mai 
de departe.! 


! De exemplu, Calea Doamnei Cosmopolit, foarte apreciată printre tinerii 
din vâile ascunse în zăpezile veșnice ale Munţilor Vârfu Berbecelui. 
Dispreţuind spusa înaintaşilor lor cu robe portocalii şi morişti de rugăciune, 
ei călătoresc deseori până în strada Quirm nr. 3, în oraşul înceţoşat Ankh- 
Morpork, ca să caute înţelepciunea la picioarele Dnei Marietta Cosmopolit, 
croitoreasă. Nimeni nu ştie motivul, în afară de sus-menţionata atracţie a 
înțelepciunii îndepărtate; fiindca oricum nu înţeleg nici o vorbă din ce spune — 
sau, de obicei, ţipă — dumneaei. Mulţi novici raşi în cap s-au întors în chili- 
ile lor să mediteze la mantra ocultă ce le-a fost împărtăşită, ca de pildă: 
„Cara-te de-aici!“ sau „Dacă mai våd vreun diavol de-ăsta portocaliu că se 
zgâieşte la mine, îl pocnesc, s-a-nţeles?“ sau „Ce tot veniţi năpârstocilor să 
vă holbaţi la picioarele mele?“ Şi-au creat până şi o formă de arte marţiale 
ca să-şi retrăiască experienţele, în care ţipă cuvinte neînţelese unii la alţii şi 
apoi se pocnesc cu mătura. 

Momentan, Magrat îşi regăsea sinele cu ajutorul Căii 
Scorpionului, care promitea armonie cosmică, uniunea cu 
sinele profund şi posibilitatea de a-i scoate adversarului 
rinichii prin urechi. Făcuse comandă şi-i venise prin poştă. 

Erau şi nişte probleme. Autorul, Lua-Mi-aş Singur-Be- 
regata, îşi dădea o adresă în Ankh-Morpork. Nu prea părea cel 
mai bun sediu pentru înţelepciunea cosmică. Şi, deşi scrisese 
o mulţime de lucruri despre cum trebuie să foloseşti Calea 
doar pentru iluminare şi nu în scopuri agresive, sfaturile 
respective erau înghesuite cu litere foarte mărunte printre 
desene extravagante înfaţişând indivizi care se băteau cu 
îmblăcie pentru orez şi făceau „Hai-a!“ Mai încolo învăţai şi 
să tai cărămizi în două cu palma şi să mergi pe cărbuni încinşi 
şi alte chestii cosmice. 

Magrat se gândea că Ninja era un nume foarte frumos 
pentru o fată. 

Îşi măsură din nou din priviri adversarul din oglindă. 

Cineva bătu la uşă. Magrat deschise. 

— Hai-a? zise. 

Hurker braconierul se dadu un pas îndărăt. Era oricum 
destul de tulburat; un lup furios îl urmărise bună bucată din 
drumul prin pădure. 

— Ăă, zise el. Se aplecă spre ea, teama făcând loc îngri- 
jorării. V-aţi lovit la cap, duduie? 

Magrat îl privi fără a pricepe. Apoi zorii comprehen- 
siunii se iviră. Duse mâna la cap şi-şi dezlegă eşarfa cu 
crizantemă de pe frunte, fără de care e aproape imposibil să 
atingi cum se cuvine iluminarea răsucind coatele adver- 
sarului cu 360 de grade. 

— Nu, zise ea. Ce doreşti? 

— Am un pachet pentru matale, zise Hurker, dându-i-l. 

Avea cam jumătate de metru lungime şi era foarte subțire. 

— E un bilet, zise Hurker amabil. 

Se foi pe lângă ea în vreme ce Magrat desfăcea biletul, 
încercând să-i citească peste umar. 

— E numai pentru mine, spuse Magrat. 

— Aşa? zise Hurker, blajin. 

— Da! 

— Mi-a zis că dacă vă aduc pachetu”, o să-mi daţi un bă- 
nuţ, spuse braconierul. 

Magrat scotoci prin pungă şi scoase unul. 

— Banii creează lanţurile care înrobesc clasa muncitoare, îi 
atrase ea atenţia, dându-i moneda. 

Hurker, care în viaţa lui nu se considerase clasă munci- 
toare, dar era gata să asculte orice aiureală pentru un bănuţ, 
încuviinţă inocent. 

— Sper să vă faceţi bine la cap, duduie, zise el. 

Când Magrat rămase singură la ea în bucătărie — sau 
dojo —, se apucă să desfacă pachetul. Înâuntru era un bâţ alb 
şi subţirel. 

Se uită din nou la bilet. Zicea aşa: 


Namavut nici-odată Timp sămi iau Ucenică aşa că osă te 
discurci matale întrun feliu. Trebue să merji la Genua. Maşfi 
dusu ieu dar sunt muartă. Ella Sâmbata NU trebue săse măritte 
cu prinţu. 

PS. E in-portant. 


Se uită la reflexia sa din oglindă. 
Se uită din nou la bilet. 


PSPS. Zi la alea 2 Babbe se nu vie cu Tine casă nutencurce. 


Mai scria ceva. 

PSPSPS. Scuate mai mulţi dovleci da osă te Obişnuești 


repede cu treaba. 


Magrat se uită din nou în oglindă. Apoi privi la bagheta 
din mâna ei. 

Când crezi că viaţa e simplă, atunci te trezeşti cu tot felul 
de complicaţii. 

— Măiculiţă, zise. Sunt ursitoare! 


Când '[aţa Ogg dădu buzna în cameră, Buna Batevreme 
încă se mai holba la cioburile risipite peste tot. 

— Esme Batevreme, ce-ai făcut? Asta aduce ghinion, să 
ştii... Esme? | 

— Ea? Ea? 

— Ai păţit ceva? 

Buna Batevreme strânse o clipă din pleoape, apoi 
scutură din cap, ca şi când ar fi vrut să scape de un gând 
insuportabil. 

- Ce? 

— Eşti albă ca varul. Nu te-am văzut niciodată aşa alba la 
faţă! 

Buna îşi scutură gânditoare un ciob de pe pălărie. 

— Păi... te cam sperie, când se sparge aşa deodată... 
mormăi ea. 

Ţaţa Ogg se uită la mâna Bunei Batevreme. Sângera. 
Apoi i se uită în ochi, şi se hotărî să nu recunoască în veci 
că-i văzuse mâna. 

— Poate e un semn, zise, alegând la întâmplare un subiect 
inofensiv de conversaţie. Când moare cineva, se mai întâm- 
plă. Mai cad tablouri de pe pereţi, se opresc ceasurile... Cad 
şifoniere imense pe scări... chestii de-astea. 

— N-am crezut niciodată în aşa ceva, este... cum adică, 
şifoniere pe scări? zise Buna. 

Rasufla din rărunchi. Dacă n-ar fi fost lucru ştiut că Buna 
Batevreme era tare ca stânca, ai fi jurat că tocmai trecuse prin 
şocul vieţii ei şi avea nevoie de un pic de ciondăneală ca de 
aer, să se relaxeze. 

— Păi, aşa s-a-ntâmplat după ce-a murit Strămătuşa Sophie 
a mea, zise Ţaţa Ogg. Exact la trei zile, patru ore şi şase 
minute după aceea i-a căzut şifonierul pe scări. Darren şi 
Jason ai mei tocmai se chinuiau să ia virajul cu el şi le-a 
scăpat din mâini, pur şi simplu. Nefiresc. Păi nu, doar nu era 
să-l las să-l ia Agatha, care nu trecea s-o vadă pe mamă-sa 
decât de Lasata Porcului, eu singurică am îngrijit-o pe Sophie 
pânâ a-nchis ochii... 

Buna lăsă litania familiară a războiului civil din neamul 
Ogg s-o învăluie în vreme ce se uita după ceştile de ceai. 

Neamul Ogg era ce se cheamă o familie extinsă — mai 
bine zis, nu doar extinsă, ci şi elongată, prelungită şi 
persistentă. Nici o foaie de hârtie din Univers nu le-ar fi putut 
cuprinde arborele genealogic, care semăna mai mult a desiş de 
mangrove. Şi fiecare ramură ducea o vendetă surdă şi stărui- 
toare împotriva tuturor celorlalte, din cauza a tot felul de bine- 
cunoscute şi întemeiate motive ca de pildă: „Ce-a Zis Vărul 
Kevin Despre Stan Al Meu La Nunta Verişoarei Di“ sau „La 
Cine-a Ajuns Argintăria Pe Care I-a Promis-o Mătuşa Em Lui 
Doreen A Noastră După Moarte, Aş Dori Sa Ştiu Şi Eu, Dacă 
Nu-i Cu Supâărare“. 

Ţaţa Ogg, ca matriarh necontestat al neamului, încuraja 
toate taberele fără părtinire. Era un fel de hobby pentru ea. 

Neamul Ogg avea, el singur, atâtea vendete cât să le-ajun- 
gă familiilor siciliene vreme de o sută de ani. 

Şi, câteodată, certurile încurajau câte-un străin neinspirat 
să se amestece şi să spună, eventual, ceva nepoliticos despre 
un Ogg în prezenţa altui Ogg. La care fiecare Ogg din sat 
se întorcea instantaneu împotriva lui, toate ramurile familiei 
se împleteau ca piesele unei maşinării de oţel bine unse, ca să-l 
zdrobească pe necugetat cu mânia lor răzbunătoare. 

Muntenii din Vârfu Berbecelui considerau vendetele 
neamului Ogg o binecuvântare. Se îngrozeau numai 
gândindu-se ce s-ar putea întâmpla daca neamul Ogg 
şi-ar îndrepta toată energia asupra restului lumii. Din 
fericire, fiecare Ogg prefera să se certe cu alt Ogg. Era o 
chestie de familie. 

Ciudate lucruri, familiile, dacă stai să te gândeşti... 

— Esme? Te simţi bine? 

— Ce? 

— Zornăi ceştile alea, mai-mai să le spargi! Şi-ai dat ceaiul 
pe dinafară! 

Buna se uită absentă la mizeria de pe tavă şi spuse primul 
lucru care-i trecu prin minte. 

— Ce-s eu de vină dacă afurisitele de ceşti sunt prea 
mici, bombâni. 

Uşa se deschise. 

— "Neaţa, Magrat, mai zise Buna, fără să se-ntoarcă. Cu ce 
treburi pe-aici? 

Era ceva legat de felul cum scârţâiau balamalele. Magrat 
şi când deschidea uşa o făcea de parcă şi-ar fi cerut scuze. 

Vrăjitoarea mai tânără se furişă în tăcere în cameră, roşie 
ca racul şi cu mâinile la spate. 

— Tocmai am aterizat şi noi ca s-avem grijă de lucrurile 
Desideratei, să ne facem datoria faţă de o sora vrăjitoare, 
spuse Buna, tare. 

— Nu să-i căutăm bagheta magică, zise 'Țaţa. 

— Gytha Ogg! l 

Ţaţa Ogg fácu o figură vinovată, apoi puse ochii în 
pământ. 

— Scuze, Esme. 

Magrat îşi aduse mâinile în faţă. 

— Aa, zise, şi se înroşi mai tare. 

— Ai găsit-o! spuse Ţaţa Ogg. 

— Āā, nu, zise Magrat, neîndrăznind s-o privească pe Buna 
în ochi. Desiderata mi-a dat-o... mie. 

Tăcerea scăpăra şi zumzăia. 

— Ţi-a dat-o ție? spuse Buna Batevreme. 

— Ăa. Da. 

Buna şi Ţaţa se uitară una la alta. 

— Ca să vezi! zise Ţaţa Ogg. 

— Şi te cunoştea, zici? întrebă Buna, întorcându-se către 
Magrat. 

— Pâi, veneam deseori pe-aici ca să mă uit prin cărţile ei, 
mârturisi Magrat. Şi... şi-i plăcea să gătească mâncare străină 
şi nimeni de pe-aici nu voia să mănânce, aşa că mai veneam 
eu sâ-i ţin de urât, 

— A-ha! Ai linguşit-o! izbucni Buna. 

— Dar n-am crezut niciodată c-o să-mi lase mie bagheta, 
zise Magrat. Chiar n-am crezut! 

— Probabil că e vorba de-o greşeală, zise Ţaţa Ogg cu 
blândeţe. Probabil că voia să ne-o dai nouă. 

— Asta trebuie så fie, fără îndoială, spuse Buna. Ştia că 
te descurci să faci comisioane şi chestii de astea. Dâ-o-ncoa' 
s-o vedem. 

Întinse mâna. 

Degetele lui Magrat se încleştară pe baghetă. 

— ... mie mi-a dat-o... zise, abia auzit. 

— Nu prea-i mai mergea mintea, în ultima vreme, zise 
Buna. 

— ... mie mi-a dat-o... 

— E răspundere mare de tot să fii ursitoare, zise aţa Ogg. 
Trebuie să fii iscusită şi flexibilă şi să ai tact şi să înţelegi 
probleme sentimentale complicate şi alte de-astea. Desiderata 
ştia ce-nseamnă. 

— ... da, dar mie mi-a dat-o... 

— Magrat Usturoi, ca vrăjitoare cu vechime îți poruncesc 
să-mi dai bagheta! spuse Buna. Aduce numai necazuri! 

— Ia stai, ia stai... zise Ţaţa. Nici chiar aşa... 

— ... NU... spuse Magrat. 

— Unde mai pui că nu tu ai cea mai mare vechime, zise 
aţa, Baba Ducetea e mai bătrână ca tine. 

— la mai taci! Şi oricum, ea e non compus mentă la cap, 
spuse Buna. 

— „.. nu poţi sâ-mi porunceşti. Vrăjitoarele n-au ierarhie... 
zise Magrat. 

— Asta-i purtare deşănţată, Magrat Usturoi! 

— Ba deloc, zise Ţaţa Ogg, încercând să le-mpace. Purtare 
deşănţată e când umbli fără... 

Tăcu brusc. Amândouă vrăjitoarele bătrâne priveau ţintă 
la o bucată de hârtie care căzuse din mâneca lui Magrat şi 
flutura spre podea. Buna sări ca un şarpe şi-o înhăţă din zbor. 

— Aha! spuse, triumfâtoare. la să vedem noi ce-a zis cu 
adevărat Desiderata... 

Buzele i se mişcară în timp ce citea. Magrat încercă să se 
îmbăţoşeze. 

Un muşchi tresări de câteva ori pe faţa Bunei. Apoi, cu 
mult calm, vrăjitoarea mototoli hârtia. 

— Exact cum credeam, spuse ea, Desiderata zice s-o aju- 
tåm pe Magrat cât de mult putem, că e tânără şi fără expe- 
rienţă. Nu, Magrat? 

Magrat privi chipul Bunei. 

„Aş putea să spun adevărul, gândi. Biletul a fost foarte 
limpede... mă rog, partea despre babele vrăjitoare, măcar... 
şi-aş putea s-o pun s-o citească cu voce tare. E limpede ca 
lumina zilei. Doar nu vreau să fiu a treia vrăjitoare toată 
viaţa!:“ Şi apoi, flacara revoltei, care pâlpâia într-o vatră 
strâină şi rece, se stinse. 

— Da, şopti ea abătută, cam aşa ceva. 

— Zice cå e foarte important să mergem undeva ca să 
ajutăm pe cineva să se mărite cu un prinţ, spuse Buna. 

— La Genua, zise Magrat. Am găsit locul în caietele 
Desideratei. Şi trebuie să n-o lasăm să se mărite cu prinţul. 

— O ursitoare să împiedice o fată sa se mărite cu un prinţ? 
spuse Ţaţa Ogg. E cam... împotriva tradiţiei. 

— Oricum, probabil că dorinţa asta e mai uşor de 
îndeplinit, zise Buna. Atâtea milioane de fete nu se mărită 
cu prinți. 

Magrat mai făcu un efort. 

— Genua e foarte, foarte departe, zise. 

— Măcar atâta, spuse Buna Batevreme. Ar fi groaznic să 
fie străinătăţile pe-aici pe-aproape. 

— Adică, o să fie cale lungă de mers, zise Magrat, umil. 
Şi... nu mai sunteţi aşa tinere... 

Urmă o tacere lunga, apăsată. 

— Pornim mâine, zise Buna Batevreme cu glas ferm. 

— Ştiţi, zise Magrat disperată, n-ar fi mai bine să merg 
numai eu? 


— Da” n-ai experienţă de ursitoare, spuse Buna Batevreme. 

Asta era prea mult chiar şi pentru sufletul generos al lui 
Magrat. 

— Păi, nici voi n-aveţi, zise. 

— Aşa e, admise Buna. Dar principalu! e că... principalu” e 
că... principalu” e că n-am avut experienţă mult mai multă 
vreme decât tine! 

— Avem foarte multă experienţă în a nu avea experienţă, 
zise Ţaţa Ogg încântată. 

— Şi asta contează, spuse Buna. 

În casa Bunei era o singură oglindă, mică şi pătată. Când 
ajunse acasă, o îngropă în fundul grădinii. 

— lac-aşa, zise. Înceară numai să mă mai spionezi! 


Oamenilor li se părea de fiecare dată imposibil ca Jason 
Ogg, meşter fierar şi potcovar, să fie fiul Ţaţei Ogg. Nu arăta 
ca unul care a fost născut, ci mai degrabă ca unul care trebuie 
să fi fost construit. Într-un şantier naval. Caracterului său 
blând şi domol genetica găsise de cuviinţă să îi adauge 
muşchi ca pentru o pereche de bivoli, braţe ca trunchiul de 
copac Şi picioare ca patru butoiaşe de bere stivuite câte două. 

La vatra lui incandescentă erau aduşi armăsarii de prăsilă, 
regii înspumaţi şi cu ochi roşii ai neamului cailor, bestiile cu 
copite cât farfuriile de ciorbă care puteau lovi un om de să-l 
scoată prin zid. Dar Jason Ogg ştia secretul Cuvântului mistic 
al Călăreţului, şi intra singur în fierărie, închidea uşa politicos 
şi după jumătate de ceas scotea creatura afară, proaspăt 
potcovită şi ciudat de ascultătoare.! 


l Buna Batevreme îl iscodise odată în privinţa asta, şi, cum nu poți păstra un 
secret faţă de o vrăjitoare, el râspunsese sfios: „Pai, ştiţi, doamnă, întâi îl 
înşfac şi-i lipesc una cu ciocanul, între ochi înainte să se dezmeticească, şi pe 
urmă îi şoptesc în ureche, «Supără-mă, diavole, şi te pun cu părţile simţitoare 
pe nicovală, şi ştii că pot!»“ 

În spatele siluetei lui masive se înghesuiau restul clanului 
Ogg cel nesfârşit şi o mulţime de alţi târgoveţi care, văzând 
ceva mişcare cu nişte vrăjitoare, nu rezistaseră să nu caşte 
gura olecuţă, cum se zicea prin munţi. 

— Aşa deci, Jason, plecăm, zise Ţaţa Ogg. Cică prin cele 
străinătăţi sunt străzile podite cu aur. Poate mă îmbogăţesc, 
mai ştii? 

Fruntea păroasă a lui Jason se încruntă de efortul de a 
gândi. 

— Ne-ar prinde bine o nicovală nouă p'aci, la fierărie, îşi 
aminti el. 

— Daca mă-ntore bogată, n-o să mai trebuiască să intri 
niciodatâ-n fierărie, zise Ţaţa. 

Jason se încruntă mai tare. 

— Da’ mie-mi place, la fierărie, zise el, măsurat. 

“Ţaţa Ogg paru descumpănită preţ de-o clipă. 

— Bine, atunci... atunci îţi aduc o nicovală cu totul şi cu 
totul de argint. 

— Aia nu-i bună, mami. Că-i prea moale, zise Jason. 

— Dacă-ţi aduc o nicovală cu totul şi cu totul de argint, o 
nicovală cu totul şi cu totul de argint, ai så ai la fierărie, 
băiete, şi cu asta, basta! 

Jason îşi puse capul cât o baniţă în pământ. 

— Da, mami, rosti. 

— Şi să ai grijă să vină cineva la mine şi să aerisească 
în fiecare zi, zise Ţaţa. Şi să facă focu’ în vatră în fiecare 
dimineaţă. 

— Da, mami. 

— Şi să intre numai pe uşa din dos, auzi? Pe uşa din faţă 
am pus un blestem! Unde-s fetele alea cu bagajul meu? 

Plecă, aferată, ca o bibilică mărunţică muştruluind o 
turmă de găini. 

Magrat privea şi asculta cu interes. Pregătirile ei de călă- 
torie se limitau la un sac mare cu mai multe rânduri de haine 
pentru orice fel de vreme va fi bântuind prin cele strâinătăţi şi 
unul mai mititel cu nişte carți şi caiete de-ale Desideratei ce 
păreau folositoare la drum. Desideratei îi plăcea nemaipo- 
menit de mult să ia notițe şi umpluse o grămadă de caiete cu 
un scris mărunt şi cu titluri ca: „Cu bagheta şi matura prin 
Deşertul Marele Nef“. 

Singurul lucru pentru care nu păruse a merita să-şi dea 
osteneala fusese acela de a aşterne vreun rând cu instrucţiuni 
pentru baghetă. Tot ce ştia Magrat despre ea era că o fluturai 
şi-ţi puneai dorinţa, probabil. 

De-a lungul cărării spre căsuţa ei, mai mulţi dovleci 
neprevăzuţi stăteau mărturie ineficienţei acestei strategii. Unul 
dintre ei încă se mai credea nevăstuică. 

Acum Magrat fusese lasată singură cu Jason, care fră- 
mânta locul cu picioarele. 

FEl duse mâna la cap a salut. Jason fusese crescut să fie 
politicos cu femeile, şi Magrat se încadra în linii mari în 
această categorie. 

— O s-aveţi grijă dă mami, nu, coniţă Usturoi? zise el, cu o 
voce uşor îngrijorată. Că să poartă tare ciudat. 

Magrat îl bătu prieteneşte pe umar. 

— Chestia asta se-ntâmplă mereu, spuse. După ce o femeie 
a muncit o viaţă şi şi-a crescut copiii, vrea şi ea să-şi trăiască 
viaţa ei. 

— Da” pân-acum a cui viaţă a trăit-0? 

Magrat se uită la el, încurcată. Când îi venise ideea 
respectivă în minte, nu se îndoise de înţelepciunea ei. 

— Păi, vezi tu, zise ea, inventând o explicaţie din mers, 
vine o vreme în viaţa unei femei când vrea să se regăsească 
pe sine. 

— Pâi şi dă ce nu caută întâi p'acilea? scânci Jason. 
Adicătelea, să nu vå fie cu supărare, coniţă Usturoi, da’ noi ne 
gândeam că poate le convingeţi pă ea şi pă Coana Batevreme 
să nu să duca. 

— Am încercat, zise Magrat. Am încercat din răsputeri. 
Le-am spus: nu e cazul să mergeţi, aşa le-am spus. Anno 
domini, le-am spus. Nu mai sunteţi aşa tinere, le-am spus şi e 
o prostie să mergeţi sute de mile pentru aşa un fleac, mai ales 
la vârsta voastră. 

Jason se uită la ea pieziş. Nu era el cel mai sprinten la 
minte din întrega Lume Disc şi nici măcar printre primii o 
sută, dar mama şi-o cunoştea bine. 

— l-aţi spus lu'mami toate ăstea? zise. 

— Uite ce e, n-ai de ce să-ţi faci griji, spuse Magrat, n-are 
ce să... l 

Undeva deasupra capetelor lor se auzi o bufnitură. Câteva 
frunze tomnatice plutiră lin către pământ. 

— Al naibii copac... cine-a pus afurisitul ăsta de copac 
aici? se auzi o voce din înălţimi. 

— Asta trebuie să fie Buna, zise Magrat. 

Unul dintre punctele slabe ale caracterului altfel de 
nădejde al Bunei Batevreme era că nu-și dăduse niciodată 
osteneala să înveţe să conducă aşa cum trebuie. Era 
împotriva firii ei. Considera că treaba ei era să se miște, iar 
treaba universului să se dispună în aşa fel încât să ajungă 
ea la destinaţie. Aşa că din când în când trebuia să se dea 
jos din copaci în care nu se urcase. Şi asta făcu acum, 
dându-și drumul să cadă ultimii doi metri şi să comenteze 
cine are curaj. 

— Aşa, acum că am ajuns toate... zise Magrat cu vioiciune. 

Nu ţine figura. Privirea Bunei Batevreme se fixă imediat 
undeva în zona genunchilor lui Magrat. 

— Ce-i chestia asta de pe tine? zise. 

— Ah. Ăa. Pài. Ştii. M-am gândit... adică, e frig acolo 
sus... că bate vântul şi aşa mai departe... începu Magrat. 

Se temuse c-avea să se-ntâmple aşa, şi-şi ura slăbiciunea 
firii. La urma urmei, erau foarte practici. Ideea îi venise într-o noap- 
te. Şi-n primul rând, era aproape imposibil să execuţi şuturile 
mortale de armonie cosmică ale Maestrului Lua-Mi-aş-Singur-Be- 
regata dacă ţi se tot încurcau picioarele în fustă. 

— Pantaloni? 

— Nu sunt chiar pantaloni obişnu... 

— Şi mai sunt şi bărbaţi p'aci să te vadă, zise Buna. 
Ruşine! 

— Ce-i ruşine? întreba Ţaţa Ogg, venind din spate. 

— Magrat Usturoi, cum stă aci bifurcată, zise Buna, 
punând nasul sus. 

— Păi, dacă a luat numele şi adresa flăcăului, e în regulă, 
spuse Ţaţa, blajină. 

— Ţaţă! protestă Magrat. 

— Şi par destul de comozi, continuă Ţaţa. Da” cam lălâi. 

— Nu-s de acord cu aşa ceva, zise Buna. I se våd 
picioarele! 

— Ba nu se våd, spuse Ţaţa. Din cauza stofei, pricepi? 

— Da, dar se vede unde-i sunt picioarele, zise Buna 
Batevreme. 

— Asta-i o aiureală. E ca şi cum ai spune că oamenii sunt 
goi pe sub haine, spuse Magrat. 

— Magrat Usturoi, mă rog să fii iertată, zise Buna 
Batevreme. 

— Păi, aşa e! 

— Eu nu-s, zise Buna, categorică. Am trei maiouri de lână 
pe mine. 

Apoi o inspectă de sus şi până jos pe Ţaţa Ogg, care se 
echipase şi ea pentru străinătate. Buna nu prea găsi ce să-i 
reproşeze, deşi se străduia din răsputeri. 

— Şi ce palarie mai e şi asta, bombâni. 

Ţaţa Ogg, care o cunoştea pe Esme Batevreme de şapte- 
zeci de ani, se mulţumi să rânjească. 

— Grozavă, aşa-i? zise. Făcută de meşterul Vernissage de 
la Curmătura. Are armătură de salcie până-n vârf şi optspre- 
zece buzunare interioare. Rezistă şi la o lovitură de ciocan. Şi 
ce zici de astea? 

Ţaţa îşi sâltă niţeluș poala fustei. Avea cizme noi. Ca 
încâlţări în sine, Buna Batevreme nu avea ce să le reproşeze. 
Erau aşa cum trebuie să fie cizmele unei vrăjitoare, adică 
solide de putea să treacă o căruţă încărcată peste ele şi nici 
măcar nu s-ar fi îndoit. Ca încălțări, singurul lucru nepotrivit 
la ele era culoarea. 

— Roşii? zise Buna.Cizme roşii la o vrăjitoare? 

— Mie-mi plac, spuse Ţaţa. 

Buna pufni. 

— Treaba ta, faci ce vrei, zise. Probabil prin cele străinătăţi 
s-or fi văzut tot felul de ciudăţenii. Dar ştii ce se zice despre 
femeile încălţate-n cizme roşii. 

— Ca au picioarele uscate, probabil, şi de restul nu-mi 
pasă, zise Ţaţa Ogg vesel, dându-i lui Jason cheile casei. Am 
să-ţi scriu dacă promiţi să gâseşti pe cineva să-ţi citească 
scrisorile, spuse ea. 

— Da, mami. Şi cu motanu’ cum facem, mami? întrebă 
Jason. | 

— Pe Greebo îl luăm cu noi, zise Ţaţa. 

— Cum? Da” e pisică! sări Buna Batevreme. Pisicile nu se 
iau în voiaj! Eu nu câlătoresc cu nici o pisică! Destul că tre- 
buie så vad pantaloni şi cizme provocatoare în jurul meu! 

— O să-i fie dor de mămica lui dacă-l las, gânguri Ţaţa, 
luându-l pe Greebo în braţe. 

Motanul atârna moale, ca o pungă cu apă prinsă de mijloc. 

Pentru "Ţaţa Ogg, Greebo încă mai era pisoiaşul dragâlaş 
care aleargă după gheme de lână pe jos. 

Pentru restul lumii, era un motan imens, un pachet de 
forţe vitale incredibil de indestructibile, înfăşurat într-o piele 
care arăta nu atât a blană cât a bucată de pâine lăsată la 
umezeală două săptămâni. Străinilor li se făcea adesea milă 
de el fiindcă urechi practic nu mai avea şi faţa-i arăta de 
parcă-l calcase un urs. N-aveau de unde să ştie că pentru 
Greebo era o chestiune de onoare felină să încerce să bată sau 
să violeze tot ce mişcă, inclusiv căruţe cu patru cai, pline cu 
lemne. Câinii de luptă schelălăiau şi se-ascundeau sub scară 
când trecea Greebo pe uliţă. Vulpile nu intrau în sat. Lupii 
faceau un ocol. 

— E tare sentimental, zise Ţaţa. 

Greebo întoarse către Buna Batevreme o privire galbenă, 
de răutate satisfăcută, aşa cum fac întotdeauna pisicile cu cei 
care nu le plac, şi toarse. Era probabil singurul motan din 
lume care ştia să toarcă sarcastic. 

— Şi oricum, zise Ţaţa, vrăjitoarelor ar trebui să le placă 
pisicile. 

— Ba nu şi astea ca el! 

— Nu ştii tu cum să le iei, Esme, spuse Ţaţa, strângându-l 
pe Greebo în braţe. 

Jason Ogg o trase pe Magrat deoparte. 

— Mi-a citit frati-miu Sean în almanah că sunt nişte 
fiare îngrozitoare prin cele străinătăţi, şopti el. Bestii mari 
şi păroase care sar la călători, aşa scria acolo. Mă ia cu 
groază când mă gândesc ce s-ar întâmpla dac-ar sări la 
mami şi la Buna. 

Magrat ridică ochii la faţa lui mare şi roşie. 

— O s-aveţi grijă să nu pâţească nimica, nu, coniţă? zise 
Jason. 

— Fii fără grijă, spuse Magrat, sperând să aiba dreptate. 
Må ocup eu. 

Jason dadu din cap. 

— Că, ştiţi, scria acolo-n almanah că unele sunt şi-aşa pă 
cale da dispariţie, zise. 


Soarele era sus pe cer când cele trei vrăjitoare se ridicară 
de la pământ. Decolarea întârziase o vreme pentru că mătura 
Bunei Batevreme presupunea ceva alergătură-n sus şi-n jos 
înainte să pornească. Până n-o împingeai prin aer cu o viteză 
zdravână, nu pricepea ce i se cere. Ingineri pitici de pretu- 
tindeni îşi mârturisiseră neputinţa în a-i găsi hiba. Înlocuiseră 
şi bâţul, şi nuielele de zeci de ori, dar degeaba. 

Când se ridică, în fine, mulţimea izbucni în urale. 

Micul regat Lancre ocupa un fel de cornişă mai lată în 
coasta Munţilor Vârfu Berbecelui. În spatele ei, piscuri 
tăioase şi văi întortocheate urcau pe spinarea uriaşă a masi- 
vului central. 

În faţa, terenul cobora abrupt câtre Câmpia Sto, păduri 
albastrii, o bandă mai lata de ocean şi, undeva prin mijloc, o 
pată maronie cuoscuta sub numele de Ankh-Morpork. 

O ciocârlie cântă, sau în orice caz începu să cânte. Vârful 
ascuţit al pălăriei Bunei Batevreme, răsărind de dedesubt, o 
făcu să piardă şirul. 

— Mai sus nu merg, zise ea. 

— Dacă mergem mai sus, poate vedem încotro ne-ndrep- 
tăm, spuse Magrat. 

— Pâi n-ai zis tu că te-ai uitat pe hărţile Desideratei? 
întreba Buna. 

— Da, dar de-aici totul arată altfel, zise Magrat. Mai... 
tuguiat. Dar cred că drumul nostru e... pe-acolo. 

— Eşti sigură? 

Nu e bine sa întrebi o vrăjitoare aşa ceva. Mai ales dacă 
eşti Buna Batevreme. 

— Categoric, zise Magrat. 

aţa Ogg se uită la culmile înzăpezite. 

— Sunt o grămadă de munţi înalți pe-acolo, spuse ea. 

Se înălţau pisc după pisc, pătaţi cu zăpadă, cu flamuri 
fluturătoare de ceţuri îngheţate pe vârf. Nimeni nu schia în 
Vârfu Berbecelui, sau cel puţin nu mai mult de câţiva metri 
şi un țipăt descrescător. Nimeni nu alerga în sus pe coastă 
purtând rochiţe tiroleze şi cântând. Nu erau nişte munţi 
drăguţi. Erau genul de munţi unde se duc iernile în vacanţa 
de vară. 

— Sunt trecători şi chestii de-astea prin ei, spuse Magrat, 
nesigură. 

— Trebuie să fie, zise. Ţaţa. 


Dacă ştii cum, poţi să foloseşti două oglinzi aşa: le pui 
asfel încât să se reflecte una pe alta. Căci dacă imaginile tale 
pot tura o bucăţică din tine, atunci imaginile imaginilor te pot 
înmuli, îţi pot readuce sinele înapoi, dându-i putere... 

Şi imaginea ţi se tot duce la nesfârşit, reflecţii ale reflec- 
țiilor reflecţiilor, şi toate imaginile sunt la fel, până dincolo de 
curbura luminii. 

Doar că nu-i aşa. 

Oglinzile conţin infinitul. 

Şi infinitul conţine mai multe lucruri decât crezi. 

În primul rând, totul. 

Şi foame. 

Fiindcă sunt un milion de miliarde de imagini şi un 
singur suflet. 
Oglinzile îţi dau multe, dar îţi iau enorm. 


Munţii rămâneau în urmă, dezvăluind alţi munţi. Norii se 
adunau, cenuşii şi grei. 

— Sunt sigură cå suntem pe drumul cel bun, zise Magrat. 

Stânci îngheţate le impresurau din toate părţile. Vrăjitoa- 
rele zburau printr-un labirint de mici defileuri întortocheate şi 
aproape identice. 

— Se vede, spuse Buna. 

— Păi, daca nu m-ai lăsat så zbor mai sus! zise Magrat. 

— Acuşi începe så ningå, spuse Ţaţa Ogg. 

Se insera. Lumina se scurgea de prin văile înalte ca 
siropul. 

— Credeam... c-o să găsim sate pe-aici, zise Magrat, şi-o să 
fie produse locale, artizanale de vânzare şi-o să ne putem 
adâposti prin bordeie primitive. 

— Nici trolii nu umbla pe-aici, spuse Buna. 

Cele trei mâturi alunecară într-o vale pustie, un simplu 
şanţ pe coasta muntelui. 

— Şi-i al naibii de frig, zise Ţaţa Ogg. Rânji deodată. În ce 
sens sunt primitive bordeiele alea? 

Buna Batevreme cobori de pe mătură şi se uită la pietrele 
din jur. Luă una şi-o adulmeca. Se apropie de o grămadă de 
pietriș, care lui Magrat i se părea ca oricare altă grămadă 
de pietriş, şi-o râscoli cu băţul. 

— Hmm, zise. 

Câţiva fulgi de zăpadă îi aterizară pe pălărie. 

— Ia te uită, zise. 

— Ce faci, Buno? întrebă Magrat. 

— Cujet. 

Buna se duse la peretele abrupt al vâii şi merse de-a 
lungul lui, inspectând stânca. Ţaţa Ogg o urmă. 

— Tocmai aici? 

— Aşa cred. 

— Nu-i cam sus pentru ei? 

— Ai naibii păcatoşi se vâră peste tot. M-am trezit odată 
cu unul că mi-a ieşit în bucătărie, spuse Buna. Cică urmărea 
un filon! 

— Aşa fac, afurisiţii, zise Ţaţa. 

— N-aţi vrea să-mi spuneţi şi mie, zise Magrat, ce faceţi? 
Ce-i aşa interesant la nişte grămezi de pietre? 

Ninsoarea se înteţise de-acum. 

— Astea nu-s pietre, e steril, zise Buna. 

Ajunse la un perete neted de stâncă poleită cu gheaţă, care 
în ochii lui Magrat nu se deosebea prin nimic de alte stânci 
disponibile într-o gamă largă de dimensiuni-garantat-mortale 
pe-aici prin munţi, şi se opri ca şi când ar fi tras cu urechea. 

Apoi se trase un pas în spate, pocni piatra cu coada 
măturii şi grái astfel: 

— Deschideţi, păcătoşi mici! 

Ţaţa Ogg dadu stâncii un şut. Se auzi un bubuit dogit. 

~ Mor oamenii de frig pe-aici pe-afară! adâugă ea. 

O vreme nu se întâmplă nimic. Apoi o bucată de stâncă 
ieşi în afară câţiva inci. Magrat zări înăuntru sclipirea unui 
ochi bânuitor. 

— Da? 

— Pitici? zise Magrat. 

Buna Batevreme se aplecă până ajunse nas în ochi. 

— Numele meu, spuse, e Buna Batevreme. 

Apoi se îndreptă de spate, cu figura strălucind de mul- 
tumire de sine. 

— Păi şi ce? zise o voce de dedesubtul ochiului. 

Zâmbetul Bunei îngheţa. 

Ţaţa Ogg îi dădu un cot. 

— Suntem la peste cincizeci de mile de casă, spuse ea. S-ar 
putea să nu te cunoască pe-aici. 

Buna se apleca din nou. Zăpada adunată îi curse de pe 
pălărie. l 

— Nu te țin de râu, spuse, dar ştiu că trebuie s-aveți un 
Rege pe-acolo, aşa că du-te şi spune-i c-a venit Buna 
Batevreme, bine? 

— E foarte ocupat, zise vocea. Tocmai avem nişte necazuri. 

— Păi, atunci cred că nu mai vrea şi altele, spuse Buna. 

Vorbitorul invizibil pāru să cântărească argumentul. 

— Am pus inscripţii pe uşă, zise el îmbufnat. Cu rune 
invizibile. Costă o grămadă runele astea invizibile. 

— Nu stau eu să citesc pe uşi, zise Buna. 

Vorbitorul ezită. 

— Batevreme, zici? 

— Da. Cu V la mijloc. De la Vrăjitoare. 

Uşa se trânti. Când era închisă, abia dacă se vedea o 
crăpătură în stâncă. 

Ningea zdravân. Buna Batavreme ţopăi un pic pe loc, să 
se-ncâlzească. 

— Uite cum sunt străinii, spuse ea adresându-se lumii 
înghețate, 

— Nu cred că piticilor poți să le zici străini, spuse Ţaţa 
Ogg. 

— Da’ de ce nu, zise Buna Batevreme. Un pitic care şade 
departe e străin. Că asta-nseamnă străin. 

— Daa? Eu må gândeam altfel, spuse Țata. 

Se uitau cu toatele la uşă, respirația înghețată formându-le 
trei norişori ce le pluteau pe dinainte, în aerul tot mai întune- 
cat. Magrat se uita mai îndeaproape la uşa din stâncă. 

— Eu nu våd nici un fel de rune invizibile, zise. 

— Păi normal, spuse 'Ţaţa. Că doar sunt invizibile. 

— Da bine-nţeles, zise şi Buna Batevreme. Nu vorbi 
prostii. 

Uşa se deschise din nou. 

— Am vorbit cu Regele, spuse vocea. 

— Şi ce-a zis? întrebă Buna, interesată. 

— A zis: „O, nu! Asta ne mai lipsea!“ 

Buna strălucea de mulțumire. 


— Ştiam eu că a auzit de mine! spuse. 


Aşa cum există mii de Regi ai Țiganilor, aşa există şi mii 
de Regi ai Piticilor. Termenul înseamnă aproximativ „ingi- 
ner-şef“. Nu există Regine ale Piticilor. Piticii sunt foarte 
secretoşi cu privire la sexul căruia aparţin şi consideră 
subiectul total lipsit de interes în comparaţie cu lucruri ca 
metalurgia sau hidraulica. 

Acest Rege era înconjurat de o mulţime de mineri gă- 
lagioşi. EI! ridică ochii către vrăjitoare cu expresia unui înecat 
căruia i se oferă un pahar cu apă. 

— Şi chiar te pricepi? zise. 

Buna Batevreme şi Ţaţa Ogg se uitară una la alta. 

— Cred că vorbeşte cu tine, Magrat, spuse Buna. 

— Nu ţi-aş cere asta, dar tocmai am avut o prăbuşire 
serioasă în galeria numărul nouă, zise Regele. E de rău. O vâ- 
nă foarte promițătoare de cuarţ aurifer e complet îngropată. 

Unul dintre piticii de lângă el mormăi ceva. 


! Multe dintre triburile de pitici mai tradiţionaliste nu au pronume feminine, 
ca ea sau ele. În consecinţă, când un tânăr pitic doreşte să-şi găsească o 
pereche e nevoie de incredibil de mult tact. 

— Da, da, şi câţiva dintre băieţi, zise Regele, distrat. Şi 
dup-aia apåreți voi. Aşa că eu zic că e mâna destinului. 

Buna Batevreme îşi scutură zăpada de pe pălărie şi privi 
în jur. 

Deși nu voia să recunoască, era impresionată. Nu prea se 
mai vedeau palate piticeşti bine construite în ziua de azi. 
Piticii mai tineri plecaseră mai toţi să muncească pe bani buni 
în orașe, unde era şi mult mai uşor de trâit ca pitic — în primul 
rând, nu erai nevoit să stai toată ziua sub pământ şi să-ţi tot 
dai cu ciocanul peste degete şi nu te mai afectau fluctuațiile de 
pe piața metalelor. Lipsa de respect faţă de tradiţie, asta-i buba 
în ziua de azi. Despre troli ce să mai zici; sunt mai mulţi troli 
în Ankh-Morpork decât în toţi munţii. Buna Batevreme n-avea 
nimic împotriva trolilor, dar avea senzaţia că dacă unii dintre 
ei ar renunţa la costume şi la mersul vertical şi s-ar întoarce 
sâ-şi facă vizuini pe sub poduri de unde să sară la călători 
să-i mănânce, aşa cum le era felul de la natură, atunci lumea 
ar fi mai bună. 

— Pâi, să ne arăţi unde e problema, spuse ea. V-au căzut 
pietre din tavan, nu? 

— Poftim? zise Regele. 

Se spune deseori că eschimoşii au cincizeci de cuvinte 
care înseamnă zâpadă.! Nu-i adevărat. 

Se spune şi că piticii au două sute de cuvinte care 
înseamnă piatră. 

Nici vorbă. Nu au cuvinte care înseamnă piatră, la fel cum 
peştii nu au cuvinte pentru apă. Au cuvinte care înseamnă 


! Nu chiar deseori. Oricum, nu zilnic. Cel puţin, nu peste tot. Dar proba- 
bil prin ţările mai reci oamenii zic destul de frecvent: „Dom'le, eschimoşii 
aştia! Ce oameni! Cincizeci de cuvinte pentru zăpadă! Ce zici de asta? 
Fantastic!“ 

rocă vulcanică, rocă sedimentară, rocă metamorfică, rocă de 
care te-mpiedici, piatră care-ţi cade pe coif din tavan şi piatră 
interesantă pe care puteai să juri c-ai lăsat-o ieri aici. Dar 
nici un cuvânt care să însemne piatră. Arată-i o piatră unui 
pitic şi el o să vadă, de exemplu, o bucată de sulfit baritat de 
calitate inferioară. 

Sau, în cazul în speţă, cam două sute de tone de şist 
neomogen. Când ajunseră vrăjitoarele la locul dezastrului, o 
mulţime de pitici munceau febril la sprijinirea tavanului şi 
îndepărtarea sfărâmăturilor. Unii aveau ochii în lacrimi. 

— E groaznic, groaznic... murmură unul dintre ei. O 
nenorocire... 

Magrat îi împrumută batista ei. El îşi suflă nasul cu 
zgomot. 

— S-ar putea să fie o alunecare masivă pe linia faliei 
şi-atunci s-a dus tot filonul, zise el, clătinând din cap. 

Alt pitic îl bătu pe spate, încurajator. 

— Fii optimist, zise. Putem oricând să săpăm un tunel 
orizontal din galeria cincisprezece. Aşa îl găsim sigur, nu-ţi 
face griji. 

— Scuzaţi-ma, zise Magrat, sunt nişte pitici blocaţi dincolo 
de chestia asta nu-i aşa? 

— Da, da, zise Regele. 

Tonul lui sugera că asta n-ar reprezenta decât un efect 
secundar regretabil al prăbuşirii, fiindcă alţi pitici aveau 
s-apară când le venea vremea, dar un filon aurifer de calitate 
era o resursă finită. 

Buna Batevreme inspectă pietrişul cu atenţie. 

— Avem nevoie să plece toată lumea, zise. Să ne lăsaţi 
singure. 

— Înţeleg cum stă treaba, spuse Regele. Secretele mese- 
riei, nu? 

— Cam aşa ceva, zise Buna. 

Regele goni toţi piticii din tunel, lăsând vrăjitoarele 
singure în lumina felinarelor. Câteva bucăţi de piatră căzură 
din tavan. 

-— Hmm, spuse Buna. 

— Acum chiar ai facut-o de oaie, zise Ţaţa Ogg. 

— Poţi să faci orice dacă-ţi pui în minte, spuse Buna pe un 
ton, nesigur. 

~ Atunci pune-ţi în minte cât poţi de tare, Esme. Dacă era 
voia Creatorului să mutam pietrele din loc cu vrâji, nu mai 
inventa lopeţile. Să ştii când să pui mâna pe lopată, asta 
înseamnă să fii vrajitoare. Şi lasă roaba aia, Magrat. Nu te 
pricepi la utilaje nici cât negru sub unghie. 

— Bine atunci, zise Magrat. De ce nu încercăm bagheta? 

Buna Batevreme pufni. 

— Ha! Aici? Cine-a mai auzit de o ursitoare într-o minà? 

— Dac-aș fi eu îngropată sub o grămadă de pietre, tare 
mi-aş dori să fie o ursitoare prin preajmă! sări Magrat, 
vehementă. 

Ţaţa Ogg dadu din cap. 

— Aici are dreptate, Esme. Nu scrie nicăieri unde ai voie să 
urseşti şi unde nu. 

— Eu n-am încredere în bagheta aia, zise Buna. Arată a 
lucru de vrâjitor! 

— Asta-i culmea, spuse Magrat, pài a fost folosită de 
generaţii întregi de ursitoare! 

Buna dâdu din mâini, scârbită. 

— Bine, bine, treaba ta, se răsti ea. Dă-i drumul! Fă-te 
de râs! 

Magrat scoase bagheta din sac. De clipa asta se temuse. 

Părea facută din os sau din fildeş; Magrat spera câ nu 
din fildeş. Cândva fusese scris ceva pe ea, dar un lung șir 

de mânuţe dolofane de ursitoare şterseseră orice urmă. 
Avea incrustate tot felul de inele de aur şi argint din loc în 
loc. Şi nicăieri nu se găsea vreo instrucţiune. Nici o rună, 
nici un simbol pe nicăieri, care să te informeze ce trebuia 
să faci cu ea. 

— Cred că trebuie s-o fluturi, zise Ţaţa Ogg. Sunt aproape 
sigură că e ceva de genul ăsta. 

Buna Batevreme îşi puse mâinile-n sân. 

— Nu aşa se poartă o vrăjitoare, spuse. 

Magrat dădu timid din baghetă. Nu se întâmplă nimic. 

— Poate trebuie să spui ceva? zise Ţaţa. 

Magrat îi aruncă o privire îngrozită. 

— Păi şi ce spun ursitoarele? se văicări ea. 

— Aa, zise aţa, n-am idee. 

— Ha! spuse Buna. 

Ţaţa Ogg oftă. 

— Nu ţi-a spus nimic Desiderata? 

— Nici o vorbă! 

aţa ridică din umeri. 

— Păi, fă şi tu cum ştii mai bine, zise. 

Magrat privi ţintă grămada de pietre. Închise ochii. Trase 
adânc aer în piept. Încercă să-şi pună mintea în rezonanţă cu 
seninătatea armoniei cosmice. „Caălugărilor alora le convine 
să-i dea înainte cu armonia cosmică, medită ea, acolo sus pe 
culmile lor înzăpezite unde nu-i deranjează decât yeti din 
când în când. la să-ncerce să caute pacea interioară cu Buna 
Batevreme încruntându-se la ei.“ 

Flutură bagheta la nimereală, încercând să nu se gân- 
dească la dovleci. 

Simţi mişcare în aer. Auzi cum aţa scoase un icnet de 
uimire. 

Întreba: 

— S-a întâmplat ceva? 

După o vreme, Ţaţa raspunse: 

— Mda, cam așa ceva. Tot ce pot să sper e că le e foame. 

Iar Buna spuse: 

— Aşa fac ursitoarele, zici? 

Magrat deschise ochii. 

Gramada se găsea tot acolo, dar nu mai era de pietre. 

— Ce-oi fi avut în târtăcuţă? zise Ţaţa. 

Magrat deschise ochii mai mari. 

— Tot dovleci? 

— Şi tartăcuţe. Târtăcuțe, zise aţa, să priceapă toată 
lumea. 

Vârful grămezii se mişcă. Câţiva dovlecei se rostogoliră 
până la picioarele lui Magrat, şi o feţişoară de pitic apăru ca 
dintr-un tunel. 

Se holba la vrajitoare. 

După un timp, Țaţa Ogg zise: 

— E totul în regulă? 

Piticul încuviinţă din cap. Se tot holba la dovlecii care 
umpleau tunelul până-n tavan. 

— Aa, da, zise. Tata-i pe-aici? 

— Tata? 

— Regele. 

— Aha. Ţaţa Ogg îşi facu mâinile pâlnie la gură şi se-ntoar- 
se către ieşirea din tunel. Hei, Rege! 

Piticii veniră buluc. Şi ei se holbau la dovleci. Regele veni 
până lângă grămadă şi se uită în sus la fiul lui. 

— E totul în regulă, fiule? 

— Da, tată, nici o problemă. Nici o faliere, nimic. 

Regele se relaxă vizibil. Apoi, aducându-şi aminte, întrebă: 

— Şi ceilalţi sunt bine? 

— Da, tată, n-au păţit nimic. 

— Chiar îmi făceam griji. Am zis c-am dat peste o zonă de 
conglomerat sau aşa ceva. 

— Nu, tată, doar o porţiune cu şist instabil. 

— Bun. Regele se uită din nou la gramada. Se scărpină în 
barba. S-ar părea că aţi dat peste un depozit de dovleci. 

— Mă gândeam eu că-i cam ciudată gresia asta.. 

Regele veni înapoi la vrăjitoare. 

— Puteţi transforma orice în orice? întrebă el, cu speranţă 
în priviri. 

Ţaţa Ogg trase cu ochiul la Magrat, care încă se mai uita 
şocată la baghetă. 

— Mă tem cå nu facem decât dovleci deocamdată, zise ea, 
prudentă. 

Regele păru puţin dezamagit. 

— Păi, atunci, zise el, vă pot oferi ceva, doamnelor... nişte 
ceai, dacă doriţi? 

Buna Batevreme ieşi în faţă. 

— Tocmai la aşa ceva mă gândeam şi eu, spuse ea. 

Regele zâmbi larg. 

— Doar că mai substanţial, zise Buna. 

Regele se opri din zâmbit. 

Ţaţa Ogg se furişă lângă Magrat, care tot scutura bagheta 
şi se holba la ea. 

— Foarte deşteaptă mişcare, şopti. Cum ţi-a venit ideea cu 
dovlecii? 

— Nu mi-a venit mie! 

— Nu ştii cum să umbli cu ea? 

— Nu! Credeam că trebuie doar să, ştii tu, să-ți pui o 
dorinţă! 

— Probabil că doar dorinţa n-ajunge, zise 'Ţaţa, cât putu de 
blând. Aşa se-ntâmplă de obicei. 


* 

Cam înaintea zorilor, atât cât se poate vorbi de zori într-o 
mină, vrâjitoarele fură conduse la un râu care curgea adânc 
sub munte, unde erau trase la mal nişte barje. Lângă un chei 
de piatră aştepta o bârcuţă. 

— Râul ăsta o să vă ducă până de partea cealaltă a 
munţilor, zise Regele. De fapt, cred că duce tocmai până la 
Genua. Luă un coş mare din braţele unui pitic din suită. Şi 
v-am pregătit nişte merinde grozave, adăugă el. 

— Şi mergem până acolo cu barca? întrebă Magrat. Flutură 
bagheta pe furiş de câteva ori. Nu prea mă pricep la barci. 

— Uite ce e, zise Buna, urcând în barcă, râul ăsta ştie 
drumul prin munţi, ceea ce nu se poate spune şi despre noi. 
Putem să urcăm mai încolo pe mături, când s-o purta peisajul 
mai omenește. 

— Şi putem să ne mai tragem şi noi sufletul, zise aţa, 
întinzându-şi picioarele. 

Magrat se uită la cele două vrăjitoare bătrâne care se 
instalau confortabil la pupa ca două găini pe cuibar. 

— Ştiţi så vâsliţi? spuse ea. 

— N-avem nevoie, zise Buna. 

Magrat dadu din cap, amarâta. Apoi un strop de siguranţă 
de sine se arătă pentru o clipă. 

— Nici eu nu cred că ştiu, îşi făcu ea curaj să zică. 

— Nu-i problemă, spuse Ţaţa. Îţi spunem noi dacă greşeşti, 
nici o grijă. Pa-pa, Maiestate. 

Magrat oftă şi apucă vâslele. 

— Partea turtită se bagă-n apă, zise Buna, binevoitoare. 

Piticii făcură cu mâna, apoi barca fu luată de curent, 
plutind la vale într-un cerc de lumină aruncată de felinar. 
Magrat îşi dădu seama că nu avea altceva de făcut decât să 
ţină direcţia. 

În spate o auzi pe Ţaţa zicând: 

— Nu pricep la ce vor toţi să-şi puie rune invizibile pe uşi. 
Păi, dai o căciulă de bani la un vrăjitor să-ţi facă rune 
invizibile, da” de unde ştii că ţi le face ca lumea? 

O auzi pe Buna răspunzând: 

— Asta-i uşor. Dacă nu le vezi, sunt făcute ca lumea. 

Apoi o auzi pe Ţaţa spunând: 

— Da, logic, asta trebuie să fie. Bine, hai să vedem ce-avem 
de mâncare. 

Se auzi un foşnet când dezveli coşul. 

— Ce surpriză. 

— Ce-avem, Gytha? 

— Dovleac. 

— Dovleac cu ce? 

— Cu dovleac. Dovleac şi-atât. 

— Păi, probabil că le cam prisosesc dovlecii, zise Magrat. 
Ştiţi cum e la sfârşitul verii, e grădina plină. Mereu trebuie 
să-mi bat capul să inventez tot felul de sosuri şi murături ca să 
folosesc toate legumele... 

Era destulă lumină cât să zărească faţa Bunei, care părea 
să insinueze că un cap ca al lui Magrat avea nevoie de multă 
bătaie până să inventeze ceva. 

— Eu, spuse Buna, n-am fâcut murături în viaţa mea. 

— Dar îţi plac murăturile, zise Magrat. 

Vraăjitoarele şi murăturile se potriveau ca — ezită să adauge 
„frişca şi piersicile““, numai gândindu-se o şi apucau arsuri la 
stomac, aşa că substitui mental „nişte lucruri care se potrivesc 
foarte bine“. Unicul dinte al Ţaţei Ogg în luptă cu o ceapă 
murată era o privelişte în stare să înduioşeze până la lacrimi. 

— Îmi plac, cum să nu, zise Buna. Mi le dau oamenii. 

— Ştii, reflectă 'Ţaţa, scobind în adâncurile coşului, de 
câte ori am de-a face cu piticii îmi vine în minte vorba aia, 
„curu” găinii“... 

— Mici, da’ râi. Så vezi cât încearcă să-mi ceară de câte ori 
îmi duc mătura la reparat, zise Buna. 

— Da, dar nu plăteşti niciodată, spuse Magrat. 

— Nu asta contează, zise Buna Batevreme. N-ar trebui să li 
se permită să ceară atâta. Asta-i hotie la drumul mare. 

— Nu văd cum ar putea să fie hoţie dacă oricum nu 
plăteşti, insistă Magrat. 

— Nu plătesc niciodată, zise Buna. Nu mă Jaså oamenii. 
Nu-i vina mea dacă îmi tot dau lucruri tot timpul, nu? De câte 
ori mă văd pe stradă, ies mereu cu plăcinte calde, bere 
proaspătă, haine abia purtate de două, trei ori. „Vai, doamnă 
Batevreme, vă rog să primiţi coşul acesta cu ouă“, aşa zic. 
Aşa-s oamenii, drăguţi. Dacă te porţi frumos cu ei, aşa se 
poartă şi ei cu tine. Aşa-şi arată ei respectul. Dacă n-ai nevoie 
să plăteşti, încheie ea sentenţios, înseamnă că eşti o vrăjitoare 
cum se cuvine. 

— Ia te uită, ce-o fi asta? zise aţa, pescuind un pacheţel 
din coș. l 

Îl desfacu Şi scoase câteva discuri tari şi maronii. 

— Pe legea mea, zise Buna Batevreme, cu asta şi-au spălat 
toate păcatele. Asta-i faimoasa pâine piticească. Nu dau ei aşa 
ceva decât oaspeţilor de seamă. 

Ţaţa ciocâni marginea bărcii cu una dintre pâinici. 
Facea un zgomot foarte asemănător cu cel scos de o riglă 
de lemn apăsată de marginea mesei şi ciupită; un fel de 
„boioioing“ găunos. 

— Cică poţi s-o păstrezi cu anii şi nu se strică, zise Buna. 

— Te ţine zile-n şir, spuse Ţaţa Ogg. 

Magrat se întinse, luă unul dintre discuri, încercă să-l 
frângă, nu reuşi şi renunţă. 

— Şi astea se mânâncâ? întrebă ea. 

— O, nu cred câ-s de mâncare, spuse Ţaţa. Sunt mai 
mult... 

— ... ca så te ţină, zise Buna. Cică... 

Tăcu brusc. 

Aproape înăbuşit de zgomotul râului şi de rarele picături 
ce se scurgeau din tavan, se auzea limpede plescăitul regulat 
al altui vas apropiindu-se de ele. 

— Ne urmăreşte cineva! şuieră Magrat. 

Două lumini palide apărură la marginea cercului de 
lumina al felinarului. Într-un târziu se dovedi că sunt ochii 
unei făpturi mici şi cenuşii, aducând vag cu o broască, ce 
vâslea către ele călare pe un buştean. 

Le ajunse din urmă. Degete lungi şi umede apucară 
marginea barcii şi o faţă lugubră se ridică, ajungând nas în nas 
cu Ţaţa Ogg. 

— Ssalut, sâsâi ea, asszi e ssziua mea. 

Toate trei priviră jivina un timp. Apoi Buna Batevreme 
luă o vâslă şi-o izbi zdravân în cap. Se auzi un plescăit, apoi 
blesteme înăbuşite. 

— Oribilă dihanie, zise Buna, în vreme ce barca se înde- 
pärta. Părea să aibă gând rău. 

— Da, spuse şi Ţaţa. De ăştia băloşi trebuie să te păzeşti. 

— Mă întreb ce voia, zise Magrat. 


Jumătate de ceas mai târziu, barca trecu prin gura peşterii 
şi intră în nişte chei înguste între stânci înalte. Pereţii sclipeau 
îngheţaţi, şi ici, şi colo se adunase zăpadă. 

Ţaţa Ogg privi în jur nevinovată, apoi se scobi prin 
adâncurile fustelor şi scoase la lumină o sticluţă. Se auzi 
un gâlgâit. 

— Pun prinsoare că-i un ecou grozav aici, zise, după o 
vreme. 

— Nici så nu te gândeşti, spuse Buna pe un ton sever. 

— Sa ce? 

— Sa cânţi Cântecul Ăla. 

— Care, Esme? 

— Eu nu mai merg, zise Buna, dacă te încăpăţânezi să cânţi 
Cântecul Ăla. 

— La ce cântec te referi? întrebă "Țaţa, inocentă. 

— Ştii tu bine care, zise Buna, glacială. Mereu te-mbeţi şi 
laşi totul baltă şi-l cânți. 

— Nu-mi aduc aminte de nici un cântec de felu'ăsta, Esme, 
zise Ţaţa Ogg spăşită. 

— Ala, zise Buna, cu rozătorul care... care nu poate fi 
convins să-i pese de nimic. 

— Aha, facu Ţaţa, strălucind de bucuria înţelegerii, vrei să 
zici Ariciul Nu Poate Fi S... 

— Da, ála! 

— Dar e tradițional, zise Țața. Şi oricum, în străinătate 
oamenii n-o så ştie ce-nseamnă cuvintele. 

— Ba cum le cânţi tu, o să ştie, spuse Buna. Cum le cânţi 
tu, şi viermii din mâlul bălților or să ştie ce-nseamnă! 

Magrat se uită în jurul bărcii. Ici şi colo, vâlurelele 
aveau creste albe. Curentul căpătase viteză şi ducea cu el 
bucaţi de gheaţa. 

— E doar un cântec popular, Esme, zise Ţaţa Ogg. 

— Ha! spuse Buna Batevreme. Cântec popular, ba bine că 
nu! Ştiu eu cum sunt cântecele astea populare. Ha! Când crezi 
că asculti un cântec drăguţ despre... despre cuci şi lăutari şi 
privighetori şi mai ştiu eu ce, atunci te trezeşti că de fapt era 
despre... despre cu totul altceva, adâugă ea încruntata. Nu 
poţi să ai încredere în cântecele astea populare. Tot timpul te 
iau prin surprindere. 

Magrat împinse barca pentru a ocoli o stâncă. Un mic 
vârtej le răsuci uşurel pe loc. 

— Ştiu unul despre două turturele, zise Ţaţa Ogg. 

— Aa, spuse Magrat. 

— Or fi turturele la-nceput, dar pân'la urmă sigur sunt un 
fel de metaforă, zise Buna. 

— Aa, Buno, spuse Magrat. 

— Destul că mi-a zis Magrat despre stâlpii de armindeni şi 
ce se-ascunde în dosul lor, spuse Buna. Făcu o figură nos- 
talgică şi adăugă: Pe vremuri îmi plăcea să mă uit la stâlpul de 
armindeni, primăvara... 

— Cred că râul s-a facut cam vijelios, zise Magrat. 

— Nu-nţeleg de ce nu pot oamenii să lase lucrurile aşa cum 
sunt, spuse Buna. ` 

— De fapt s-a făcut chiar rapid, serios... zise Magrat, 
împingând barca pentru a evita o stâncă ascuţită. 

— Are dreptate, să ştii, spuse Ţaţa Ogg. E un pic cam 
agitat. 

Buna se uită peste umărul lui Magrat la râul din fața 
bărcii. Părea cam scurt, cu un aspect ce putea duce cu gândul 
la, de exemplu, o cascadă aflată drept în faţă. Barca prinsese 
viteză. Se auzea un tunet înăbuşit. 

— Nu ne-au spus nimic de o cascadă, zise ea. 

— Păi, cred că s-au gândit c-o să ne dăm seama şi singure, 
spuse Ţaţa Ogg, adunându-şi lucrurile şi pescuindu-l pe 
Greebo din fundul bărcii, de ceafă. Tare secretoşi, piticii 
ăştia. Slavă Cerului că vrăjitoarele plutesc. Şi oricum, ştiau 
că avem măturile. 

— Voi două aveţi mături, zise Buna. Dar eu cum să-mi 
pornesc mătura în barcă, dacă n-am loc s-alerg? Şi mai stai 
locului, că ne răstorni... 

— Ia-ţi piciorul din drum, Esme... 

Barca se clătină violent. 

Magrat sări să rezolve situaţia. Îşi scoase bagheta, tocmai 
când creasta unui val intra în barcă. 

— N-aveţi grijă, zise, o să folosim bagheta. Cred că acum 
ştiu cum se face... 

— Nu! strigară ca una Buna Batevreme şi Ţaţa Ogg. 

Cu un zgomot mare şi umed, barca îşi schimbă forma. Îşi 
schimbă şi culoarea. Acum era de un portocaliu strâlucitor. 

— Dovleci! ţipă Țata Ogg, în vreme ce se răsturna încetişor 
în apa. Iar dovleci, fir-ar să fie! 


Lilith se sprijini de spătarul jilţului. Gheaţa de pe malurile 
râului nu fusese chiar ca o oglindă, dar văzuse destul. 

Aşa deci. O prăjină spălăcită cu minte de fetiţă, care mai 
curând avea ea nevoie de o ursitoare, nici vorbă să fie în stare 
să facă ea trebuşoara asta, şi un soi de spălătoreasă bătrână 
care se-mbată şi cânta. Şi o bagheta pe care neroada aia de 
fată nu ştie s-o folosească. 

Era enervant. Mai rău, era jignitor. Desiderata şi doamna 
Gogol ar fi putut să găsească pe cineva mai de Doamne-ajută. 
Un inamic puternic îţi dadea prestigiu. 

Sigur, mai era şi ea. După atâţia ani... 

Sigur. Cu asta era de acord. Fiindcă trebuiau să fie trei. 
Trei era un număr esenţial în poveşti. Trei dorinţe, trei fii de 
împărat, trei iezi, trei încercări... trei vrăjitoare. Fecioara, 
mama Şi... cealaltă. Şi asta era una dintre cele mai vechi 
poveşti din lume. 

Buna Batevreme nu înţelesese poveştile niciodată. Şi nici 
nu-nțelesese cât de reale sunt reflecţiile. Dac-ar fi făcut-o, 
probabil că ar fi stăpânit întreaga lume până acum. 

— Tot timpul te uiţi în oglinzi! zise o voce răzgâiată. Nu 
pot så sufăr când te uiţi tot timpul în oglinzi! 

Ducele era tolànit pe-o canapea, tot numai mătase neagră 
şi picioare zvelte. În mod normal, Lilith n-ar fi permis 
nimânui să intre în cuibul ei de oglinzi, dar, cu numele cel 
puţin, castelul îi aparţinea lui. Şi în plus, era mult prea prost şi 
înfumurat ca să priceapă ceva. Avusese ea grijă. Cel puţin, aşa 
crezuse. În ultima vreme, parcă înţelegea cam multe... 

— Nu-nţeleg de ce trebuie să faci asta, se smiorcăi 
el. Credeam că vrăjile se fac doar arătând cu degetul şi 
gata, bum. 

Lilith îşi puse pălăria şi şi-o aranjă în oglindă. 

— Aşa e mai Sigur, răspunse ea. E mai controlat. Când 
foloseşti magia oglinzilor, nu trebuie să te bazezi pe nimeni în 
afară de tine însăţi. De-asta n-a cucerit nimeni lumea prin 
magie... deocamdată. Fiindcă încearcă să ia putere din... alte 
părţi. Şi asta costă întotdeauna. Dar cu oglinzile nu eşti 
îndatorat nimănui, decât sufletului tău. 

Îşi cobori voaleta pălăriei. Când părăsea siguranţa oferită 
de oglinzi, prefera să-şi ascundă privirea. 

— Urăsc oglinzile, mormâi Ducele. 

— Le urâşti fiindcă-ţi spun adevărul, băiete. 

— E o magie crudă, atunci. 

Lilith aranjă vălul să-i vină mai bine. 

— O, da. Cu oglinzile, toată puterea e a ta. N-are de unde 
altundeva să vină, zise ea. 

— Femeia aia din mlaştină şi-o ia din mlaştină, spuse 
Ducele. 

— Ha! Şi în mlaștină o să şi ajungă, într-o bună zi. Nu 
înţelege nimic din ce face. 

— Şi tu înţelegi? 

Lilith simţi împunsătura mândriei. Uite la el, îi poartă 
pică! Chiar că făcuse treabă bună cu el. 

— Înţeleg cum lucrează poveştile, zise ea. De mai mult n-am 
nevoie, 

— Dar nu mi-ai adus fata, spuse Ducele. Şi mi-ai promis-o. 
Şi pe urmă totul o să fie în regulă şi-o să pot dormi într-un 
pat adevărat şi n-o să mai am nevoie de magie de-asta 
reflectorizantă... 

Dar şi o treabă bună putea să-ntreacă măsura. 

— Nu mai vrei magie? zise Lilith dulce. Vrei să mă opresc? 
E cel mai uşor lucru din lume. Te-am luat din şanţ. Vrei să te 
trimit la loc? 

Faţa lui încremeni într-o mască a terorii. 

— Nu asta am vrut să spun! Voiam doar... ştii, pe urmă 
totul o să fie real. Doar un sărut, aşa ai spus. Nu văd de ce e 
aşa greu de aranjat. 

— Sarutul potrivit la timpul potrivit, zise Lilith. Trebuie să 
fie la timpul potrivit, altfel nu merge. 

Zâmbi. El tremura, în parte de dorinţă, mai mult de teamă, 
şi întru câtva din motive ereditare. 

— Nu-ţi face griji, zise ea. Nu se poate să nu iasă. 

— Şi vrăjitoarele astea pe care mi le-ai arătat? 

— Ele sunt doar... o parte a poveștii. Nu-ţi face griji. 
Povestea o să le absoarbă. Şi pe fată o s-o capeţi datorită 
poveştii. Nu-i aşa c-o să te bucuri? Şi acum... nu mergem? 
N-ai chestii de guvernat? 

Ducele pricepu aluzia din glas. Era un ordin. Se ridică, îşi 
oferi braţul şi coborâră împreună în sala de audienţe a 
palatului. 

Lilith era mândră de Duce. Sigur, mai era problema aceea 
stânjenitoare a lui, noaptea, fiindcă în timpul somnului îi 
slăbea câmpul morfogenetic, dar deocamdată nu conta prea 
tare. Şi mai era problema cu oglinzile, care-l arătau aşa cum 
era în realitate, dar asta se rezolva uşor interzicând toate 

oglinzile în afară de ale ei. Şi mai erau ochii lui. Cu ochii 
n-avea ce să mai facă. Nici o vrajă nu putea să schimbe ochii 
cuiva. Cea mai bună idee care-i venise fusese să-i pună 
ochelari fumurii. 

Şi totuşi, era un triumf. Şi era atât de recunoscător. Doar îl 
ajutase enorm. 

Facuse om din el, în primul rând. 


Puțin mai jos de cascadă, care era a doua de pe Disc ca 
înălţime şi fusese descoperită în Anul Crabului Învârtit de 
către renumitul explorator Guy de Yoyo!, Buna Batevreme 
şedea dinaintea unui mic foc de tabără cu un prosop pe umeri, 
scoțând aburi. 

— Putea să iasă mult mai rău, recunoaşte, zise Țața Ogg. 
Cel puţin te ţineam şi pe tine, şi mătura. Şi Magrat o avea pe a 
ei. Altfel admiram toate cascada din interior. 

— Ce bine! Jumătatea plină, zise Buna, cu ochii sclipin- 
du-i malefic. 

— O aventură, dacă stai să te gândeşti, spuse Ţaţa, rânjind 
încurajator. Într-o zi o să ne-amintim de toate astea şi-o 
să râdem. 

— Ce bine, zise Buna. 

Ţaţa îşi tamponă zgârieturile de pe braţ. Greebo, cu ins- 
tinctul de supravieţuire al pisicilor, se căţărase pe stăpână-sa 
ca pe un copac, până-n vârful capului, şi de-acolo sărise pe 
mal. Acum dormea făcut colac lângă foc, visând vise pisiceşti. 

O umbră trecu pe deasupra lor. Era Magrat, care scotocise 
malurile după bagaje. 


1 Sigur, o mulţime de pitici, troli, localnici, vânători, braconieri şi călători 
rătăciţi fără speranţă o tot descoperiseră zilnic vreme de mii de ani. Dar ei nu 
erau exploratori şi nu se puneau la socoteală. 

— Cred c-am găsit aproape tot, zise ea, aterizând. Uite mă- 
tura Bunei. Şi... sigur... bagheta. Zâmbi chinuit, dar temerar. 
Tot ieşeau tărtăcuţe la suprafață. Aşa am găsit-o. 

~ Ce noroc, auzi, zise Ţaţa Ogg încurajator. Ai auzit, 
Esme? Cel puţin, n-o să răbdăm de foame. 

— Şi-am găsit şi coşul cu pâinea piticească, spuse Magrat, 
deşi cred că s-a stricat de la apă. 

— Aş, n-are nimic, crede-mă pe cuvânt, mai spuse Ţaţa 
Ogg. N-ai ce strica la pâinea piticească. Păi, stăm bine, zise 
Ţaţa Ogg, instalându-se confortabil. Un picnic în toată 
regula. Şi-avem şi un foculeţ bun... şi un loc adăpostit şi... 
Sunt sigură cå sunt o grămadă de oameni sărmani prin 
Howondaland sau ţări de-astea, care-ar da orice să fie-n 
locul nostru... 

— Dacă nu încetezi cu veselia asta, Gytha Ogg, să vezi ce 
scatoalcă peste cap o să-ţi lipesc, zise Buna Batevreme. 

— Eşti sigură că nu te ia cu frig? zise Ţaţa Ogg. 

— Må usuc, zise Buna Batevreme, mai întâi pe dinăuntru. 

— Uitaţi ce, îmi pare rău, spuse Magrat. Mi-am cerut 
deja scuze. 

Deşi nu ştia de ce ar trebui să-şi ceară scuze, se gândi ea. 
Barca nu fusese ideea ei. Cascada n-o pusese ea acolo. Nici 
măcar nu se vedea ce-i în faţă, din poziţia ei de vâslaş. 
Transformase ea barca în dovleac, dar fără intenţie. Putea să i 
se întâmple oricui. 

— Şi-am reuşit să salvez şi caietele Desideratei, spuse. 

— Mare noroc pe noi, zise Ţaţa Ogg. Acum ştim unde 
ne-am rătăcit. 

Se uită în jur. Razbatuseră dincolo de partea cea mai 
abruptă a munţilor, dar tot mai erau înconjurate de piscuri şi 
de păşuni alpine încununate de zăpezi veşnice. Din depărtări 
venea clinchet de tălăngi de capre. 

Magrat despâturi o hartă. Hârtia era umedă, mototolită 
Şi cerneala se cam întinsese. Arătă prudentă spre o porţiu- 
ne mânjită. 

— Cred că suntem aici, zise. 

— Parol, spuse Ţaţa Ogg, care înţelegea principiile 
cartografiei şi mai prost decât Buna. Fantastic cum încăpem 
toate pe bucăţica aia de hârtie! 

— Cred că deocamdată ar fi o idee bună dac-am urma 
cursul râului, zise Magrat. Fără să intrăm în el în nici un fel, 
adăugă ea, repede. 

— Presupun că n-ai găsit şi geanta mea, nu? spuse Buna 
Batevreme. Aveam lucrurile personale în ea. 

— Probabil că s-a dus ca toporul la fund, zise Ţaţa Ogg. 

Buna Batevreme se ridică în picioare ca un general care 
tocmai a aflat că armata lui a ieşit pe locul doi. 

— Haideţi, zise. Să vedem ce urmează. 


Urma o pădure, întunecată şi neiertător de coniferă. 
Vrăjitoarele zburară în tăcere pe deasupra. Ici, colo se zărea 
câte o colibă izolată, pe jumătate ascunsă printre copaci. 
Câte-o stâncă se iţea din întunericul forestier, învăluită în 
ceţuri chiar şi ziua-n amiaza mare. O dată sau de două ori 
trecură pe lângă câte-un castel, dacă-l puteai numi aşa; nu 
părea construit, ci mai curând emanat din peisaj. 

Era genul de peisaj asociat cu un anumit tip de poveşti, cu 
lupi şi usturoi şi femei îngrozite. Poveşti întunecate şi-nsetate, 
poveşti despre aripi bătând în lumina lunii... 

— Der flabberghast, mormăi 'Ţaţa. 

— Ce-ai spus? întreba Magrat. 

— Aşa se zice pe strâineşte la liliac. 

— Mie mereu mi-au plăcut liliecii, zise Magrat. În general. 

Vrajitoarele se treziră zburând înghesuite una-n alta, 
într-un acord tacit. 

— Mi se face foame, zise Buna Batevreme. Şi să n-aud de 
dovleac. 

— Mai e pâinea piticească, spuse Ţaţa. 

— Pâinea aia e de-a pururi, zise Buna. Eu aş vrea ceva 
gătit anul asta, dacă nu-i cu supărare. 

Mai trecura de-un castel, ce ocupa întreg vârful unei 
stânci. 

— Ar fi bine dac-am găsi un orăşel drăguţ sau aşa ceva, 
zise Magrat. 

— Da” va trebui så ne mulţumim cu ăsta, spuse Buna. 

Se uitaraă în jos. Nu prea arăta a oraş; mai mult a adunare 
de case, îngrămădite împreună la adăpost de copaci. Era la fel 
de trist ca o vatră pustie, dar umbrele munţilor se lungeau 
deja deasupra padurii şi peisajul avea ceva care făcea să-ţi 
treacă cheful de zboruri nocturne. 

— Nu prea se våd oameni, zise Buna. 

— Poate pe-aici e obiceiul să se culce devreme, spuse 
Ţaţa Ogg. 

— Dar de-abia a apus soarele, zise Magrat. Ce ziceţi, să 
încercăm la castel? 

Se uitară toate la castel. 

— Nu-u-u, zise Buna, tărăgănat, vorbind în numele tuturor. 
Sa nu ne dăm aere. 

Aşa încât aterizară în ceea ce era probabil piaţa centrală a 
satului. Undeva pe după case se auzi lătrând un câine. Un 
oblon se trânti cu zgomot. 

— Prietenoşi nevoie mare, zise Buna. Merse până în faţa 
unei case mai mari cu o firmă deasupra uşii, atât de plină de 
jeg, încât nu se mai vedeau literele. Izbi cu pumnul în uşă 
de câteva ori. Deschideţi! spuse ea. 

— Nu, nu, nu se zice aşa! spuse Magrat. Îşi făcu loc 
până lângă uşă, bătu discret şi zise: Scuzaţi-mă! Călători de 
bona fide! 

— Cum ai zis? întrebă Ţaţa. 

— Asta trebuie să spui, răspunse Magrat. Orice hangiu e 
obligat să deschidă dacă-i vin călători de bona fide, şi să-i 
adăpostească. 

— Serios? zise Ţaţa, interesată. Asta-i bine de ştiut. 

Uşa rămase închisă. 

— Lasă-mă şi pe mine, spuse Ţaţa. Ştiu ceva străineză. 

Bubui în uşă. 

— Deschide-vous, gunga din, presto, repejor, zise. 

Buna Batevreme ascultă cu atenţie. 

— Aşa se vorbeşte pe străineşte? 

— Nepotu-miu Shane e marinar, zise Ţaţa Ogg. Ramâi cu 
gura căscată, ce vorbe învaţă pe unde umbla. 

— Nu m-aş mira, spuse Buna. Da’ sper că lui îi merge mai 
bine ca ţie. 

Buna băâtu din nou. Şi de data asta uşa se deschise, cu 
încetinitorul. Un chip palid se iţi dinăuntru. 

— Scuzaţi-mă... începu Magrat. 

Buna împinse uşa de perete. Posesorul chipului se spri- 
jinea de partea cealaltă; i se auzeau cizmele râcâind podeaua 
în vreme ce era împins îndaărăt. 

— Fie binecuvântată această casă, zise Buna, în treacăt. 

Pentru o vrăjitoare, era modul ideal de a deschide conver- 
saţia. Făcea oamenii să ia aminte la ce alte lucruri s-ar fi putut 
întâmpla cu casa în speţă şi le aducea aminte de diverse 
plăcinte proaspete, de pâine caldă sau de boccele de haine nu 


prea vechi de care poate că uitaseră momentan. 

Părea câ unul dintre acele alte lucruri se întâmplase deja 
în casa de faţă. 

Cu indulgență, putea fi numită han. Era cel mai mohorât 
loc pe care-l văzuseră vreodată cele trei vrăjitoare. Dar 
gemea de lume. Vreo douăzeci şi ceva de oameni palizi şi 
obosiţi le priveau solemni de pe nişte bănci înşirate de-a 
lungul pereţilor. 

Ţaţa Ogg adulmecă aerul. 

— Măâiculiţă, zise. Ce duhoare de usturoi! 

Şi, într-adevăr, usturoiul atârna ciorchini de toate grinzile. 

— Cât ar fi de mult, usturoiul nu strică, părerea mea. Mie o 
să-mi placă pe-aici. 

Facu semn cu capul insului speriat de la bar. 

- Bonjur, musiu garson! Trois beri la mine, păr favor 
silvu ple. 

— Ce-i aia păr favor? Ce-are a face păru'? se râsti Buna. 

— Aşa se zice „te rog“ pe străineşte, spuse aţa. 

— Ba nu cred, zise Buna. Eu cred că le inventezi din mers. 

Hangiul, care din principiu considera că dac-ai intrat pe 
ușă vrei ceva de băut, turnă trei beri. 

— Ai văzut? spuse Ţaţa, triumfătoare. 

— Mie nu-mi place cum se holbează toţi la noi, zise 
Magrat, în vreme ce Țața sporovăia cu bietul om într-un fel de 
esperanto numai al ei. 

— Omul ála de colo rânjeşte la mine. 

Buna Batevreme se aşeză pe bancă, încercând să nu aducă 
în contact cu lemnul decât minimum posibil din corpul ei, ca 
nu cumva strâinătatea să fie molipsitoare. 

— Gata, zise Ţaţa, venind cu o tavă, am rezolvat. L-am 
ocârât pân-a priceput. 

— Arată oribil, spuse Buna. 

— Cârnaţi cu usturoi şi pâine cu usturoi, zise Țața. 
Mâncarea mea preferatà! 

— Trebuia să iei şi nişte legume proaspete, spuse Magrat, 
dieteticiana. 

— Am luat. Nişte usturoi, zise Țața, tâind o felie generoasă 
de cârnat duhnitor. Şi sunt sigură c-am văzut nişte ceapă 
murată prin borcanele alea de pe rafturi. 

— Da? Păi atunci o s-avem nevoie de cel puţin două 
camere la noapte, zise Buna cu severitate. 

— Trei, sări degrabă Magrat. 

Aruncă pe furiş încă o privire prin încăpere. Oamenii, 
tăcuţi, le priveau insistent, cu o expresie care putea fi descrisă 
ca o tristeţe plină de speranţă. Sigur, oricine petrecea mai mult 
timp în compania Bunei Batevreme şi a Ţaţei Ogg se obişnuia 
cu privirile holbate; vrăjitoarele erau genul de persoane care 
umplu tot spaţiul disponibil. Şi probabil că pe-aici nu se prea 
vedeau străini, poate din cauza pădurilor, cine știe. Şi-apoi 
spectacolul oferit de Ţaţa Ogg mâncând cu entuziasm cârnaţi 
depăşea în materie de divertisment până şi faimosul ei număr 
cu ceapa murată. 

Dar orişicât... prea se uitau fix. 

Afară, adânc în pădure, se auzi urletul unui lup. 

Sătenii de faţă se înfiorară la unison, ca şi cum s-ar fi 
antrenat pentru asta. Hangiul le mormăi ceva. Oamenii se 
ridicară, fără chef, şi se îndreptară către ușă, încercând să nu 
se răzleţească. O femeie bătrână puse mâna pe umărul lui 
Magrat pentru o clipă, scutură din cap cu tristeţe, oftă, apoi 
ieși. Dar Magrat era obişnuită şi cu asta. Multora le părea rău 
pentru ea atunci când o vedeau cu Buna. 

Într-un târziu hangiul veni la ele cu o torţă aprinsă şi le 
facu semn să-l urmeze. 

— Cum l-ai facut să priceapă că vrem camere? întreba 
Magrat. 

— l-am spus: „Hei domnu”, timer şnel number trei tude 
suit“, zise Ţaţa Ogg. 

Buna Batevreme încercă şi ea, pe şoptite, apoi dădu din 
cap. 

— E umblat, Shane al tău, se vede treaba, comentă ea. 

— Cică pricep toţi, imediat, zise Ţaţa Ogg. 


De fapt hangiul n-avea decât două camere, la care se-ajun- 
gea pe nişte scări întortocheate care scârţâiau. Magrat căpătă 
una numai pentru ea. Hangiul părea că-i ţine partea în privinţa 
asta. Era foarte îndatoritor. 

Dar ei nu-i plăcea cum îi baricadaseră fereastra. Magrat 
prefera så doarmă cu fereastra deschisă. Aşa, cu obloanele 
trase, era prea cald şi întuneric. 

„Până la urmă, îşi zise ea, eu sunt ursitoarea. Celelalte 
doar mă însoțesc.“ 

Încercă zadarnic să se uite în oglinjoara crăpată de pe 
perete, apoi se culcă şi începu s-asculte ce spuneau cele- 
lalte, din camera despărțită de a ei de un perete subţire ca 
foaia de hârtie. 

— La ce întorci oglinda la perete, Esme? 

— Că nu-mi place cum se uită la mine. 

— Păi nu se uită dacă nu te uiţi tu, Esme. 

Linişte, apoi: 

— Ăă, şi chestia asta rotundă ce-i? 

— Păi, cred că-i un fel de pernă, Esme. 

— Ha! Asta s-o creadă ei! Şi nici pături ca lumea n-au. 
Cum spui că-i zice ăsteia? 

— Chilotă, cred, Esme. 

— La noi îi zicea pufoaică. Pfui! 


PRIN CELE STRĂINĂTĂŢI 79 


Urmă un răgaz. Apoi: 

— Te-ai spalat pe dinte? 

O nouă pauză. Pe urmă: 

— Oo, da” ce picioare reci ai, Esme! 

— Ba deloc. Sunt calde-calde. 

Din nou linişte. Apoi: 

— Cizme! Ai cizme! Ai intrat cu cizmele în pat! 

— Doar n-oi sta desculţă, Gytha Ogg! 

— Şi cu hainele! Nici nu te-ai dezbrăcat! 

— Prin cele strâinătăţi trebuie să fii atentă. Nici nu gândeşti 
ce poate să mişune pe-aici. 

Magrat se cuibări sub — cum îi zicea? — chilotă — şi se-ntoar- 
se pe partea cealalta. Buna Batevreme părea să aibă nevoie 
cam de vreo oră de somn pe noapte, în vreme ce Ţaţa Ogg ar 
fi fost în stare să sforăie şi cocoţată pe-un gard. 

— Gytha? Gytha! GYTHA! 

— Mcee? 

— Eşti trează? 

— Acv’ da... 

— Am auzit nişte zgomote! 

— ... mda, şi eu... 

Magrat aţipi o vreme. 

— Gytha! GYTHA! 

— Şe mai e? 

— E cineva la geam, sunt sigură! 

— ... nu la vârsta noastră... culcă-te, te rog... 

În cameră era din ce în ce mai cald şi înâbuşitor. 
Magrat cobori din pat, trase zăvoarele de la obloane şi le 
dădu de perete. 

Se auzi un icnet, apoi o bufnitură îndepărtată când ceva se 
izbi de pământ. 

Lumina lunii inundă camera. Asta păru să-i facă bine lui 
Magrat, care se culcă la loc. 

Nu trecură decât câteva clipe şi iar o treziră vocile 
de-alaturi. 

— Gytha Ogg, ce faci acolo? 

— Iau o gustare. 

— Nu poţi să dormi? 

— Mi-a cam fugit somnul, Esme, zise Ţaţa Ogg. N-am 
idee de ce. 

— Ia stai, mănânci cârnaţi cu usturoi! În patul meu! 

— Ce faci? E-al meu! Dă-mi-l înapoi... 

Magrat auzi bocănit de cizme în puterea nopţii şi 
zgomotul unor obloane trântite de perete în camera 
de-alături. 

Apoi un fel de oftat stins, ca o părere, şi încă o bufnitură. 

— Credeam că-ţi place usturoiul, Esme, zise Ţaţa Ogg, cu 
reproș în glas. 

— Cârnatul e bun la locul potrivit, şi locul acela nu-i în pat. 
Şi să nu te-aud. Şi dă-te mai încolo. Ai luat toată chilota. 

După o vreme, tăcerea de mătase a nopţii fu spartă de 
sforâitul grav şi răsunător al Bunei. În curând i se alătură şi 
pufâitul bine-crescut al Ţaţei, care dormise însoţită de mult 
mai multe ori ca Buna şi-şi dezvoltase o orchestră nazală mai 
acceptabilă. Cu sforâitul Bunei puteai tăia buşteni. 

Magrat îşi îndesă perna aceea rotundă şi tare peste urechi 
şi se ascunse sub aşternuturi. 


Undeva pe pământul îngheţat, un liliac foarte mare se 
străduia sâ-şi ia zborul din nou. Deja fusese năucit de două 
ori, o dată de un oblon deschis cu forţă şi o dată de un cârnat 
balistic şi plin cu usturoi, şi nu se simţea bine deloc. „O dată 

dacă mai am ghinion, se gândea el, mă întorc la castel. Plus cå 
mai e puţin şi-apar zorile.“ 

Ochii îi sclipiră roşii când privi în sus la fereastra deschisă 
a lui Magrat. Îşi făcu vânt... 

O gheară îl ţintui la pământ. 

Liliacul întoarse capul. 

Greebo nu avusese o seară prea bună. Căutase pisici de 
parte femeiască prin tot satul, şi nimic. Dâduse târcoale 
grămezilor de gunoi, şi degeaba. Pe-aici oamenii nu aruncau 
resturile. Le mâncau. 

Dăduse o tură prin pădure şi găsise nişte lupi şi stătuse pe 
coadă rânjind la ei până se ruşinaseră şi plecaseră de-acolo. 

Da, o noapte foarte plicticoasă. Pâna acum. 

Liliacul se foi sub gheara lui. În creierul mititel de felină 
al lui Greebo se formă impresia că încearcă să-şi schimbe 
forma, şi n-avea el de gând să-nghită aşa ceva de la un şoarece 
cu aripi. 

Mai ales acum, când avea cu ce să se joace. 


Genua era un oraş ca-n poveşti. Oamenii zâmbeau şi 
erau voioşi toată ziulica. Mai ales dacă voiau să mai trăiască 
altă ziulică. 

Avea Lilith grijă de asta. Sigur, şi înainte fuseseră oamenii 
fericiţi, în vremea dinainte să-l înlocuiască ea pe Baron cu 
Ducele, dar era un fel de fericire dezordonată, la-ntâmplare, şi 
de-aceea îi fusese ei aşa uşor să preia controlul. 

Fiindcă ăla nu era mod de viaţă, fără o regulă. 

Într-o zi oamenii or să-i mulţumească. 

Sigur, întotdeauna se găsesc şi câţiva nemulţumiţi. Unii 
oameni nu ştiu să se poarte. Îţi dai toată osteneala pentru ei, le 
conduci oraşul cum se cuvine, faci tot ce trebuie ca să aibă ei 

nişte vieți productive şi fericite în fiecare orâ din zi, şi pe 
urmă, fără nici un motiv, îţi poartă dușmănie. 

Sala de audienţe era înţesată cu gărzi. Şi erau şi spectatori. 
Teoretic, conducătorul dădea o audienţă, dar lui Lilith îi 
plăcea să vadă oamenii că iau aminte. Un strop de exemplu 
era mult mai eficient decât o căldare de pedepse. 

Nu prea era criminalitate în Genua, zilele astea. Mă rog, 
nu lucruri care ar fi fost considerate criminalitate prin alte 
părți. Lucruri ca furturile erau uşor de rezolvat şi nu necesitau 
prea multă bătaie de cap. În opinia lui Lilith, crimele împo- 
triva necesităţii narative erau mult mai grave. Pur şi simplu 
oamenii n-aveau idee cum ar trebui să se poarte. 

Lilith reflecta Viaţa ca-ntr-o oglindă, şi tăia toate bucăţile 
de Viaţă care nu-ncăpeau... 

Ducele stătea tolânit molatic, cu un picior atârnând peste 
braţul tronului. Nu se-mpăca deloc cu scaunele. 

— Şi ăsta ce-a făcut? întrebă el, căscând. 

Măcar la căscat gura se pricepea. 

Un batrânel micuţ şi speriat tremura între două gărzi. 

Întotdeauna se găsesc oameni dispuşi să fie gărzi, chiar şi 
în Genua. Plus că ți se dă o uniformă făloasă, cu pantaloni 
albaștri, jachetă roşie şi un chipiu înalt şi negru, cu cocardă. 

— Dar... dar nu ştiu să fluier, chiţăi bietul om. Nu... Nu 
ştiam că e obligatoriu... 

— Dar eşti meşter de jucării, zise Ducele. Meşterii de 
jucării cântă şi fluieră cât e ziua de lungă. 

Aruncă o privire la Lilith, care încuviinţă. 

— N-nu ştiu nici un... c-cântec, zise meşterul de jucării. 
N-nu ne-au învăţat. Doar jucării. A-am fost dat la u-ucenăcie 
la jucării. Şapte ani am l-lucrat, ucenic şi meşter... 

— Scrie aici, zise Ducele, prefacându-se cu talent cå ştie să 
citească rechizitoriul, câ nici măcar nu le spui copiilor poveşti. 

— Nu mi-a spus nimeni nimic despre... p-poveşti, zise 
meşterul de jucării. Ştiţi, eu doar fac jucării. Jucării. Altceva 
nu ştiu. Jucării. Ju-jucării frumoase. Sunt un biet m-meşter 
de jucării. 

— Nu poţi fi cu adevărat meşter de jucării dacă nu le spui 
poveşti copiilor, zise Lilith, aplecându-se spre el. 

Meşterul ridică privirea către faţa ascunsă sub văl. 

— Dar nu ştiu nici una, spuse el. 

— Nu ştii nici una? 

— Po-pot să le povestesc cum se fac jucăriile, scânci bă- 
trânelul. 

Lilith se lasă pe spate în jilt. Era imposibil să-i citeşti 
expresia feţei, prin vălul des. 

— Cred c-ar fi o idee bună dacă Gărzile Poporului te-ar lua 
şi te-ar duce undeva unde cu siguranţă ai să-nveţi să cânţi. Şi 
poate, după o vreme, chiar să fluieri. Nu ti-ar plăcea? 

Închisorile bătrânului Baron fuseseră oribile. Lilith pusese 
să fie revopsite şi remobilate. Cu o mulţime de oglinzi. 


La sfârşitul audienței, o persoană din asistenţă ieşi în 
linişte din castel, strecurându-se pe la bucătării. Gărzile de la 
poartă nu încercară s-o oprească. În vieţile lor mărunte, ea era 
o persoană foarte importantă. 

— Bună ziua, doamnă Pleasant. 

Ea se opri, scotoci în coş şi scoase două copane fripte pe 
care le dădu gărzilor. 

— Am făcut un sos nou, cu alune, zise ea. V-aş ruga să-mi 
spuneţi cum vi se pare, băieţi. 

Oamenii luară mâncarea recunoscători. Toţi se bucurau 
s-o întâlnească pe doamna Pleasant. Ştia să facă aşa nişte 
lucruri din pui, că biata orătanie aproape că se bucura că 
fusese ucisă. 

— Şi-acum plec să târguiesc nişte mirodenii, zise. 

Garzile o urmariră cum mergea, ca o săgeată grasă şi 
hotărâta, direct spre piaţă, care se găsea exact pe malul râului. 
Apoi mâncară copanele de pui. 

Doamna Pleasant îşi făcu de lucru printre tarabe; şi avu 
mare grijă să-şi faca de lucru. Şi în Genua erau peste tot 
oameni care umblau cu vorba. Mai ales în Genua. Ea era 
bucătăreasă, deci robotea. Şi avea grijă să nu slăbească şi, din 
fericire, era veselă de la natură. Se grijea să aibă mereu braţele 
pline de fâină şi, dacă avea impresia că se uită cineva bănuitor 
la ea, zicea „Vaâleu!“ sau ceva de genul ăsta. Până acum se 
pare că-i mersese. 

Cauta o tarabă anume. Şi iat-o. Sus, pe acoperişul unei 
gherete înţesate cu cuşti cu găini, lişițe, cocostârci şi alte 
pâsări, era un cocoş negru. Vrăjitoarea voodoo sosise la lucru. 

Chiar în clipa în care-l observă, cocoşul întoarse capul, 
fixând-o. 

Puţin retras faţă de restul tarabelor se afla un mic cort, la 
fel cu multe alte corturi din târg. În faţa lui clocotea un ceaun 
pe o sobiţă cu mangal. Alături erau castroane, un polonic şi, 
lângă ele, o farfurie cu monede. Erau ceva bani acolo; 
oamenii plăteau pentru bucatele doamnei Gogol cât socoteau 
ei că fac, şi farfuria mai că dădea pe dinafară. 

Zeama vâscoasă din ceaun era de un maro insipid. 
Doamna Pleasant îşi puse o portie într-un castron, apoi aştep- 
tă. Doamna Gogol avea talentele ei. 

Dupa o vreme, se auzi o voce din cort: 

— Ce mai e nou, doamnă Pleasant? 

— L-a închis pe meşterul de jucarii, zise doamna Pleasant, 
fară så se-ntoarca. Şi ieri, pe moş Devereaux hangiul, fiindcă 
nu-i gras şi n-are faţa roşie. E al patrulea pe luna asta. 

— Poftim înăuntru, doamnă Pleasant. 

În cort era cald şi întuneric. În mijloc se găsea un alt 
ceaun, pe o altă sobiţă. Doamna Gogol stătea aplecată 
peste el, amestecând. Îi facu semn bucataresei câtre o 
pereche de foale. 

— Înteţeşte matale focul niţel, să vedem ce-i de vâzut, 
zise ea. 

Doamna Pleasant se conformă. În ceea ce o privea, ea nu 
folosea altă magie decât cea necesară la legatul maionezei şi 
la crescutul pâinii, dar îi respecta pe cei care aveau curajul. Şi 
mai ales pe cei ca doamna Gogol. 

Mangalul se încinse până se făcu alb. Zeama groasă din 
ceaun începu să clocoteascăa. Doamna Gogol miji ochii, 
privind în aburul care se ridica. 

— Ce faci, doamnă Gogol? întrebă bucatăreasa, îngrijorată. 

— Încerc să văd ce se va-ntâmpla, zise vrăjitoarea voodoo. 

Vocea i se schimba, devenind geamătul chinuit al celui 
muncit de harul clarviziunii. 

Doamna Pleasant trase cu ochiul la fiertura bolborosind. 

— O să fie crevete la cină? zise ea plină de bunăvoința. 

— Vezi bama aia? spuse doamna Gogol. Vezi cum tot ies la 
suprafaţă bucăţile alea de crab, în colţul ala? 

- Niciodată nu te-ai zgârcit la crabi dumneata, zise 
doamna Pleasant. 

— Vezi ce groase sunt băşicile alea de lângă foaia de dafin? 
Vezi cum se învârte toată fiertura în jurul cepei roşii? 

— Văd! Văd! zise doamna Pleasant. 

— Dar ştii ce-nseamnă? 

— Înseamnă c-o să fie delicioasa! 

— Da, şi asta, zise doamna Gogol, amabila. Dar mai în- 
seamnă şi că sosesc nişte musafiri. 

— Fantastic! Câu? 

Doamna Gogol cufundă o lingură în fiertură şi gustă. 

— Trei, zise. Se linse pe buze gânditoare. Femei. 

Cufundă din nou lingura. 

— Gustă şi matale, zise. Au şi o pisică. Se simte după 
salsifi. Îşi linse buzele din nou. Un motan gri. Chior de-un 
ochi. Îşi exploră o carie cu limba. Ala... drept. 

Doamnei Pleasant îi căzu falca. 

— O să te găsească mai întâi pe dumneata, zise doamna 
Gogol. Så ie-aduci la mine. 

Doamna Pleasant se uită întâi la zâmbetul întunecat al 
doamnei Gogol, apoi la fiertura din ceaun. 

— Vin atâta cale doar pentru mâncarea dumitale? între- 
ba ea. 

— De ce nu, zise doamna Gogol, așezându-se comod. Ai 
mai fost s-o vezi pe fata din casa albă? 

Doamna Pleasant încuviinţă. 

— Duduia Cenușa, zise ea. Da, mă duc şi eu când pot. 
Când sunt plecate Surorile la palat. Tare-i e frică de ele, 
doamnă Gogol. 

Se uită din nou la ceaun, apoi din nou la vrăjitoare. 

— Chiar poţi să vezi...? 

— Nu te ţin de la marinat? zise doamna Gogol. 

— Mda. Ba da. 

Doamna Pleasant bătu în retragere, dar cu regret. Apoi se 
opri. Odată oprită, doamna Pleasant nu mai putea fi urnită 
din loc decât atunci când îi convenea dumneaei. 

— Lilith aia zice că e-n stare să vadă lumea întreagă în 
oglinzi, spuse ea, cam cu arțag. 

Doamna Gogol scutură din cap. 

— În oglinzi nu te poţi găsi decât tot pe tine, zise ea. Dar 
într-un gumbo de calitate găsești totul. 

Doamna Pleasant încuviinţă. Ăsta era lucru arhicunoscut. 
NU se putea contesta nicicum. 

După ce plecă bucătăreasa, doamna Gogol dădu din cap 
cu tristeţe. O vrăjitoare voodoo trebuia să recurgă la tot 
felul de stratageme ca să pară informată, dar îi era cam 
ruşine că înşelase o femeie cinstită, făcând-o să creadă cå 
putea vedea viitorul în nişte gumbo. Tot ce-ţi revela o oală 
cu gumbo de-a doamnei Gogol era că în viitor o să fie o 
masă pe cinste. 

Pe vrăjitoare le văzuse într-un castron de jambalaya făcut 
de dimineaţă. 


Magrat stătea cu bagheta sub pernă şi pendula domol între 
somn şi trezie. 

În mod cert ea era persoana potrivită să aibă bagheta. Aici 
nu-ncăpea nici o îndoială. Câteodată chiar — şi-abia dacă 
îndrăznea să-şi îngăduie aşa un gând, acum că se găsea sub 
acelaşi acoperiş cu Buna Batevreme — se cam îndoia de 
seriozitatea celorlalte în ceea ce priveşte vrăjitoria. Parcă nu-şi 
dădeau destul interesul. 

Uite, cu medicina, de exemplu. Magrat ştia sigur că se 
pricepe mult mai bine ca ele. Moştenise mai multe catastife 
groase pe tema asta de la Goodie Whemper, predecesoarea ei 
în căsuţă, şi mai făcuse şi ea nişte însemnări timide. Putea så 
povestească lucruri aşa de fascinante despre întrebuinţările 
florilor de muşcatul-dracului de lumea o rupea la fugă, de 
mare zor ce-aveau să spună şi altora, desigur. Ştia să distileze 
fracţionat, să dublu distileze și să facă diverse lucruri pentru 
care trebuia să stai de veghe toată noaptea să vezi ce culoare 
are flacăra de sub retortă. Îşi dădea osteneala. 

Dar Ţaţa nu facea decât sa pună o cataplasmă caldă pe 
orice-l durea pe om şi să prescrie un pahar mare din băutura 
favorită a bolnavului, în ideea că dacă tot e omul bolnav 
măcar să se simtă şi el bine. (Magrat le interzicea pacienţilor 


88 TERRY PRATCHETT 


ei alcoolul, din cauza efectelor lui asupra ficatului; dacă 
oamenii nu ştiau ce le face alcoolul la ficat, le explica ea, 
pe larg.) 

Iar Buna... ea doar le dădea oamenilor câte-o sticlă cu 
apă colorată şi le spunea că se simt mult mai bine. 

Şi lucrul cel mai enervant era că de obicei aşa se 
şi-ntâmpla. 

Unde mai era magia când faceai așa ceva? 

Cu o bagheta, însă, altfel puteau sta lucrurile. Cu o 
baghetă puteai într-adevar să ajuţi oamenii. Magia exista ca să 
faca viaţa mai buna. În budoarul palpitând şi roz al inimioarei 
ei, Magrat era sigură de asta. 

Îşi înmuie din nou faptura în apa somnului şi aţipi. 

Şi visă ceva ciudat. Nu povesti nimănui după aceea, că de, 
nu se făcea. Nu lucruri de-astea. 

Dar i se pâruse cå se ridicase noaptea din pat, trezită de 
linişte, şi voise să ia aer. Şi trecând pe lângă oglindă, văzuse 
mişcare. 

Nu era chipul ei acolo. Aducea mult cu Buna Batevreme. 
Îi zâmbise — un zâmbet mult mai cald şi mai prietenesc decât 
căpătase vreodată de la Buna, socoti Magrat — apoi dispăruse, 
şi suprafaţa argintie-lăptoasă se închisese în urma ei. 

Se grabise să se culce la loc şi se trezise apoi în sunetul 
unei fanfare de alămuri în plin avânt. Se auzeau chiote şi 
râsete. 

Magrat se îmbrăcă repede, ieşi pe coridor şi ciocăni la uşa 
celorlalte vrăjitoare. Nici un răspuns. Apăsă pe clanţă. 

Dupa ce încercă uşa de câteva ori, se auzi o bufnitură — 
căzuse scaunul îndesat sub clanță, ca o piedică în calea tâlha- 
rilor, a siluitorilor şi a altor invadatori nocturni. 

Cizmele Bunei Batevreme ieşeau de sub plapumă la unul 
din capetele patului. Picioarele goale ale Ţaţei, care se tot 

răsucea în somn, se găseau alături. Sforâieli discrete făceau 
să zăngâne cana din ligheanul de spălat; acum nu mai erau 
urletele din fundul sinusurilor ale celui care doarme pe 
fugă, ci huruitul măsurat al celui ce socoteşte s-o ţină aşa 
toată noaptea. 

Magrat ciocăni în talpa cizmei Bunei. 

— Hei, sculaţi-vă! Se-ntâmpla ceva ciudat. 

Trezirea Bunei Batevreme era ceva ce merita văzut, dar 
puţini văzuseră. 

Mai toţi, când ne trezim, trecem rapid şi panicat printr-o 
scurtă verificare preconştientă: cine sunt, unde sunt, cine-i 
ăsta/asta, Sfinte Doamne, de ce-am un chipiu de poliţist în 
braţe, ce-am făcut noaptea trecuta? 

Şi asta fiindcă oamenii sunt roşi de Îndoială. Ea e motorul 
care-i împinge în viaţă. Ea e banda de guma din avionul de 
jucărie al sufletului lor, şi ei îşi petrec viaţa răsucind-o până 
se-nnoadă. În zori e cel mai rău — e momentul acela de groaza 
ca nu cumva Eu să se fi pierdut în noapte şi altceva să se fi 
instalat în loc. Aşa ceva nu i se-ntâmpla niciodată Bunei. Ea 
trecea direct de la somn buştean la putere maximă din toţi cei 
şase cilindri. Niciodată n-avea nevoie să se regăsească, fiindcă 
ştia exact cine-i cea care caută. 

Adulmecă. 

— Arde ceva, zise. 

— Da, au făcut un foc, spuse Magrat. 

Buna adulmecă din nou. 

— Prajesc usturoi? întrebă ea. 

— Da, n-am idee de ce. Au dat jos şi toate obloanele de la 
ferestre şi le ard în piaţa publică şi joacă-n jurul focului. 

Buna Batevreme îi dădu Ţaţei Ogg un cot zdravân în 
coaste. 

— Scoal” de-acolo. 

— Şstph? 

— N-am închis ochii toată noaptea, zise Buna cu reproş, de 
cât a sforăit dumneaei. 

aţa Ogg ridica plapuma cu băgare de seamă. 

— E mult prea dis-de-dimineaţă ca să fie dis-de-dimineaţă, 
zise ea. 

— Hai încoa”, zise Buna. Avem nevoie de talentul tău la 
limbi străine. 


Hangiul flutură din braţe, alergând în cerc. Apoi arătă la 
castelul ce se iţea din pădure, deasupra oraşului. Apoi îşi 
supse energic încheietura mâinii. Apoi căzu pe spate. Apoi 
se uită la Ţaţa Ogg, să vadă dac-a înţeles, în vreme ce în 
spatele lui rugul de obloane şi usturoi şi ţăruşi de lemn 
ardea vesel. 

— Nu, spuse Ţaţa după o vreme. Tot non capisco, musiu. 

Omul se ridică şi-şi scutura praful de pe nâdragii de piele. 

— Cred câ vrea să spună c-a murit cineva, spuse Magrat. 
Cineva de la castel. 

— În cazul asta poate că n-ar trebui să se bucure chiar aşa, 
zise Buna, severă. 

În lumina noii zile satul părea într-adevăr mult mai vesel. 
Toata lumea saluta din cap vrăjitoarele, zâmbind. 

- O fi fost proprietarul caselor, de-aia se bucură, zise Ţaţa 
Ogg. O fi fost unul de-aia de sug sângele poporului, cred că 
asta voia să zică. 

— Aha. Asta tre” să fie. Buna îşi frecă mâinile şi se uită 
aprobator la masa încărcată, instalată afară, Ja soare. Oricum, 
mâncarea pare mult mai bună. Daâ-ncoa” pâinea, Magrat. 

— Uite cum ne zâmbesc toţi şi ne fac semne, zise Magrat. 
Şi uite ce de mâncare! 


PRIN CELE STRĂINĂTĂŢI 91 


— Asta-i normal, spuse Buna, cu gura plină. Am stat doar 
o noapte şi deja oamenii au înţeles câ poartă noroc să te porţi 
frumos cu vrăjitoarele. Acum ajută-mă să deschid borcanul 
ăsta de miere. 

Sub masă, Greebo stătea şi se lingea, râgâind ocazional. 

Vampirii s-au ridicat întotdeauna din morţi, din mormânt 
şi din coşciug, dar din pisică n-au reuşit niciodată. 


Dragă Jason şi voi toţi dela Nr 21, Nr 34, Nr 15, Nr 87 şi 
Nr 61, da nu dela Nr 18 până nu dă napoi castronu ăla de 
lamprumutat, poa” să zică ea ce vrea, 

Iacătăne aici, pânacum afost hai, să nauz de dovleci, da 
nui nimic. Vam desenat undeam stat azinoapte, şiam pus un 
X pe camera noastră unde e. Vremea... 


— Ce tot faci acolo, Gytha? Ne ţii din drum. 

Ţaţa Ogg ridică ochii, cu fruntea încreţita toată de efort 
creator. 

— Voiam să-i scriu ceva lui Jason al meu. Ca să nu-şi facă 
griji, ştii. Aşa că i-am desenat oraşu' ásta pe-un carton şi 
Musiu dumnealui o să i-l dea cuiva care merge către casa 
noastră. Mai ştii, poate-ajunge. 


„„„ e Bună. 


Ţaţa Ogg îşi supse creionul. Ca de-atâtea ori în istoria 
universului, cineva pentru care comunicarea curgea uşor ca un 
vis se trezea golit de inspiraţie atunci când trebuia să scrie 
trei rânduri pe-un carton. 


Păi cam astai deocamdată, ve mai scriu cur curând. 
MAMA. PS. Motanu arata cam reu, cred câi e dor de Casă. 

— Vii odată, Gytha? Magrat îmi porneşte maătura. 
PPS. Buna ve trimite salutări. 


Ţaţa Ogg se îndreptă de spate, plină de mulţumirea 
lucrului bine făcut. 


Magrat ajunse în capătul celălalt al pieţei şi se opri să se 
odihnească. 

Se adunase o mulţime întreagă ca sá vadă femeia cu 
picioare. Erau foarte politicoşi. Pe undeva, aşa era mai rău. 

— Nu-şi ia zborul decât dacă alergi foarte repede, 
explică ea, dându-şi seama instantaneu cât de prosteşte 
sună, mai ales dacă asculţi în altă limbă. Cred că se cheamă 
pornire la-mpins. 

Trase aer în piept, se încruntă concentrată şi o rupse la 
fugă din nou. 

De data asta måtura porni. Se smuci în mâna ei. Paiele 
foşniră. Reuşi s-o treacă la ralanti înainte să se trezească 
târâtă pe jos. Era ea cum era, dar mătura Bunei Batevreme — 
foarte de modă veche, construită pe vremea când măturile 
erau făcute să dureze, nu să le mănânce cariile după 
zece ani —, după ce te opinteai s-o porneşti, odată pornită, 
dusă era. 

Magrat se gândise odată să-i explice Bunei Batevreme 
simbolismul măturilor de vrăjitoare, şi-apoi se răzgândise. Ar 
fi ieşit un tam-tam mai rău decât când cu semnificaţia 
stâlpului de armindeni. 


! Țaţa Ogg a trimis mai multe ilustrate acasă şi toate au ajuns acolo după 
întoarcerea ei. Acest lucru e un obicei și se-ntâmplă pretutindeni în univers. 

A durat ceva pân-au plecat. Sătenii insistau să le tot dea 
câte ceva de mâncare. Ţaţa Ogg tinu un discurs pe care nu-l 
înţelese nimeni, dar care fu primit cu ovaţii. Greebo, 
sughiţând din când în când, se prelinse la locul său obişnuit 
între paiele măturii Ţaţei. 

Cum se ridicau ele deasupra pădurii, începu să se-nalţe 
fum din castel. Apoi se iviră flăcări. 

— Uite-acolo nişte oameni, dansează, spuse Magrat. 

— Treabă primejdioasă, să-nchiriezi locuinţe, zise Buna 
Batevreme. O fi fost delăsător cu zugrăvitu' şi reparatu' 
acoperişurilor, mă gândesc. Oamenii se-nfurie. Proprietaru' 
meu n-a mişcat un deget în casa aia de când şed eu acolo, 
adăugă ea. Mai mare ruşinea, să tratezi aşa o femeie bătrâna. 

— Credeam că e a ta casa, spuse Magrat, în vreme ce 
măturile zburau pe deasupra pădurii. 

— Nu-i a ei, doar că n-a plătit chirie de şaizeci de ani, zise 
Ţatţa Ogg. 

— Şi ce, e vina mea? spuse Buna Batevreme. Nu-i vina 
mea. Sunt de acord să plătesc. Zâmbi, calm, cu multă sigu- 
ranţă de sine. Doar trebuie să ceară, adăugă ea. 


lată Lumea Disc, văzută de sus, cu norii râsucindu-se în 
lungi spirale. i 

Trei puncte ieşiră din stratul de nori. 

— Acum înţeleg de ce nu călătoreşte lumea mai mult. E 
plicticos. Pădure şi iar pădure, ceasuri în şir. 

— Da, dar zburând ajungi repede, Buno. 

— Şi de câtă vreme zburăm, în definitiv? 

— Zece minute mai mult decât îţi zisei ultima dată, Esme. 

— Vezi? Plicticos. 

— Mie nu-mi place statul pe bete. Ar trebui nişte mături 
speciale pentru distanţe lungi, nu? Una mare, pe care să te poți 
întinde şi s-aţipești puţin. 

Se gândiră cu toatele. 

— Şi så poţi să iei şi masa, adăugă Ţaţa. O masă adevărată, 
adică. Cu sos. Nu doar sendvişuri şi de-astea. 

O tentativă experimentală de bucătărie aeriană, cu o 
lămpiţă mică pe ulei, trebuise abandonată în grabă atunci când 
ameninţase så dea foc măturii Ţaţei Ogg. 

— Presupun că dacă ai o mătură foarte mare, se poate, zise 
Magrat. Una cam cât un copac. Atunci una dintre noi ar putea 
conduce, şi alta ar găâti. 

— Aşa ceva nu se poate, spuse 'Ţaţa Ogg. Fiindcă piticii 
ti-ar cere o avere pe o mătură aşa mare. 

— Da, dar atunci ai putea, zise Magrat, încălzindu-se pe 
respectiva temă, să iei oameni pe mătură şi să-i pui să 
plătească pentru călătorie. Trebuie să fie destui care s-au 
săturat să tot fie atacați de bandiți pe drum şi... şi de răul de 
mare şi chestii de-astea. 

— Ce părere ai, Esme? spuse Ţaţa Ogg. Eu conduc şi 
Magrat gåteşte. 

— Şi eu ce fac, atunci? zise Buna Batevreme, suspicioasă. 

— Păi... ààă... ar trebui să fie cineva care să, åå, primească 
oamenii pe mătură şi să le servească mâncarea, spuse Magrat. 
Şi så le spună ce să facă dacă nu mai funcţionează magia, de 
exemplu. 

— Daca nu mai funcţionează magia, toată lumea cade şi 
moare, obiectă Buna. 

— Da, dar cineva trebuie să le spună cum, zise Ţaţa Ogg, 
făcându-i cu ochiul lui Magrat. N-o să ştie singuri, că n-au 
experienţă cu zborul. Şi am putea să ne numim... 

Făcu o pauză. Ca întotdeauna pe Lumea Disc, care se afla 
chiar pe muchia irealului, mici fragmente de realitate se 
furişau ori de câte ori mintea cuiva era acordată corespun- 
zător. Aşa se întâmplă şi acum. 

— .... Trei Vrăjitoare Aeriene, spuse ea. Ce ziceţi? 

— Mături Aeriene, spuse Magrat. Sau Pan... aer... 

— Ce-are asta a face cu religia? strâmbaă din nas Buna. 

Ţaţa Ogg se uită, şireată, de la Buna la Magrat. 

— Sau poate Vir... începu ea. 

O pală de vânt lovi măturile şi le răsuci în sus. Câteva 
clipe panicate trecură până când vrăjitoarele le aduseră din 
nou pe drumul bun. 

— Numai aiureli, bombâni Buna. 

— Ei, ne-a mai trecut vremea, zise Ţaţa Ogg. 

Buna se uită posacă la verdeata de sub ele. 

— N-ai să vezi că face lumea aşa ceva, zise ea. Numai 
aiureli. 


Dragă Jason şifamelie, 

Verso pe partea cialaltă găseşti un desen cu undea 
murit un rege şi lau îngropat, nu ştiu dece. E întrun sat 
undeam stat azinoapte. Am mâncat ceva cam aţos şi 
cesăvezi, erau melci, şi destul de buni Esme a mâncat trei 
porţi înainte să afle şi apoi sa certat cu bucătaru şi Magrat 
isa făcut râu dela idee şia avut dia reie toată noaptea. Mă 
gândesc la voi şi vă iubesc MAMA. PS Privaţile de aici 
sunt DEZGUSTETORE, oamenii le construiesc ÎNEUN- 
TRU, nici vorba de HIGEINĂ. 


Mai trecură nişte zile. 
Într-un han mic şi liniştit dintr-o ţărişoară şi mai mică, 
Buna Batevreme şedea şi privea mâncarea cu-adâncă 

suspiciune. Proprietarul i se uita peste umăr cu expresia 
panicată a celui care ştie dinainte câ n-o să iasă câştigător din 
afacerea asta. 

— Bucate simple, de casă, zise Buna. Asta-i tot ce cer. Mă 
ştiţi cum sunt. Nu-s pretențioasă. Nimeni n-o să vă spună că-s 
pretențioasă. Nu vreau decât nişte hrană simplă. Nu tot felul 
de chestii grase şi ciudate. E gravă situaţia când te plângi de 
gângânii în salată şi când colo alea erau ce-ai comandat. 

Ţaţa Ogg îşi îndesă şervetul pe sub guler şi tăcu. 

— Uite, şi hanul de-aseară, zise Buna. Ai crede că n-are ce 
să iasă prost cu sendvişurile, nu? Adică... sendvişuri? Cea 
mai simplă mâncare ce există pe lume. Până şi străinii ar 
trebui să fie-n stare så le nimerească, nu? Ha! 

— Nu le zicea sendvişuri, Buno, spuse Magrat, cu ochii pe 
tigaia hangiului. Le zicea... cred că le zicea morgazbord. 

— Erau bune, spuse Ţaţa Ogg. Mie-mi plac heringii 
muraţi. 

— Da’ cred câ ne credeau proaste, să nu observăm că nu 
le-au pus felia de sus! zise Buna, triumfătoare. Le-am zis eu 
vreo două! Altă dată n-o să mai încerce ei să-nşele oamenii, 
lipsindu-i de-o felie de pâine care-i a lor de drept! 

— Cred c-o să se teamă, zise Magrat, întunecată. 

— Şi nu-s de acord cu numele astea ciudate de le dau la 
mâncăruri, să nu ştie oamenii ce mănâncă, zise Buna, hotărâtă 
să demaşte toate lipsurile bucătăriei internaţionale. Mie-mi 
plac numele clare, să ştii ce mănânci, ca... ăăă... Balon cu 
Scârţ, sau... sau... 

— Pâtalică, zise Ţaţa absentă. 

Era foarte concentrată la clatitele hangiului. 

— Pai da. Mâncare cinstită. Păi, uite, de pilda ce-am mân- 
cat la prânz. Nu zic că n-a fost bun, zise Buna binevoitoare. 

Cam străin, dar bun. Da'-i zicea Cu-ise de grenui, şi cine ştie 
ce-nseamnă asta? 

— Picioare de broască, traduse Țața, fără să se gândească. 

Tăcerea se umplu odată cu plămânii Bunei Batevreme, 
care trase aer brusc în piept, şi o nuanţă verzuie începu så 
se-ntindă pe faţa lui Magrat. Mintea Ţaţei Ogg începu acum 
să funcţioneze mult mai repede decât în ultima vreme. 

— Adică nu picioare adevărate de broască, zise ea grabnic. 
Adică așa cum avem şi noi Broasca-n Baltă, care de fapt sunt 
cârnaţi şi aluat de turnăţele. E doar un nume mai hazos. 

— Mie nu mi se pare prea amuzant, spuse Buna. Se în- 
toarse să se-ncrunte la clătite. Cel puţin la clatite n-au cum să 
se-ncurce, zise. Cum le spune pe-aici? 

— Crăpi suzeta, cred, zise Ţaţa. 

Buna se abţinu de la comentarii. Dar privi cu sumbră 
satisfacţie, în vreme ce hangiul termină cu prezentarea 
platoului şi-i zâmbi plin de speranţă. 

— Aha, şi-acum or vrea să le mâncăm, zise ea. Le dă foc şi 
mai mult nimic, şi-acu” vrea să le mâncăm! 


Cercetări etnografice ar fi reuşit poate, după ani, să 
urmărească traseul vrăjitoarelor de-a latul continentului. 
Poate, după o vreme, în bucătării liniştite şi drapate cu ceapă 
din cătunele adormite dintre dealuri, puteai găsi bucătari care 
să nu tresară şi så nu se-ascundă după uşă când le intra un 
străin în bucătărie. 


Dragă Jason, 

E mai cald peaici, Magrat zice cà fincă nendepartam de 
Miez şi, ciudat, banii sunt diferiţi. Trebuie să schimbi banii 
pe alţi bani de altă formă care nus deloc bani cumsecade, zic 
eu. Deobicei o lăsăm pe Esme să facă asta, îi dau o rată de 

schimb foarte buna, nuţi vine så crezi, Magrat zice co să 
scrie o carte, Câlatorie Cu Un Dolar Pă Zi, şi e acelaş dolar 
de fiecare dată. Esme începe să se poarte ca streinii, ieri şia 
scos şalu, încun pic şio să danseze pe mese. Aveţi aci o poză 


cu un pod celebru sau cam aşa ceva. Vă iubesc, MAMA. 


Soarele batea pe strada pietruită şi în special în curticica 
hanului. 

— Şi când te gândeşti, zise Magrat, că acasă e toamnă. 

— Garkon? Mucho vino avec zei, graţii as. 

Hangiul, care nu-nţelegea boabă şi era un om blând care 
nicidecum nu merita să fie facut garkon, îi zâmbi Ţaţei. Ar îi 
zâmbit oricui demonstra aşa o rezistenţă nelimitată la băutură. 

— Nu-s de acord să pună măsuţele astea pe stradă, totuşi, 
zise Buna Batevreme, dar fără prea mare severitate. 

Era cald şi bine atara. Nu se putea spune că nu-i plăcea 
toamna, era un anotimp pe care-l aştepta cu bucurie, dar la 
vârsta ei îi placea şi mai tare dacă venea la sute de mile 
departare, în absenţa ei. 

Sub masă, Greebo dormea cu labele-n sus. Din când în 
când tresărea luptându-se cu lupii din vis. 

— Scrie în notițele Desideratei, zise Magrat, întorcând cu 
grijă paginile ţepene, câ la sfârşitul verii au pe-aici o 
ceremonie tradiţională la care lasă o mulţime de tauri s-alerge 
pe străzi. 

— Asta chiar c-ar merita văzut, spuse Buna Batevreme. De 
ce fac asta? 

— Ca să poată flăcâii să-și arate curajul alergându-i, zise 
Magrat. Le smulg cocardele, se pare. 

Un şir întreg de expresii trecură pe faţa zbârcită a Ţaţei 
Ogg, ca norii deasupra unui peisaj vulcanic. 

— Cam ciudată chestie, zise ea. Da” de ce fac asta? 

— Nu explică prea clar, spuse Magrat. Mai întoarse o 
pagină. Buzele i se mişcară în vreme ce citea. Ce-i aia 
„Cojones“? 

Ridicara toate din umeri. 

— Auzi, ia-o mai uşor cu băutura aia, zise Buna, cînd 
chelnerul puse altă sticlă în faţa Ţaţei. Eu n-am încredere 
într-o băutură care-i verde. 

— Nu-i cine ştie ce tare, zise Țața. Scrie pe etichetă că-i din 
plante. Nu poţi să faci băutură ca lumea numai din plante. Ia 
şi tu un strop. 

Buna mirosi sticla. 

— Miroase-a anason, spuse ea. 

— Scrie Abxinte pe sticlă, zise Ţaţa. 

— A, ăsta-i doar alt nume pentru pelin, spuse Magrat, care 
se pricepea la plante. În cartea mea despre buruieni scrie că-i 
bun pentru dureri de pântece şi previne indigestia. 

— Ai văzut, zise Ţaţa. Plante. Asta-i doctorie curată. Turnă 
câte-o porţie generoasă şi celorlalte. Încearcă şi tu, Magrat. 
O să-ţi dezvolte plămânii. 

Buna Batevreme îşi descheie pe furiş cizmele. Se gândea 
de asemenea dacă să-şi scoată sau nu maioul. Probabil n-avea 
nevoie de toate trei. 

— Ar trebui să mergem, zise ea. 

— Of, mi s-a urât cu măturile, spuse Ţaţa. După două ore 
pe bàt înţepenesc la diri-ier. Se uită la celelalte, așteptând 
întrebarea. Aşa se zice pe străineşte la posterior, adăuga. Ştiaţi 
că prin unele părţi „tâp“ înseamnă „arunc“ şi“ ţap“ înseamnă 
„pahar“? Nostime lucruri, cuvintele. 

— Să mori de râs, zise Buna. 

— Râul e larg pe-aici, spuse Magrat. Sunt bărci mari. N-am 
fost niciodată pe-o barcă aşa cum trebuie. Adică, ştiţi? Una 
care să nu se scufunde prea uşor? 

— Măturile sunt mai vrăjitoreşti, zise Buna, dar fără prea 
multă convingere. 

N-avea ea vocabularul anatomic internaţional al Ţaţei, dar 
părți din ea ale căror nume nici nu recunoştea că le cunoaşte 
începuseră să protesteze. 

— Am văzut şi eu barcile-alea, spuse Țața. Arătau ca nişte 
plute imense cu case pe ele. Nici nu ţi s-ar părea că eşti pe-o 
barca, Esme. Hei, ce face ăsta? 

Hangiul ieşise grăbit şi băga înăuntru măsuţele alea 
drâguţe. Îi făcu Ţaţei semn din cap, vorbindu-i cu oarecare 
insistenţă. 

— Cred câ vrea să intrăm înăuntru, zise Magrat. 

— Mie-mi place aci afară, spuse Buna. ÎMI PLACE ACI 
AFARĂ, MULŢUMESC, repetă ea. 

Soluţia Bunei Batevreme pentru limbile străine era să 
repete totul, râcnit şi târâgânat. 

— Io-te, ia nu ne lua tu masa! se răsti Ţaţa, dându-i omului 
peste mâini. 

Hangiul le vorbi cu pasiune, arâtând în susul străzii. 

Buna şi Magrat se uitară întrebător la Ţaţa Ogg, care 
ridică din umeri. 

— N-am priceput o iotă, recunoscu ea. 

- STĂM UNDE SUNTEM, MULŢUMESC, zise Buna. 

Hangiul o privi în ochi. Apoi se lăsă pâgubaş, ridică 
mâinile exasperat şi intră în han. 

— Îşi închipuie că pot să te tragă pe sfoară când te vad 
femeie, zise Magrat. 

Îşi înăbuși discret un râgâit şi se-ntinse din nou după sticla 
verde. Se simţea deja mult mai bine la stomac. 

— Foarte adevărat. Şi ştii ceva? zise Ţaţa Ogg. Aseară 
m-am baricadat în cameră şi nici măcar n-a încercat cineva 
să intre. 

— Gytha Ogg, câteodată chiar... Buna se opri, căci ză- 
rise ceva peste umărul Ţaţei. Vin nişte vaci buluc pe stradă, 
zise ea. 

aţa îşi întoarse scaunul, să vadă. 

— Tre’ să fie chestia aia cu taurii de care zicea Magrat, 
spuse ea. Merită văzut. 

Magrat ridică privirea. Pe toată lungimea străzii se iţeau 
capete la fiecare fereastră de la etaj. O mare înghesuiala de 
copite şi coarne şi trupuri aburinde se apropia în viteza. 

— Uite cum râd ăia de noi, zise ea, pe un ton acuzator. 

Sub masă, Greebo se trezi şi se-ntoarse. Îşi deschise 
ochiul cel bun, fixă taurii din ce în ce mai apropiaţi şi se 
ridică. Situaţia părea promițătoare. 

— Râd? zise Buna. 

Se uită în sus. Oamenii de la etaj păreau într-adevăr că 
se distrează bine. 

Ochii i se îngustară. 

— O să ne purtăm ca şi când nimic nu s-ar fi întâmplat, 
declară ea. 

— Dar sunt nişte tauri zdraveni, spuse Magrat, timorată. 

— N-au nimic de-a face cu noi, zise Buna. Nu-i treaba 
noastră dacă nişte străini se-agită pentru nişte prostii. 
Dă-ncoa”, vinul de plante. 


Pe cât putea Lagro te Kabona, hangiul, să-şi amintească, 
lucrurile s-au întâmplat cam aşa, în ziua aceea: 

Era ziua Chestiei cu Taurii. Şi nebunele alea stăteau în 
mijlocul drumului, bând absint de parc-ar fi fost apă! A-ncer- 
cat el să le-aducă înăuntru, dar bătrâna, cea slăbânoagă, a ţipat 
la el. Aşa că le-a lasat în plata Domnului, dar a lăsat uşa 
deschisă — oamenii pricepeau repede când vedeau taurii 
năvalind pe strada cu flăcăii satului după ei. Cel care reușea să 

smulgă cocarda roşie dintre coarnele celui mai mare taur 
obținea locul de onoare la sărbătoarea din acea seară şi, în 
plus — Lagro zâmbi amintirilor plăcute de acum patruzeci de 
ani —, o anume apropiere neoficială, dar foarte plăcută, de ti- 
nerele dudui ale oraşului pentru multă vreme după aceea... 

Şi nebunele alea nu se mişcau din loc. 

Taurul din frunte a fost cam derutat de treaba asta. În mod 
normal, ar fi scos nişte răgete şi-ar fi scormonit pământul cu 
copita până-ncepea prada s-alerge mai interesant, mintea nu i 
se putea adapta la oameni care nu-i dau atenţie, dar nu asta era 
problema lui cea mai gravă. Problema majoră erau cei două- 
zeci de tauri care veneau în urma lui. 

Şi nici măcar asta n-a mai fost atât de grav când baba 
aceea îngrozitoare, cea în negru de sus până jos, s-a ridicat, 
i-a mormâit ceva şi l-a trăsnit direct între coarne. Pe urmă aia 
mică şi bondoacă, cu stomacul de rezistenţa şi capacitatea 
unui rezervor galvanizat, a căzut pe spate de râs, cu scaun cu 
tot, iar cea tânără — adică, mai tânără decât celelalte — a-nceput 
să uşuie taurii ca pe rațe. 

Şi-apoi strada s-a umplut de tauri furioşi şi confuzi şi de 
flăcăi îngroziţi care urlau. Una e s-alergi nişte tauri speriaţi şi 
cu totul altceva să te trezeşti deodată că vor ei s-alerge înapoi. 

Hangiul, aflat în siguranţă la fereastra camerei sale, 
le-auzea pe femeile alea groaznice strigând una la alta. Aia 
grasă tot râdea şi scotea un fel de strigăt de luptă — „În- 
cearcâVorbaCâlareţuluiEsme!“ — şi pe urmă aia mai tânără, 
care-şi făcea loc printre animale ca şi cum moartea prin 
impungere nu se putea întâmpla decât altora, a găsit taurul 
fruntaş şi i-a luat cocarda, cu același aer grijuliu cu care o alta 
ar fi scos un spin din lăbuţa unei pisici. A luat-o şi-o ţinea de 
parcă nu ştia ce era sau ce trebuia să facă cu ea... 

Liniştea subită îi afecta până și pe tauri. Creieraşele lor 
injectate cu sânge simţiră că era ceva în neregulă. Le era 
Tuşine. 

Din fericire, femeile cele îngrozitoare plecară cu un vapor 
în după-amiaza aceea, după ce una dintre ele-şi salvă motanul 
care încolţise un biet taur derutat de cinci sute de kilograme şi 
încerca să-l arunce în sus şi să se joace cu el. 

În seara aceea, Lagro te Kabona se purtă foarte, foarte 
frumos cu bătrâna lui mamă. 

Şi în anul următor satul organiză o expoziţie florală, şi 
nimeni nu mai pomeni vreodată de Chestia cu Taurii. 

Cel puţin, nu de faţă cu bărbaţii. 


Zbaturile imense plescăiau prin râul ca o supă groasă, 
cafenie. Forţa motrice o alcătuiau câteva duzini de troli, sub o 
copertină, mergând osteniţi de-a lungul unei imense curele de 
transmisie. Prin copacii de pe maluri, în zare, cântau păsări. 
Parfumul de hibiscus plutea deasupra apei, acoperind aproa- 
pe, dar din nefericire nu de tot, mirosul râului. 

— Ei, zise Ţaţa Ogg, aşa mai merge. 

Se lungi pe şezlong şi se-ntoarse să se uite la Buna 
Batevreme, care se-ncrunta fioros de efortul cititului. 

Buzele 'Ţaţei se laţiră într-un rânjet malefic. 

— Ştii cum îi zice râului ăstuia? spuse ea. 

— Nu. 

— Îi zice Râul Vieux. 

— Da? 

— Ştii ce-nseamnă asta? 

— Nu. 

— Râul Bătrân, la masculin, spuse aţa. 

— Da? 

— Cuvintele au sex prin străinătate, zise aţa, trâgând 
nădejde. 

Buna nu se clinti. 

— Nu m-ar mira câtuşi de puţin, mârâi ea. 

Ţaţa se dezumfla. 

— Asta-i unul din caietele Desideratei, nu? 

~ Da, zise Buna. 

Îşi linse elegant degetul şi dădu pagina. 

~ Unde-i Magrat? 

— S-a dus să se-ntindă în cabină, zise Buna, fără să ridice 
ochii. 

— I-e rău de la stomac? 

— De la cap, de data asta. Acum taci, Gytha. Vreau să 
citesc. 

— Despre ce e? zise Ţaţa binedispusă. 

Buna Batevreme suspină şi-şi băga degetul în caiet, să 
țină locul. 

— Oraşul àsta unde mergem, spuse ea. Genua. Zice 
Desiderata că-i decadent. 

Ţaţa zâmbea în continuare. 

— Da? spuse ea. Şi asta-i bine, nu? N-am mai fost 
niciodată într-un oraş. 

Buna Batevreme chibzui. Se gândise şi ea la asta. Nu era 
deloc sigura ce-nseamnă „decadent“. Respinsese ideea că 
însemna „cu zece dinţi“, aşa cum, de pilda, Ţaţa Ogg putea fi 
descrisă ca unidentă. Indiferent ce-nsemna, Desiderata găsise 
necesar să consemneze în scris. Buna Batevreme n-avea în 
general încredere în cărți ca mijloc de informare, dar de data 
asta n-avea încotro. 

Avea o vagă impresie că „decadent“ era cineva care nu 
trăgea draperiile toată ziua. 

— Mai zice şi că-i un oraş al artelor, al spiritului şi al 
culturii, spuse Buna. 

— Păi, atunci o să ne simţim bine acolo, zise Ţaţa, cu 
multă siguranţă, 

— Foarte cunoscut pentru frumuseţea femeilor sale, zice 
aici. 

— O să ne integrăm perfect în peisaj. 

Buna întoarse binişor pagina. Desiderata se ocupase de 
tot felul de lucruri din toate colţurile Lumii Disc. Pe de altă 
parte, nu scrisese pentru alţii, ci doar pentru ea însăşi, aşa că 
notițele ei erau cam criptice, un fel de aide-memoire-uri şi nu 
relatări coerente. 

Buna citi: 


Acum L. conduce oraşu ca adeverata forţă din spatele 
tronuluiu, iar Baronu S. sezice căi ucis înnecat în râu. Era un 
om reu da nu aşa reu ca L, cred, fiindcă ea zice că vrea se 
facă un Regat Magic, un Loc Fericet şi Paşnec, şi când 
cineva face asta apar Spioni pestetot şi Nimeni nu cuteză să 
sempotrivescă că cine cuteză så ridice glasu împotriva 
Reului făcut în numele Fericerii şi Pacei? Tote Strezile sunt 
curate şi Toporele ascuţite. Dar E. e însiguranţă deocamdată. 
L. are planurii cu ea. Şi Dna G carea fost amuru Baronului 
sescunde în mlaştină şi luptă cu magia mlaştini, da nu tepoţi 
lupta cu magia oglinzi carei Reflecţie. 


Ursitoarele erau câte două, Buna ştia bine. Deci asta 
însemna Desiderata şi... şi L... dar cine era femeia aia 
din mlaştină? 

— Gytha? zise Buna. 

— Spce? spuse 'Ţaţa, care aţipise. 

— Zice Desiderata că-i acolo o femeie care-i armura cuiva. 

— Probabil e-o metraforă, zise Ţaţa Ogg. 
— A, se-ntunecă Buna, una d-alea. 


Dar nimene nu poate opri Mardi Gras. Dacă se poate 
face ceva trebuie fâcutu de Samedi Nuit Morte, ultima nopte 
a carnivalului, noptea dintre Viii şi Morți, când magiea curge 
pe strezi. Dacă L. e volnerubilă e atunci, fincă nu suportă 
camivalu... 


Bună îşi trase pălăria pe ochi ca să se fereasca de soare. 

- Zice-aci că fac un carnaval mare în fiecare an, zise ea. Îi 
zice Mardi Gras. 

— Asta-nseamnă Prânzul Gras, zise Ţaţa Ogg, lingvist 
internaţional. Garkon! Etcetra gros Mint Tulip avec petit bol 
de alune, păr favor! 

Buna Batevreme puse caietul jos. 

N-ar fi recunoscut în faţa nimănui, şi mai ales nu în faţa 
altei vrăjitoare, dar pe măsură ce se-apropia de Genua 
devenea din ce în ce mai nesigură. 

Ea o aştepta la Genua. Dupa toţi anii âștia! Holbându-se la 
ea din oglindă! Zâmbind! 

Soarele batea nemilos. Încercă sa-l înfrunte. Dar mai 
devreme sau mai târziu va trebui să cedeze. Va trebui să mai 
scoată un maiou. 

Ţaţa Ogg şezu pe scaun şi dădu în cărţi pentru tot tribul ei 
ceva vreme, apoi câscă. Ea era genul de vrăjitoare căreia îi 
plăcea să aibă oameni şi animaţie în jur. Ţaţa Ogg se plictisea. 
Era o barcă mare, aducea mai mult a han plutitor, iar ea avea 
certitudinea că puteai să te şi distrezi pe-aici. 

Îşi lasa traista pe şezlong şi plecă să vadă pe unde. 

Trolii mărşăluiau înainte. 

Soarele era roşu, mare şi jos când se trezi Buna Batevre- 
me. Aruncă o privire vinovată în jur, pe sub pălărie, să vadă 
dac-o observase cineva dormind. Dormitul în cursul zilei era 
ceva ce făceau babele, iar Buna Batevreme era babà doar 
atunci când îi convenea. 

Singurul spectator era Greebo, care şedea covrig pe 
scaunul Ţaţei. Avea ochiul bun aţintit asupra ei, dar acela nu 
era aşa înspăimântător ca fixitatea lăptoasă a celui orb. 

— Chibzuiam şi eu strategia, mormăi ea, să fie sigură. 

Închise caietul şi-o porni apăsat spre cabina lor. Nu era 
prea mare. Unele cabine păreau imense, dar după vinul de 
plante şi toate celelalte Buna nu se simţise în stare să-şi 
folosească Influenţa ca să capete una dintr-alea. 

Magrat şi aţa Ogg stăteau pe un pat, într-o tăcere 
sumbră. 

— Mi-e cam foame, zise Buna. Miroase-a tocană pe 
coridor, ce-ar fi să mergem să vedem cum e? Ce ziceţi? 

Celelalte două nu-și luau ochii de la podea. 

— Avem dovleci câţi vrei, zise Magrat. Şi pâine piticească. 

— Pâine piticească câtă vrei, zise Ţaţa, din reflex. 

Ridică ochii, chipul ei exprimând o adâncă ruşine. 

— Ăăă, Esme... ăăâ... ştii, banii... 

— Banii pe care ţi i-am dat toate ţie să-i ţii în izmene, 
pentru siguranţă? zise Buna. 

Ceva din felul în care se contura conversaţia îi sugera 
primele pietricele care cad, la începutul unei alunecări masive 
de teren. 

— De banii ăia vorbesc... ăăă... 

— Banii din punga mare de piele, pe care urma să-i 
cheltuim cu multă economie? zise Buna. 

— Să vezi... banii... 

— Aha, banii ăia, zise Buna. 

— ... nu-i mai am... spuse Ţaţa. 

— ŢI i-au furat? 

— L-a jucat! zise Magrat, cu oroare satisfăcută în glas. Cu 
barbaţi! 

— N-am pariat la noroc! se răsti Ţaţa. Eu nu pariez la 
noroc! Nu se pricepeau să joace! Am câştigat de nu ştiu 
câte ori! 

— Dar ai pierdut banii, zise Buna. 

Ţaţa lăsă din nou ochii în jos şi mormâi ceva. 

— Ce? spuse Buna. 

— Am zis c-am câştigat aproape tot, zise Ţaţa. Şi m-am 
gândit, ia stai, am putea face nişte bani ca să, ştiţi, să avem 
de cheltuială la oraş, şi întotdeauna am jucat foarte bine 
Bagă-l-la-apă-pe-Dom' Ceapa... 

— Aşa că te-ai hotărât să ridici miza, spuse Buna. 

— Cum ai ştiut? 

— Am avut o presimţire, zise Buna, cu lehamite. Şi 
deodată ceilalţi au început să aibă noroc, aşa-i? 

— A fost straniu, zise Ţaţa. 

- Hmm. 

— Păi, n-a fost joc de noroc, zise Ţaţa. Eu nu aşa vedeam 
lucrurile. Când am început så joc, nu se pricepeau deloc. Nu 
joci la noroc dacă joci împotriva cuiva care nu se pricepe. E la 
mintea cocoșului. 

— Erau aproape paisprezece dolari în punga aia, zise 
Magrat. Plus banii strâini. 

- Hmm. 

Buna Batevremese aşeza pe pat şi băâtu darabana în rama 
de lemn. Avea o privire cam absenta. Cuvântul „cartotor“ nu 
ajunsese până prin parțile lor, unde oamenii erau sinceri şi 
prietenoși şi, în eventualitatea ca dădeau peste un trişor 
profesionist, erau înclinați să-i bată mâna-n cuie de masă fără 

să țină suparare sau să-l întrebe cum se cheamă meseria lui. 
Dar firea omenească era aceeaşi pretutindeni. 

— Nu eşti supărată, nu-i aşa, Esme? întreba aţa, 
neliniştită. 

— Hmm. 

— Îmi fac eu rost de altă matură imediat ce ajungem acasă. 

— Hmm... ce? 

— După ce-a pierdut toţi banii, şi-a jucat mătura! zise 
Magrat, triumfătoare. 

— Mai avem vreun ban? întrebă Buna. 

Scotocirea tuturor buzunarelor şi izmenelor scoase la 
iveală patruzeci şi şapte de bănuţi. 

— Bun, zise Buna. Îi adună pe toţi. Ar trebui să fie 
suficient. Pentru început, oricum. Unde-s bărbaţii ăia? 

— Ce vrei să faci? întrebă Magrat. 

— Mă duc să joc cărţi, răspunse Buna. 

— Nu poţi să faci asta! zise Magrat, care recunoscuse 
sclipirea din ochii Bunei. Vrei să foloseşti magia ca să câştigi! 
N-ai voie să foloseşti magie! Nu ca să influenţezi legile 
probabilității! E un lucru rău! 


Vasul era practic un oraş plutitor, şi în noaptea aceea caldă 
mai nimeni nu voia să stea înăuntru. Puntea largă era presărată 
cu grupuri de troli, oameni şi pitici, lenevind printre baloturi. 
Buna îşi făcu drum printre ei, îndreptându-se spre sala ba- 
rului, care se-ntindea aproape pe toată lungimea vasului. 
Dinăuntru se-auzeau oameni chefuind. 

Corăbule erau mijlocul de transport cel mai sigur şi mai 
rapid de-a lungul a sute de mile. Aici gâseai, cum zicea Buna, 
oameni de orice teapă, şi vasele care mergeau la vale erau în- 
totdeauna pline cu un anume gen de oportunişti când se-apro- 
pia vremea carnavalului Prânzul Gras. 

Intră în bar. Cine-ar fi privit-o ar fi zis că trece printr-o 
uşă magică. Buna Batevreme, în drumul ei până acolo, 
păşise hotărât, cum păşea ea de obicei. Dar de cum trecu 
pragul, deveni deodată o babă încovoiată, şchiopătând cu 
greutate, o privelişte în stare să-nmoaie până şi cea mai 
împietrită inimă. 

Se apropie de tejghea, apoi se opri. În spatele tejghelei 
se găsea cea mai mare oglindă pe care-o văzuse vreodată. 
Buna se uită fix la ea, dar părea inofensivă. Asta e, trebuia 
să rişte. 

Se mai cocoşă niţel şi se adresă barmanului. 

— Scuze moi, jen om, începu ea.! 

Barmanul îi aruncă o privire plictisită şi continuă să 
şteargă pahare. 

— Cu ce te pot ajuta, mamaie? zise el. 

Nu se văzu decât o minuscula clipire în expresia de 
senectute imbecilă a Bunei. 

- O... înţelegi ce spun? zise ea. 

— Vin călători de peste tot, pe râu, spuse barmanul. 

— Păi, mă întrebam dacă ai fi aşa de bun să-mi împrumuţi 
un pachet, aşa cred că se zice, de cărţi, scânci Buna. 

— Ce vrei să joci, nouăzeci-şi-unu?? zise barmanul. 

O sclipire rece flutură iar în ochii Bunei şi ea zise: 

— Nu. Doar pasienţe. Aş vrea să-ncerc, poate-mi iese. 

Omul băgă mâna sub tejghea şi-i azvârli un pachet de cărţi 
soioase. 

Buna îi mulţumi îndelung şi se-mpletici până la o măsuţă 
dintr-un colţ întunecat, unde înşiră nişte cărţi la-ntâmplare pe 
blatul plin de pete şi se holbaă la ele. 


! Manierele Ţaţei Ogg erau cumva contagioase. 
2 Old Maid, în orig. (n.red.) 

După doar câteva minute, o mână blândă i se lasă pe 
umăr. Ea ridică ochii şi văzu un chip deschis şi prietenos 
căruia i-ai fi împrumutat bani cu toată încrederea. Un dinte de 
aur sclipi atunci când omul i se adresă. 

— Scuză-mă, măicuţă, zise el, dar prietenii mei şi cu 
mine — arătă spre alte feţe ospitaliere de la o masă înveci- 
nată — ne-am simţi mult mai împăcaţi dac-ai veni la masa 
noastră. E periculos pentru o femeie să stea singură. 

Buna Batevreme îi zâmbi blând şi-apoi flutură o mână 
înspre cărţi. 

— Nu pot deloc să ţin minte dacă alea cu unu sunt mai 
valoroase decât alea cu poze sau invers, zise ea. Bine că ţin 
minte cum mă cheamă! 

Râseră cu toţii. Buna şchiopătă spre masa cealaltă. Se 
aşeză pe locul liber, şi-acum avea oglinda direct în spate. 

Zâmbi ca pentru sine şi se-aplecă spre masă, nerăbdătoare. 

— la spuneţi, zise ea, cum se joacă jocul ăsta? 


Toate vrăjitoarele sunt foarte conştiente de poveşti. Le 
simt, aşa cum înotâtorul dintr-o baltă mică simte un păstrăv 
venit pe neaşteptate. 

Dacă ştii cum merg poveştile, bătălia e ca şi câştigată. 

De exemplu, când o persoană evident naiva se-aşază la 
masă cu trei trişori profesionişti şi spune „cum se joacă jocul 
ăsta?“, cineva urmează să fie lăsat fără cămaşă. 


Magrat şi Ţaţa Ogg şedeau una lângă alta pe patul îngust. 
Ţaţa îl scărpina absentă pe Greebo pe burtă, iar el torcea. 

— O să intre într-un bucluc teribil dacă foloseşte magia ca 
să câştige, zise Magrat. Şi ştii că nu suportă så piardă, 
adăugă ea. 

Buna Batevreme nu ştia să piardă. Din punctul ei de 
vedere, numai alţii pierdeau. 

— E de la iegou, zise Ţaţa Ogg. Toţi avem câte unul de-ăsta. 
Un iegou. Al ei e mare rău. Dar, sigur, nu poţi fi vrăjitoare 
dacă n-ai iegou mare. 

— Sigur o să folosească magia, spuse Magrat. 

— Forţezi mâna Destinului dacă foloseşti magia la jocuri 
de noroc, zise Ţaţa. Să trişezi merge. E aproape corect. Adică, 
să trişeze poate oricine. Dar dacă foloseşti magia... atunci 
provoci Destinul. 

— Nu. Nu Destinul, spuse Magrat, sumbru. 

Ţaţa Ogg se cutremură. 

— Vino, zise Magrat. Nu putem s-o lăsăm să facă aşa ceva. 

-E de la iegou, spuse Ţaţa Ogg slab. Îngrozitor lucru, un 
iegou mare. 


— Am, zise Buna, trei poze de-alea mici cu regi sau aşa 
ceva şi trei cărţi de-alea amuzante număru” unu. 

Cei trei zâmbiră larg şi-şi făcură cu ochiul. 

— Asta-i Triplă Ceapă! zise cel care-o adusese pe Buna la 
masă şi câruia i se zicea Domnu” Frank. 

— Şi asta-i bine, nu? spuse Buna. 

— Înseamnă câ din nou câştigi, dragă doamnă! 

Împinse o grămaăjoară de banuţi înspre ea. 

— Vai, zise Buna. Înseamnă că am... cât e... aproape cinci 
dolari, nu? 

— Nu înţeleg, spuse Domnu’ Frank. Trebuie să fie norocul 
începăâtorului, altfel nu se poate! 

— O s-ajungem în sapă de lemn dac-o ţii tot așa! zise unul 
dintre ceilalți. 

— O sa ia şi camăşile de pe noi! spuse al treilea. Haha. 

— Cred c-ar trebui să ne dăm bătuţi, zise Domnu” Frank. 
Haha. 

— Haha. 

— Haha. 

— Oo, dar vreau să mai joc, zise Buna, rânjind timid. Abia 
am început să învăţ. i 

— Bine, dar măcar dă-ne o şansă să mai câştigăm ceva 
înapoi, haha, zise Domnu” Frank. Haha. 

— Haha. 

— Haha. 

— Haha. Ce zici de juma’ de dolar potul? Haha? 

— Oo, cred c-o să vrea să joace pe-un dolar, o doamnă 
curajoasă ca ea, zise al treilea. 

— Haha! 

Buna se uită la grămăjoara ei de bānuți. O clipă, păru 
nehotărâtă, apoi, văzură ei, îşi dădu seama: cât putea pierde, 
cu norocul pe care-l avea? 

— Da! zise ea. Un dolar potul! Roşi. Ce palpitant, nu? 

— Daa, zise Domnu” Frank. 

Trase cărţile spre el. 

Se auzi un zgomot înfiorător. Toţi trei jucătorii se-ntoar- 
seră către bar, unde o cascadă de cioburi de oglindă se 
prăvălea spre podea. 

— Ce s-a-ntâmplat? 

Buna îi zâmbi dulce şi senil. Ea nu se-ntorsese. 

— Cred că i-a scăpat paharul din mână când îl ştergea şi-a 
spart oglinda, zise ea. Sper că nu trebuie s-o plătească din 
simbrie, bietul băiat. 

Bărbaţii schimbară priviri între ei. 

— Haideţi, zise Buna, dolarul meu e gata. 

Domnu” Frank se uită cu oarecare nelinişte la rama de- 
vastată. Apoi ridică din umeri. 

Mişcarea deplasă ceva pe undeva. Se auzi un pocnet 
înăbuşit, ca o cursă de şoareci administrând ultima binecu- 
vântare. Domnu” Frank se albi la faţă şi se apucă strâns de 
mânecă. Un mic aparat metalic, numai arcuri şi sârmă 
îndoită, căzu de-acolo. Avea încurcat înăuntru un as de 
cupă mototolit. 

- Hopa, zise Buna. 


Magrat se uită pe fereastră în bar. 
— Acu” ce face? şuieră Ţaţa Ogg. 
— Iar rânjește, zise Magrat. 

aţa Ogg clatina din cap. 

— legou, spuse ea. 


Buna Batevreme avea o metodă de joc care pretutindeni 
în multivers aducea jucătorii profesionişti la furie incoerentă. 

Îşi ținea carțile strânse în pumn, la o palmă de faţă, nelă- 
sând să iasă deasupra decât o minusculă margine. Le privea 
ostil pe sub sprâncene, ca şi cum le sugera să nu îndrăznească 
s-o supere. Şi nu părea a-şi lua ochii de la ele decât ca să 
supravegheze jocul. 

Şi se gândea mult prea mult. Şi nu risca nimic, niciodată. 

După douăzeci şi cinci de minute pierduse un dolar şi 
Domnu” Frank începuse să asude. Buna îi atrăsese deja atenţia 
de trei ori, amabila, că din greşeală dăduse cartea de la fundul 
pachetului şi ceruse alt pachet „fiindcă, uite, ăsta are semne pe 
dos, vezi?“. 

Ochii ei erau de vină, neîndoielnic. De două ori el se 
aruncase când avea o Ceapa foarte buna de trei cărţi şi când 
colo baba n-avea decât un nenorocit de dublu Covrig. Şi pe 
urmă, a treia oară, crezând că îi ghicise jocul, plătise şi 
mersese cu o chintă onorabilă direct în gheara unei Cepe de 

cinci cărţi pe care cotoroanţa probabil c-o construia cu răbdare 
de cine ştie când. Şi pe urmă — i se albiră încheieturile —, pe 
urmă baba aia groaznică, groaznică, zice: „Am câştigat? Cu 
cărţile astea? Ia te uită, ce noroc am!“ 

Şi pe urmă ea începuse să fredoneze când se uita la cărți. 
În mod normal, ei s-ar fi bucurat de aşa purtare. Cei care-şi 
ciocăne dinţii, ridică din sprâncene, se trag de urechi — pentru 
cineva care ştie să-i citească, era ca şi cum ar fi avut deja 
banii la ciorap sub saltea. Dar vrăjitoarea bătrână era trans- 
parentă ca o bucată de cărbune. Şi fredonatul era... insistent. 
Te trezeai că încerci să urmăreşti melodia. Îţi facea dinţii să 
vibreze. Şi nici una, nici două o vedeai că pune jos o amărâtă 
de Chintă Frântă vizavi de şi mai amărâta ta de Ceapă de două 
cărţi şi zice: „Ce, tot eu?“ 

Domnu” Frank încerca disperat să-şi amintească să 
joace cărţi fără aparatul din mânecă, o oglindă bine plasată 
şi-un pachet însemnat. Şi sub tirul unui fredonat ca o 
unghie pe tablă. 

Şi nici măcar nu ştia să joace ca lumea, jivina bătrână. 

După o oră, ea câștigase patru dolari şi când o auzi zicând 
„Ce fată norocoasă sunt!“, Domnu” Frank îşi muşcă limba 
până dădu sângele. 

Şi pe urmă îi pică o Mare Ceapă, de la sine. N-aveai cum 
să baţi o Mare Ceapă. Era ceva ce ţi se-ntâmpla o dată sau de 
două ori în viaţă. 

Şi ea se aruncase! Javra bătrână se aruncase! Lăsase un 
nenorocit de dolar pe masă şi se aruncase! 


Magrat se iţi din nou pe geam. 
— Ce se-ntâmplă? zise Ţaţa. 
— Arată toţi foarte furioşi. 

Ţaţa îşi scoase palaria şi-şi extrase pipa. O aprinse şi 
aruncă chibritul peste bord. 

— Aha. Probabil fredonează, ţine minte ce-ţi zic. Fredo- 
nează foarte enervant, Esme a noastră. Ţaţa părea satisfăcută. 
A-nceput să se scobeascâ-n ureche? 

— Nu cred. 

— Nimeni nu se scobeşte-n ureche ca Esme. 


Se scobea în ureche! 

O facea foarte elegant, şi baba ţicnită probabil că nici 
nu-şi dădea seama cå se scobeşte. Una, două îşi băga degetul 
mic în ureche şi-ncepea să-l învârtă. Facea un zgomot ca un 
mic tac de biliard atunci când îl dai cu creta. 

Era un gest compulsiv, asta era. Toți clacau până la urma... 

Iar se aruncase! Şi lui îi luase cinci nenorocite de minute 
să construiască o nenorocită de Dublă Ceapa! 


— Mi-aduc aminte, zise Ţaţa Ogg, când a venit la noi la 
petrecere când s-a-ncoronat Regele Verence şi-am jucat 
Aleargă Vecinu” Pe Scari cu copiii, pe firfirici. L-a acuzat pe 
mezinul lui Jason c-a trişat şi-a stat îmbufnată o săptămână. 

— Dar trişase? 

— Presupun, răspunse Ţaţa, mândră. Problema cu Esme e 
că nu știe så piardă. Nu prea are exerciţiu. 

— Lua-Mi-aş-Singut-Beregata zice că sunt situaţii în care 
trebuie să pierzi ca să câştigi, spuse Magrat. 

— Cam ţicnită chestie, zise Ţaţa. Asta-i budism Yen, nu? 

— Nu. Aia sunt cei care zic câ trebuie să ai foarte mulţi 
bani ca să câştigi, zise Magrat.! În Calea Scorpionului, soluţia 


! Secta Budismului Yen e cea mai bogată sectă din univers. Ei susţin că acu- 
mularea de bani este un mare râu şi împovărează sufletul. De aceea, în ciuda 
pericolului, ei vad ca o neplăcută îndatorire a lor să acumuleze cât mai mulți 
posibil pentru a reduce primejdia pentru semenii lor. 

ca să învingi e să pierzi toate luptele afară de ultima. Foloseşti 
forţa adversarului împotriva lui. 

— Cum, îl pui să se lovească singur sau ce? zise Ţaţa. Cam 
aiurea. 

Magrat se-ncruntă. 

— Şi ce ştii tu? spuse ea, răstită, cum nu-i era felul. 

— Ce? 

— Păi, m-am săturat! zise Magrat. Cel puţin eu fac un efort 
să-nvâăţ! Nu mă mulţumesc să tiranisesc oamenii şi să mă port 
scârbos tot timpul! 

Ţaţa îşi scoase pipa din gură. 

— Eu nu mă port scârbos, zise ea, blând. 

— Nu de tine vorbeam! 

— Pai, Esme aşa a fost întotdeauna, prost dispusă, zise 
Ţaţa. E starea ei naturală. 

— Şi mai niciodată nu face vrăji. La ce bun să fii vră- 
jitoare dacă nu faci vrăji? De ce nu foloseşte magia ca să 
ajute oamenii? 

Ţaţa o privi prin fumul de pipă. 

— Pen'că ştie cât de bine i-ar ieşi, presupun, zise. Oricum, 
eu o cunosc de mult. Cunosc toată familia. Toţi Batevremii 
sunt buni la magie, chiar şi bărbaţii. Au talentul în geană, ca 
un fel de blestem. În fine... ea crede cå nu poți ajuta oamenii 
cu magie. Nu aşa cum trebuie. Şi-i adevărat, să ştii. 

— Atunci la ce...? 

Ţaţa împunse c-un chibrit în pipă. 

— Parcă mi-aduc aminte cum a venit şi te-a ajutat când ai 
avut cazurile alea de ciumă în sat, zise ea. A muncit zi şi 
noapte, pe câte ştiu. Nu-mi aduc aminte să fi refuzat vreodată 
să trateze pe cineva bolnav, chiar dacă erau, ştii, cam ze- 
muinzi. Şi când trolul ăla bătrân care trăieşte sub Muntele 
Crăpat a venit să ceară ajutor pentru că îi era rău lu’ nevastă-sa 

şi lumea l-a luat cu pietre, mi-aduc aminte că Esme s-a dus cu 
el şi-a moşit copilul. Ha... şi când moş Hopkins Găinaru a dat 
c-o piatră în Esme, după o vreme, toate hambarele i-au fost 
dărâmate în mod misterios peste noapte. Ea zice că nu poţi 
ajuta oamenii cu magie, dar îi poţi ajuta cu oase. Punând osul 
la treabă, voia să zică. 

~ Nu vreau să spun că nu e o persoană bună, în fond... 
începu Magrat. 

— Ha! Eu da, spuse. Ar trebui să faci cale lungă ca să 
găseşti pe cineva în fond mai a dracului ca Esme, zise Ţaţa 
Ogg, şi asta o spun eu. Ea ştie exact cum e. Soarta ei e să fie 
bună şi nu-i convine deloc. 

Ţaţa îşi scutură pipa de balustradă şi se-ntoarse din nou 
spre bar. 

— Ce trebuie să-nţelegi tu despre Esme, fato, zise ea, e că 
n-are numai iegou mare, are şi psicolologie. Tare må bucur că 
eu n-am. 


Buna câștigase doisprezece dolari. Orice altă mişcare 
încetase în jurul lor. Puteai auzi plescâitul îndepărtat al 
zbaturilor şi strigătele supraveghetorului de troli. 

Buna mai câştigă cinci dolari cu o Ceapă de trei cărţi. 


— Ce vrei să zici cu psicolologia? spuse Magrat. Te-ai 
apucat de citit? 

aţa o ignoră. . 

— Ce trebuie urmărit acum, zise ea, e când începe să ţâţâie 
în surdină. Asta vine după scobitul în ureche. În gen'ral 
înseamnă că pune ceva la cale. 

x 

Domnu” Frank începu să bată darabana pe masă, îşi dadu 
seama îngrozit de ce face şi cumpără trei cărţi ca să-şi acopere 
dezorientarea. Proasta bătrână nu păru să remarce nimic. 

El se holbă la carțile din mână. 

Riscă doi dolari şi mai cumpără o carte. 

Se holbă din nou. 

Ce şanse erau, se gândi el, să-ţi vină o Mare Ceapă de 
două ori într-o singură zi? 

Important era să nu intre în panică. 

— Cred, se auzi spunând, că pot să mai risc doi dolari. 

Privi scurt către tovarăşii săi. Ei se aruncară ascultători, 
unul după altul. 

— Păi, ştiu şi eu, zise Buna, adresându-se din câte se părea 
cărţilor ei. Se scobi din nou în ureche. Țt, tt, tt- Cum se zice 
când, ştii, vrei să mai pui nişte bani jos? 

— Se zice că plusezi, spuse Domnu” Frank, cu încheieturile 
albindu-i-se. 

— O sa plasez, atunci. Cinci dolari, cred. 

Genunchii lui Domnu” Frank se îndesară laolaltă. 

— Cinci ai tăi plus încă zece, scrâşni el. 

— Şi eu la fel, zise Buna. 

— Pot să mai cer încă douăzeci. 

— Eu... Buna se uită în jos, descumpânită dintr-odată. 
Eu... am o mătură. 

Un mic semnal de alarmă răsună undeva în fundul minţii 
lui Domnu” Frank, dar deja el galopa întins spre victorie. 

— Bun aşa! 

Îşi întinse cărţile pe masă. 

Mulțimea suspină. 

Domnu” Frank începu să tragă potul spre el. 

Mâna Bunei i se strânse pe încheietură. 

— Eu nu mi-am arătat cărţile încă, zise ea, înțepată. 

— Nu-i nevoie, se răsti Domnu” Frank. N-ai cum să baţi 
mâna asta, cucoană. 

— Ba pot dac-o Bag la apă, zise Buna. De-aia-i zice Baga- 
I-la-apâ-pe-Dom'-Ceapă, nu? 

Omul ezită. 

— Dar... dar... nu poţi face asta decât cu nouă cărţi la cu- 
loare, bolborosi el, privind în străfundurile ochilor ei. 

Buna se lasă pe spate. 

— Ştii, zise ea calm, mi se părea mie că am o mulţime 
dintr-astea negre şi ascuţite. Asta-i bine, nu? 

Își întinse cărţile. Publicul scoase un fel de sughiț colectiv, 
la unison. 

Domnu” Frank se uită disperat împrejur. 

— Oo, frumoasă mână, doamnă, spuse un domn în vârstă. 

Se auziră aplauze politicoase dinspre mulţime. Mulțimea 
cea mare şi incomodă. 

— Aaa... da, zise Domnu” Frank. Da. Frumoasă demons- 
tratie. Înveţi repede dumneata, nu-i aşa. 

— Mai repede ca tine. Îmi datorezi cincizeci şi cinci de 
dolari şi-o mătură, zise Buna. 


Magrat şi Ţaţa Ogg o aşteptau la uşă când ieşi. 

— Uite-ţi mătura, se răsti ea. Şi sper că v-aţi strâns lu- 
crurile, că plecam. 

— De ce? întreba Magrat. 

— Fiindcă de cum se liniştesc lucrurile ăia o să vină 
după noi. 

Se grăbiră amândouă după ea, câtre cabina cea înghesuită. 

- N-ai folosit magia? întrebă Magrat. 

— Nu. 

— Şi nici n-ai trişat? întrebă Ţaţa Ogg. 

— Nu. Doar mintologie, zise Buna. 

— Unde-ai învăţat să joci aşa? insistă Ţaţa. 

Buna se opri. Celelalte se loviră de ea. 

— V-aduceţi aminte iarna trecută, când Baba Ducetea era 
cam pe ducă şi-am stat cu ea nopţile timp de aproape o luna? 

— Da? 

— Dacă stai şi joci Popa-Ceapă noapte de noapte cu cineva 
care are dezlipire de retină la al treilea ochi, înveţi repede cum 
se joacă, zise Buna. 


Dragă Jason şivoi toţi, 

Prin strâinătăţi sunt mirosuri de tot felu, am început să 
me pricep. Esme se râsteşte latoţi, cred că crede că sunt 
străini ca sâi facân Ciudă, niciodată nu sa distrat aşa bine. Da 
cred căi bine căi Scutură cineva că merită, la prânz neam 
oprit şiam mâncat Biftec Tartar şiau fost FOARTE obraznici 


cu mine fincă voiam să fie bine pătruns. Cele bune, MAMA 


Luna era mai aproape aici. 

Orbita lunii Lumii Disc însemna că astrul se găsea foarte 
sus atunci când trecea peste Vârfu Berbecelui. Aici, mai 
aproape de Margine, părea mai mare. Şi mai portocalie. 

— Ca un dovleac, zise Ţaţa Ogg. 

— Credeam că ne-am înţeles să nu mai pomenim de 
dovleci, spuse Magrat. 

— Păi, n-am mâncat de seară, zise Ţaţa Ogg. 

Şi mai era ceva. Vrăjitoarele nu erau obişnuite cu nopți 
calde decât în miezul verii. Nu părea corect, să pluteşti în 
pace pe sub o lună mare şi portocalie, pe deasupra frunzişului 
întunecat care bâzâia şi fremăta şi zumzăia de insecte. 

— Cred că suntem destul de departe de râu acum, zise 
Magrat. N-am putea să aterizam, Buno? N-avea cum să ne 
urmărească nimeni! 

Buna Batevreme se uită în jos. Râul pe-aici se-mpleticea 
în imense meandre sclipitoare şi mergea douăzeci de mile ca 
sâ-nainteze cinci. Pământul dintre apele şerpuitoare era un 
mozaic de dealuri şi paduri. O stralucire îndepartată ar fi putut 
fi chiar Genua. 

— Så stai pe-o mătură toată noaptea chiar că-ţi dă dureri la 
itinerant, zise Ţaţa. 

— Of, bine. 

— Uite-un oraş acolo, zise Magrat. Şi-un castel. 

— O, nu încă unul... 

— E un castel drăguţ, zise Magrat. N-am putea să tragem 
acolo? M-am sâturat de hanuri. 

Buna privi în jos. Vedea foarte bine pe-ntuneric. 

— Tu eşti sigură cå ala-i castel? spuse ea. 

— Se văd turnuri şi tot ce trebuie, zise Magrat. Sigur că-i 
castel. 

— Hmm. Eu mai våd şi altceva decât turnuri, spuse Buna. 
Cred c-ar trebui s-aruncăm o privire pe-aici, Gytha. 


Nu se-auzea niciodată vreun zgomot în castelul adormit, 
decât la sfârşitul verii când cădeau murele de pe rugi şi 
plesneau moale pe podea. Şi câteodata păsărelele-ncercau 
să-şi facă mici cuiburi în desişurile de spini care umpleau 
acum sala tronului până-n tavan, dar n-ajungeau prea 
departe înainte de a adormi şi ele. În afară de asta, ai fi avut 
nevoie de urechi foarte bune ca s-auzi cum cresc mlădiţele şi 
se deschid mugurii. 

Aşa era de zece ani. Nici un sunet în... 

— Deschideţi, mái! 

— Calatori buna fidea cata casă! 

„.. nici un sunet... 

— Hei, Magrat, fâ-mi un vânt să urc. Bun. Acum... 

Se auzi clinchet de sticlă spartă. 

— Le-ai spart geamul! 

„.. nici un sunet în... 

— O să trebuiască să spui câ-l plăteşti, să ştii. 

Poarta castelului se deschise încet. Ţaţa Ogg se iţi de după 
ea şi privi la celelalte vrăjitoare, în vreme ce-şi scotea ciulini 
şi spini din păr. 

— Arată dezgustător înăuntru, zise ea. Sunt oameni dor- 
mind peste tot cu pânze de păianjeni pe ei. Ai avut dreptate, 
Esme. Pe-aici e ceva cu magie. 

Vrăjitoarele îşi croiră drum prin jungla castelului. Praful 
şi frunzele acopereau covoarele. Smochini tineri lansaseră 
un asalt curajos asupra curţii interioare. Lianele atârnau de 
toţi pereţii. 

Buna Batevreme ridică un soldat adormit în picioare. Din 
hainele acestuia ieşi un nor de praf. 

— Trezeşte-te, comandă ea. 

— Fzhtft, zise soldatul, şi se turti la loc. 

— E la fel peste tot, spuse Magrat, luptându-se să treacă 
printr-un desiş de ferigă care creştea dinspre bucătărie. Bu- 
Cătarii sforăie toţi şi-n crătiţi e numai mucegai! Până şi şoa- 
recii sunt adormiti în cămară! 

- Hmm, zise Buna. O să fie şi-o roată de tors prin povestea 
asta, să vedeţi dacă nu. 

— O trebuşoară de-a lui Aliss cea Neagră? spuse Ţaţa Ogg. 

— Aşa pare, zise Buna. Apoi adăugă, încet: Sau cineva 
ca ea. 

— Asta, da, vrăjitoare care ştia să folosească poveştile, zise 
aţa. Putea să fie şi-n trei deodată. 

Până şi Magrat ştia de Aliss cea Neagră. Se zicea că 
fusese cea mai bună vrăjitoare a tuturor timpurilor — nu rea, 
nu tocmai, dar atât de puternică, încât nu era mare diferenţa. 

Când era vorba s-adormi castele pe o sută de ani sau să faci 
prinţesele să toarcă Avur din paie!, nimeni n-o întrecea pe 
Aliss cea Neagră. 

— Am văzut-o odată, zise Ţaţa, în vreme ce urcau scara 
principală a castelului, care arăta ca o cascada de Iţarii 
Moşului. Deliria Skibbly a bătrână m-a dus la ea odată, când 
eram mică. Sigur, pe-atunci devenise deja cam... excentrică. 
Câăsuţe de turtă dulce şi tot tacâmul. 

Vorbea cu tristeţe, ca despre-o rudă în vârstă care-ncepe 
să-şi poarte desuurile peste haine. 

— Asta a fost înainte s-o-nchidă copiii ăia doi în propriul ei 
cuptor? zise Magrat, descurcându-şi mâneca dintr-un măceş. 

— Da. Tristă treabă. Adică, nici măcar nu mânca pe 
nimeni, spuse “Ţaţa. Mă rog. Nu des. Adică, se-auzeau 
vorbe, dar... 

— Asta se-ntâmplă, zise Buna. Te laşi prinsă-n poveşti şi te 
zăpâcești. Nu mai știi ce-i cu adevărat real şi ce nu. Şi până la 
urmă te-nving. Îţi iau minţile. De-aia nu-mi plac mie 
poveştile. Nu-s reale. Nu-mi plac lucrurile care nu-s reale. 
Buna împinse o uşă. Aha! Un iatac, spuse ea acru. Poate chiar 
un alcov, maí ştii. 

— Da’ repede mai cresc astea! zise Magrat. 

— Din cauza vrăjii de timp, spuse Buna. Aha! Aici e. 
Ştiam eu c-o să fie cineva pe-aici. 

Pe pat se găsea o siluetă acoperită de tufe de trandafiri. 

— Şi uite şi roata de tors, zise aţa, arătând cu degetul o 
formă abia ghicită sub un desiş de iedera. 

— N-o atinge! spuse Buna. 


! Nici Aliss cea Neagră nu prea le-avea cu cuvintele. Au trebuit să-i dea o 
mulțime de bani ca să plece şi så nu facă tărăboi. 


PRIN CELE STRĂINĂTĂȚI 125 


— N-ai grijă, o iau de pedală şi-o arunc pe geam. 

— Cum de ştii toate astea? întrebă Magrat. 

— E-o legendă rurală, de-aia, zise Ţaţa. S-a întâmplat de 
multe ori. 

Buna Batevreme şi Magrat se uitau la silueta adormită a 
unei fete ca de treisprezece ani, aproape argintie sub stratul de 
praf şi de polen. 

— Ce drăguță e! suspină Magrat cea cu inimă generoasă. 

Din spatele lor se auzi trosnetul roții de tors pe pavajul 
îndepărtat, şi-apoi apăru Ţaţa, ştergându-se pe mâini. 

— Am văzut situaţia asta de vreo zece ori, zise ea. 

— Ba nici vorbă, zise Buna. 

— O dată, cel puţin, zise Ţaţa, imperturbabilă. Şi-am auzit 
de-aşa ceva de zeci de ori. Eu şi toată lumea. Legendă rurală, 
cum ziceam. Toată lumea a auzit că s-a-ntâmplat în satul 
vecinului prietenului vărului lor... 

— Asta fiindcă se-ntâmplă, spuse Buna. 

Buna apucă fata de încheietura mâinii. 

— Doarme fiindcă probabil... zise Ţaţa. 

Buna se întoarse. 

— Ştiu, ştiu. Ştiu tot, bine? Ştiu la fel de bine ca tine. Crezi 
că nu ştiu? Se aplecă peste mâna inertă. Aici e mâna 
ursitoarei, precis, adaugă ea, ca pentru sine. Totul trebuie să 
fie spectaculos. Mereu trebuie să se bage, mereu să controleze 
ea totul! Ha! S-a intoxicat careva? Adoarme-i pe toţi pe-o 
sută de ani! Alege calea ușoară. Tot dezastrul ăsta pentru o în- 
țepătură, De parc-ar fi fost sfârşitul lumii. 

Se opri. Ţaţa Ogg era în spatele ei. N-avea cum să-i fi 
văzut expresia. 

— Gytha? 

— Da, Esme? zise Ţaţa Ogg inocentă. 

— Te simt cum rânjeşti. Păstrează-ţi psicolologia de două 
parale pentru cine-o vrea-o. 

Buna închise ochii şi murmură ceva. 

— Så folosesc bagheta? întrebă Magrat, şovăitoare. 

— Sá nu-ndrăzneşti, zise Buna, şi continuă să murmure. 

Ţaţa dadu din cap aprobator. 

— Parca s-a mai îmbujorat, spuse ea. 

Câteva minute mai târziu, fata deschise ochii şi-o privi 
mahmură pe Buna Batevreme. 

- Hopa sus, zise Buna, cu o voce suspect de voioasă, că 
pierzi deceniul! 

Fata încercă să focalizeze pe Ţaţa, apoi pe Magrat, şi-apoi 
se întoarse la Buna Batevreme. 

— Tu? zise ea. 

Buna ridică din sprâncene şi se uită la celelalte două. 

- Eu? 

— Tu... tot aici eşti? 

— Tot aici? zise Buna. N-am mai fost aici în viaţa mea, 
domnişoară. 


. 


— Dar... Fata părea dezorientată. Şi speriată, băgă Magrat 
de seamă. 

— Şi eu mă simt la fel dimineaţa, drăguță, zise Țața Ogg, 
luând cealaltă mână a fetei şi bătând-o uşurel. Nu-mi revin 
până nu beau o ceaşcă de ceai. O să se trezească şi ceilalţi 
dintr-o clipă într-alta, cred. Bine, o să le ia ceva să scoată 
şobolanii din ceainice... Esme? 

Buna încremenise cu ochii la o formă prăfuită de pe 
perete. 

— Băgăcioasâ... şopti ea. 

— Ce-i, Esme? 

Buna Batevreme traversă camera şi şterse praful de pe o 
oglindă mare şi foarte împodobită. 

— Ha! zise, şi se răsuci în loc. O să plecăm acum, adâu- 
gă ea. 

— Dar credeam că o să ne odihnim puţin. Adică, e aproape 
dimineaţa, spuse Magrat. 

— N-are rost să stăm mai mult decât e cazul, zise Buna, 
ieşind din încăpere. . 

— Dar nici n-am... începu Magrat. 

Aruncă o privire oglinzii. Era mare, ovală, într-o ramă 
aurită. Părea perfect normală. Nu-i stătea în fire Bunei 
Batevreme să se sperie de propria imagine. 

-— lar e-n toane rele, zise Ţaţa Ogg. Haide. N-are rost să 
mai stăm. Țața mângâie prinţesa zâpâcită pe cap. Sal'tare, 
duduie. Vreo doua săptămâni de treabă cu mătura şi toporul 
şi-o să fie castelul ca nou. 

— Părea c-o recunoaşte pe Buna, zise Magrat, ţinându-se 
după silueta ţeapână şi grăbită a Bunei Batevreme în jos 
pe scări. 

— Păi, ştim că asta nu se poate, nu? zise Ţaţa. Esme n-a 
mai fost pe-aici în viaţa ei. 

— Dar tot nu văd de ce trebuie să fugim aşa, insistă 
Magrat. Presupun câ oamenii or să fie tare recunoscători c-am 
rupt vraja şi aşa mai departe. 

Restul locuitorilor începuseră să se trezească. Vraăji- 
toarele se grăbeau acum pe lânga străjeri holbându-se uluiţi 
la pânzele de paianjen de pe ei şi la tufişurile care creșteau 
peste tot. Pe când traversau curtea împădurită, un bătrân 
într-o robă prăfuită se-mpletici dintr-un coridor şi se sprijini 
de perete, încercând să se orienteze. Apoi văzu silueta 
accelerândă a Bunei. 

— Tu? strigă el. Străjeri! 

Țata Ogg nu şovâi. O înhăţă pe Magrat de cot şi-o rupse la 
fugă, ajungând-o pe Buna Batevreme în poarta castelului. Un 

străjer care se descurca mai bine cu trezitul decât colegii se 
clătină spre ele şi-ncercă să le bareze drumul cu lancea, dar 
Buna îl împinse şi-l răsuci binişor pe loc. 

Apoi erau afară, alergând spre măturile care le-aşteptau 
sprijinite de un copac. Buna o înhăâţă pe a ei din fugă, şi, de 
data asta, porni aproape de la prima încercare. 

O săgeată şuieră pe lângă pălăria ei şi se-nfipse într-o 
creangă. 

— Asta-i recunoştinţă? zise Magrat, pe când măturile se 
ridicau deasupra copacilor. 

— O mulţime de oameni sunt morocănoși dimineaţa când 
se trezesc, spuse aţa. 

— Toţi pâreau cå te cunosc, Buno, zise Magrat. 

Mâtura Bunei se smuci în vânt. 

— Nu mă cunosc! ţipă ea. Nu m-au văzut în viaţa lor, bine? 

` Zburară o vreme într-o tăcere încordată. 

Apoi Magrat, care în opinia Ţaţei Ogg avea talentul celui 
inocent de a călca pe teren periculos, zise: 

— Ma întreb dac-am făcut ce trebuie. Sunt sigură că asta 
era treaba lui Fat-Frumos. 

— Ha! zise Buna, care zbura mai în faţă. Şi la ce bun asta? 
Dacâ-şi croieşte drum prin câţiva metri de spini, asta 
înseamnă c-o să fie soţ bun, da? Asta-i gândirea de ursitoare? 
Să te bagi şi să impui finaluri fericite oamenilor fie că le vor, 
fie cå nu? 

— Şi ce-au, mă rog, finalurile fericite? spuse Magrat, cu 
înflacarare. 

— Uite ce, finalurile fericite sunt în regulă dacă ele se-ntâm- 
plà să fie fericite, zise Buna, încruntându-se la cer. Dar nu 
poţi să le-aranjezi tu pentru alţii. Păi, singurul mod în care 
poţi să asiguri o căsnicie fericită ar fi să le tai capetele imediat 
ce zic da, nu-i aşa? Nu poţi să faci fericire... 

Buna Batevreme privi lung la oraşul din depărtare. 
— Tot ce poţi, zise ea, e să faci un final. 


Luară micul dejun într-un luminiş. Se servi dovleac copt. 
Pâinea piticească fu scoasă la inspecţie. Dar pâinea piticească 
era miraculoasă. Nimeni nu răbda de foame atunci când avea 
pâine piticească pe care s-o evite. Nu trebuia decât să te uiţi la 
ea o clipă, şi imediat îţi veneau în minte zeci de lucruri pe care 
preferai să le mănânci. Ghetele, de exemplu. Munţii. Oaie 
crudă. Propriul picior. 

Pe urmă încercară să doarmă. Adică Ţaţa Ogg şi Magrat 
încercară, dar nu putură decât să stea şi s-o asculte pe Buna 
Batevreme cum bombane în surdină. Niciodată n-o văzuseră 
aşa supărată. 

Pe urmă, Ţaţa sugeră să meargă pe jos o vreme. Era o zi 
frumoasă, zicea ea. Era o pâdure interesantă, spunea, cu o 
mulţime de plante noi care meritau atenţie. O să se simtă 
toate mai bine după o plimbare prin soare, zicea. O så se 
mai relaxeze. 

Şi era, într-adevăr, o pădure frumoasă. După vreo 
jumătate de oră până şi Buna Batevreme se arătă gata să 
admită că în unele privinţe codrul ăsta nu era complet străin şi 
de mâna a doua. Magrat se mai îndeparta de potecă din când 
în când, culegând flori. Țața chiar cântă câteva strofe din 
Bastonul Vrajitorului Are O Bilă În Vârf cu doar câteva 
proteste, de formă, din partea celorlalte. 

Dar ceva tot nu era cum trebuie. Şi Ţaţa Ogg şi Magrat 
simțeau că se lăsase ceva între ele şi Buna Batevreme, un soi 
de zid mental, ceva important lăsat nespus şi ascuns cu 
intenţie. Vrâjitoarele în general nu prea ţin secrete una de alta, 
fie şi numai pentru că sunt toate aşa de băgăcioase, că n-au 
nici o şansă să nu se afle. Era îngrijorător. 

Şi-apoi dâdură un colț pe lângă un grup de stejari înalți şi 
se întâlniră cu fetiţa cu pelerină roşie. 

Ţopaia prin mijlocul cărării, cântând un cântec mai simplu 
şi mult mai curat ca oricare din repertoriul Ţaţei Ogg. Nu 
văzu vrăjitoarele decât atunci când era să dea peste ele. Se 
opri, zâmbind nevinovată. 

— Bună ziua, babelor, zise ea. 

- Hm-hm, zise Magrat. 

Buna Batevreme se aplecă spre fetiţă. 

— Ce faci tu singurică prin pădure, domnişorică? 

— Duc coşul acesta cu bunătăţi la bunica, zise fetiţa. 

Buna se îndrepta de spate, cu o privire absenta. 

— Esme, zise 'Ţaţa Ogg, agitată. 

— Ştiu. Ştiu, spuse Buna. 

Magrat se aplecă şi ea şi-şi schimonosi faţa în grimasa 
idioata folosită de obicei de adulţii care tare-ar dori să 
se înţeleagă bine cu copiii, dar n-au nici o şansa să reu- 
şească vreodată. 

- Ăa. Spune-mi, domnişoară... ţi-a atras mama atenţia să 
te pâzeşti de lupii cei răi care ar putea să se afle prin preajmă? 

— Sigur. 

— Şi bunicuţa ta... zise Ţaţa Ogg. Presupun că e bolnavă 
la pat, da? 

— De-asta-i duc coșul ăsta cu... începu fata. 

— Eram sigură. 

— O cunoşti pe bunicuţa? întrebă copilul. 

— Da-aa, zise Buna Batevreme. Într-un fel. 

— S-a întâmplat la Skund când eram eu mică, spuse Ţaţa 
Ogg, incet. Nici n-au mai gâsit-o pe bu... 

— Şi unde-i casa bunicuţei tale, copilă? zise Buna Batevre- 
me tare, dându-i un cot zdravân în coaste Ţaţei. 

Fetiţa arătă spre o potecă laterala. 

— Nu eşti vrăjitoarea cea rea, nu? întrebă ea. 

Ţaţa Ogg se îneca. 

— Eu? Nu. Noi suntem... suntem... începu Buna. 

— Zâne, zise Magrat. 

Bunei Batevreme îi căzu falca. Aşa ceva nu i-ar fi venit în 
minte niciodată. 

— Că mama mi-a spus şi despre vrăjitoare, zise fetiţa. 
O privi suspicioasă pe Magrat. Ce fel de zâne? 

— Aa. Zâne ale florilor? zise Magrat. Uite, am o baghetă... 

— Care? 

— Ce? 

— Care flori? 

— Ăă, zise Magrat. Păi. Eu sunt... Zâna Lalea şi ea e... — 
evită să se uite direct la Buna — Zâna... Margaretă... şi ea e... 

— Zâna Arici, spuse Ţaţa Ogg. 

Această adăugire la panteonul supranatural fu primită cu 
rezerve. 

— Nu poţi să fii Zâna Arici, zise copilul, după ce se gândi 
bine. Ariciul nu e floare. 

— Şi de unde ştii? 

— Ca are ţepi. 

— Aşa are şi măceşul. Şi ciulinii. 

- À. 

— Şi am o bagheta, zise Magrat. 

Abia acum îndrăzni să tragă o privire la Zâna Margaretă. 

— Ar trebui să mergem, spuse Buna Batevreme. Tu stai 
aici cu Zâna Lalea, cred că era, şi noi o să mergem să vedem 
dacă bunicuta ta e bine. Bine? 

— Sunt sigură că nu e o baghetă adevărată, zise fetiţa, 
nedându-i atenţie Bunei şi întorcându-se spre Magrat cu 
instinctul fără greş al copilului de a găsi veriga cea mai slabă. 
Pariez că nu poate transforma ceva în altceva. 

— Pai... începu Magrat. 

— Pariez, zise fetiţa, pariez că nu poţi să transformi 
buturuga de colo într-un... într-un... într-un dovleac. Haha, 
pariez pe orice cå nu poţi! Pariez pe un trilion de dolari cå nu 
poţi să transformi ciotul în dovleac. 

— Văd că voi două o să vâ-nţelegeţi grozav, spuse Zâna 
Arici. Noi nu lipsim mult. 


Doua mâturi treceau razant pe deasupra potecii din 
pâdure. 

— Ar putea să fie doar o coincidenţă, zise Ţaţa Ogg. 

— Ba nu-i, spuse Buna. Copila avea şi pelerină roşie! 

— Şi eu am avut o pelerină roşie la cincisprezece ani, 
zise "Ţaţa. 

— Da, dar bunicuţa ta locuia alături. N-aveai de ce să te 
temi de lupi când te duceai la ea, spuse Buna. 

— Doar de moş Sumpkins chiriaşul. 

— Da, dar asta-i coincidenţă. 

Un fir de fum albastriu se ridica dintre copaci în faţa lor. 
De undeva de-aproape se auzi zgomotul unui copac doborât. 

— 'Tăietori de lemne! zise Ţaţa. Dacă sunt tăietori de lemne 
prin preajmă, e-n regulă. Unul din ei vine şi... 

— Asta-i doar ce li se spune copiilor, zise Buna, în vreme 
ce-i dădeau zor înainte. Şi oricum, bunicuţei nu-i mai ajută la 
nimic, nu? E gata mâncataă! 

— N-am putut niciodată să sufăr povestea asta, spuse Țața. 
Nimânui nu-i pasă ce se-ntâmplă cu bietele femei bâtrâne, 
fară apărare. 

Poteca disparu brusc la marginea unui lumini. Între 
graniţele copacilor se adăpostea o grădină de zarzavat în care 
câteva tulpini amârâte se luptau pentru ce brumă de lumină 
ajungea pâna la ele. În mijlocul gradinii era ceva ce trebuie să 

fi fost o căsuţă cu acoperiş de paie, fiindcă nimeni n-ar fi 
clădit o căpiţă aşa scâlciată. 

Vrăjitoarele săriră de pe mături, lăsându-le să se oprească 
singure în tufişuri, şi bubuiră în uşa căsuţei. 

— S-ar putea să fie prea târziu, spuse Țața. Lupul poate cå... 

După o vreme se-auzi cum vine cineva târşâindu-şi papu- 
cii pe podea şi uşa se deschise de-un deget. Un ochi suspicios 
se zărea din întunericul dinăuntru. 

— Da? zise o voce mică şi tremurătoare de undeva de 
sub ochi. 

— Tu eşti bunicuţa? întrebă imperios Buna. 

— Voi sunteţi perceptorii, dragă? 

— Nu, doamnă, noi suntem... 

— ... Zâne, zise Zâna Arici repede. 

— Nu deschid la oameni de nu-i cunosc, dragă, zise vocea, 
apoi deveni uşor enervată. Mai ales la aia de niciodată nu 
spală vasele nici dacă le las un castronel de lapte aproape 
proaspăt afară. 

— Am vrea să stăm de vorbă niţel, zise Zâna Margaretă. 

— Da? Ai o legitimaţie, dragă? 

— Știu c-am ajuns la bunicuţa care trebuie, zise Zâna Arici. 
Se vede asemănarea. Are urechi mari. 

— Ba nu ea are urechi mari, se răsti Zâna Margaretă. Lupul 
o să fie ăla cu urechi mari. Asta-i tot şpilul. Tu nu eşti 
niciodată atenta? 

Bunicuţa le urmărea cu interes. După ce o viaţă întreagă 
crezuse în ele, acum vedea zâne pentru prima dată şi era o 
experienţă unică. Buna Batevreme îi văzu expresia uluită. 

— Ia-o aşa, madam, zise ea cu un ton despotic de rezo- 
nabil, ai prefera să fii mâncată de vie de un lup? 

— Nu cred, dragă, nu, spuse bunicuţa cea ascunsă. 

— Noi suntem alternativa, zise Buna. 

— Valeu! Eşti sigură? 

— Pe cuvântul nostru de zâne, zise Zâna Arici. 

— Pai. Sigur? Bine. Puteţi să intraţi. Dar fără şiretlicuri. Şi 
să spålați vasele. N-aveţi o oală cu aur la voi, nu? 

— Aia-s pricolicii, nu? 

— Nu, ăia stau în fântâni. Cred că se referă la spiriduşi. 

— Fii serioasă. Aia-s pe sub poduri. 

— Ba âia-s trolii. Toată lumea ştie că âia-s trolii. 

— În orice caz, nu noi. 

— A, zise bunicuţa. Ce să mă mai mir... 


Magrat îşi dorea să se priceapă la copii şi-şi făcea griji că 
de fapt nu se pricepe. Nu prea-i plăceau, şi se-ngrijora şi de 
asta. Ţaţa Ogg părea să se-nţeleagă perfect cu ei dându-le 
alternativ şi la-ntâmplare fie dulciuri, fie urecheli, iar Buna 
Batevreme îi ignora de obicei, şi asta părea să funcţioneze la 
fel de bine. Dar lui Magrat îi păsa de ei. Nu părea corect. 

— Pariez un milion de trilioane de catralioane de dolari că 
nu poţi să transformi tufişul â/a într-un dovleac, zicea copila. 

— Dar, uite, toate celelalte s-au transformat în dovleci, îi 
arătă Magrat. 

— Odată şi-odată tot n-o să mai meargă, zise fetiţa calmă. 

Magrat se uită neajutorată la baghetă. Încercase toate 
cele — pusul dorinţei, subvocalizare, ba chiar, când credea că 
n-o våd şi n-o aud celelalte, să dea cu ea de lucruri şi să ţipe: 
„Orice în afară de dovleci!“ 

— De fapt nu ştii cum se face, nu? afirmă copila. 

— Ia spune, zise Magrat, parcă ziceai cà mama ta știe de 
lupul cel râu din pădure. 

- Da. 

— Și totuşi te-a trimis singură cu coşul cu bunătăţi la 
bunicuţa? 

— Da. De ce? 
— Nu, nimic. Doar mă gândeam. Şi-mi datorezi un milion 
de trilioane de catralioane de enşpelioane de dolari. 


Există un fel de masonerie a bunicuţelor, şi nici măcar 
nu eşti obligat să stai într-un picior şi să depui jurăminte ca 
să te primească. Odată intrată în căsuţă, şi cu ceainicul pe 
foc, Ţaţa Ogg se simţea ca acasă. Greebo se întinse în faţa 
unui foculeţ amărât şi adormi în vreme ce vrăjitoarele 
încercau să se explice. 

— Nu văd cum ar putea un lup să intre aici, dragă, zise 
bunicuţa blândă. Adică, sunt Jupi. Habar n-au să deschidă uşi. 

Buna Batevreme dadu niţel la o parte o zdreanţă de perdea 
şi se-ncruntă la luminişul de afară. 

— Ştim, zise ea. 

Ţaţa Ogg facu semn din cap spre patul îngust dintr-un 
alcov aflat lângă cămin. 

— Aici dormi de obicei? întrebă ea. 

— Doar când mă simt rău, dragă. Altfel dorm în pod. 

— În locul tău m-aş duce atunci acolo la culcare. Şi ia şi 
motanul meu cu tine, să nu ne stea în drum. 

— Acum e partea când faceţi curat şi spălaţi rufele în 
schimbul unei farfurioare de lapte? zise bunicuţa, plină 
de speranţă. 

— S-ar putea. Nu se ştie niciodată. 

— Ciudat, dragă. Mă aşteptam să fiţi mai micuţe... 

— leşim mult la aer, zise Ţaţa. Acum du-te-n pod. 

Ramasera amândouă. Buna Batevreme se uită împrejur 
prin încăperea ca o peşteră. Trestiile de pe podea mai aveau 
un pas până sâ fie compost. Pânzele de păianjen de pe tavan 
erau îmbibate cu funingine. 

Nu puteai curaţa locul decât cu o lopată sau, preferabil, cu 
un chibrit. 

— Ciudat, totuşi, zise Ţaţa Ogg, după ce bătrâna urcase 
scările şubrede. E mai tânără ca mine. Dar, sigur, eu fac sport. 

— N-ai fâcut sport în viaţa ta, spuse Buna Batevreme, 
supraveghind tufişurile. Niciodată n-ai făcut decât ce ţi-a 
plăcut ţie. 

— Păi tocmai despre asta vorbesc, zise Ţaţa, veselă. Uite 
ce, Esme, eu tot cred câ nu-i decât... 

— Ba nu! Simt povestea. Cineva a pus poveştile în practică 
pe-aici, ştiu sigur. 

— Şi ştii şi cine. Nu, Esme? zise Ţaţa şireată. 

O văzu pe Buna uitându-se sălbatic pe pereţii plini de jeg. 

— Eu zic că-i prea săracă să-şi permită o oglindă, spuse 
Ţaţa. Nu-s oarba, Esme. Şi ştiu câ ursitoarele şi oglinzile apar 
împreună. Aşa câ spune-mi, ce se-ntâmplăa? 

— Nu-ţi spun. Nu vreau să mă fac de râs dacă nu-i adevă- 
rat. N-am de gând să... vine ceva încoace! 

Ţaţa Ogg îşi lipi nasul de geamul murdar. 

— Nu vâd nimic. 

— S-au mişcat tufișurile. Treci în pat! 

— Eu? Credeam că tu te bagi în pat! 

— Nu-mi închipui de ce-ai crezut aşa ceva. 

— Nu. De fapt, nici eu, zise Ţaţa descurajată. Luă de pe 
stâlpul patului o bonetă pleoştită, şi-o puse şi se strecură sub 
pătura din petice. Hei, salteaua asta e umplută cu paie! 

— N-o să trebuiască să stai acolo mult. 

— Înţeapa! Şi cred că sunt gângânii în ea! 

Ceva se lovi de zidul casei. Vrajitoarele tăcură. 

Se auzi ceva amuşinând pe sub uşa din dos. 

— Ştii, şopti Ţaţa în vreme ce aşteptau, càmara e un dezas- 
tru. N-are lemne. Aproape nici mâncare. Şi e acolo un urcior 
cu lapte care aproape că merge singur... 

Buna se furişă repede până la cămin, apoi se-ntoarse la 
postul ei de lângă uşa din faţă. 

După o clipă se auzi zgâriind la clanţă, ca şi cum era 
apăsată de cineva nefamiliarizat cu uşile sau cu degetele. 

Uşa se deschise încet, scârţâind. 

Un miros puternic de mosc şi blană udă umplu camera. 

Paşi şovăitori se-mpleticiră pe podea spre silueta ghe- 
muită sub pătură. 

Ţaţa ridică borul bonetei jerpelite destul cât sa vadă. 

— Sal'tare, zise. Şi-apoi: Aoleu, nu credeam că ai dinţi aşa 
de mari... 

Buna Batevreme închise uşa şi înaintă rapid. Lupul se 
răsuci pe loc, cu o labă ridicată în aparare. 

— Nooaaauu! 

Buna ezită o clipă, apoi îl lovi zdravân în cap cu o tigaie 
de fontă. 

Lupul se prăbuşi. 

Ţaţa Ogg îşi zvârli picioarele afară din pat. 

— Când s-a întâmplat la Skund ziceau oamenii câ-i un 
vârcolac sau aşa ceva, şi m-am gândit, nu se poate, vârcolacii 
nu se poartă aşa, zise ea. N-aş fi crezut să fie un lup adevărat. 
M-a speriat zdravân. 

— Lupii adevăraţi nu umblă pe labele de dindărăt și nu 
deschid uşi, zise Buna Batevreme. Hai, ajută-maă să-l duc 
afară. 

— Mi-am adus aminte de tinereţe, când am văzut chestia 
aia mare, păroasă şi băloasă venind, zise Țața, apucând jivina 
leşinată de-o labă. L-ai văzut vreodată pe moş Sumpkins? 

Părea, într-adevăr, un lup normal, doar că era tare slab. 
I se zăreau bine coastele pe sub blana încâlcita. Buna scoase 
o gâleată de apa tulbure din puţul de lângă privată şi i-o 
turnă în cap. 

Apoi se aşeză pe-o buturugă şi-l studie cu atenţie. Câteva 
påsäri se auzeau cântând prin copaci. 

— A vorbit, spuse ea. A încercat să zică „nu“. 

— M-am mirat şi eu de asta, spuse 'Ţaţa. Dar mi-am zis că 
mi-am imaginat eu doar. 

— N-are rost sâ-ţi mai imaginezi, spuse Buna. Situaţia e 
destul de rea şi-aşa. 

Lupul gemu. Buna îi înmână tigaia Ţaţei Ogg. 

Dupa o vreme, zise: 

— Cred c-o så arunc o privire în mintea lui. 

Ţaţa scutură din cap. 

— Eu n-aş face asta dac-aş fi în locul tău. 

— Da” eu sunt în locul meu, şi vreau să ştiu. Tu fă bine şi 
aţine-te cu tigaia. 

Ţaţa ridică din umeri. 

Buna se concentră. 


E foarte greu de citit o minte omeneasca. Majoritatea 
oamenilor se gândesc la atât de multe lucruri în fiecare clipă, 
încât e aproape imposibil să izolezi un singur fir din toată 
încâlceala. 

Minţile animalelor sunt altfel. Mult mai aerisite. Minţile 
carnivorelor sunt cel mai uşor de citit, în special înainte de 
mese. Nu există culori în lumea mentală, dar, dac-ar exista, 
mintea unui carnivor flămând ar fi fierbinte şi purpurie şi 
ascuţită ca o săgeată. Şi minţile erbivorelor sunt simple — 
arcuri argintii răsucite, gata de fuga. 

Dar asta nu era nicidecum o minte normală. Erau două 
minţi. 

Buna mai simţea din când în când minţile vânătorilor 
prin pădure, pe când şedea liniştită serile şi-şi lăsa mintea să 
se plimbe. Rareori erau cam ca asta, sau ca o vagă umbră a 
acestei minţi. Doar rareori, când vânătorul era pe cale să 
ucidă, firele împrăştiate la-ntâmplare ale gândurilor se uneau. 
Dar aici era altfel, Era invers — erau încercări şchioape şi 
schiloade de gândire cojindu-se de pe vârful luciu de săgeată 
al năzuinţei prădătoare. Era o minte de prădător încercând 
să gândească. 

Normal că-nnebunise. 


Deschise ochii. 

Ţaţa Ogg stătea cu tigaia deasupra capului. Braţul îi 
tremura. 

— Ei, zise ea, cine-i acolo? 

— Mi-ar prinde bine nişte apă, spuse Buna. 

Prudenţa naturală ieşi la iveală din vârtejul gândurilor ei. 

— Dar nu din fântâna aia, rogu-te. 

Ţaţa se mai relaxă. Când o vrăjitoare începea să umble 
prin alte minţi, nu puteai niciodată să ştii cine se-ntorcea îna- 
poi. Dar Buna Batevreme era cea mai bună. Magrat o fi-ncer- 
când ea să se gaseasca pe sine, dar Buna nici măcar nu 
înțelegea ideea de căutare. Dacă nu găsea ea drumul înapoi 
spre propriul cap, însemna că nu există cale. 

— Mai e laptele ala din căsuţă, se oferi Ţaţa. 

— Ce culoare ziceai cå are? 

— Păi... alburiu, înca. 

— Bine. 

După ce se-ntoarse 'Ţaţa Ogg cu spatele, Buna îşi permise 
să se cutremure uşurel. 

Se uită la lup, întrebându-se ce putea face pentru el. Un 
lup normal n-ar intra într-o casă, chiar dac-ar putea deschide 
uşa. Lupii nu se-apropiau deloc de oameni, decât dacă erau 
foarte mulţi şi era la sfârşitul unei ierni foarte grele. Şi atunci 
nu fiindcă erau mari şi răi, ci fiindcă erau lupi. 

Dar lupul acesta încerca să fie om. 

Probabil cå nu exista tratament. 

- Uite laptele, zise Ţaţa Ogg. 

Buna întinse mâna şi-l luă fără să se uite. 

— Cineva a făcut lupul ásta să-şi închipuie că e om, spuse 
ea. L-a fâcut să creadă că e om şi pe urmă a uitat de el. S-a 
întâmplat cum câţiva ani. 

~ De unde ştii? 

— Am... amintirile lui, zise Buna. 

„Şi instinctele lui“, gândi ea. 

Ştia că va trece ceva timp până când n-o să-şi mai do- 
rească så urmârească sânii prin zăpadă. 

— Aha. 

- E blocat între specii. În mintea lui. 

— Putem să-l ajutăm? întreba "Ţaţa. 

Buna scutură din cap. 

— A durat prea mult. Acum e obişnuinţă. Şi e aproape 
mort de foame. Nu poate să meargă nici într-o parte, nici în 
cealaltă. Nu mai ştie să se poarte ca un lup şi nu e-n stare să 
fie om. Şi nu mai poate continua aşa. 

Se întoarse cu faţa spre 'Ţaţa pentru prima dată de când 
ieşise din lup. Ţaţa se trase un pas îndărăt. 

— Nu-ţi poţi închipui cum e, zise Buna. Să rătăceşti ani de 
zile. incapabil să te porţi ca om, dar neputând nici să fii lup. 
Nu-ţi închipui cum e. 

— Ba cred că da, zise "Ţaţa. După fata ta. Cred că da. Cine 
ar face aşa ceva unui animal? 

— Am eu o bănuială. 

Se uitară în jur. 

Magrat se apropia, cu fetiţa. Unul dintre tăietorii de lemne 
mergea pe lânga ele. 

— Ha, zise Buna. Sigur. Bineînţeles. Mereu trebuie să fie — 
scuipă cuvintele — un sfârșit fericit. 

O laba încercă s-o apuce de gleznă. 

Buna Batevreme privi în jos, în ochii lupului. 

— Rooghh, mârâi el. Svâârhit? Aaguumm? 

Ea îngenunche şi luă laba în mână. 

— Da? zise ea. 

— Dhaaa! 

Buna se ridică din nou, plină de autoritate, şi făcu semn 
nou-sosiţilor. 

— Domnu” Tăietor de Lemne? zise ea. O irebuşoară pentru 
dumneata... 


Tăietorul de lemne n-avea să priceapă niciodată de ce 
lupul îşi pusese singur capul pe buştean. 

Sau de ce bătrâna, aia în care mânia clocotea ca arpacaşul 
în ciorbă, insistase mai târziu să îngroape lupul şi nu să-l 
jupoaie şi să-l azvârle pe sub tufe. Ţinea musai la asta. 

Şi-aşa se terminase cu lupul cel mare şi rău. 


Trecuse o oră. O mulţime de tăietori de lemne se adu- 
naseră la căsuţă, unde se părea că se petrec lucruri interesante. 
Tăiatul lemnelor nu oferă de obicei prea multă distracţie. 

Magrat spăla pe jos cu ajutorul magic al unei găleți de 
apă cu săpun şi-al unei perii de paie. Chiar şi Ţaţa Ogg, al cà- 
rei modest interes pentru importantul rol de gospodină se 
stinsese complet din clipa în care fiica ei mai mare crescuse 
suficient cât să ţină o cârpă-n mână, curăța pereţii. Bunicuţa, 

care nu era complet la curent cu evenimentele, se ţinea 
agitată dupa ele cu o farfurioară cu lapte. Păianjeni care 
moşteniseră tavanul de generaţii erau evacuaţi blând, dar 
ferm, afară pe uşă. 

Şi Buna Batevreme se plimba prin luminiş cu tăieto- 
rul-şef, un tânăr numai muşchi, care evident considera că îi 
şade mult mai bine cu brățări de piele ţintată decât era, de 
fapt, cazul. 

— A fost prin zonă de ani de zile, ştii? zise el. Se tot furişa 
pe la marginea satelor şi-aşa mai departe. 

— Şi n-aţi încercat niciodată să vorbiti cu el? întrebă Buna. 

— Sa vorbim? Era lup, bine? Nu se vorbeşte cu lupii. 
Animalele nu vorbesc. 

— Hmm. Aşa deci. Şi bătrâna? Văd că sunteţi mulţi tăietori 
de lemne pe aici. Vi s-a întâmplat, ştii tu, să treceţi s-o vedeţi? 

— Ha? Nici vorba! 

— De ce? 

Taietorul-şef se aplecă spre ea, conspirativ. 

— Păi, se spuse că e vrăjitoare, ştii? 

— Serios? spuse Buna. Şi tu de unde ştii? 

— Păi, are toate semnele, nu? 

— Care semne? 

Taietorul de lemne fu cuprins de o uşoară stinghereală. 

— Păi... e... trăieşte singură-n pădure, nu? 

— Da...? 

— Şi... şi... are nasul coroiat şi bombăne tot timpul 
singură... 

- Da...? 

— Şi n-are dinţi, bine? 

~ Valeu! zise Buna. E clar de ce nu vreţi s-aveţi de-a face 
cu ea, nu? 

— Da! spuse tăietorul-şef, uşurat. 

— Te pomeneşti că te transformă în cine ştie ce, nu? 

Buna îşi îndesă un deget în ureche şi-l răsuci gânditoare. 

— Păi, vrajitoarele pot. 

— Sigur că pot. Sigur că pot, zise Buna. Mă bucur că sunt 
flăcăi voinici ca voi pe aici. Ţţ, tt. Hmm. Pot să mă uit la 
toporul tàu, tinere? 

El îi dădu toporul. Buna se-ndoi teatral de gale atunci când 
îl lua. Pe lama se mai vedea sângele lupului. 

— Vai de mine, ce mare e, zise ea. Şi te descurci bine cu el, 
presupun. 

— Am câştigat centura de argint doi ani la rând la Jocurile 
Pădurii, zise tâietorul mândru. 

— Doi ani la rând? Doi ani la rând? Valeu! Asta e o 
chestie. E doar o chestie tare. Şi eu abia pot să-l ridic! 

Buna luă toporul într-o mână şi-l răsuci stângace. Täie- 
torul sari înapoi în vreme ce lama îi vâjâi prin faţă şi se-ngro- 
pă de-un centimetru într-un copac. 

— Îmi pare râu, zise Buna Batevreme. Ce baba proastă 
sunt! Deloc nu mă pricep la lucruri tehnice! 

El rânji la ea şi încercă să scoata toporul. 

Se prăbuşi în genunchi, alb ca varul dintr-odată. 

Buna se aplecă până-i ajunse lângă ureche. 

— Ai fi putut să ai grijă de bătrână, zise ea încet. Ai fi 
putut să vorbeşti cu lupul. Dar n-ai făcut-o, aşa-i? 

El încercă să vorbească, dar fălcile lui păreau că nu vor să 
se despartă. 

— Vad că-ţi pare foarte rău, zise ea. Văd că-ţi înţelegi gre- 
şelile. Sunt sigură că abia aştepţi să pui mâna să-i repari 
căsuţa şi să-i aranjezi grădina, şi să ai grijă să aibă lapte 
proaspăt în fiecare zi şi lemne destule, nu? De fapt, nu m-ar 
mira să fii aşa generos, încât să-i faci o căsuţă nouă, cu 
fântână ca lumea şi tot ce trebuie. Undeva pe lânga sat, ca să 

nu trebuiască să fie singură, da? Ştii, câteodată pot vedea 
viitorul şi ştiu exact că asta o să se-ntâmple, nu? 

Omului îi curgea sudoarea pe faţă. Acum parcă nici 
plămânii nu-i mai funcționau. 

— Şi ştiu c-o să te ţii de cuvânt, şi mă bucur aşa tare, că o 
să am grijă să fii foarte norocos, zise Buna, cu vocea la fel de 
egală şi plăcută. Ştiu că e o slujbă periculoasă. Oamenii pot să 
se răneascâ. Mai cad copaci pe ei sau le sare deodată lama 
toporului şi le crapă capul. 

Tăietorul se cutremur, pe când Buna vorbi mai departe: 

— Aşa că o să fac un mic descântec ca să nu ţi se întâmple 
ţie nimica din toate astea. Fiindcă sunt aşa de recunoscătoare. 
Fiindcă o s-o ajuţi pe bătrâna. Bine? Dă din cap. 

Omul reuşi să-şi mişte capul olecuţă. Buna Batevreme 
zâmbi. 

— Bravo! zise ea, ridicându-se şi scuturându-și nişte ţărână 
de pe rochie. Vezi ce frumoasă poate să fie viaţa, dacă ne aju- 
tam unii pe alţii? 


Vrăjitoarele plecară pe la prânz. Deja grădina bătrânei era 
plină de oameni şi răsuna de zgomotul ciocanelor şi al fierâs- 
traielor. Veştile ca Buna Batevreme se răspândesc repede. Trei 
tăietori de lemne sâpau grădina, încă doi se băteau care să 
curețe coşul şi patru oameni abia se mai vedeau dintr-un puț 
nou care se såpa într-o viteză impresionantă. 

Bunicuţa cea bătrână, care era genul de persoană care se 
ține de-o idee până când alta o evacuează cu forţa, începea să 
ducă lipsă de farfurioare în care să pună laptele. 

Vrăjitoarele profitară de agitaţie pentru a pleca neobservate. 

— Uite, zise Magrat, cum mergeau ele pe potecă, asta 
demonstrează ce domici sunt oamenii să dea o mână de ajutor, 

odată ce le-a dat cineva exemplu. Nu-i nevoie să tiraniseşti 
oamenii tot timpul, să ştii. 

Ţaţa Ogg îi aruncă o privire Bunei. 

— Te-am văzut cum vorbeai cu tăietorul ăla de lemne, zise 
ea. Despre ce discutaţi? 

— Rumeguş, spuse Buna. 

— A, da? 

— Unul dintre tăietorii de lemne mi-a spus, zise Magrat, că 
s-au întâmplat tot felul de ciudăţenii prin pădure. Animale 
care se purtau ca oamenii, zicea el. Cică era o familie de urşi 
care locuia prin preajmă. 

— Asta nu-i ciudat, o familie de urşi care stau împreună, 
zise aţa. Sunt animale foarte sociabile. 

— Într-o căsuţă? 

— Asta-i neobişnuit. 

- Despre asta vorbesc, zise Magrat. 

— Nu prea ti-ar veni să te duci să împrumuţi nişte zahăr, 
spuse 'Ţaţa. Presupun că vecinii au avut ceva de zis? 

— Da, spuse Magrat. Au zis „groh“. 

— De ce să zică „groh“? 

— Păi altceva nu puteau să zică. Erau niște porci. 

— Aşa am avut şi noi nişte vecini când stăteam la... în- 
cepu 'Ţaţa. 

— Vreau să zic, chiar porci. Ştii? Cu patru picioare? Codiţă 
răsucită? Ce a fost şunca înainte să fie şuncă? Porci. 

— Nu våd cine-ar lăsa nişte porci să stea într-o casă, zise 
Buna. 

— Pâi nu i-a lăsat nimeni. Au construit-o singuri. Erau trei. 
Trei purceluşi. 

— Şi ce s-a întâmplat cu ei? zise Ţaţa. 

— L-a mâncat lupul. Erau singurele animale destul de 
proaste ca să le poată el prinde, pe cât se pare. Nu s-a mai gă- 
sit nimic din ei, decât esenţa spirituală. 

— Ce pacat. 

— Bine, tâietorul de lemne mi-a spus şi că n-au fost în 
stare să facă o casă prea solida. 

— Pai la ce te-aştepţi, cu copiţelele alea, zise aţa. 

— Spunea cå acoperişul e plin de găuri şi-i plouă direct 
în pat. 

Vrăjitoarele merseră o vreme în tăcere. 

— Mi-aduc aminte c-am auzit odată, zise Ţaţa, furişând 
câte-o privire la Buna Batevreme, despre o vrăjitoare care 
a trăit foarte demult pe-o insulă şi transforma naufragiaţii 
în porci. 

— Ce lucru groaznic, spuse Magrat, la comandă. 

— Presupun câ are legătură cu ce fire ai, pe dinăuntru, zise 
Ţaţa. Adică, uite la Greebo al meu. 

Greebo, culcuşit pe umerii ei ca o blană puturoasă, toarse. 

— E aproape om. 

— Multe prostii mai spui, Gytha, zise Buna Batevreme. 

— Asta fiindcă oamenii nu-mi spun ce se-ntâmplă cu ade- 
vărat, zise Ţaţa Ogg, sumbru. 

— 'Ţi-am spus că nu-s sigură, zise Buna. 

— Te-ai uitat în mintea lupului. 

— Da, aşa-i. 

— Păi atunci? 

Buna oftă. 

— Cineva a fost pe-aici înainte. În trecere. Cineva care cu- 
noaşte puterea poveştilor şi le foloseşte. Şi poveştile... au 
rămas pe-aici. Așa fac, atunci când le hrăneşti... 

— De ce-ar face cineva una ca asta? zise Ţaţa. 

— Exercifiu, spuse Buna. 

— Exercitiu? Da’ de ce? zise Magrat. 

— Presupun c-o să aflăm cât de curând, spuse Buna, 
criptică. 

— Ar trebui să-mi spui ce crezi, zise Magrat. Eu sunt 
ursitoarea oficială pe-aici, dacă vrei să ştii. Ar trebui să mi se 
spună tot. Eşti obligata să-mi spui. 

Ţaţa Ogg simţi cum o ia cu răcori. Asta era un soi de 
peisaj emoţional cu care, ca Ogg-sef, era foarte familiarizată. 
Genul ăsta de remarcă într-un moment ca ăsta era ca alune- 
carea zăpezii de pe ramurile de sus ale unui copac înalt din 
munţi în vremea dezgheţului. Era un capăt al unui proces 
care, fără îndoială, avea să se termine cu o duzină de sate rase 
de pe faţa pământului. Ramuri întregi ale familiei Ogg nu mai 
vorbeau cu alte ramuri Ogg din cauza unui „Foarte mulţu- 
mesc“ rostit pe tonul nepotrivit în locul nepotrivit, iar acum 
era mult mai rău. 

— Ei, zise ea grăbit, ce-ar fi să... 

— Nu sunt obligată să-ţi explic nimic, spuse Buna 
Batevreme. 

— Dar ar trebui să fim cele trei vrăjitoare, zise Magrat. 
Dacă ne putem numi vrăjitoare, adăugă ea. 

— Ce vrei să spui cu asta, rogu-te? zise Buna Batevreme. 

„Rogu-te?“ gândi Ţaţa. Cineva încheiase o propoziţie 
cu „rogu-te“? Asta-i ca atunci când cineva loveşte pe 
altcineva cu o mâănuşă şi-apoi o aruncă pe jos. Când închei 
o propoziţie cu „rogu-te?“ nu mai e cale de întoarcere. Dar 
ea încercă, oricum. 

— Ce ziceţi de nişte... 

Magrat îi dădu "nainte, cu acel curaj disperat al cuiva care 
dansează la lumina podurilor incendiate din urma lui. 

` — Păi, zise ea, eu cred... 
— Da? spuse Buna. 

— Eu cred, încercă din nou Magrat, că singura magie pe 
care o facem e doar... în fine, mintologie. Nu ce se cheamă 
vrăji. Doar să te uiţi urât la oameni şi să-i tragi pe sfoară. Sa te 
foloseşti de credulitatea lor. Eu nu la asta mă aşteptam când 
m-am făcut vrăjitoare... 

— Şi cine-a spus, zise Buna Batevreme, încet şi apăsat, că 
acum eşti vrăjitoare? 

— Parol, ce s-a întețit vântul, nu credeţi că... zise Ţaţa Ogg. 

— Ce-ai spus? zise Magrat. 

Ţaţa Ogg îşi puse mâna peste ochi. Să ceri cuiva să repete 
o frază pe care nu numai că o auziseşi perfect, dar te mai şi 
enervase teribil era pe undeva pe la nivelul Defcon II în 
lexiconul ciondănelii. 

— Cred c-am vorbit destul de clar, zise Buna. Mă mir că 
n-ai înţeles. Mie mi s-a părut clar. 

— Bate cam tare, nu vi se pare...? 

— Păi, cred că pot şi eu să fiu suficient de încrezută şi mo- 
rocănoasă şi egoistă ca să fiu vrăjitoare, zise Magrat. Asta-i 
tot ce se cere, nu? 

— Egoistă? Eu? 

2 Îşi place să aibă oamenii nevoie de ajutor, fiindcă atunci 
sunt slabi, şi când îi ajuţi te simţi puternică! De ce te fereşti de 
nițică magie? 

— Fiindcă nu poţi niciodată să rămâi la niţică, fată proastă! 

Magrat făcu un pas înapoi, roşie la faţă. Băgă mâna 
în traistă şi scoase o carte subţirică pe care-o flutură ca pe 
o armă. 

— Oi fi eu proastă, gâfâi ea, dar cel puţin încerc să învăţ! 
Ştii la ce pot folosi unii magia? Nu doar ca să păcălească şi 
să tiraniseascâ! Sunt oameni în cartea asta care pot să... pot 
să meargă pe cărbuni încinşi şi să-şi bage mâinile în foc fără 
să se ardă! 

— Trucuri ieftine! zise Buna. 

— Ba chiar pot! 

— Imposibil. Nimeni nu poate! 

— Asta arată că pot controla lucrurile! Magia înseamnă 
mai mult decât să ştii chestii şi să manipulezi oamenii! 

— Da? Înseamna să-ţi pui dorinţe pe-o stea şi pulbere de 
zâne, da? Să faci oamenii fericiţi? 

— Trebuie s-ajungi şi la asta! Altfel, la ce bun, ce rost au 
toate? Şi oricum... când m-am dus acasă la Desiderata câutai 
bagheta, nu-i aşa? 

— Fiindcă nu voiam să cadă în mâini nepotrivite! 

— Adică oricare mâini afară de ale tale, presupun! 

Îşi aruncau fulgere din priviri. 

— N-ai nici un strop de romantism în suflet? zise Magrat, 
cu durere. 

— Nu, spuse Buna. N-am. Şi stelelor nu le pasă ce vrei tu, 
şi magia nu face lucrurile mai bune, şi nimeni nu rămâne 
nears când îşi bagă mâinile-n foc. Dacă vrei să iasă o vrăji- 
toare din tine, Magrat Usturoi, trebuie săâ-nveţi trei lucruri: 
ce-i real, ce nu-i real, şi care-i diferenţa... 

— Şi să iei neapărat numele şi adresa flăcăului, zise 'Țaţa 
Ogg. Mie mi-a folosit întotdeauna. Glumeam şi eu, spuse, 
atunci când celelalte se întoarseră la ea, încruntate. 

Vântul se înteţea, aici la marginea pădurii. Bucăţele de 
frunze şi iarbă vâjâiau prin aer. 

— Mergem în direcţia bună, oricum, zise Ţaţa isterică, 
încercând orice ca să le abată atenţia. Uite. Scrie „Genua“ pe 
indicatorul ăla. 

Într-adevăr. Era o scândură veche şi mâncată de viermi, 
înfiptă într-un par aflat chiar la marginea pădurii. Capătul 
fusese tăiat aşa fel ca să semene cu un deget întins. 

— Şi ce drum neted, flecări Ţaţa înainte. 

Cearta se mai potolise, din simplul motiv că taberele nu-și 
mai vorbeau. Nu era doar o încetare a comunicării verbale — 
asta ar fi fost o simplă absenţă a vorbirii. Aici era ceva care 
trecea direct prin asta şi ieşea pe partea cealaltă, în sferele 
oribile şi ranchiunoase ale Nevorbirii cu Duşmanul. 

— Cărămizi galbene, zise Ţaţa. Cine-a mai auzit să faci un 
drum din cărămizi galbene? 

Magrat şi Buna Batevreme stăteau şi se uitau în direcţii 
opuse cu braţele încrucişate la piept. 

— E mai vesel, presupun, zise Ţaţa. 

La orizont, Genua sclipea într-o mare de verdeață. Mai 
încoace, drumul cobora într-o vale largă presărată cu sătucuri. 
Un râu şerpuia printre ele în călătoria lui spre oraş. 

Vântul le flutura fustele. 

— Nu putem zbura pe vremea asta, zise "Ţaţa, încercând 
bârbăteşte sa întreţină plâpânda flacără a conversaţiei cât 
pentru trei. Aşa că mergem pe jos, da? adăugă ea, fiindcă şi 
sufletele inocente precum cel al Țaței mai au câte-o scânteie 
de ranchiună. Şi să cântam pe drum, ce ziceţi? 

— Nu-i treaba mea să mă bag în ce vor alţii să facă, spuse 
Buna. Nu mă priveşte. Dar presupun că unele persoane cu 
baghete şi idei măreţe o să aibă ceva de spus. 

— Hm! zise Magrat. 

Porniră pe drumul de cărămizi galbene spre oraşul din 
zare, în şir indian, cu Ţaţa Ogg în mijloc ca un fel de zonă 
tampon ambulantă. 

— Ce le-ar trebui unora, vorbi Magrat lumii în general, e o 
inimă mai largă. 

— Ce le-ar trebui unora, vorbi Buna Batevreme cerului 
furtunos, e mult mai mult creier. 

Apoi îşi înhâţă pălăria să nu i-o ia vântul. 

„Ce mi-ar trebui mie, gândi Ţaţa Ogg cu fervoare, e ceva 
de baut“. 


Trei minute mai târziu îi căzu o căsuţă în Cap. 


Deja la vremea aceea vrâjitoarele se găseau la distanță 
una de alta. Buna Batevreme mergea hotărâtă în faţă, Magrat, 
îmbufnată, în spate, iar Ţaţa Ogg la mijloc. 

După cum povestea ea mai târziu, nici măcar nu cântase. 
Doar că până atunci puteai vedea o vrăjitoare micuță şi în- 
desată pe drum, iar în clipa următoare, doar o căsuţă de lemn, 
cam turtită. 

Buna Batevreme se-ntoarse pe călcâi şi se trezi uitându-se 
la o uşă nevopsită şi mâncată de cari. Magrat aproape că intră 
cu capul în uşa din dos, din acelaşi lemn cenuşiu. 

Nu se auzea nimic, decât trosnetul lemnelor. 

— Gytha? zise Buna. 

— "Ţaţa? zise Magrat. 

Deschiseră fiecare uşa respectivă. 

Casuţa avea un plan foarte simplu, cu două camere la 
parter, separate printr-un coridor din faţă pâna-n spate. În mij- 
locul coridorului, înconjurată de scânduri fârâmate şi împilate 
de termite, sub pălăria ei ascuţită, care i se înfundase până la 
bărbie, era 'Ţaţa Ogg. Greebo nu se vedea nicăieri. 

— Ce s't'plat? zise ea. Ce s't'plat? 

— Ţi-a căzut o casâ-n cap, spuse Magrat. 

— A. Una d-alea, zise Ţaţa, neclar. 

Buna o luă de umeri. 

— Gytha? Câte degete îţi arăt? spuse ea, agitată. 

— Ce d'şte? E-ntuneric. 

Magrat şi Buna apucară zdravân de borul pălăriei Ţaţei şi 
i-o deşurubară cu greu de pe cap. Ţaţa clipi la ele. 

— Armătură de salcie, zise ea, în vreme ce pălăria îşi relua 
trosnind forma, ca o umbrelă reîncarnată. Ţaţa se cam clătina. 
Poa’ să oprească şi-o lovitură de ciocan, o pălărie cu armătură 
de salcie. Ar’ nervuri, vedeţi. Dastribuie forţa. O să-i scriu 
domnului Vernissage. 

Magrat, uluită, se uita prin căsuţă. 

— Pur şi simplu a câzut din cer! zise ea. 

— O fi fost vreo tornadå mare sau ceva, spuse Ţaţa. A luat-o 
pe sus, ştiţi, şi când s-a oprit vântul a căzut. Se-ntâmplă 
lucruri ciudate când e vânt mare. Mai ţineţi minte furtuna aia 
de anul trecut? Una dintre găini mi-a ouat acelaşi ou de 
patru ori. 

— Aiurează, zise Magrat. 

— Ba deloc, aşa vorbesc eu, spuse 'Ţaţa. 

Buna Batevreme se uită în una dintre camere. 

— Credeţi ca gâsim ceva mâncare sau băutură pe-aici? 
zise ea. 

— Cred că m-aş putea forţa să-nghit nişte rachiu, spuse 
Țaţa repede. 

Magrat se uită în sus pe scări. 

— Alo, strigă ea, cu vocea sugrumată a celui care doreşte 
să fie auzit, dar fără să fie atât de prost crescut încât să ridice 
vocea. E cineva aici? 

aţa, pe de altă parte, se uită sub scări. Greebo se făcuse 
tot un ghem de blană într-un colţ. ÎL înhaţă de ceafă şi-l 
scoase de acolo, mângâindu-l cam zăpăcită. În ciuda capo- 
doperei de pălărie a domnului Vernissage, în ciuda podelei 
cam putrede şi în ciuda chiar a legendarelor cranii indestruc- 
tibile ale neamului Ogg, Ţaţa se simţea categoric cam pe 
lânga evenimente şi pradă unui uşor hiat cu dor de casă în 
dispoziţia ei de obicei optimistă. Acasă la ea oamenii nu-ţi 
dadeau cu case-n cap. 

— Ştii, Greebo, zise ea, nu cred că mai suntem în Lancre. 

— Am găsit nişte gem, spuse Buna Batevreme, din 
bucătărie. 

Nu-ţi trebuia mult ca s-o înveseleşti pe Ţaţa Ogg. 

— Perfect, strigă ea. O să meargă de minune cu pâinea 
piticească. 

Magrat intră în cameră. 

— Nu cred c-ar trebui să luăm proviziile oamenilor, zise ea. 
Adică, asta trebuie să fie casa cuiva. 

— A. A vorbit cineva, Gytha? spuse Buna Batevreme 
înţepată. 

Ţaţa îşi dădu ochii peste cap. 

— Spuneam doar, Ţaţă, zise Magrat, că asta nu-i proprie- 
tatea noastră. 

— Zice cå nu-s lucrurile noastre, Esme, spuse Ţaţa. 

— Spune cui vrea s-audă, Gytha, că e ca şi cum ai recupera 
lucruri dintr-un naufragiu, zise Buna. 

— Zice cå ce-am găsit al meu să fie, Magrat, spuse Ţaţa. 

Ceva trecu prin dreptul ferestrei. Magrat se duse să se uite 
prin geamul murdar. 

— Ciudat. Dansează nişte pitici în jurul casei, zise ea. 

— Serios? spuse Ţaţa, deschizând un dulap. 

Buna se-mbăţoşă. 

— Cân... adică, întreab-o dacă şi cântă, zise ea. 

— Cântă, Magrat? 

~- Parc-aud ceva, zise Magrat. Un fel de dingdong, 
dingdong. 

— Da, ăsta-i cântec piticesc, spuse Ţaţa. Numai ei sunt în 
stare s-o ţină toată ziua cu hai-ho. 

— Par foarte fericiţi, zise Magrat, incertă. 

— O fi fost câsuţa lor şi se bucură c-au găsit-o. 

Se-auzi bubuind în uşa din dos. Magrat deschise. O ceată 
de pitici ruşinaţi şi îmbrăcaţi în culori strălucitoare făcură de- 
grabá un pas înapoi, după care ridicară ochii la ea. 

— Aă, zise cel care părea şeful, ää... a murit vrăjitoarea 
bătrână? 

— Care din ele? spuse Magrat. 

Piticul se uită la ea cu gura căscată. Apoi se-ntoarse şi se 
sfătui pe şoptite cu colegii. Apoi se-ntoarse la loc. 

— Câte aveţi? 

— Două, la alegere, zise Magrat. Nu era în toane prea bune 
şi nu se simţea dispusă să ajute conversaţia mai mult decât era 
strict necesar. O tresărire de râutate pe care nu şi-o cunoştea o 
facu să adauge: Pe gratis. 

— Aha. Piticul chibzui situaţia. Păi, pe care vrăjitoare a 
căzut casa? 

— "Ţaţa? Nu, nu e moartă. Doar puţin năucă. Dar mul- 
țumesc de întrebare, oricum, zise Magrat. Foarte draguţ din 
partea ta. 

Asta păru sa nedumerească piticii. Se adunară grămadă. 
Se auzeau dezbateri sotto voce. 

Apoi piticul-şef se întoarse din nou spre Magrat. Îşi 
scoase coiful şi-l roti în mâini, neliniștit. 

— Aâ, zise el, ne dai cizmele ei? 

— Ce? 

— Cizmele, zise piticul, roşind. Ni le dai, te rog? 

— La ce-ţi trebuie cizmele ei? 

Piticul o privi. Apoi se-ntoarse şi se-ngrămaădi din nou cu 
ceilalţi. Apoi reveni la Magrat. 

— Ştii, avem... sentimentul ăsta... c-ar trebui să-i luăm 
cizmele, spuse el. 

Rămase acolo, clipind. 

— Păi, mă duc să-ntreb, zise Magrat. Dar nu cred c-o să 
vrea. 

Când dădu să-nchidă uşa, piticul începu din nou să-şi 
învârtă coiful. 

— Sunt rubinii, nu? spuse el. 

— Păi, sunt roşii, zise Magrat. Roşu e bine? 

— Musai să fie roşii. 

Ceilalţi pitici încuviinţară. 

— Dacă nu-s roşii nu merge. 

Magrat îl privi fără să-nţeleagă şi-apoi închise uşa. 

— "Ţaţă, zise ea, măsurat, când ajunse în bucătărie, sunt 
nişte pitici afară care vor cizmele tale. 

Ţaţa ridică ochii. Găsise nişte pâine uscată într-un dulap şi 
mesteca plină de sârg. E uluitor ce lucruri sunt dispuşi oame- 
nii să mănânce dacă alternativa e pâine piticească. 

— Păi şi la ce le trebuie? zise Ţaţa. 

— N-au spus. Au zis doar că au senzaţia că au nevoie de 
cizmele tale. 

— Mi se pare foarte suspectă chestia, spuse Buna. 

— Moş Wistley Tremurici de pe la Izvorul Racului avea 
ce-avea cu cizmele, zise aţa, lăsând jos cuțitul. Mai ales 
de-alea negre cu năsturei. Le colecţiona. Dacă te vedea pe 
stradă cu o pereche nouă îl lua cu leşin. 

— Nu cred că piticii sunt aşa sofisticaţi, spuse Buna. 

— Poate vor să bea din ele, zise aţa. l 

— Cum adică, să bea din ele? întreba Magrat. 

— Aa, păi, aşa se face prin străinătate, zise aţa. Se bea vin 
cu spumă din cizme de dama. 

Se uitară tustreile la cizmele Ţaţei. 

Nici măcar aţa nu izbutea să-şi închipuie ce-ar putea dori 
cineva să bea din ele sau ce s-ar întâmpla cu respectivul după. 

— Parol. Asta-i mai rafinat şi decât moş Wistley Tremurici, 
zise Ţaţa, gânditoare. 

— Păreau un picuţ cam miraţi şi ei, spuse Magrat. 

— Pai normal. Nu se-ntâmplă prea des să capete cineva 
sentimentul că trebuie să meargă să-i ia unei vrăjitoare 
cumsecade cizmele. Asta pare să fie tot vreo poveste. Cred, 
zise Buna Batevreme, că ar trebui să mergem să vorbim cu 
piticii ştia. 

Paşi hotărâtă pe coridor şi deschise uşa. 

— Da? se răsti ea. 

Piticii dâdură înapoi la vederea ei. Se auziră din nou 
şoapte şi inghionteli şi comentarii înăbuşite de genul: „Ba tu“ 
şi „Eu am întrebat data trecută“. Până la urmă un pitic fu 
împins înainte. E posibil să fi fost chiar primul pitic. Cu piticii 
e greu să-ţi dai seama. 

— Aa, zise el. Aaă. Cizmele? 

— Pen’ ce? zise Buna. 

Piticul se scărpină în cap. 

— Dracu” să mă ia dacâ ştiu, zise el. Şi noi ne întrebam, de 
fapt. Tocmai ieşeam din schimb de la mina de cărbune acu” o 
juma” de ceas, şi-am văzut căsuţa căzând pe... pe vrăjitoare, 
ŞI... ştii... 

— Aţi ştiut că trebuie să veniţi fuga să-i furaţi cizmele? 
spuse Buna. 

Faţa piticului se lăţi într-un rânjet de uşurare. 

— Exact! zise el. Şi să cântăm dingdong. Doar că ar fi 
trebuit să fie strivită. Fără supărare, adăugă el repede. 

— E ranforsarea de salcie, zise o voce din spatele Bunei. 
Face cât greutatea ei în Avur. 

Buna se holba la ei o vreme, apoi zâmbi. 

— Ia poftiţi înăuntru, băieţi, zise ea. Am nişte întrebări 
pentru voi. 

Piticii părură foarte nehotărâţi. 

— Ăă, zise purtătorul de cuvânt. 

— Vă e frică să intraţi în casa unde-s vrăjitoare? întrebă 
Buna Batevreme. 

Piticul dădu din cap şi roşi. Magrat şi Ţaţa Ogg schimbară 
priviri prin spatele Bunei. Ceva nu era-n regulă. Piticii din 
munţi nici vorbă să se teamă de vrăjitoare. Problema era să-i 
opreşti să-ţi intre în casă prin podea. 

— Aţi plecat din munţi cam de multişor, mă gândesc, zise 
Buna. 

— E un filon de cărbune foarte promiţător pe-aici, mormăi 
purtătorul de cuvânt, răsucind coiful în mâini. 

— Atunci cred că de mult n-aţi mai avut parte de pâine 
piticească de calitate, zise Buna. 

Ochii piticului se umeziră. 

— Facută din cel mai bun nisip, măcinat cu piatra, cum o 
făcea mama jucând-o în picioare, continuă Buna. 

Dinspre pitici se ridică un fel de suspin colectiv. 

— Nu se găseşte aici, zise piticul vorbitor, cu ochii în 
pământ. Din cauza apei sau aşa ceva. Se face fărâme după 
nici doi, trei ani. 

— Pun fâină în ea, zise unul mai din spate, acru. 

— Ba şi mai râu. Brutarul din Genua pune fructe uscate, 
spuse alt pitic. 

— Ei bine, zise Buna, frecându-şi mâinile, s-ar putea să vă 
pot ajuta. E posibil să am nişte pâine piticească pentru voi. 

— Neee. Nu pâine piticească adevărată, spuse piticul 
mohorât. Pâinea ca lumea trebuie să fie scăpată-n râu şi 
uscată dup-aia, şi turtită şi să şadă lumea pe ea şi s-o scoţi 
zilnic să te uiţi la ea şi s-o pui la loc. N-ai de unde să găseşti 
aşa ceva pe-aici. 

— Ba cred că azi, zise Buna Batevreme, e ziua voastră 
norocoasă. 
_— Să vă spun drept, zise Ţaţa Ogg, cred că pe una a făcut 
pipi motanul. 
Piticul ridică privirea, cu ochii strălucitor. 
— Ei drăcie! 


Dragă Jason şi ceilalţi, 

Ce aventură, sentâmplă tot felu de lucruri, lupi vorbitori 
şi fete adormiten castele, o să am ce povesti când vin acasă. 
Şi să naud de case căzătoare, apropo, trimiteţi pe careva la 
domnu Vernissage de la Curmătura cu complumente dela 
Doamna Ogg cå ce pălării bune face, poate să scrie „Aprobat 
de Ţaţa Ogg“ pe ele câ opreşte 100% toate căsuţele cunos- 
cute, ştii că dacă scri la oameni că ce marfă bună fac îţi mai 
dau şi gratis, te pomeneşti cămi dă o pâlarie nouă, aşa că 


vezi să nu uiţi. 


Lilith ieşi din camera ei de oglinzi. O trenă de imagini 
şterse de-ale sale o urmăreau, pălind. 

Vrăjitoarele ar trebui să se faca plăcintă când cade o casă 
pe ele. Aşa știa Lilith. Să fie complet strivite şi numai cizmele 
så le rămână afară. 

Câteodată o apuca disperarea. Oamenii pur şi simplu nu 
erau în stare sâ-şi joace rolul ca lumea. 

Se întreba dacă o exista cumva opusul ursitoarei. 
Majoritatea lucrurilor aveau antiteze, la urma urmei. Şi în 
cazul acesta, n-ar fi putut fi vorba despre o ursitoare zea, 
fiindca asta ar fi doar o ursitoare bună privită din alt punct 
de vedere. 

Antiteza ar fi cineva care ar fi un fel de distrugător de po- 
veşti şi, credea Lilith, cea mai malefică fiinţă din lume. 

Ei, dar aici, în Genua, exista o poveste care nu putea fi 
oprită de nimeni. Asta avea forţă. Încearcă să o opreşti şi te va 
absorbi, te va integra în intrigă. Lilith n-avea nevoie să 
intervină. Povestea va lucra în locul ei. Şi avea mângâierea că 
nu poate pierde. În fond, ea era cea bună. 

Păşi agale de-a lungul crenelurilor şi cobori apoi în 
„camera ei, unde o aşteptau cele două surori. N-aveau 
probleme cu aşteptatul. Puteau să stea ore întregi fără 
să clipească. 

Ducele refuza până şi să intre în camera în care erau ele. 

Întoarseră capul spre ea când intră. 

Voci nu le dăduse. N-aveau nevoie. Era suficient să fie 
frumoase și să poată fi făcute să înţeleagă. 

— Acum trebuie să mergeţi acasă, le spuse ea. Şi încă ceva 
foarte important. Ascultaţi-mă. Mâine o să vină nişte persoane 
s-o vadă pe Ella. Trebuie să le lăsaţi, aţi înţeles? 

Ele îi urmăreau buzele. Urmăreau tot ce mişca. 

— Avem nevoie de ele pentru poveste. N-o så meargâ bine 
daca nu încearcă s-o oprească. Şi pe urmă... poate o să vă dau 
voci. V-ar plăcea, nu? 

Ele se uitară una la alta, apoi la ea. Şi apoi la cuşca din 
colţul camerei. 

Lilith zâmbi, bagă mâna în cuşcă şi scoase doi şoareci 
albi. 

— Vrăjitoarea mai tânără ar putea fi chiar genul vostru, 
zise ea. O să vâd ce pot face cu ea. Şi acum... gura mare... 


Maturile pluteau pe cerul după-amiezii. 

De data asta, vrajitoarele nu se certau. 

Piticii le aduseseră aminte de acasă. Oricui i-ar fi crescut 
inima să-i vadă cum se aşezaseră să se uite cu dor la pâinea 


160 TERRY PRATCHETT 


piticească, mâncând-o din ochi, ceea ce era cel mai bun mod 
de a o mânca. Orice i-ar fi mânat pe ei să caute cizme rubinii, 
se părea că sub influenţa telurică a pâinii se risipise. Vorba 
Bunei, trebuia să cauţi mult şi bine până să găseşti ceva mai 
real ca pâinea piticească. 

Apoi Buna îl luase deoparte pe piticul-şef să stea de vorbă 
cu el. 

Nu le spusese şi celorlalte ce aflase, iar ele n-aveau curaj 
sâ-ntrebe. Acum zbura puţin înaintea lor. 

Din când în când bombânea ceva cam ca „Ursitoare!“ sau 
„Exerciţiu!“* 

Dar până şi Magrat, care n-avea experienţă, putea simţi 
Genua la orizont, aşa cum simte barometrul presiunea atmos- 
ferică. În Genua, poveştile prindeau viaţă. În Genua, cineva 
se-apucase să pună visele în practică. 

Vă amintiţi cum sunt unele vise...? 


Genua stătea cuibărită în delta Râului Vieux, care era 
sursa bogăției ei. Şi era bogata. Genua controlase odinioară 
gurile râului şi impozitase transporturile într-un mod care nu 
putea fi numit piraterie fiindcă era comandat de guvernul 
oraşului, aşa că era strategie macroeconomică şi ceva perfect 
legal. Iar mlaştinile şi lacurile deltei furnizau ingredientele 
târâtoare, zburătoare şi înotătoare ale unei bucătării care ar fi 
fost faimoasă în toată lumea dacă, după cum s-a spus deja, 
oamenii ar fi câlatorit mai mult. 

Genua era bogată, leneşă şi neameninţată, şi pe vremuri 
îşi ocupa timpul cu acel gen de politici civice care se dez- 
voltă de la sine în oraşele-stat. De exemplu, a fost o vreme 
când îşi permitea sa aibă cea mai mare filială a Breslei 
Asasinilor din afara oraşului Ankh-Morpork, şi membrii ei 


PRIN CELE STRĂINĂTĂŢI 161 


erau atât de ocupati, încât uneori trebuia s-aştepţi cu lunile 
până să-ţi vină rândul.! 

Dar Asasinii plecaseră cu toţii de ani de zile. Unele lucruri 
îi îngreţoşează până şi pe şacali. 

Oraşul te surprindea. De la distanţă, părea un fel de cristal 
alb şi complicat crescând din tonurile verzi și maronii ale 
mlaştinii. 

Mai de-aproape distingeai mai întâi un cerc de clădiri 
micuţe, apoi un inel interior de case mari, fâloase şi albe, şi-n 
final, chiar în mijloc, un palat. Era genul drăgălaş, înalt şi cu 
turnulețe, ca un castel de jucărie sau ceva proiectat de un 
cofetar extravagant. Fiecare turlă suplă părea gândită anume 
pentru o prinţesă prizonieră. 

Magrat se cutremură. Apoi însă îşi aminti de bagheta. 
O ursitoare are responsabilități. 

— Mi-aduce aminte de altă poveste cu Aliss cea Neagră, 
zise Buna Batevreme. Mi-aduc aminte când a închis-o pe fata 
aia cu cozi lungi într-un turn exact ca astea. Una Rupeşniţel 
sau aşa ceva. 

— Dar a scăpat, spuse Magrat. 

— Da, e bine să-ţi mai laşi părul liber, zise Țața. 

— Hă. Legende rurale, spuse Buna. 

Se apropiau de zidurile oraşului. Magrat zise: 

— Sunt gărzi la poartă. Vreţi să zburăm pe deasupra? 

Buna se uită cu ochii mijiţi la turnul cel mai înalt. 

— Nu, spuse ea. O să aterizăm şi intrăm pe jos. Să nu 
se-ngrijoreze lumea. 

— E nişte teren neted după copacii ăia, zise Magrat. 


! Pe când în Ankh-Morpork afacerile mergeau uneori aşa prost, încât unii 
membri mai întreprinzători ai breslei puneau anunţuri prin vitrine cu oferte 
promoţionale ca: „La doi înjunghiaţi otrăvim unul gratis“. 

Buna fåcu doi, trei paşi, de proba. Cizmele îi scârțâiau şi 
plescâiau apos şi acuzator. 

— Uitaţi, am spus că-mi pare rău, zise Magrat. Părea 
aşa neted! 

— Aşa-i apa în gen'ral, spuse aţa, şezând pe-o buturugă şi 
storcându-și rochia. 

— Dar nici tu nu ţi-ai dat seama că e apă, zise Magrat. 
Arată aşa... aşa ierboasă, cu atâtea buruieni şi lucruri 
la suprafaţa. 

= Mie-mi pare că pe-aici apa şi pământul nu se pot hotărî 
care cine e, zise Ţaţa. 

Se uită în jur la peisajul miasmatic. 

Copaci răsâreau din mlaştină. Arătau străini şi zdrenţuiţi şi 
păreau că putrezesc în vreme ce cresc. Acolo unde apa se 
vedea, era neagră precum cerneala. Din când în când câteva 
bule eructau spre suprafaţă ca stafiile fasolei în ziua de baie. 
Şi undeva în departare era râul, dacă puteai avea respectiva 
certitudine în ţinutul acesta de apă vâscoasă şi pământ 
mişcător sub tâlpi. 

Clipi. 

— Asta-i ciudat, zise ea. 

— Ce? spuse Buna. 

— Mi s-a părut că văd... ceva fugind... zise Ţaţa. Acolo. 
Între copaci. 

— O rață, probabil, în zona asta. 

— Era mai mare ca o rață, zise Ţaţa. Dar ştii ce-i ciudat, 
arăta ca o căsuţă. 

— Sigur cå da, fugea pe-aici cu fum ieşindu-i pe coș, pufni 
Buna, dispreţuitor. 

Ţaţa se lumină. 

— Ai văzut-o şi tu? 

Buna îşi dădu ochii peste cap. 


DEO 


| 

— Haideţi, zise ea. Să ieşim la drum. 

— Aa, spuse Magrat, cum? 

Se uitară la aşa-zisul pământ dintre refugiul lor apro- 
ximativ uscat şi drum. Avea un aspect cam gălbui. Erau 
acolo şi ramuri plutitoare şi tufe de iarbă suspect de verde. 
aţa rupse o ramură din copacul prăbuşit pe care şedea şi-o 
aruncă la câţiva metri în faţă. Căzu cu un plescăit şi se 
scufundă cu un zgomot asemănător cu acela scos de cineva 
care ca un: pai ce încearcă să sugă ultima picătură 
de milkshake. 

— O să zburăm pân-acolo, evident, zise Ţaţa. 

— Voi două puteţi, spuse Buna. Eu n-am loc s-alerg şi 
să-mi pornesc mătura. 

Până la urmă Magrat o luă şi pe ea pe mătură, iar Ţaţa 
încheia plutonul, cu mâtura Bunei la remorcă. 

— Tot ce pot să sper e că nu ne-a văzut nimeni, zise Buna, 
odată ajunse la relativa siguranţă a drumului. 

Alte drumuri se alăturau potecii dinspre mlaştină pe 
măsură ce se apropiau de oraş. Erau aglomerate, iar la poartă 
se făcuse ditamai coada. 

De la nivelul solului, oraşul părea şi mai impresionant. 
Pe fondul aburind al mlaştinii, strălucea ca o piatră şlefuită. 
Pe ziduri fluturau steaguri colorate. 

— Arată foarte vesel, zise Ţaţa. 

— Foarte curat, spuse Magrat. 

— Aşa pare de-afară, zise Buna, care mai văzuse oraşe la 
viaţa ei. Înăuntru o să fie plin de cerşetori şi zgomot şi șanțuri 
cu mizerie, o să vedeţi. 

— Întorc din drum o groază de lume, spuse Ţata. 

— Ziceau pe vapor că vine multă lume încoace pentru 
Prânzul Gras, spuse Buna. Probabil vin şi mulţi de soi rău. 

Şase gărzi le priveau cum se apropie. 

— Foarte frumos echipati, zise Buna. Aşa-mi place să văd. 
Nu ca acasă. 

În tot regatul Lancre erau doar şase rânduri de zale, 
facute pe principiul maăsurii-unice-care-nu-i-pe-măsura-ni- 
mănui. Era nevoie să le ajustezi cu sforicele şi cu sârmuliţe 
unde erau prea largi, fiindcă în Lancre rolul de gardă la castel 
era îndeplinit de obicei de orice cetăţean care n-avea altă 
treabă momentan. 

Dar aceste gărzi aveau doi metri fiecare şi, până şi Buna 
recunoştea asta, arătau impresionant în uniformele lor vesele, 
roşii cu albastru. Ea nu mai văzuse alte gărzi de oraş decât în 
Ankh-Morpork. La vederea gărzilor din Ankh-Morpork, 
oamenii înţelepţi se întrebau ce atacatori ar putea fi mai 
cumpliți. Lucruri la care să te uiţi cu drag în orice caz nu erau. 

Spre uluirea ei, două lănci îi barară calea atunci când dădu 
så treacă pe sub bolta portii. 

— Ştiţi, noi nu vă atacam, zise Nuna. 

Un caporal o salută. 

— Nu, doamnă, spuse el. Dar avem ordin să oprim cazurile 
limită. 

— Cazuri limită? zise Ţaţa. Ce-avem noi de-i limită? 

Caporalul înghiţi în sec. Nu era uşor să înfrunţi privirea 
Bunei Batevreme. | 

— Păi, zise el, sunteţi cam... jegoase. 

Se lasă o linişte asurzitoare. Buna trase aer în piept. 

— Am avut un mic accident în mlaştina, zise Magrat 
repede. 

— Sunt sigur că e în regulă, spuse caporalul dezolat. Vine 
căpitanul într-o clipă. Dar, ştiţi, avem probleme dacă dăm 


drumul cui nu trebuie. N-aveţi idee ce ipochimeni vin pe-aici. 

— Cum să daţi drumul cui nu trebuie, zise Ţaţa Ogg. Nici 
noi nu vrem să daţi drumul cui nu trebuie. N-am vrea să stăm 
într-un oraş plin cu cine nu trebuie, nu, Esme? 

Magrat îi dădu un picior peste gleznă. 

- Bine că noi suntem cine trebuie, zise Ţaţa. 

— Ce se-ntâmplă aici, caporal? 

Capitanul gărzii ieşi tacticos pe o uşă de sub bolta porții şi 
se-ndreptă către vrăjitoare. 

— Aceste... doamne vor să intre, domnule, zise caporalul. 

— Şi? 

— Păi, sunt cam... ştiţi, nu sută la sută curate, zise capo- 
ralul, gârbovindu-se sub privirea Bunei. Şi una dintre ele are 
părul încurcat... 

— Ei na! se răsti Magrat. 

— ... ŞI una pare genul care foloseşte cuvinte urâte. 

— Ce? zise Ţaţa, pierindu-i zâmbetul. Îţi tăbăcesc spinarea, 
năpârstocule! 

— Dar, caporale, duc mături, spuse căpitanul. Le-ar fi 
foarte greu, ca personal de curăţenie, să fie tot timpul îngrijite. 

— Personal de curăţenie? zise Buna. 

— Sunt sigur că abia aşteaptă să se aranjeze, spuse 
căpitanul. 

— Scuzaţi-mă, zise Buna, înzestrând cuvintele cu acele 
armonici purtate de obicei de cuvinte ca „Atacă!“ sau 
„Ucide!“ Scuzaţi-mă, dar vă spune ceva pălăria asta ascuţită 
de pe capul meu? 

Soldaţii se uitară politicoşi la ea. 

— Nu-mi daţi un indiciu? întrebă căpitanul, în cele din 
urmă. 


— Înseamnă... 


166 i TERRY PRATCHETT 


— Noi intrăm şi ne vedem de treabă, dacă nu vă deran- 
jeazà, zise Ţaţa. Avem multă curățenie de fâcut. Agită mătura. 
Haideţi, doamnelor. 

Ea şi Magrat o înhăţară ferm pe Buna de coate şi-o 
propulsară dincolo de poartă înainte să explodeze. Buna 
Batevreme spunea mereu că e bine să numeri până la zece 
înainte să-ţi ieşi din pepeni. Nimeni nu ştia de ce, pentru că 
asta nu reuşea decât să-i crească presiunea internă şi să facă 
explozia de la final mult mai rea. 

Vrăjitoarele nu se opriră decât atunci când poarta nu se 
mai vedea. 

— Hai, Esme, zise Ţaţa Ogg cu blândeţe, n-o lua şi tu aşa. 
Şi trebuie så recunoşti că suntem cam tăvălite. Nu-şi făceau 
decât datoria, să ştii. Hai, ce zici? 

— Ne-au tratat de parc-am fi fost oameni obișnuiți, spuse 
Buna pe un ton şocat. 

— Aici e străinătate, Buno, zise Magrat. Şi oricum, ai spus 
că nici oamenii de pe vapor n-au recunoscut pălăria. 

— Da, dar atunci nu voiam s-o recunoască, zise Buna. 
E altceva. 

— E doar un... un incident, Buno, spuse Magrat. Erau doar 
niște proşti de soldaţi. Nici nu ştiau ce-i aia coafură freestyle. 

Ţaţa se uită în jur. Mulțimea roia pe lângă ele, aproape în 
tăcere. 

— Şi trebuie să recunoşti câ e un oraş foarte curat, zise ea. 

Tustrele examinară împrejurimile. 

Era în mod cert cea mai curată stradă pe care o văzuseră 
în viaţa lor. Până şi pavajul părea lustruit. 

— Poţi să-ţi mănânci gustarea de pe jos, zise 'Ţaţa, pe când 
işi urmau drumul. 

— Mda, dar tu ai mânca de pe jos în orice situaţie, spuse 
Buna. 

— N-aş mânca tot. Până şi rigolele sunt spălate. Uite, nu-i 
nici un Ronald!. 

— Gytha! 

— Păi, tu ziceai că în Ankh-Morpork... 

— Aici e altundeva! 

— E aşa imaculat, zise Magrat. Te face chiar să-ţi pară rău 
că nu ţi-ai curăţat sandalele. 

— Mda. Ţaţa Ogg privi de-a lungul străzii. Te face să-ţi 
doreşti să fi fost o persoană mai bună. 

— De ce vorbiţi în şoaptă? zise Buna. 

Se uită să vadă la ce privesc celelalte. La colţul străzii 
stătea un membru al gărzii. Când le văzu că se uită la el, îşi 
duse mâna la coif şi le aruncă un zâmbet fugar. 

— Până şi jandarmii sunt bine-crescuţi, zise Magrat. 

— Şi sunt aşa mulţi, spuse Buna. 

— Te şi miri de ce-i nevoie de atâtea gărzi într-un oraş 
unde oamenii sunt aşa curaţi şi liniștiți, zise Magrat. 

— Poate e aşa multă bunătate pe aici, că-i nevoie de mulţi 
oameni ca s-o împartă la toată lumea, spuse "Ţaţa Ogg. 

Vrajitoarele colindau pe străzile aglomerate. 

— Frumoase case, totuşi, zise Magrat. Foarte decorative şi 
de epocă. 

Buna Batevreme, a cărei căsuţă era aşa de epocă încât 
aproape o confundai cu o bucată de rocă metamorfică, se 
abţinu de la comentarii. 

Pe aţa Ogg începură s-o doară picioarele. 

— Ar trebui să căutăm un loc să-nnoptăm, zise ea. Pe fată 
putem s-o căutăm mâine. Ne-ar prinde bine un somn zdravăn. 


! Ronald al Treilea de Lancre, care se pare că a fost un rege extrem de deza- 
greabil, rămăsese în amintirea posterităţii doar prin aceasta expresie obscură. 

— Şi o baie, spuse Magrat. Cu plante relaxante. 

— Bună idee. Şi eu vreau o baie, zise Ţaţa. 

— Mâi-măi, ce repede a trecut toamna, spuse Buna, acră. 

— Da? Da’ tu când ai facut baie ultima dată, Esme? 

— Cum adică, ultima dată? 

— Păi vezi? Aşa că nu mai zice tu nimic de abluţiunile 
mele. 

— Baia-i neigienică, declară Buna. Ştii că nu-s de acord cu 
baia. Să şezi aşa în propria mizerie...! 

— Şi ce faci, atunci? zise Magrat. 

— Må spăl pur şi simplu, spuse Buna. Pe bucăţi. Ştii tu. 
Fiecare parte de cum devine disponibila. 


Cât de disponibile erau nu se ştie, căci Buna nu mai 
divulgă şi alte informaţii, dar în orice caz erau mai disponibile 
decât cazarea în Genua în perioada Prânzului Gras. 

Toate hanurile şi tavernele erau arhipline. Încet-încet, 
presiunea mulţimii le împinse dincolo de zona centrală, 
într-unul dintre cartierele mai puţin elegante, dar tot nu era loc 
pentru ele. 

Buna Batevreme se săturase. 

— Următorul loc pe care-l vedem, zise ea strângând din 
dinţi, acolo intrâm. Cum îi zice hanului de colo? 

Ţaţa Ogg scrută firma. 

— Hotel... No...Va... cancy, silabisi ea, apoi se lumină. 
Hotel Nova Cancy, repetă. Asta înseamnă Noul, âă, Canci, în 
strâineză, adaugă ea, zeloasă. 

— Merge, zise Buna. 

Împinse în uşă. Un individ gras şi roşu la faţă ridică 
privirea de la birou. Era nou angajat şi foarte speriat: 
predecesorul lui dispăruse fiindcă nu era destul de gras şi de 
roşu la faţă. 

Buna intră direct în subiect. 

— Vezi pălăria asta? se răsti ea. Vezi mătura? 

Omul se uită de la ea la mătură şi înapoi. 

— Da? zise el. Ce înseamnă? 

— Înseamnă că vrem trei camere pentru la noapte, spuse 
Buna, uitându-se la celelalte cu multă mulţumire de sine. 

— Şi cârnaţi, zise Ţaţa. 

— Şi un meniu vegetarian, zise Magrat. 

Omul se uită la cele trei. Apoi se duse la ușă. 

— Vedeţi uşa asta? Vedeţi afişul ăsta? zise el. 

— Nu ne interesează pe noi afişele, spuse Buna. 

— Bine, atunci, zise omul. Mă dau bătut. Ce-nseamnă de 
fapt o pălărie ţuguiată şi-o mătură? 

— Înseamnă că sunt o vrăjitoare, spuse Buna. 

Omul lăsă capul într-o parte. 

— Mda? zise el. Asta-i cumva sinonim pentru babă ţicnită? 


Dragă Jason şi voi ceilaţi, scrise Ţaţa Ogg. 

Auziţi, nu seştie de vrăjitoare peaci, tare înapoiaţi mai 
sunt aci în streinătate. Un om afost Obraznic cu Esme şi şiar 
fi ieşit din pepeni aşa că eu şi Magrat am luato pe sus şiam 
scoso afară că dacă faci pe cineva sa creadă ca fost 
transformat în altceva iese năcaz, ţi minte ultima dată că a 
trebuit să sapi o baltă pentru DI Wilkins să şadă în ea... 


Reuşiseră să găsească o masă într-o tavernă. Localul era 
plin cu popor de toate speciile. Nu te mai auzeai decât prin 
strigate şi fumul se învălătucea în aer. 

— Vrei să încetezi cu scârţâitul pe hârtie, Gytha Ogg? Mă 
calci pe nervi, se răsti Buna. 

— Trebuie să aibă vrăjitoare şi pe-aici, zise Magrat. Toate 
locurile au vrăjitoare. Trebuie să fie şi prin strainătăţi. Găseşti 
vrăjitoare peste tot. 

— Ca libarcile, spuse Ţaţa Ogg, veselă. 

— Trebuia să mă laşi să-l fac să se creadă broască, 
bombâni Buna. 

— Nu se poate, Esme. Nu poţi să tot faci oamenii să se 
creadă alte alea doar fiindcă-s obraznici şi nu ştiu cine 
eşti tu, zise Gytha. Altfel n-o să te poţi mişca pe-aici de 
oameni ţopâitori. 

Deşi ameninţase adeseori, Buna Batevreme nu trans- 
formase pe nimeni în broască. În opinia ei, exista o cale 
teoretic mai puţin crudă, dar mai ieftină şi mult mai răzbu- 
nătoare. Puteai să-i laşi oameni şi să-i faci så creadă că sunt 
broaşte, ceea ce mai şi furniza distracţie nevinovată şi de 
primă calitate pentru cei din jur. 

— Mereu mi-a părut râu pentru domnul Wilkins, zise 
Magrat, privind nehotărâtă la faţa de masă. Era aşa trist să-l 
vezi încercând să prindă muşte cu limba. 

— Nu trebuia să spună ce-a spus, zise Buna. 

— Ce, că eşti o babă băgăcioasă şi tiranică? spuse aţa, 
nevinovată. 

— Nu mă supar de critici, zise Buna. Må cunoşti doar. 
Niciodată n-am luat criticile în nume de rău. Nimeni nu poate 
spune că mă supăr de critici... 

— Nu de două ori, oricum, spuse aţa. Nu fără să orăcăie. 

— Doar că nu suport nedreptatea, continuă Buna. Şi 
încetează cu rânjitul! Şi oricum, nu văd de ce te agiţi atât. I-a 
trecut în două zile. | 

— Doamna Wilkins spune că tot se mai duce să înoate cât e 
ziua de lungă, zise Magrat. A căpătat altă perspectivă asupra 

vieţii, aşa zice ea. Poate că au alt fel de vrăjitoare la oraş, mai 
spuse Magrat, abătută. Poate poartă altfel de haine. 

— Nu-i decât un singur fel de vrăjitoare, zise Buna. Aşa 
ca noi. 

Se uită în jur. „Bineînţeles, gândea ea, dacă cineva nu lasă 
vrăjitoarele să intre acolo, oamenii n-au cum să ştie de ele. 
Cineva care nu vrea să i se amestece nimeni în afaceri. Dar pe 
noi ne-a lăsat...“ 

— Ei, în fine, măcar am găsit un loc uscat, zise 'Ţaţa. 

Un beţiv din mulţime, îndărătul ei, râse dându-și capul pe 
spate şi vărsă bere pe spinarea Ţaţei. 

Ea bombâni ceva în surdină. 

Magrat îl văzu pe om cum coboară privirea să mai bea o 
gură şi apoi face ochii mari şi se holbează în halbă. Apoi o 
scăpă pe jos şi se luptă să iasă afară, cu mâna încleştată pe gât. 

— Ce i-ai facut la băutură? întrebă Magrat. 

— Eşti prea tânără ca să-ţi spun, răspunse Țața. 

Acasă, dacă o vrăjitoare voia o masă doar pentru ea... 
venea de la sine. Oamenii vedeau pălăria ascuţită şi era 
suficient. Rămâneau la o distanţă politicoasă, trimiţându-i 
câteodată şi câte-o băutură. Până şi Magrat avea parte de 
respect, nu fiindcă ar fi impresionat ea pe cineva, ci pentru 
că a insulta o vrăjitoare însemna a insulta întreaga tagmă şi 
nimeni nu voia să vină Buna Batevreme să-i explice acest 
lucru. Aici aveau parte de înghionteală, ca şi cum ar fi fost 
oameni obișnuiți. Doar mâna milostivă a Ţaţei Ogg pe 
braţul Bunei stătea între o duzină de beţivi joviali şi 
amfibianismul împotriva naturii, şi până şi calmul de obicei 
foarte elastic al Ţaţei începuse să se fisureze. Ea se mân- 
drise totdeauna că e banală ca noroiul, dar există soiuri di- 
ferite de banal. Era ca în povestea aia cu Prinţul 
Zi-i-Pe-Nume, ăla de umbla prin împărăție îmbrăcat în 

țaran; avusese ea dintotdeauna o suspiciune că spurcatul 
àla mic avea grijă să ştie oamenii cine e, ca să nu cumva 
sâ-ncerce vreunul să-l trateze ca pe un ţăran oarecare. Era 
ca şi cu umblatul prin noroi. Dacă te murdareai ştiind că 
acasă te aşteaptă o baie fierbinte era distractiv. Dacă ştiai câ 
n-ai altă perspectivă decât şi mai mult noroi, nu mai avea 
nici un haz. Ajunse la o concluzie. 

— Hei, ce ziceţi de ceva de băut? zise Ţaţa Ogg. O să ne 
simţim mai bine dupa. 

— Ba deloc, sári Buna. M-ai tras pe sfoară data trecută cu 
vinul de plante. Sunt sigură că avea alcool. M-am simţit cam 
ameţită după al şaselea pahar. Eu nu mai beau nici un fel de 
zemuri străine. 

— Ceva trebuie să bei, zise Magrat cu blândeţe. Mie mi-e 
sete, oricum. Se uită cam pierdută spre barul aglomerat. Poate 
au vreun suc de fructe sau aşa ceva. 

— Precis, spuse Ţaţa Ogg. Se ridică, aruncă o privire spre 
bar şi-şi scoase discret un ac din pălărie. Acuşi mă-ntorc. 

Cele două rămaseră cu durerea lor. Buna şedea şi privea 
fix înainte. 

— N-ar trebui s-o iei chiar aşa în tragic doar fiindcă nu te 
respectă oamenii, îi turnă Magrat ulei alinător peste focul din 
suflet. Pe mine nu prea m-a respectat nimeni până acum. 
Nu-i cine ştie ce. 

— Daca nu obţii respect, n-ai obţinut nimic, zise Buna, 
absentă. 

— Ei, nu chiar. Eu m-am descurcat întotdeauna, spuse 
Magrat. 

— Fiindcă tu eşti o curcă plouată, Magrat Usturoi, zise 
Buna. 

Se lăsă o linişte scurtă şi fierbinte, în care rezonau cu- 
vintele care n-ar fi trebuit să scape şi câteva icnete de surpriză 
dureroasă din direcţia barului. 

„Am ştiut dintotdeauna că asta crede, îşi spunea Magrat în 
mintea ei închisă între zidurile încinse ale ruşinii. Doar că 
n-am crezut c-o s-o spună vreodată. Şi acum nici n-o să spună 
că-i pare râu, fiindcă ea nu procedează aşa. Ea pur şi simplu 
pretinde ca oamenii să uite dacă se mai întâmplă şi lucruri 
de-astea. Şi eu doar încercam să fim din nou prietene. Dacă ea 
o fi avut vreodată prieteni.“ 

— Am rezolvat, zise Ţaţa, ieşind din îmbulzeală cu o tavă 
în mână. Băuturi de fructe. 

Se aşeză şi le privi pe rând pe amândouă. 

— Făcute din banane, continuă ea, în speranţa de a stârni 
vreo scânteie de interes. Mi-aduc aminte când a adus odată 
Shane o banană acasă. Vai, ce-am mai râs. L-am întrebat pe 
hangiu: „Ce băuturi de fructe aveţi pe-aici?“ şi mi-a dat asta. 
Facut din banane. Zeamă de banane. O să vă placă. Asta beau 
toţi pe-aici. Are banane înăuntru. 

— Are un gust foarte puternic, în orice caz, zise Magrat, 
gustând cu prudenţă. Are şi zahăr? 

— Probabil, spuse Ţaţa. 

Se uită la încruntătura absentă a Bunei pentru o clipă, apoi 
îşi scoase creionul şi-i linse vârful cu dibăcie. 


Orcum cei bun aci e că băutura e f ieftină e una îi 
zice dacri de Bananana carei Rom cu o bananana! în el. Îl 


simt cămi face bine. Aici e f umed. Sper să găsim unde să 


1 Ţaţa Ogg ştia cum să înceapă să scrie „banan“, dar nu ştia când să se 
oprească. 

stâm lanoapte cred că da finca Esme mereu caden picioare 
sau pe piciorul cuiva în orce caz. Țiam desenat un dacri 
de bananana se vede cãi gol până la fund. Vă iubesc 
MAMA XXXX. 


Până la urmă găsiră un grajd. Era, după cum comenta 
veselă Ţaţa Ogg, neîndoios mai cald şi mult mai igienic decât 
toate hanurile alea pline de străini şi erau milioane de oameni 
de prin ţinuturi năpăstuite care şi-ar fi dat mâna dreaptă ca să 
aibă aşa un loc uscat şi confortabil de dormit. 

Asta avu cam tot atâta efect ca o sabie de ceară. 

Nu-i nevoie de motive serioase ca să se certe vrăjitoarele. 

Magrat stătea trează, cu sacul ei de haine sub cap, şi 
asculta ploaia caldă căzând pe acoperiş. 

„Nici n-am început bine misiunea şi totul merge prost, 
gândi ea. Nu ştiu de ce le-am lăsat să vină cu mine. De data 
asta sunt perfect capabilă să duc o treabă la bun sfârşit, dar ele 
mă tratează mereu ca pe-o... curcă plouată. Nu văd de ce aş fi 
obligată s-o suport cum se răsteşte la mine şi-mi întoarce 
spatele tot timpul. De ce mă rog se crede aşa grozavâ? Mai 
niciodată nu face vrăji adevărate, poate să zică Ţaţa ce vrea. 
De fapt nu face decât să tipe mereu şi să tiranisească lumea. Şi 
cât o priveşte pe aţa, ea are intenţii bune dar n-are simţul 
responsabilităţi, era să mor de ruşine când a-nceput să cânte 
Cântecul Ariciului la bar, tot ce pot să sper e că n-au înţeles 
oamenii cuvintele. 

Ursitoarea sunt eu. Aici nu suntem acasă. Altfel trebuie 
făcute lucrurile, aici prin străinătăți.“ 


Se trezi odată cu zorile. Celelalte două dormeau, deşi 
„somn“ e un termen mult prea moderat pentru sunetele pe 
care le scotea Buna Batevreme. 

Magrat se îmbrăcă în rochia ei cea bună, de matase verde, 
care din nefericire era şifonată îngrozitor. Scoase cu grijă un 
pacheţel învelit în foiţă şi-şi despachetă bijuteriile oculte; 
deseori îşi cumpăra bijuterii oculte, ca să mai uite că e 
Magrat. Avea acasă trei cutii mari pline, dar era exact aceeaşi 
persoană ca înainte. 

Îşi scoase paiele din păr pe cât de bine putu. Apoi îşi 
despachetă bagheta magică. 

Păcat că n-avea o oglindă să se vadă. 

— Am bagheta, rosti ea încet. Nu vad de ce aş avea nevoie 
de ajutor. Aşa a zis Desiderata, să le spun să nu mă ajute. 

Se gândi că de fapt Desiderata procedase cam la nime- 
reală. Dacă puteai fi sigur de ceva, era că dacă le spui Bunei 
Batevreme şi Ţaţei Ogg så nu te ajute, se vor repezi cu tot 
dinadinsul să te-ajute doar ca să-ţi facă în ciuda. Tare se 
mira Magrat cum de putuse cineva cu inteligenţa Desideratei 
să facă aşa o gafă. Ca şi ea o fi avut psicolologie — ce-o mai 
fi şi aia. 

Cu grijă, să nu le trezească pe celelalte, deschise uşa şi ieşi 
afară, în umezeala zorilor. Ţinea bagheta în mână, gata să-i 
dea lumii ce-i doreşte inima. 

Bine ar fi ca lumea să dorească dovleci. 

Ţaţa Ogg deschise un ochi exact când uşa se închidea în 
urma ei. 

Se ridică în capul oaselor, câscă, se scărpină. Scotoci 
în pălărie până-şi găsi pipa. Îi dadu Bunei Batevreme un cot 
în coaste. 

— Nu dorm, zise Buna. 

— Magrat a plecat de una singură. 

— Ha! 

— Şi eu plec să găsesc ceva de mâncare, bombâni Ţaţa. 

N-avea rost să încerci să vorbeşti cu Buna când era cu 
faţa la cearşaf. 

Cum ieşea pe uşă, Greebo îşi dădu drumul uşurel de pe-o 
grindă şi îi ateriza direct pe umăr. 

aţa Ogg, care se înscria în categoria marilor optimişti ai 
lumii, păşi în stradă pentru a primi orice i-o rezerva viitorul. 

Preferabil ceva cu rom şi banane. 


Casa nu se dovedi greu de găsit. Desiderata fusese foarte 
precisă în însemnările ei. 

Privirea lui Magrat se plimbă peste zidurile înalte şi albe 
şi balcoanele dantelate, de metal. Încercă să-şi mai netezească 
rochia necâlcată, îşi mai scoase nişte paie recalcitrante din păr 
şi-apoi calca apăsat pe alee până la uşă şi ciocâni. 

Ciocânelul i se rupse în mână. 

Uitându-se disperată în jur så nu fi observat cineva acest 
act de vandalism, Magrat încercă să-l îndese la loc. Dar acesta 
căzu şi ciobi o bucată din treptele de marmură. 

Până la urma bătu în uşă cu degetul. De pe uşă se ridică 
un norişor de praf de vopsea şi pluti lin spre pământ. Alt efect 
nu se vedea. 

Magrat se gândi ce să facă. Îi era clar că nu se prea cădea 
ca o ursitoare să strecoare un bileţel sub uşă, ceva de genul: 
„Am venit azi, dar nu erai acasă, contactează agenţia pentru o 
nouă programare“. Oricum, ăsta nu era genul de casă care să 
rămână vreodată pustie; probabil că mişunau zeci de servitori 
pe-aici. 

O lua pe aleea de pietriş şi privi pe după laterala casei. 
Poate uşa din dos... Vrăjitoarele în general preferau uşile 
din dos... 

Ţaţa Ogg le prefera cu siguranţă. Se îndrepta direct spre 
uşa din dos a palatului. De intrat era uşor: castelul de-aici 
nu era precum acela de acasă, care avea idei foarte clare 
despre înăuntru şi afară şi era construit special ca să men- 
țină cele două noţiuni separate. Asta era, mă rog, un castel 
de poveste, cu creneluri de frişcă şi turnulețe dantelate. Şi 
oricum, nimeni nu băga în seamă o băbuţă. Băbuţele erau 
inofensive prin definiţie, deşi într-un şir întreg de sate de-a 
curmezişul a mii de mile de continent definiţia tocmai 
fusese revizuită. 

Un castel, în opinia Ţaţei Ogg, era ca o lebăda. Arată de 
parcă pluteşte maiestuos pe apele Timpului, dar dacă te uiţi pe 
dedesubt dai de multă agitaţie. Sigur e un labirint întreg de 
cămări şi bucătării şi spălătorii şi grajduri şi crame — plăcută 
idee, cramele —, şi oamenii niciodată nu observau o băbuţă în 
plus ce se-nvârtea prin preajmă, mâncând o bucăţică, două 
din ce aveau ei pe-acolo. 

Pe lânga asta, mai auzeai şi bârfe. Ţaţei Ogg îi plăceau 
şi bârfele. 


Buna Batevreme se plimba abătută pe străzile curate. Nu 
le căuta pe celelalte doua. Era absolut sigură de asta. 
Bineînţeles, se putea nimeri să dea peste ele, din întâmplare, 
cum ar veni, şi să le-arunce o privire cu înţeles. Dar, categoric, 
nu le căuta. 

La capătul străzii era aglomeraţie. Gândindu-se că poate 
Ţaţa Ogg o fi în mijlocul mulţimii, o presupunere rezonabilă, 
Buna Batevreme se apropie. 

aţa nu era acolo. Dar era o platformă de lemn. Şi un 
omuleţ în lanţuri. Şi nişte gărzi în uniforme strălucitoare. 
Unul din ei avea un topor. 

Nu aveai nevoie să fii explorator cu experienţă ca să 
înţelegi câ scopul adunării nu era acela de a-i da omuleţului o 
felicitare semnată de toţi cei prezenţi şi rezultatul colectei. 

Buna înghionti un privitor. 

— Ce se-ntâmpla? 

Omul o privi chiorâş. 

— L-a prins garda furând, zise el. 

— Aha. Pai, cam are mutră de vinovat, spuse Buna. 

Oamenii în lanţuri au tendinţa să adopte mutre vinovate. 

— Şi ce-o să-i faca? 

— O să-l înveţe minte. 

— Păi şi cum fac asta? 

— Vezi toporul? 

Ochii Bunei nu se dezlipiseră o clipă de pe el. Dar acum 
îşi lăsă atenţia să hoinărească prin mulţime şi să capteze 
frânturi de gânduri. 

Furnicile au minţi uşor de citit. Un singur şuvoi de 
gânduri mari şi simple: Carā, Cara, Muşcă, Intră în Sendviş, 
Cara, Manâncă. Un câine, de exemplu, e mai complicat — e în 
stare să aibă mai multe gânduri în acelaşi timp. Însă minţile 
omeneşti sunt nişte nori de gânduri, grei şi întunecaţi şi plini 
de fulgere, care se înghesuie toate într-un timp finit de 
procesare. Sa gâseşti lucrul la care îşi închipuie proprietarul că 
se gândeşte în ceața de amintiri, prejudecăţi, griji, temeri şi 
speranţe e aproape imposibil. 

Dar dacă multă lume gândeşte cam acelaşi lucru în acelaşi 
timp îi poţi auzi, şi Buna Batevreme le simţea teama. 

— Se pare c-o să fie o lecţie greu de uitat, murmură ea. 

— Eu cred c-o s-o uite foarte repede, zise privitorul, şi se 
fofilă departe de ea, la fel cum se îndepărtează oamenii de 
paratrâsnete atunci când începe furtuna. 

Şi în clipa aceea Buna găsi nota discordantă din orchestra 
de gânduri. În mijlocul ei erau două minţi neomenești. 

Forma lor era simplă, clară şi hotărâtă ca o lamă de cuţit. 
Mai simţise ea şi înainte minţi din astea şi nu fusese o 
experienţă plăcută. 

Caâută prin mulţime şi găsi proprietarii minţilor. Se uitau 
fară să clipească la cei de pe platformă. 

Erau femei, sau cel puţin aveau momentan această formă; 
mai înalte decât Buna, slabe ca beţele, şi purtau pălării cu bo- 
ruri largi şi văluri care le acopereau feţele. Rochiile lor făceau 
ape în soare — păreau ba verzi, ba galbene, ba albastre. Ba 
imprimate. Nu-ţi puteai da seama. Culorile se schimbau la 
cea mai mică mişcare. 

Nu le putea distinge feţele. 

Erau vrăjitoare în Genua, clar. Sau cel puţin o vrăjitoare. 

Un zgomot venit de pe platformă o făcu să se întoarcă. 

Acum ştia de ce erau oamenii politicoşi şi liniștiți în 
Genua. 

Buna auzise că prin unele ţări străine se pedepseau hoţii 
prin tăierea mâinilor ca să nu poată fura din nou. Şi niciodată 
nu-i plăcuse ideea. 

În Genua nu făceau aşa. Aici le tăiau capetele, ca să nu le 
mai vină ideea de a fura. 

Buna ştia acum exact unde erau vrăjitoarele în Genua. 

La conducere. 


Magrat ajunse la uşa din dos. Era întredeschisă. 

Îşi adună curajul şi bătu la uşă, timid şi politicos. 

— Ăă... zise ea. 

Conţinutul unui lighean plin cu apă murdară o izbi în 
plină faţă. Prin vuietul marin al unei perechi de urechi pline 
cu spumă, auzi o voce spunând: 

— Vai de mine, îmi pare rău. Nu ştiam că e cineva acolo. 

Magrat îşi şterse apa din ochi şi încercă să focalizeze pe 
silueta neclara din faţa ei. În minte i se formă un fel de cer- 
titudine narativă. 

— Te cheamă cumva Ella? întrebă ea. 

— Exact. Da’ tu cine eşti? 

Magrat îşi privi proaspăt găsita fină din cap până-n pi- 
cioare. Era fata cea mai atrăgătoare pe care-o văzuse vreodată 
— pielea oacheşă ca nucile, pârul atât de blond, încât era 
aproape alb, o combinaţie nu chiar nemaiauzită într-un oraş 
aşa de relaxat cum fusese Genua odinioară. 

Ce se cuvenea să spui într-un moment ca ăsta? 

Îşi culese o coajă de cartof de pe nas. 

— Sunt ursitoarea ta, zise ea. Ce ciudat sună acum, când 
spun asta cuiva... 

Ella o privi scrutător. 

— Tu? 

— Aa. Da. Am şi bagheta. Flutură bagheta în faţa fetei, în 
ideea că poate ajută. Nu fu de ajutor. 

Ella o privi chiorâş. 

— Credeam că voi astea apăreţi într-o ploaie de luminiţe 
tremurătoare şi sunet de clopoței, spuse ea suspicioasă. 

— Uite ce e, nu ţi se dă decât bagheta, zise Magrat dispe- 
rată. Nu ţi se då şi un milion de instrucţiuni. 

Ella o mai privi o dată cu de-amânuntul, apoi spuse: 

— Păi atunci intră, ce să zic. Ai venit la ţanc. Tocmai få- 
__ceam nişte ceai. 


Femeile iridescente urcară într-o trăsură deschisă. Erau 
ele frumoase, dar mergeau cu greutate, observă Buna. 
Păi, normal. Nu erau obişnuite să aibă picioare. 

Mai observă şi cum nu se uita lumea ia trăsură. Nu că n-o 
vedeau. Pur şi simplu nu-şi lăsau privirea să poposească 
asupra ei, ca şi cum simpla ei recunoaştere ar putea să le 
aducă necazuri. 

Şi mai observă şi caii de la trăsură. Ei aveau simţuri 
mai fine decât oamenii. Ştiau ce-i în spatele lor şi nu le 
plăcea deloc. 

Se ţinu după ele. Caii mergeau la trap, cu urechile date pe 
spate şi ochii ieşiţi din orbite. Până la urmă, intrară pe poarta 
unei case mari şi dărăpănate de lângă palat. 

Buna se piti după un zid şi studie detaliile. Tencuiala 
se desprindea de pe pereţi şi până şi ciocănelul căzuse de 
pe uşă. 

Buna Batevreme nu credea în atmosferă. Nu credea nici în 
aure psihice. A fi vrăjitoare, considera ea, însemna în primul 
rând lucruri în care nu crezi. Dar era convinsă că în casa aceea 
exista ceva neplăcut. Nu malefic. Cele două nu-chiar-femei nu 
erau malefice, aşa cum nici un pumnal sau o stâncă abruptă 
nu sunt. Ca să fii râu trebuie să poţi face alegerea. Dar mâna 
care strânge pumnalul sau împinge pe cineva de pe stâncă 
poate fi rea, şi cam aşa ceva se vedea şi aici. 

Chiar îşi dorea să nu ştie despre cine era vorba. 


Persoanele ca Ţaţa Ogg apar pretutindeni. E ca şi cum ar 
exista un fel de generator morfic special care produce babe 
joviale cărora le mai place câte-o halbă, mai ales una care 
conţine băuturi ce se vând în mod normal în pahare foarte 
mici. Le găseşti peste tot, de regulă două câte două.! 


1 De exemplu, la orice coadă sunt întotdeauna în faţa ta. 

Şi se atrag una pe alta. Probabil emit semnale infrasonore 
care anunţă cå iată, aici se află cineva care poate fi convins să 
se extazieze la vederea pozelor cu nepoţii altora. 

Ţaţa îşi găsise o prietenă. O chema Doamna Pleasant, era 
bucaătăreasă şi era prima persoană cu pielea neagră cu care 
vorbise Ţaţa vreodată! Era de fapt o bucatăreasă din acea 
categorie sofisticată care tronează toată ziua pe un scaun în 
centrul bucătăriei şi aparent nu acordă nici o atenţie activităţii 
din jurul ei. 

Din timp în timp mai dâdea câte-un ordin. Şi nu era 
nevoie de asta prea des, fiindcă în decursul anilor avusese ea 
grijă ca oamenii să facă toate cele cum voia ea sau deloc. 
Rareori, se mai ridica de pe scaun, gusta ceva cu multă 
ceremonie şi eventual mai punea un pic de sare. 

Asemenea persoane sunt întotdeauna dornice să sporovă- 
iascå niţel cu diverşi vânzători sau spiţeri ambulanți care trec 
pe-acolo, sau băbuţe cu pisici pe umăr. Greebo şedea pe 
umarul Ţaţei de parcă tocmai mâncase papagalul. 

— Aţi venitără pentru Prânzul Gras, bănui? zise doamna 
Pleasant. 

— Am venit s-ajut o prietenă cu o treabă, spuse Ţaţa. Vai, 
da’ ce buni sunt biscuiţii âştia. 

— Vreau să zic, văz după ochiul matale, spuse doamna 
Pleasant, împingând platoul cu biscuiţi mai aproape de aţa, 
că ţii de Breasla Magiei. 

— Atunci vezi mult mai bine decât mulţi de pe-aici, zise 
aţa. Ştii, ce-ar face biscuiţii ăştia şi mai buni ar fi ceva în 
care să-i înmoi. 


l Rasismu! nu era o problemă pe Lumea Disc, fiindcă, având atâţia troli şi 
pitici şi aşa mai departe, speciismul era mult mai interesant. Albii şi negrii 
trâiau în perfectă armonie şi se aliau împotriva verzilor. 

— Ce zici matale de ceva cu banane? 

— Banane, exact asta le trebuie, zise Țața veselă. 

Doamna Pleasant făcu semn, poruncitoare, unei ucenice, 
care se puse pe treabă. 

Ţaţa şedea pe scaun, legănându-şi picioarele scurte şi pri- 
vind în jur cu interes. Treizeci de bucătari lucrau cu îndârjirea 
unui pluton de artilerie trăgând foc de baraj. Torturi imense 
erau în construcţie. În şeminee, vite întregi se frigeau la pro- 
tap, în frigări învârtite de câini care galopau în cuştile lor 
rotitoare. Un uriaş de om cu chelie şi cu o cicatrice de-a 
curmezişul feţei înfigea cu rabdare scobitori în cârnăciori. 

Ţaţa nu luase micul dejun. Greebo mâncase el ceva, dar 
nu conta. Amândoi sufereau un fel de rafinată tortură culinară. 

Se-ntoarseră amândoi, ca hipnotizaţi, să privească două 
servitoare clătinându-se sub povara unei tăvi imense 
cu tartine. 

— Văz că eşti o persoană foarte ageră, doamnă Ogg, zise 
doamna Pleasant. 

— Doar o felie, zise Ţaţa, automat. 

— Mai văz, zise doamna Pleasant, după o vreme, că ai un 
cotoi tare neobişnuit acolo pe umăr. 

— Aici ai dreptate. 

— Ştiu că am. 

Un pahar plin ochi cu o spumă galbenă ateriză în 
faţa Țaței. Se uită la el gânditoare şi încercă să se-ntoarcă 
la subiect. 

— Deci, spuse ea, unde-ar trebui să mă duc, zici mata, ca 
să aflu cum se face magie în... 

— Nu doreşti ceva de mâncare? zise doamna Pleasant. 

— Ce? Parol! 

Doamna Pleasant îşi dădu ochii peste cap. 

— Nu de-astea. Eu n-aş mânca aşa ceva, zise ea, înciudată, 

Ţaţei îi căzu faţa. 

— Dar matale le găteşti, observă ea. 

— Fiindcă aşa-i porunca. Baronul ăl bătrân ştia ce-i aia 
mâncare bună. Asta? Nu-i decât porc şi vită şi oaie şi gunoi 
pentru âi de nu ştiu ce-i bun. Singurul animal cu patru 
picioare care merită mâncat e aligatorul. Mâncare adevărată, 
vreau să zic. Doamna Pleasant se uită în jurul ei prin bu- 
cătărie. Sara! zbieră ea. 

Una dintre bucătăresele subordonate se întoarse. 

— Da, coniţă? 

— Eu şi doamna asta ieşim niţel. Ai grijă de toate, da? 

— Da, coniţă. 

Doamna Pleasant se ridică şi dădu din cap conspirativ la 
Ţaţa Ogg. 

— Pereţii au urechi, zise ea. 

— T-auzi! Chiar au? 

— leşim niţel la o plimbare. 


Existau, după cât i se părea Ţaţei Ogg, două oraşe în 
Genua. Era cel alb, numai case noi şi palate cu acoperişuri 
albastre, iar în jurul lui şi chiar dedesubt era cel vechi. Poate 
că oraşului nou nu-i plăcea cine ştie ce prezenţa celui vechi, 
dar nu prea se putea lipsi de el. Trebuie să se ocupe cineva şi 
de gătit. 

Ţaţei Ogg îi plăcea să gătească, dar cu condiţia să aibă 
cine să-i taie legumele, să spele vasele la sfârșit şi alte lucruri 
de-astea. Mereu se mândrise câ e în stare să facă dintr-o 
bucată de vită nişte lucruri la care boul nici nu visase. Dar 
acum îşi dadea seama cà nu era bucătărie ce făcea ea. Nu în 
comparaţie cu bucătăria din Genua. Era doar supravieţuire 
agreabilă. Gatitul oriunde în lume, în afară de Genua, însemna 

doar să încălzeşti bucăți de animale, păsări, peşti şi legume 
până se fac maro. 

Dar lucrul ciudat era că în Genua bucătarii n-aveau de 
fapt nimic comestibil de pus în oală; cel puţin, nu lucruri pe 
care Ţaţa Ogg să le considere comestibile. Pentru ea, hrana 
trebuia să umble pe patru picioare, sau, după caz, pe o pereche 
de picioare şi una de aripi. Sau măcar să aibă înotătoare. Ideea 
alimentelor cu mai mult de patru picioare era însă o cu totul 
altă mâncare de peş... de vietăţi acvatice diverse. 

Mare lucru n-aveau să gătească în Genua. Aşa încât 
găteau tot ce mişca. Ţaţa nu mai auzise de creveţi sau raci sau 
homari; ei i se părea că localnicii dragheaza râul şi fierb tot ce 
iese de-acolo. 

Ideea era că un bucătar bun din Genua putea să ia cam ce 
se nimereşte să-ţi rămână atunci când treci nişte nămol prin 
sită, nişte frunze veştede şi ceva condimente necunoscute şi să 
pregătească o masă în stare să faca un fin cunoscător să 
izbucnească în lacrimi de recunoştinţă şi să jure să fie o 
persoană mai bună pentru tot restul vieţii, numai să mai 
capete o portie. 

Ţaţa Ogg se plimba agale prin piaţă în urma doamnei 
Pleasant. Se mai uita la o cușcă cu şerpi şi la rafturi cu 
misterioase ierburi agăţătoare;, împungea cu degetul scoicile 
de pe tâvi; se mai oprea la o tacla cu alte babuţe cu siluete ca a 
ei, care vindeau supe ciudate şi chifle umplute cu midii pentru 
câţiva bănuţi. Gusta din toate cele şi se distra de minune. 
Genua, oraşul bucaătarilor, îşi găsise un apetit pe masură. 

Termină o porţie de peşte şi schimbă un zâmbet şi-un salut 
din cap cu bătrâna care ţinea taraba cu mâncare. 

— Ei, toate astea-s... începu ea, întorcându-se spre doamna 
Pleasant. 

Care dispăruse. 

Alţii s-ar fi pornit s-o caute prin mulţime, dar Ţaţa Ogg 
stătu locului, pe gânduri. i 

„Am întrebat-o despre magie, se gândi ea, şi m-a adus 
şi m-a lăsat aici. Din cauza pereţilor âlora cu urechi în 
ei, presupun. Aşa că poate restul drumului trebuie să-l 
fac singură.“ 

Se uită în jur. Chiar lângă râu, puţin retras faţă de tarabe, 
era un cort jerpelit. Afară nu se vedea nici o firmă, dar era un 
foc cu un ceaun fremâtând încetişor deasupra. Alături se găsea 
un teanc de străchini grosolane. Din când în când din mulţime 
ieşea câte un om, se servea din ceaun şi-apoi arunca o mână 
de maărunţiş într-o farfurie, în faţa cortului. 

Ţaţa Ogg se apropie şi se uită-n ceaun. Diverse lucruri se 
ridicau la suprafaţă şi-apoi se scufundau la loc. Culoarea de 
ansamblu era maronie. Înauntru se formau băşici, creşteau şi 
apoi se spârgeau cleios, cu un plescâit organic. În ceaunul 
acela se putea întâmpla orice. Poate apăreau noi forme de 
viaţă, prin generaţie spontanee. 

Ţaţa Ogg ar fi încercat orice măcar o dată. Unele lucruri 
le-ar fi încercat de mii de ori. 

Luă polonicul din cui şi-şi puse o strachină. 

După o clipă, ridica perdeaua de la uşa cortului și privi în 
întunericul dinauntru. 

O siluetă stătea turceşte în umbră şi fuma o pipă. 

— E voie să intru? întrebă 'Ţaţa. 

Silueta încuviinţă. 

Ţaţa se aşeză alături. După un interval politicos îşi scoase 
şi ea pipa. 

— Doamna Pleasant e prietenă cu matale, mă gândesc. 

— Ne cunoaştem. 

— Aha. 

De afară se-auzea câte-un clinchet atunci când se servea 
vreun client. 

Pipa Ţaţei Ogg scotea fum albăstrui. 

— Nu cred, zise ea, că pleacă mulţi fără să plătească. 

— Nu. 

După încă o pauză, Ţaţa Ogg zise: 

— Unii încearcă să plătească cu aur şi giuvaieruri și 
miresme rare, presupun? 

— Nu. 

— Uluitor. 

Ţaţa Ogg mai stătu o vreme în tăcere, ascultând zgomo- 
tele îndepărtate ale pieţei şi adunându-şi puterile. 

— Cum se cheamă? 

— Gumbo. 

-E bun. 

— Ştiu. 

— Cred că o persoană care poate să gătească aşa poate să 
facă orice — "Ţaţa se concentră — doamnă... Gogol. 

Aşteptă un răspuns. 

— Cam aşa ceva, doamnă Ogg. 

Cele două femei îşi fixau una alteia silueta înceţoşată, ca 
doi complotişti care-şi dăduseră parola şi răspunsul şi aşteptau 
să vadă ce urmează. 

— De unde vin eu, îi zicem vrăjitorie, spuse Țața Ogg în 
şoaptă. 

— De unde vin cu, îi zicem voodoo, spuse doamna Gogol. 

Fruntea ridată a Ţaţei Ogg se încreţi şi mai tare. 

— Asta nu-i când umbli cu păpuşi şi morţi şi alte de-astea? 
zise ea. 

— Şi vrăjitoria nu-i când umbli noaptea-n pielea goală şi 
înţepi oamenii cu ace? i-o întoarse doamna Gogol, fermă. 

— Aha, zise Ţaţa. Acu” vàd ce vrei să spui. 

Se foi pe scaun. "Ţaţa era o femeie cinstită şi nu-i cădea 
bine când avea ceva pe suflet. 

— Trebuie så recunosc, totuşi... — adăugă ea — câteoda- 
tă... hai să zicem, cel mult un ac... 

Doamna Gogol dadu din cap cu gravitate. 

~ Bine. Câteodată... hai să zicem, cel mult un zombie, 
spuse ea. 

— Dar numai când nu există altă soluţie. 

— Sigur. Dacă n-ai încotro. 

— Când... ştii tu... când te tratează oamenii fără respect. 

— Când trebuie zugrăvită casa. 

Ţaţa zâmbi, arătându-şi dintele. Doamna Gogol zâmbi şi 
ea, depăşind-o de treizeci de ori în materie de dinţi. 

— Numele meu întreg, e Gytha Ogg, zise ea. Lumea îmi 
spune aţa. 

— Numele meu întreg e Erzulie Gogol, zise doamna 
Gogol. Lumea îmi spune doamna Gogol. 

— Cum våd eu lucrurile, zise Ţaţa, aici e străinătăţile, așa 
că poate pe-aici e altfel de magie. E logic. Copacii e diferiţi, 
oamenii, bâuturile-s altfel şi au banane în ele, magia trebuie şi 
ea să fie altfel. Şi pe urmă m-am gândit... Gytha, fata mea, 
niciodată nu-i prea târziu ca sâ-nveţi. 

— Categoric. 

— Ceva nu e-n regulă cu oraşul ăsta. Am simţit de cum am 
pus piciorul aici. 

Doamna Gogol încuviinţă. 

O vreme nu se mai auzi nimic în afara pufăitului oca- 
zional al unei pipe. 

Apoi de-afară veni un clinchet, urmat de o pauză de 
gândire. 

O voce spuse: 

— Gytha Ogg? Ştiu că eşti acolo. 

Silueta doamnei Gogol îşi scoase pipa din gură. 

— Bine ghicit, zise ea. Are papile sensibile. 

Perdeaua de la uşă fu dată la o parte. 

— Bună, Esme, spuse "Ţaţa Ogg. 

— Binecuvântat fie acest... cort, zise Buna Batevreme, 
scrutând întunericul. | 

— Dânsa-i doamna Gogol, spuse Ţaţa. E, cum s-ar zice, 
meşteră voodoo. Aşa-s vrăjitoarele de pe-aici. 

— Dar nu sunt singurele vrăjitoare de pe-aici, zise Buna. 

— Doamna Gogol a fost foarte plăcut surprinsă de cum 
m-ai detectat pe mine-n cortul ăsta, spuse 'Țaţa. 

— N-a fost greu, zise Buna. După ce l-am văzut pe Greebo 
afară cum stătea şi se spăla, restul e deducție. 


În umbra deasă a cortului aţa îşi făcuse o imagine 
mentală despre doamna Gogol şi-o credea bătrână. Nu se 
așteptase ca femeia-voodoo care se ridică şi ieşi din cort să fie 
bine făcută, de vârstă mijlocie şi mai înaltă decât Buna. 
Doamna Gogol avea cercei grei de aur, o cămaşă albă şi o 
fustă largă, roşie, cu volane. "Ţaţa simţea radiind dezaprobarea 
Bunei Batevreme. Ce se spunea despre femeile cu fuste roşii 
era şi mai rău decât ce se spunea despre cele cu ghete roşii, 
indiferent ce-o fi fost asta. 

Doamna Gogol se opri şi ridică braţul. Ceva zburătăci 
spre ea. 

Greebo, care se tot freca linguşitor de piciorul Ţaţei, 
privi în sus şi scuipă. Cel, mai mare şi mai negru cocoş pe 
care-l văzuse vreodată aţa se așezase pe umărul doamnei 
Gogol. Întoarse spre Ţaţa o privire mult prea inteligentă 
pentru o pasăre, 

— Parol, zise ea şocată. Asta-i cel mai mare cocoşel pe 
care l-am văzut în viaţa mea, şi-au fost destui. 

Doamna Gogol ridică o sprânceană dezaprobatoare. 

— Proastă creştere, ce vrei, zise Buna. 

— Cå locuiam lângă o fermă de păsări, asta voiam să spun, 
zise aţa. 

— Acesta-i Legba, un spirit întunecat şi răzbunător, 
spuse doamna Gogol. Se aplecă spre ele şi şopti printre 
dinţi: Între noi fie vorba, e doar un cocoş mare şi negru. Dar 
ştiţi cum e. 

— Trebuie să-ţi faci reclamă, aprobă aţa. El e Greebo. 
Între noi fie vorba, e un diavol împieliţat. 

— Păi, e motan, zise doamna Gogol, generoasă. E în firea 
lucrurilor. 


Dragă Jason şi voi toţi, 

Fantastic ce lucruri sentâmplă când nici nu teaștepţi, de 
egzemplu neam întâlnit cu dna Gogol care ziua-i bucătăresă 
da e vrăjitoare Voodoo, să nu crezi toate prostile despre 
magie neagră şaşa mai departe că nui adevărat, e ezact ca noi 
doar că altfel. Cu zombii e adevărat totuşi da nui ce crede 
lumea... 


Genua era un oraş tare ciudat, decise Ţaţa. Nici nu plecai 
bine din centru, o luai pe o uliţă, ieşeai pe-o poartă mai 
dosnică şi deodata copaci pretutindeni, cu muşchi şi lâne 
de-alea atârnând prin ei, şi pământul începea să se mişte sub 
picior Şi să se transforme în mlaștină. De o parte şi de alta a 
potecii erau baâlţi negre în care, ici şi acolo, printre nuferi, 
zăceau un gen de buşteni pe care vrâjitoarele nu-l mai vă- 
zuseră niciodată. 

— Da” mari broaşte mai aveţi, zise ea. 

— Sunt aligatori. 

— Pe toți zeii. Cred că mănâncă bine. 

— Şi încă cum! 

Casa doamnei Gogol părea o construcție simplă din lemn 
adus de ape, cu acoperiş de muşchi, şi era clădită direct 
deasupra mlaştinii, pe patru piloni zdraveni. Se găsea atât de 
aproape de oraş, încât Ţaţa auzea strigătele vânzătorilor şi 
zăngânitul potcoavelor pe caldarâm, dar coliba, în bucăţica ei 
de mlaștină, era învâluită în linişte. 

— Nu te deranjează oamenii tot timpul, aici? 

— Nu cei pe care nu vreau să-i primesc. 

Frunzele de nufăr se mişcară. O undă în V porni de-a latul 
bălții. 

— Te descurci singură, aprobà Buna. Asta-i foarte 
important. 

Țatța fixă reptilele cu o privire calculată. Animalele încer- 
cară să-i răspundă cu aceeaşi monedă, dar se lăsară păgubaşe 
când începură să le lăcrimeze ochii. 

— Mi-ar prinde bine vreo doi de-aştia acasă, spuse ea, 
îngândurată, în vreme ce animalele lunecau în continuare. 
N-ar fi o problemă să mai sape Jason un iaz. Ce ziceai 
că mănâncă? 

— Tot ce vor. 

— Ştiu un banc cu aligatori, zise Buna, pe un ton de 
parc-ar fi anunţat un adevăr măreț şi solemn. 

— Nu se poate! zise Ţaţa Ogg. Nu te-am auzit spunând un 
banc niciodată în viaţa ta! 

— Asta nu-nseamnă că nu știu, doar că nu le spun, zise 
Buna, înţepată. E cu un om... 

— Ce om? întrebă Ţaţa. 

— Un om care-a intrat într-un han. Da. Era un han. Şi a 
văzut o pancartă. Scria: „Servim orice fel de sendviş“. Aşa că 
a zis: „Vreau un sendviş cu aligator... şi repede!“ 

Se uitară amândouă la ea. 

aţa Ogg se întoarse spre doamna Gogol. 

— Şi deci... locuieşti singură aici? zise ea cu vioiciune. Nu 
mai stă nici un suflet viu cu tine? 

— Depinde cum priveşti lucrurile, spuse doamna Gogol. 

— Vedeţi, ideea e că aligatorii sunt... începu Buna, apoi se 
opri. 

Uşa colibei se deschisese. 


Bucătăria asta era şi ea mare.! Pe vremuri le dăduse de 
lucru la vreo şase bucătari. Acum era ca o peşteră, cu colţurile 
îndepărtate cufundate în beznă şi luciul cratiţelor atârnate de 
grinzi şters sub stratul gros de praf. Mesele mari fuseseră 
împinse la o parte, şi pe ele se îngrămădea vesela veche până 
aproape de tavan; maşinile gigantice de gătit, care păreau în 
stare să înghită vite întregi şi să hrănească un regiment, 
stăteau reci. 

În mijlocul paraginii cenuşii cineva aşezase o măsuţă 
lângă focul din cămin. Era pusă pe o bucăţică de covor 
colorat. Într-un borcan de gem stăteau nişte flori care fuseseră 
aranjate prin acea metodă care consta în înșfăcarea unui pumn 
de tije şi îndesarea lor în apă. Efectul general era o mică pată 
de culoare cam sentimentală într-o mare dezolare. 

Ella foi nişte lucruşoare de colo-colo ca să-şi ascundă 
stânjeneala şi apoi rămase uitându-se la Magrat cu un zâmbet 
timid şi defensiv. 

— M-am cam pierdut, scuze. Presupun că eşti obişnuită cu 
lucrurile astea, zise ea. 

— Aa. Da. O, da. De fiecare dată, spuse Magrat. 


! După cum spusese şi Desiderata, ursitoarele au treabă mai mult pe la 
bucatărie. 

— Doar câ mă aşteptam să fii mai... bătrână? Se pare c-ai 
fost acolo la botezul meu? 

— A. Da? zise Magrat. Păi, ştii, de fapt... 

— Dar oricum, presupun că poţi arăta cum vrei, nu-i aşa, 
zise Ella, dându-i o mână de ajutor. 

-— A. Da. Ăă. 

Ella păru uşor perplexă pentru o clipă, ca şi cum ar fi 
încercat să înţeleagă de ce — dacă Magrat putea arăta cum 
voia — alesese să arate ca Magrat. 

— Ei, păi, zise ea, acum ce facem? 

— Ai spus ceva de ceai, zise Magrat, ca să tragă de timp. 

— Sigur. 

Ella se întoarse spre cămin, unde un ceainic înnegrit atâr- 
na deasupra a ceea ce Buna Batevreme obişnuia să numească 
un foc optimist.! 

— Cum te cheamă? zise ea, peste umăr. 

— Magrat, spuse Magrat, aşezându-se la masă. 

— Ce nume... drăguţ, zise Ella, politicoasă. Pe-al meu îl 
ştii, sigur. De fapt, fiindca stau toată ziua lângă focul ăsta 
nenorocit ca să gătesc, doamna Pleasant a început să mă strige 
Cenușa sau Cenuşella. Caraghios, nu? 

„„Cenuşella, gândi Magrat. Sunt ursitoarea unei fete cu un 
nume ca o boală a cerealelor.“ 

— Ar merge schimbat, admise ea. 

— N-am inima să protestez, ea crede că-i drăgălaş, zise 
Ella. Mie-mi aduce aminte de bolile cerealelor. 

— O, n-aş spune chiar aşa, zise Magrat. Ăa. Cine-i doamna 
Pleasant? 


! Doua lemne şi speranţă. 

— Bucătăreasa de la palat. Mai vine să-mi ridice moralul 
când sunt ele plecate... 

Ella se rasuci pe loc, ridicând ceaunul afumat ca pe-o 
armă, 

— Nu må duc la balul acela! se răsti ea. Şi nu mă mărit cu 
prinţul! Ai priceput? 

Cuvintele aveau duritatea unui lingou de oţel. 

— Bine! Bine! zise Magrat, uluită de forţa izbucnirii. 

— E slinos. Îmi dă fiori de dezgust, spuse Cenușa, 
întunecată. Cică are ochi ciudaţi. Şi toată lumea ştie ce face 
noaptea! 

„Toata lumea mai puţin una, gândi Magrat. Mie nimeni 
nu-mi spune nimic.“ 

Cu voce tare zise însă: 

— Pai, asta nu-i greu. Adică, de obicei, greutatea e să-l 
faci pe prinţ să te ia de soţie. 

— Nu şi pentru mine, spuse Cenuşa. Totul este aranjat. 
Cealalta ursitoare zice că e musai să mă mărit. Cică asta-i 
destinul meu. 

— Cealaltă ursitoare? întrebă Magrat. 

— Toata lumea are doua, zise Ella. Una bună şi una rea. 
Ştii tu. Tu care eşti? 

Mintea lui Magrat se puse în mişcare. 

— O, cea bună, zise ea. Categoric. 

— Ciudat, spuse Ella. La fel a zis şi cealaltă. 


Buna Batevreme şedea în poziţia ei specială, cu genunchii 
strânși şi coatele lipite de trup, care o punea cât mai puţin în 
contact cu lumea înconjurătoare, 

— P'onoarea mea, e tare bun, zise Ţaţa Ogg, ştergându-şi 
farfuria cu ceea ce Buna spera să fie pâine. Ar trebui să-ncerci 
şi tu un strop, Esme. 

— Înca o portie, doamnă Ogg? spuse doamna Gogol. 

— Dacă nu vå e cu supărare, doamnă Gogol. Ţaţa o în- 
ghionti pe Buna între coaste. E chiar bun, Esme. Parca-i tocana. 

Doamna Gogol o privi pe Buna cu de-amănuntul. 

— Cred că nu mâncarea o nelinişteşte pe Doamna Batevre- 
me. Cred că servirea îi displace. 

O umbră se aşternu peste aţa Ogg. O mână cenuşie îi luă 
farfuria. 

Buna Batevreme tuşi discret. 

— N-am nimic împotriva morţilor. Am prieteni buni care-s 
morţi. Doar că nu pare corect, să umble morţii pe picioare. 

Ţaţa Ogg se uită la silueta înaltă care tocmai îi mai punea 
o porţie de lichid misterios în farfurie. 

— Dumneata ce părere ai despre asta, domnu” Zombie? 

— E o viaţă pe cinste, doamnă Ogg, zise mortul. 

"— Ei, ai văzut, Esme? Lui îi convine. E mai bine decât să 
stai închis toată ziua într-un sicriu, sunt convinsă. 

Buna ridică ochii către zombie. Era — sau, mai corect, 
fusese — un bărbat înalt şi frumos. Şi încă mai era, doar că 
luase un aspect de parcă se plimbase printr-o cameră plină de 
pânze de păianjen. 

— Cum te cheamă, mortule? întrebă ea. 

— Mă numesc Sâmbătă. 

— Robul Sâmbătă, hai? zise Ţaţa Ogg. 

— Doar Sâmbata, doamnă Ogg. Doar Sâmbătă. 

Buna Batevreme se uită în ochii lui. Erau mai inteligenţi 
decât mulţi ochi pe care-i văzuse ea la oameni care erau, 
teoretic, vii. 

Auzise ea că sunt anume lucruri pe care trebuie să le faci 
morţilor ca să-i faci zombie, deşi era o branşa a magiei pe care 
nu-şi dorise niciodată s-o cerceteze. Dar era nevoie de mai 
mult decât de nişte măruntaie de peşti ciudaţi şi rădăcini 

străineşti ca să-ţi iasă — persoana trebuia să dorească să se 
întoarcă. Să aibă vreun vis, sau dor, sau ţel copleşitor care 
să-i dea puterea să învingă însuşi mormântul... 

Ochii lui Sâmbătă ardeau. 

Buna lua o hotărâre. Întinse mâna. 

— Mă bucur så te cunosc, domnule Sâmbătă, spuse ea. Şi 
sunt sigură câ o să-mi placă tocana dumitale. 

— Îi zice gumbo, spuse aţa. Are degetu’ doamnei 
înăuntru. 

— Ştiu foarte bine că degetu” doamnei e ceva ca o plantă, 
mulțumesc frumos, zise Buna. Nu sunt complet ignorantă. 

— Bine, dar ai grijă să-ţi dea o portie şi cu cap de şarpe, 
spuse Ţaţa Ogg. E partea cea mai buna. 

— Ce fel de plantă e cap-de-şarpe? 

— Mai bine las-o baltă şi mănâncă, zise Ţaţa. 

Şedeau pe veranda strâmbă de lemn din spatele colibei 
doamnei Gogol, cu vedere la mlaștină. De fiecare creangă atâr- 
nau bârbi lungi de licheni. Fiinţe nevăzute bâzâiau prin tufe. 
Şi, pretutindeni, unde în V taiau pe nesimţite suprafața apei. 

— Trebuie să fie tare bine aici când e soare, zise Ţaţa. 

Sâmbată intră greoi în colibă şi se întoarse cu o undiţă 
improvizată, îi puse momeală şi-o aruncă în apă de lângă 
balustrada. Apoi înțepeni pe loc, ca scos din priză; nimeni nu 
are aşa răbdare ca un zombie. 

Doamna Gogol se lăsă pe spate în balansoar şi-şi aprin- 
se pipa. 

— Ăsta a fost un oraş formidabil, pe vremuri, zise ea. 

— Şi ce s-a întâmplat? întrebă Ţaţa. ~ 


Greebo avea mari probleme cu Legba cocoşul. 
În primul rând, zburătoarea refuza să se lase terorizată. 
Greebo era în stare så terorizeze cam tot ce mişca pe faţa 

Lumii Disc, chiar şi jivine teoretic mult mai mari şi mai 
fioroase decât el. Dar, nu se ştie de ce, nici una dintre tacticile 
lui verificate — căscatul, privirea fixă şi mai ales rânjetul 
progresiv — nu funcţiona. Legba doar se uita superior la el şi 
se prefăcea că scurmă după viermi într-un mod care-i punea 
pintenii de-o palmă şi mai mult în evidenţă. 

Nu mai rămânea decât atacul din salt. Asta funcţiona la 
aproape orice creatură. Foarte puţine animale rămâneau calme 
la apropierea unui ghem turbat de gheare rotitoare. Numai că 
în cazul acestei păsări Greebo avea o suspiciune că s-ar putea 
să ajungă el un fel de kebab cu blană, dacă încerca. 

Dar situaţia trebuia rezolvată. Altfel ar fi ajuns de râsul a 
generaţii întregi de pisici. 

Motan şi cocoş îşi dădeau ocol prin mlaștină, fiecare 
părând că nu-i acordă celuilalt nici o atenţie. 

Diverse vietăţi cârâiau prin copaci. Păsărele sidefii 
săgetau prin aer. Greebo se uită urât după ele. O să le-arate el 
mai încolo. 

Şi cocoşul dispăruse. 

Urechile lui Greebo se lipiră de cap. 

Înca se mai auzea ciripit de păsări şi bâzâit de insecte, dar 
de la distanţă. Aici era linişte — o linişte fierbinte, întunecată şi 
apăsătoare — şi copaci care parcă erau mai apropiaţi decât îşi 
aducea el aminte. 

Greebo se uită în jur. 

Era într-un luminiş. Pe marginile lui, de ramurile copa- 
cilor şi prin tufişuri, atârnau lucruri. Bucăţele de panglică. 
Oscioare albe. Oale de tinichea. Lucruri obişnuite, oriunde 
altundeva. 

Şi în centrul luminişului, ceva ca o sperietoare. Un par 
vertical cu un braţ de-a curmezişul, pe care cineva pusese o 

haină veche şi neagră. Deasupra hainei, pe vârful parului, era 
un joben. Şi sus pe joben, privindu-l gânditor, era Legba. 

O pală de vânt urni aerul înăbuşitor, legănând pulpanele 
hainei. 

Greebo îşi aminti de o zi când fugarise un şobolan până în 
moara satului şi îşi dăduse brusc seama că, de unde i se păruse 
că e într-o simplă cameră cu mobilă ciudată, de fapt era într-o 
uriaşă maşinărie în stare să-l facă fărâmiţe dacă punea o labā 
unde nu trebuia. 

Aerul sfârâia încetişor. Sinţea blana cum i se zburleşte 
toată. 

Greebo se întoarse şi plecă dispreţuitor, până socoti că 
nu-l mai vede cocoşul, moment în care o rupse la fugă aşa 
repede că-i derapară labele. 

Apoi se duse să rânjească la nişte aligatori, dar fără 
tragere de inimă. 

În luminiş, haina se mai mişcă o dată, puţintel, apoi se 
linişti. Dar parcă aşa era mai rău. l i 

Legba privea. Aerul deveni greu, ca înaintea furtunii. 


— Era un oraş grozav. Un oraş fericit. Nu încerca nimeni 
să-l facă fericit. Se întâmpla de la sine, zise doamna Gogol. 
Aşa era când trâia Baronul ăl bătrân. Dar l-au omorât. 

— Cine l-a omorât? întrebă Ţaţa Ogg. 

— Toată lumea ştie că Ducele, pui de... spuse doamna 
Gogol. 

Vrăjitoarele se uitară una la alta. Intrigile regale se vede că 
erau altfel, prin străinătate. 

~ Ucis prin ciugulire? întrebă aţa. 

~ I-a sfâşiat ficaţii? întreba Buna. 

— L-a ucis Ducele, nu un pui, zise doamna Gogol cu 
răbdare. L-a otravit. Groaznică noapte. Şi, când s-a luminat 

de ziuă, Ducele era deja la palat. Pe urma a fost povestea 
cu testamentul. 

— Lasâ-mă să ghicesc, zise Buna. Pun rămăşag că lăsase 
tot prin testament Ducelui. Pariez că încă mai era cerneala 
proaspătă pe hârtie. 

— De unde ştii? întrebă doamna Gogol. 

— E evident, zise Buna, cam de sus. 

— Baronul avea o fetiţă, spuse doamna Gogol. 

— Care trâieşte, nu-i aşa? zise Buna. 

— Ştii o mulţime de lucruri, doamnă, spuse doamna 
Gogol. De asta cum ţi-ai dat seama? 

— Păi... zise Buna. 

Voia să spună: „fiindcă ştiu cum lucreaza poveştile“. Dar 
aţa Ogg o întrerupse. 

— Dacă Baronul ăsta era aşa grozav, probabil avea o 
mulţime de prieteni în oraş, nu? întrebă ea. 

— Aşa e. Oamenii îl iubeau. 

— Pai, dacă eu aş fi un Duce a cărui singură justificare la 
moştenire e un testament ud şi-o călimară destupată, aş folosi 
orice prilej ca să fac lucrurile mai oficiale, zise Ţaţa. Şi cel 
mai bun plan ar fi să iau adevărata moştenitoare de nevastă. 
Atunci le-aş da cu tifla tuturor. Pariez că ea nu ştie a cui fiică 
e, aşa-i? 

— Aşa e, zise doamna Gogol. Şi Ducele are prieteni. Sau 
mai bine zis paznici. Şi-s oameni cărora nu e bine să li te 
pui împotrivă. Ei au crescut-o, şi nu prea-i dau voie să iasă 
din casă. 

Vrăjitoarele şezură o vreme în tăcere. 

Buna se gândea: „Nu. Nu ne-a spus tot. Aşa ar apărea 
povestea într-o carte de istorie, dar nu aici e clenciul“. 

Apoi Buna zise: 


200 TERRY PRATCHETT 


— Iertare, doamnă Gogol, dar dumneata ce amestec ai aici? 
Faâră suparare, dar aici în mlaştină nu prea te interesează pe 
dumneata cine conduce oraşul, nu? 

Pentru prima oară de când o întâlniseră, doamna Gogol 
pâru încurcată. 

— Baronul mi-era... prieten, zise ea. 

— Aha, spuse Buna, înţelegătoare. 

— Nu era de acord cu zombii, totuşi. Spunea că morţii 
trebuie lăsaţi să se odihnească. Dar nu insista niciodată. În 
vreme ce ăsta nou... 

— Nu-i plac Artele Interesante? zise Ţaţa 

— O, ba cred câ da, spuse Buna. N-are încotro. Poate nu 
magia dumitale, dar sigur are multă magie în jurul lui. 

— De ce zici asta, doamnă? spuse doamna Gogol. 

— Pai, zise "Ţaţa, cred că dumneata, femeie hotărâtă cum 
eşti, n-ai rabda lucrurile astea decât dacă n-ai avea încotro. 
Sunt multe căi prin care se poate lămuri situaţia, presupun. 
Ma gândesc că dacă dumitale nu-ţi place de cineva, s-ar putea 
să-i cadă picioarele pe neaşteptate, sau să găsească şerpi 
misterioşi prin cizme, sau... 

— Aligători sub pat, sugeră Buna. 

— Da. E ocrotit, zise doamna Gogol. 

— Aha. = 

— Magie puternică. 

— Mai puternică decât a dumitale? spuse Buna. 

Urmă o pauză lungă şi grea. 

-— Da. 

— Aha. 

— Deocamdată, adăugă doamna Gogol. 

Mai urmă o pauză. Nici unei vrăjitoare nu-i place să recu- 
noască faptul că nu are chiar puteri absolute, şi nici măcar s-o 
audă pe alta recunoscând așa ceva. 

— Aştepţi momentul potrivit, probabil, zise Buna cu 
blândeţe. 

— Îţi aduni puterile, spuse Ţaţa. 

— Are protecţie puternică, zise doamna Gogol. 

Buna se lăsă pe spate în scaun. Când vorbi din nou, o făcu 
pe tonul cuiva care cam are o idee despre lucruri şi vrea să 
afle ce ştie celălalt. 

— De ce fel? zise ea. Mai exact? 

Doamna Gogol scotoci pe sub pernele din balansoar şi 
scoase o pungă de piele şi o pipă. Aprinse pipa şi suflă un nor 
de fum albăstrui spre cerul dimineţii. 

— Te-ai mai uitat în oglindă în ultima vreme, Doamnă 
Batevreme? zise ea. 

Scaunul Bunei se rasturnă pe spate, mai-mai s-o arunce de 
pe verandă în apa neagră a bâlţii. Pălăria îi zbură printre frun- 
zele de nufăr. 

Abia avu timp s-o vadă aterizând lin pe apă. Pluti acolo 
un moment şi apoi... 

... fu mâncată. Un aligator uriaş îşi închise fălcile înghi- 
țind-o cu un clămpânit şi-o privi pe Buna, făcându-i în sâc. 

Era o mare uşurare să aibă un motiv să ţipe. 

— Palăria mea! Mi-a mâncat pălăria! Un aligător de-al tău 
mi-a mâncat pâlăria! Era pălăria mea! Să mi-o dea înapoi! 

Smulse o bucată de liană din cel mai apropiat copac şi 
plesni cu ea în baltă. 

aţa Ogg se dadu îndărăt. 

— Nu face asta, Esme! Nu face asta! se agită ea. 

Aligatorul încercă să înoate înapoi. 

— Pot să pocnesc o şopârlă obraznică dacă vreau! 

— Da, poţi, poţi, zise Ţaţa împăciuitoare, dar nu cu un... 
şarpe... 

Buna ridică liana la inspecţie. Un Koit-cu-trei-dungi de 
mărime mijlocie o privi înspăimântat, se gândi pentru o 
clipă s-o muşte de nas, se răzgândi prudent şi-apoi îşi 
închise gura foarte strâns în speranţa că ea o să priceapă 
ideea. Ea îi dadu drumul. Şarpele căzu pe scânduri şi-o luă 
la sânătoasa. 

Doamna Gogol nu se mişcase în scaunul ei. Acum se 
întoarse câtre Sâmbată, care tot îşi mai păzea răbdător undiţa. 

— Sâmbătă, du-te şi adu pălăria doamnei, zise ea. 

— Da, doamnă. 

Până şi Buna ezită, când auzi asta. 

— Nu-l poţi trimite acolo! zise ea. 

— Dar e mort, spuse doamna Gogol. 

— Da, dar e destul de râu să fii mort şi fără să fii făcut 
bucățele, zise Buna. Nu te duce acolo, domnu” Sâmbătă! 

— Dar era palăria dumitale, doamnă, spuse doamna Gogol. 

— Da, dar... — zise Buna — era... doar o pălărie. N-aş 
trimite pe nimeni în burta aligatorului pentru o amărâtă 
de pâlarie. 

Ţaţa Ogg era scandalizată. 

Nimeni nu ştia mai bine ca Buna Batevreme cât de 
importante erau pălăriile. Nu reprezentau doar îmbră- 
căminte. Palăria defineşte capul. Ea arată cine eşti. Nimeni 
nu auzise de vreun vrăjitor fară pălărie ţuguiată — în orice 
caz, nu de vreun vrăjitor competent. Şi, categoric, nici unei 
vrăjitoare nu-i lipsea pălăria. Până şi Magrat avea una, deşi 
nu prea o purta, cum era ea curcă plouată. Asta nu conta; nu 
conta aşa mult dacă o purtai, dar conta să ai o pălărie pe 
care s-o poţi purta. Fiecare breaslă, fiecare meserie avea 
pălăria ei. De aceea aveau regii coroane. a-i unui rege 
coroana şi tot ce rămâne e un individ fără bărbie care ştie să 

facă cu mâna. Pălăriile au putere. Pălăriile sunt importante. 
Dar şi oamenii. 

Doamna Gogol mai trase un fum din pipă. 

— Sâmbată, du-te şi adu pâlăria mea cea bună, de sărbă- 
toare, zise ea. 

— Da, doamnă Gogol. 

Sâmbată disparu pentru o clipă în colibă şi se întoarse cu 
o cutie mare şi jerpelită, legată bine cu sfoară. 

— Nu pot s-o iau, zise Buna. Nu pot să-ţi iau pălăria cea 
bună. 

— Ba da, poți, spuse doamna Gogol. Mai am una. Oho, şi 
încă cum. 

Buna puse cutia jos cu multă grijă. 

— Mi se pare, doamnă Gogol, zise ea, că nu eşti ceea 
ce pari. 

— Ba da, sunt, Doamnă Batevreme. N-am fost niciodată 
altceva, ca şi dumneata. 

— Dumneata ne-ai adus aici? 

— Nu. V-aţi adus singure. Din proprie voinţă. Ca să ajutaţi 
pe cineva, nu-i aşa? Aţi luat hotărârea s-o faceţi, nu? Nimeni 
nu v-a obligat, nu? Decât voi înseva. 

— Aici are dreptate, zise Ţaţa. Dacă folosea magia, am fi 
simţit. 

— Aşa e, spuse Buna. Nimeni nu ne-a obligat, decât noi 
însene. Ce interes ai dumneata în treaba asta, doamnă Gogol? 

— Alt interes n-am, Doamnă Batevreme, decât că vreau 
înapoi ce-i al meu. Vreau dreptate. Şi vreau s-o opresc pe ea. 

— Care ea? întreba Ţaţa Ogg. 

Chipul Bunei deveni o mască încremenită. 

— Aia care trage sforile, zise doamna Gogol. Ducele n-are 
minte nici cât o langustă, doamnă Ogg. Eu de ea vorbesc. 
Aia cu magia oglinzilor. Aia de-i place să controleze ea totul. 

Aia care conduce. Aia care se joacă cu destinul. Aia pe care-o 
cunoaşte Doamna Batevreme prea bine. 

Ţaţa Ogg nu mai înțelegea nimic. 

— Despre ce vorbeşte dumneaei, Esme? întrebă ea. 

Buna bombâni ceva. 

— Ce? N-am auzit, zise Ţaţa. 

Buna Batevreme ridică privirea, cu faţa roşie de mânie. 

— Vorbeşte de sora mea, Gytha! Bine? Ai auzit? Ai price- 
put? Am vorbit destul de tare? Sora mea! Vrei să mai spun o 
data? Ai înţeles despre cine e vorba? Să-ţi dau în scris? Sora 
mea! Asta e! Sor-mea! 


— Sunt surori? întreba Magrat. 

Ceaiul i se răcise. 

— Nu ştiu, zise Ella. Arată... la fel. De obicei se ţin 
deoparte. Dar le simt cum stau cu ochii pe mine. Sunt bune 
supraveghetoare. 

— Şi te obligă să faci tu toata treaba? spuse Magrat. 

— Ei, nu gătesc decât pentru mine şi servitorii angajaţi cu 
ziua, zise Ella. Şi nu mă deranjează să spăl şi să fac curat. 

— Şi ele? Îşi gătesc singure? 

— Nu cred. Umblă prin casă noaptea, după ce mă culc. 
Naşa Lilith spune că trebuie să-mi fie milă de ele şi să mă port 
frumos fiindcă nu pot så vorbească, şi să am grijă să fie mereu 
caşcaval în câmară. 

— Se hrânesc cu caşcaval? întrebă Magrat. 

— Nici asta nu cred, zise Ella. 

— Păi atunci probabil că-l atacă şoarecii, într-o casă veche 
ca asta. 

— Ştii, e tare ciudat, zise Ella, dar n-am văzut niciodată 
vreun şoarece în casa asta. 

Magrat se înfiora. Se simţea privită. 

— Şi de ce nu pleci, pur şi simplu? Eu aşa aş face. 

— Unde să mă duc? Şi oricum, mă găsesc întotdeauna. Sau 
trimit vizitiul şi valeţii după mine să mă aducă. 

— Asta-i groaznic! 

— Probabil îşi închipuie că mai devreme sau mai târziu o 
să mă mărit numai ca să scap de spălat rufe, zise Ella. Că 
rufele Prințului probabil că nici nu le spală, adăugă ea cu 
amărăciune. Probabil le ard după ce le-a îmbrăcat. 

— Ce-ţi trebuie ţie e o carieră, spuse Magrat încurajator, 
ca s-o mai înveselească. Ca să fii independentă. Să te 
emancipezi. 

— Nu cred că mi-ar plăcea, zise Ella, cu prudenţă, gân- 
dindu-se că probabil e păcat să contrazici o ursitoare. 

— O, ba da, spuse Magrat. 

— Mi-ar plăcea? 

— Da. 

— Ah. 

— Nu eşti obligată să te măriţi cu nimeni dacă nu vrei. 

Ella se lasă pe spătarul scaunului. 

— Cât de puternică eşti? întrebă ea. 

~ Aa... păi... cred că... 

— Au livrat ieri rochia, zise Ella. E sus, în salonul mare, pe 
un manechin, ca să nu se şifoneze. Să fie perfectă. Şi-au 
lustruit şi caleaşca. Au mai şi angajat valeţi noi. 

— Da, dar poate că... 

— Cred c-o să fiu obligată să mă mărit cu cineva pe care 
nu-l vreau, zise Ella. 


Buna Batevreme mâărşâluia în sus şi-n jos pe balconul 
şubred de lemn. Întreaga colibă se cutremura de pasul ei. Pe 
apă se întindeau unde cu fiecare vibraţie. 

— Normal câ n-o ţii minte! răcni ea. Mama a dat-o afară 
din casâ când avea treisprezece ani! Eram amândouă 
copile! Dar eu mi-aduc aminte certurile! Le-auzeam din 
pat! Era destrabâlată! 

— Aşa ziceai şi de mine, când eram tânără, spuse Ţaţa. 

Buna ezită, descumpânită pentru o clipă. Apoi dădu din 
mână arțâgoasă. 

— Aşa şi erai, zise ea, peste umăr. Dar n-ai folosit niciodată 
magia pentru asta, nu? 

— N-aveam nevoie, spuse Ţaţa, veselă. O rochie cu umerii 
căzuţi era suficientă de obicei. 

— Ce umeri, că la tine una-două cădea toată rochia, zise 
Buna. Nu, ea folosea magia. Şi nu de-aia obişnuită. O, ce 
încâpâţânată era! 

Ţaţei Ogg îi statea pe limbă să spună: „Cum? Adică nu 
împăciuitoare şi amabila ca tine, Esme?“, dar se opri la 
timp. Nu era bine să jonglezi cu chibriturile într-o fabrică 
de artificii. . 

— Veneau taţii flăcăilor la noi să se plângă, zise Buna 
întunecată. 

— De mine nu s-au plâns niciodată, spuse Ţaţa veselă. 

— Şi mereu cu ochii-n oglindă, zise Buna. Vanitoasă ca 
o pisică, aşa era. Mai bine se uita în oglindă decât afară 
pe fereastră. 

— Cum o cheamă? 

— Lili. 

— Frumos nume, zise Ţaţa. 

— Acum îşi spune altfel, zise doamna Gogol. 

— Sunt convinsa! 

— Şi e la cârma oraşului, cum s-ar spune? zise 'Ţaţa. 

— Şi ce tiranică era! 

— Dar la ce-i trebuie să conducă un oraş? întrebă Ţaţa. 

— Are planurile ei, zise doamna Gogol. 

— Şi înfumurată? Dar ce înfumurată! spuse Buna, adre- 
sându-se lumii în general. 

— Ştiai că e aici? întrebă Ţaţa. 

— Aveam eu un presentiment! Oglinzi! 

— Dar magia oglinzii nu-i rea, protestă Ţaţa. Eu am fā- 
cut tot felul de lucruri cu oglinzile. Te poţi distra de minune 
cu o oglindă. 

— Nu foloseşte o singură oglindă, zise doamna Gogol. 

— Oh. 

— Foloseşte două. 

— Oh. Asta-i altceva. 

Buna privea fix suprafaţa bălții. Propriul chip îi întorcea 
privirea din apa întunecată. 

Cel puţin, ea spera să fie propriul chip. 

— Am simţit-o cum ne urmăreşte, tot drumul până aici, 
zise ea. Acolo se simte ea cel mai bine, în oglinzi. Înăauntrul 
oglinzii, transformând oamenii în poveşti. Buna împunse 
cu baţul imaginea din apă. M-a şi privit în ochi, în casa 
Desideratei, chiar înainte să vină Magrat. Nu-i plăcut, să te 
uiţi în oglindă şi să vezi pe altcineva... Se opri. Dar de fapt, 
unde-i Magrat? 

— Face pe ursitoarea, cred, zise Ţaţa. A spus că n-are 
nevoie de ajutor. 


Magrat era nervoasă. Era şi speriată, ceea ce o făcea şi 
mai nervoasă. Totul devenea dificil pentru cei din jur când 
era Magrat nervoasă. Te simţeai ca şi cum te-ar fi atacat un 
şerveţel ud. 

— Ai cuvântul meu în privinţa asta, zise ea. Nu eşti 
obligată să te duci la bal dacă nu vrei. 

— N-o să le poţi opri, spuse Ella pesimistă. Ştiu cum stau 
lucrurile în oraşul ăsta. 

— Uite ce, ţi-am spus că nu eşti obligată să te duci! zise 
Magrat. Apoi căzu pe gânduri. Există altcineva cu care ai 
prefera să te măriţi? întreba ea. 

— Nu. Nu cunosc multă lume. Nu prea am ocazia. 

— Bun, zise Magrat. E mai uşor aşa. Propun să te scoatem 
de aici şi... şi să te ducem altundeva. 

— N-am unde så merg. Ţi-am spus doar. În jur e doar 
mlaştină. Am încercat de vreo două ori, şi-au trimis valeţii 
după mine. S-au purtat frumos cu mine. Adică, valeţii, vreau 
să spun. Şi lor le e frică. Tuturor le e. Cred că şi Surorilor le 
e frica. 

Magrat se uită la umbrele din jur. 

— De ce? întrebă ea. 

— Se spune că dispar oameni. Dacă-l supără pe Duce. 
Ceva li se întâmpla. Toţi sunt foarte politicoşi în Genua, 
zise Ella acru. Şi nimeni nu fură şi nimeni nu ridică vocea şi 
toţi stau acasă noaptea, nu ies decât de Marţea Grasă. Fata 
oftă. Asta chiar că mi-aş dori să fac. Să merg la carnaval. 
Însa niciodata nu mă lasă să ies şi eu. Dar aud alaiul cum 
trece prin oraş şi mă gândesc: aşa ar trebui să fie Genua. Nu 
o mână de oameni dansând prin palate, ci tot oraşul 
dansând în stradă. 

Magrat se scutură. Se simţea tare departe de casă. 

— Cred cå am nevoie de puţin ajutor la treaba asta, zise ea. 

— Ai bagheta, spuse Ella. | 

— Cred că sunt momente când ai nevoie de mai mult 
decât o baghetă, zise Magrat, ridicându-se de pe scaun. Dar 
una ştiu, continuă ea. Nu-mi place casa asta. Nu-mi place 
oraşul. Cenuşella? 

— Da? 

— N-ai să te duci la bal. O să am eu grijă... 

Se întoarse pe loc. 

— Ți-am spus, zise Ella, plecând ochii. Nici nu le-auzi. 

Una dintre surori era în capul scărilor ce duceau în 
bucătărie. Privirea ei era fixată pe Magrat. 

Se spune că fiecare om are însuşirile unui anumit animal. 
Magrat probabil că avea vreo conexiune mentală directă cu 
ceva mic şi chiţăitor. Simţi teroarea oricărui rozător în faţa 
morţii implacabile. Întreţesute în ameninţarea privirii erau tot 
felul de mesaje: inutilitatea fugii, stupizenia împotrivirii, 
inevitabilitatea neantului. 

Ştia că n-avea nici o ieşire. Picioarele n-o mai ascultau. 
Era ca şi cum privirea aceea îi trimitea porunci direct 
în măduva spinării. Senzaţia de neajutorare era aproape 
liniştitoare... i 

— Binecuvântatà fie această casă. 

Sora se råsuci pe călcâie mult mai rapid decât ar avea 
vreun om dreptul să se mişte. 

Buna Batevreme dădu uşa de perete. 

— Vai, măiculiţă, tună ea, şi văleu! 

— Da, zise Țața Ogg, îmbulzindu-se pe uşă în urma ei. 
Dublu vâleu! 

— Suntem nişte biete babe cerşetoare, spuse Buna, înain- 
tând semeaţă în cameră. 

— Cerşim din casă-n casă, zise Ţaţa Ogg. Nu venim direct 
aici, nici vorbă. 

O apucară fiecare pe Magrat de câte-un cot şi-o luară 
pe sus. 

Buna întoarse capul. 

— Şi dumneata, domnişoară? 

Ella scutură din cap, cu ochii în pământ. 

— Nu, zise ea, nu am voie să vin. 

Ochii Bunei se îngustară. 

- O fi, spuse ea. Fiecare trebuie să mergem pe drumul 
care ne e scris, sau cel puţin aşa se zice, dar nu de către mine. 
Vino, Gytha. 

— Acu” plecăm, zise Ţaţa Ogg, veselă. 

Se întoarseră. 

Cealaltă soră apåru în prag. 

— Zei mari, zise Ţaţa Ogg. Ce viteză! 

— Tocmai plecam, spuse Buna Batevreme tare. Dacă nu te 
deranjează, doamna? 

O privi în ochi. 

Aerul scâpaără. 

Apoi Buna Batevreme zise, printre dinţi: 

— Când spun fugi, Gytha... 

— Am priceput, spuse Ţaţa. 

Buna pipaâi în spatele ei şi găsi ceainicul folosit de Magrat. 
ÎI cântari în mâini, cu mişcari lente şi blânde. 

— Gata, Gytha? 

— Când vrei, Esme. 

— Fugi! 

Buna azvârli ceainicul cât putu de sus. Capetele ambelor 
surori se întoarseră să-l urmărească. 

Ţaţa Ogg mai mult o târî pe Magrat, care se-mpleticea, 
afară pe uşă. Buna ieşi şi trânti uşa exact când sora mai 
apropiată se repezea la ea, prea târziu, cu gura deschisă. 

— Am lăsat fata acolo! strigă aţa, în vreme ce fugeau 
spre poartă. 

— Sunt puse s-o păzească, zise Buna. N-o să-i facă rău! 

— N-am mai văzut aşa dinţi la nimeni! zise Ţaţa. 

— Fiindcă nu-s nimeni! Sunt şerpi! 

Ajunseră în siguranţa relativă a străzii şi se rezemară 
de zid. 

— Şerpi? gâfâi Ţaţa. 

Magrat deschise ochii. 

— E mâna lui Lili, zise Buna. Mi-aduc aminte că se pri- 
cepea bine la treburi de-astea. 

— Chiar şerpi? 

— Da, zise Buna, întunecată. Ştia să-şi facă prieteni 
foarte uşor. 

— Măiculiţă! Eu n-aş putea. 

— Nici ea nu putea la început, decât pentru câteva clipe. 
Uite ce pot să-ţi dea oglinzile. 

— Eu... ăă... se bâlbâi Magrat. 

— N-ai nimic, zise Ţaţa. Se uită la Buna Batevreme. N-ar 
trebui să lăsăm fata aici, orice-ai spune tu. Într-o casă cu şerpi 
care umblă-n picioare crezându-se oameni, zise ea. 

— Mai rău. Umblă-n picioare crezându-se şerpi, zise Buna. 

— Oricum, nu contează. Tu nu faci aşa ceva. Altceva 
mai rău n-ai făcut decât să laşi pe careva cam nesigur în 
privinţa speciei. 

— Asta fiindcă eu sunt cea bună, spuse Buna, amar. 

Magrat se cutremură. 

— Deci, o scoatem sau nu? întrebă Ţaţa. 

— Încă nu. O să vină momentul potrivit, zise Buna. Mă 
auzi, Magrat Usturoi? 

— Da, Buno, spuse Magrat. 

— Trebuie să mergem undeva să vorbim, zise Buna. 
Despre poveşti. 

— Ce-i cu poveştile? întrebă Magrat. 

— Lili le mânuieşte, zise Buna. Nu simţiţi? Se simte în 
toată ţara. Poveştile se adună aici fiindcă aici îşi găsesc 
dezlegarea. Ea le hrăneşte. Uitaţi ce e, nu doar pentru politică 
sau cum i-o zice vrea ea s-o mărite pe Ella cu ducele ăla al ei. 

Asta-i doar... explicaţia. Nu-i motivul. Vrea să se mărite fata 
cu prințul fiindcă aşa cere povestea. 

— Şi ea cu ce se alege din asta? întrebă aţa. 

— Ea e în mijlocul jocului, ursitoarea cea bună sau 
vrăjitoarea cea rea... ţi-aduci aminte? Acolo vrea Lili să fie, 
ca 0... ca... Se opri, încercând să găsească un cuvânt potrivit. 
Ţii minte anul trecut, când a venit circul ăla în Lancre? 

— Ţin minte, zise Ţaţa. Cu fetele alea în izmene cu sclipici 
şi ipochimenii care-şi turnau var în nădragi. Dar n-am văzut 
nici un elefant. Aşa au zis, c-o să arate elefanţi, dar nu era nici 
unul. Erau doar pe afiş. Am dat doi bănuţi buni pe bilet şi n-a 
fost nici un ele... 

— Da, dar ce vreau să spun, zise Buna, în vreme ce zoreau 
de-a lungul străzii, e cå era omul ăla în mijlocul arenei, ţii 
minte? Cu mustață şi cu pălărie înaltă? 

— EI? Dar nu facea mare lucru, spuse Ţaţa. Doar stătea 
în mijloc şi mai pocnea din bici, şi toate giumbuşlucurile 
se-ntâmplau în jurul lui. 

— De-aia şi era el cel mai important om de-acolo, zise 
Buna. Toate lucrurile care se-nvârteau în jurul lui, asta-l făcea 
important. 

— Cu ce hrăneşte Lili poveştile? întrebă Magrat. 

— Cu oameni, zise Buna încruntându-se. 

— Poveşti! pufni ea. Las” că vedem noi... 


Un amurg verde se lăsa peste Genua. Din mlaştină se 
ridicau aburi. 

Străzile erau luminate de torţe. Prin curţi umbrite se 
mişcau figuri neclare, pregătind carele alegorice. Întunericul 
era străbătut de sclipirea paietelor şi de clinchet de clopoței. 

Tot anul cetăţenii oraşului erau liniștiți şi bine-crescuţi. 
Dar întotdeauna istoria le rezervă celor oropsiţi o noapte pe 


PRIN CELE STRĂINĂTĂŢI 213 


undeva prin orice calendar ca să restabilească temporar 
echilibrul lumii. Se poate numi Sărbătoarea Nebunilor sau 
Regele Fasolei; sau chiar Samedi Nuit Mort, când până şi 
cei cu slujbele cele mai încărcate de responsabilităţi se pot 
relaxa şi distra. 

Majoritatea, cel puţin... 

Vizitiii şi valeţii şedeau în ghereta lor de lângă grajduri, 
mâncându-şi cina şi plângându-se de faptul că trebuie să 
lucreze de Noaptea Moarta. De asemenea, îndeplineau şi 
străvechile ritualuri ale acestei ocazii, care constau în a vedea 
ce le pregaătisera nevestele de mâncare şi în a-i invidia pe 
ceilalţi, ale căror neveste se vedea că-s mai grijulii. 

Vizitiul-şef ridică prudent o felie de pâine de pe sendviş. 

— Eu am gât de găină şi murături, zise el. Are cineva 
brânză? 

Al doilea vizitiu îşi inspectă traista. 

— Iar şuncă fiarta! se plânse el. Mereu îmi dă şuncă fiartă. 
Ştie că nu-mi place. Şi nici măcar nu-i scoate grăsimea. 

— E grăsime de-aia albă şi groasă? întrebă primul vizitiu. 

— Mda. Oribil. Aşa ceva-mi dă azi, de sărbătoare? 

— Dă-mi-o mie, şi-ţi dau în schimb salată şi roşie. 

— Bine. Ție ce ţi-a dat, Jimmy? 

Ajutorul de valet îşi deschise timid pacheţelul dichisit. 
Avea patru sendvişuri, cu pâinea curățată de coajă. Aveau şi 
câte-o frunză de pătrunjel. Era până şi un şervețel. 

— Somon afumat şi cremă de brânză, zise el. 

— Şi-o bucăţică de tort de nuntă, spuse primul vizitiu. Încă 
nu l-aţi terminat? 

— Am servit câte-o portie în fiecare seară, zise ajutorul de 
valet. 

Ghereta se zgudui de râsete. Este un dat universal faptul 
că orice comentariu nevinovat din partea oricărui proaspăt 

însurăţel din cadrul oricărei echipe de lucru declanşează 
instantaneu hăhâit grosolan din partea colegilor lui mai 
batrâni sau mai cinici. Asta se-ntâmplă chiar dacă toţi cei în 
cauză au nouă picioare şi locuiesc pe fundul unui ocean de 
amoniac de pe o gigantică planetă îngheţată. Tot aia e. 

— Bucură-te cât poţi, zise al doilea vizitiu, sumbru, după 
ce se potoliră. La început aşa e, pupici şi prăjituri şi sendvişuri 
fară coajă, şi una, două te trezeşti câ ai parte de răbdări prăjite, 
măturoi şi făcâleţ. 

— Cum våd eu lucrurile, începu primul vizitiu, totul e să... 

Cineva bătu la uşă. 

Ajutorul de valet, ca fiind cel mai mic în rang, se ridică şi 
deschise. 

— E o baba, zise el. Ce pofteşti, babo? 

— Vrei o duşca? spuse aţa Ogg. 

Ridică un urcior deasupra căruia stăruia o ceaţă de vapori 
de alcool şi suflă într-o trompetă de hârtie. 

— Ce? zise valetul. 

— Mare pâcat de voi că lucraţi. E sărbătoare! Iuhuu! 

— Ce se-ntâmplă aici? începu vizitiul-şef, chiar înainte să 
intre în norui de alcool. Pe toţi zeii! Ce-i chestia asta? 

— Miroase a rom, domnule Travis. 

Valetul-şef ezită. De afară veneau muzică şi râsete de la 
primul alai, care se punea în mişcare. Pe cer scânteiau artificii. 
Nu era o noapte în care să nu pui picătură pe limbă. 

— Ce bătrână cumsecade, zise el. 

Ţaţa Ogg mai flutura o dată urciorul. 

— Hai noroace! zise ea. Puricii să te îmbrace! 


Ceea ce s-ar putea numi vrăjitoarea clasică recunoaşte 
două variante de bază, cea complicată şi cea simplă, sau, altfel 
spus, cele care au o cameră plină cu accesorii şi cele care 

n-au. Preferinţele lui Magrat înclinau către prima categorie. 
De exemplu, să luăm cuţitele magice. Avea o colecţie com- 
pletă de cuțite magice, fiecare cu mânerul de culoarea potri- 
vită şi rune complicate peste tot. 

Îi trebuiseră mulţi ani sub îndrumarea Bunei Batevreme 
ca să înveţe că un cuţit obişnuit de bucătărie era mai bun decât 
cele mai împodobite cuțite magice. Puteai face cu el tot ce 
făceai şi cu cuțitul magic, şi în plus puteai să tai şi pâine. 

Fiecare bucătărie serioasă are un cuţit străvechi, cu mâne- 
rul tocit, cu lama curbată ca o banană şi atât de inexplicabil de 
ascuţit, încât căutatul noaptea-n sertar e cam la fel cu bală- 
ceala în acvariul cu piranha. 

Magrat îl avea pe-al ei la cingătoare. Se afla în prezent la 
zece metri în aer, ţinându-se cu o mână de mătură şi cu 
cealaltă de-un burlan şi cu picioarele balabănindu-se în gol. 
Ar trebui să fie uşor să intri prin efracţie când ai o mătură. Dar 
se părea că nu. 

Până la urmă îşi înfăşură picioarele pe burlan şi se agăţă 
bine de-un gargui bine plasat. Îşi strecură cuțitul între cele 
două jumătăţi ale ferestrei şi deschise zăvorul. După ceva 
icnete şi opinteli, era înăuntru şi gâfâia rezemată de zid. Prin 
faţa ochilor îi dansau luminiţe albastre, în ton cu artificiile de 
pe cerul nopţii. 

Buna o tot întrebase dacă era sigură că vrea să facă ea 
asta. Şi, spre uimirea ei, descoperise că era sigură. Chiar 
dacă femeile-şerpi începuseră deja să rătăcească prin casă. 
Să fii vrăjitoare însemna să te duci în locuri unde nu-ţi 
doreşti să fii. 

Deschise ochii. 

Rochia era acolo, în mijlocul camerei, pe un manechin de 
croitorie. 

O rachetă klatchiană erupse deasupra oraşului. Stele roşii 
şi albastre explodară în întunericul catifelat, făcând cristalele 
şi mătăsurile rochiei să scânteieze în faţa lui Magrat. 

Era cel mai frumos lucru pe care-l văzuse vreodată. 


Se furişă înainte, cu gura uscată de emoție. 


Prin mlaștină pluteau ceţuri calde. 

Doamna Gogol amesteca în ceaun. 

- Ce fac? întreba Sâmbată. 

— Opresc povestea, zise ea. Sau... poate că nu... Doamna 
Gogol se ridică. Oricum ar fi, acum e momentul nostru. Hai în 
luminiș. Se uită în ochii lui Sâmbată. Ţi-e frică? 

— Ştiu... ce-o să se întâmple după, zise mortul. Chiar dacă 
învingem. 

— Ştim amândoi. Dar am avut doisprezece ani. 

— Da. Am avut doisprezece ani. 

— Şi Ella o să conducă oraşul. 

- Da. 


În ghereta de lângă grajd, Ţaţa Ogg şi vizitiii se înţele- 
geau, după expresia ei, ca o maison en flambé.! 

Ajutorul de valet zâmbi vag, peretelui şi se prăbuşi în nas. 

— Tinerii" şt di'z'ua d'azz, zise vizitiul-şef, încercând sa-şi 
pescuiască peruca din pahar. Nu ţin la betu... băută... vin... 

— Cui pe cui se scoate, domnu’ Travis? spuse aţa, 
umplându-i la loc paharul. Sau aligator pe aligator sau cum 
ziceţi voi pe-aici. 


1 Expresia englezească „like a house on fire“, „ca o casă în flăcări“, înseamnă 
„a se înţelege de minune“. (n.tr.) 

— P’o’bil, spuse valetul-şef, că-i v'emea să scotem 
Cal'şaca, şe zişeţi? 

— Probabil că mai aveţi timp pentru un rând, zise 
Ţaţa Ogg. 

- For” jeneros, spuse vizitiul. For” jeneros din partea 
m'tale. În să'ta'ea du'tale, dodomă Gogo... 


Magrat mai visase aşa rochii. În străfundul sufletului ei, în 
orele mici ale nopţii, dansase cu prinți. Nu prinți ca Verence 
cel timid şi muncitor de-acasă, prinți adevăraţi, cu ochii de 
cristal azuriu şi dinţi strălucitori. Şi purtase rochii ca asta. Şi-i 
veniseră bine. 

Privi cu dor mânecile gofrate, corsajul brodat, dantela ca o 
spumă albă. Era o diferenţă de la cer la pământ faţă de... mă 
rog... Țata Ogg le zicea „Maegraţii“ ei, dar erau pantaloni, şi 
foarte practici. 

De parcă avea vreo importanţă să fii practic. 

Rămase multă vreme privind. 

Apoi, cu lacrimi şiroindu-i pe faţă şi schimbându-şi 
culoarea în lumina artificiilor, luă cuțitul şi începu să taie 
rochia bucăţi-bucăţele. 


Capul vizitiului-şef ricoşă moale pe pachetul cu sendvişuri. 

Ţaţa Ogg se ridică, clătinându-se niţel pe picioare. Îi puse 
ajutorului de valet peruca sub cap, fiindcă era o femeie 
miloasa, în fond. Apoi ieşi în noapte. 

O siluetă se mişcă pe lânga perete. 

— Magrat? şuieră aţa. 

— Ţaţa? 

Ai rezolvat cu rochia? 

— Ai rezolvat cu valeţii? 

— Bine, atunci, zise Buna Batevreme, ieşind din umbră. 
Mai râmâne caleaşca. 

Pâşi teatral în vârful picioarelor până la şopronul caleştii 
şi deschise uşa, care se târî zgomotos pe pavaj. 

— Şşt! zise Ţaţa. 

Pe o poliţă erau un capăt de lumânare şi nişte chibrituri. 
Magrat orbecâi şi aprinse lumina. 

Caleaşca se umplu de scânteieri ca un glob de oglinzi. 

Era peste măsură de împodobită, ca şi cum cineva luase o 
trăsură obişnuită şi apoi îşi făcuse de cap cu traforajul şi foiţă 
de aur prin toate colţişoarele. 

Buna Batevreme îi dădu ocol. 

— Cam fandosită, zise ea. 

— Mare păcat că trebuie s-o facem praf, spuse Ţaţa cu 
tristeţe. Îşi sufleca mânecile şi apoi, pentru siguranţă, îşi 
îndesă poalele în izmene. Trebuie să fie un ciocan pe-aici pe 
undeva, zise ea, uitându-se la bâncile de pe lângă pereți. 

— Nu! Ar face prea mult zgomot! şuieră Magrat. Staţi o 
clipă... 

Îşi scoase detestata bagheta de la brâu, o strânse bine în 
palmă şi-o flutură spre caleaşcă. 

Aerul pocni scurt. 

— Fir-aş să fiu, zise Ţaţa Ogg. Nu m-aş fi gândit la aşa 
ceva. 

Pe podea zăcea un dovleac mare şi portocaliu. 

— N-a fost mare lucru, zise Magrat, riscând nițică mândrie. 

— Ha! Nu mai vede nimeni caleaşca asta pe roţi, spuse 

| Ţaţa. 

— Ia stai... poţi să faci la fel şi cu caii? zise Buna. 

Magrat scutură din cap. 

— Aa, cred cå ar fi prea crud. 

— Ai dreptate. Ai dreptate, zise Buna. Nu se poate să te 
porţi crud cu necuvântătoarele. 

Cei doi armăsari o priviră cu o curiozitate cabalină cum le 
deschidea boxele. 

— Hai, plecaţi, zise ea. Sunt păşuni verzi pe-acolo pe-afa- 
ră. Aruncă o privire spre Magrat. Aţi fost eman-cal-paţi. 

Nu părea să funcţioneze. 

Buna slobozi un oftat. Se cocoţă pe despărţitura de lemn 
dintre boxe, înhăţă fiecare cal de câte-o ureche şi le trase cu 
blândeţe capetele spre al ei. 

Le şopti ceva. 

Armăsarii se-ntoarseră şi se uitară unul la altul. 

Apoi la Buna. 

Ea le zâmbi larg şi dădu din cap. 

Apoi... 

E imposibil ca un cal să treacă instantaneu de la repaus la 
galop, dar ei aproape că reuşiră. 

Ce le-ai spus de-au fugit aşa? întrebă Magrat. 

— Cuvântul mistic al Călăreţului, zise Buna. Dezvăluit lui 
Jason al Gythei, care mi l-a spus mie. Funcţionează de 
fiecare dată. 

— El ţi l-a spus? întrebă aţa. 

- Da. 

— Cum, tot? 

— Da, zise Buna, mândră. 

Magrat îşi îndesă bagheta la loc la cingătoare. De acolo îi 
scăpă un pătrăţel de stofă albă şi căzu pe podea. 

Cristalele albe şi mătasea licăriră doar pentru o clipă în 
lumina lumânării până când ea reuşi să le culeagă de pe jos, 
dar nu multe lucruri îi scăpau Bunei Batevreme. 

Oftă. 

— Magrat Usturoi... începu ea. 


220 TERRY PRATCHETT 


— Da, zise Magrat, supusă. Da, ştiu. Sunt o curcă plouată. 

aţa o bătu prieteneşte pe umăr. 

— Nu-i nimic, zise ea. Am făcut treabă bună aici. Ella aia 
are cam tot atâtea şanse să fie trimisă diseară la bal câte am eu 
să... să fiu regina. 

— Fără rochie, fără valeţi, fără cai, fără caleaşcă, spuse 
Buna. Tare-aş vrea să vâd cum se mai descurcă Lili acum. 
Poveşti? Ha! 

— Şi acum ce facem? întrebă Magrat, pe când se strecurau 
afară din curte. 

— E Marţea Grasă! zise Ţaţa. Să ne facem de cap! 

Greebo apăru din întuneric şi se frecă de picioarele ei. 

— Parcă ştiam că Lili încerca s-o suprime, spuse Magrat. 

— Ce să suprimi aşa ceva, mai repede suprimi o inundație, 
zise Ţaţa. Să ne dăm în bărci! 

— Eu nu-s de acord cu dansatul pe străzi, spuse Buna. Cât 
rom ai bâut? 

— Ei, haide, Esme, zise Ţaţa. E o vorbă, cică dacă nici în 
Genua nu eşti în stare să te distrezi probabil că eşti mort. Îşi 
aduse aminte de Sâmbătă. Şi probabil că și mort mai poţi avea 
parte de ceva amuzament, în Genua. 

— N-ar fi mai bine să râmânem aici, totuşi? zise Magrat. 
Pentru siguranţă? È 

Buna Batevreme ezită. 

— Ce zici, Esme? spuse Ţaţa Ogg. Ce, crezi c-o s-o trimită 
la bal într-un dovleac? Şi-o să pună nişte şoareci să-l tragă, 
sau ce? Hehehe! 

Prin fața ochilor minţii Bunei trecu o imagine a femei- 
lor-șarpe, şi ea ezita din nou. Dar, în fine, avusese o zi grea. Şi 
era ridicol, dacă stăteai să te gândeşti... 

— Bine, atunci, zise ea. Dar nu mă urc în nici o barcă, să 
fie clar. 

— Se dansează, sunt tot felul de chestii, spuse Ţaţa. 
— Şi băuturi cu banane, presupun, zise Magrat. 
— E o şansă de un milion la unu, spuse Ţaţa Ogg, încântată. 


Lilith de Tempscire îşi zâmbi din oglinda dublă. 

— Vai, sărmana de mine, zise ea. Fără caleaşcă, fără rochie, 
fară cai. Ce să se facă o biată ursitoare? Sărmana de mine. Şi 
probabil văleu. 

Deschise o cutie îngustă de piele, precum aceea în care-şi 
ține un muzician cel mai bun flaut. 

Înăuntru era o baghetă, perechea celei purtate de Magrat. 
O luă şi-o răsuci în mâini, mutându-i inelele de aur şi argint în 
alte poziţii. 

Clinchetul ei suna ca un cocoş de armă de calibru mare. 

— Şi nu mi-a mai rămas decât un biet dovleac, zise Lilith. 

Şi, desigur, diferenţa dintre lucrurile inteligente şi cele 
fără minte era că, în vreme ce să schimbi forma primelor era 
greu, nu se dovedea totuşi imposibil. Trebuia doar să le 
schimbi programarea mentală. Pe când un lucru fară creier ca 
un dovleac, şi cu greu ţi-ai putea imagina ceva mai fără creier 
decât dovleacul, nu putea fi transformat prin nici un fel de 
vrajă, decât poate de un magician dintre cei vechi. 

Decât dacă moleculele lui îşi aminteau de o vreme când 
nu era dovleac... 

Râse, şi un milion de Lilith reflectate râseră cu ea, de-a 
lungul întregii curburi a universului oglinzii. 


Prânzul Gras nu se mai sărbătorea în centrul oraşului. Dar 
în ghetourile din jurul cartierelor albe încă îşi mai desfăşura 
ispitele luminate de torţe. Erau artificii şi dansatori, şi înghi- 
titori de flacări, şi pene, şi paiete. Vrăjitoarele, care altceva 

mai spectaculos ca jocul câluşarilor nu văzuseră, căscau gura 
de pe trotuar la alaiurile care treceau. 

— Io-te, schelete care ţopâie! zise Ţaţa, când trecură învâr- 
tindu-se prin faţa lor două duzini de siluete osoase. 

— Ba nu-s, spuse Magrat. Sunt oameni în colanţi negri cu 
oase desenate pe ei. 

Cineva o înghionti pe Buna Batevreme. Se întoarse şi se 
pomeni uitându-se în ochii surâzători ai unui negru gras. 
Omul îi dădu un urcior. 

— Serveşte-te, dragă. 

Buna îl luă, ezită o clipă, apoi trase o duşcă. Îi dădu un cot 
lui Magrat şi-i pasă sticla. 

— Frgtht! Ghiziir! zise ea. 

— Ce? strigă Magrat, ca să acopere zgomotul fanfarei. 

— Omul zicea că să dăm mai departe, spuse Buna. 

Magrat se uită la gâtul sticlei. Încerca să-l şteargă pe furiş 
cu rochia, deşi era evident că orice microb s-ar fi aventurat pe 
sticla aia ar fi fost ars într-o clipă. Riscă o sorbitură prudentă 
şi-apoi îi dadu un cot Ţaţei Ogg. 

— Kwizat hugner! zise ea, ştergându-se la ochi. 

Ţaţa duse sticla la gură. După o vreme, Magrat o înghionti 
din nou. 

— Omul zicea s-o dăm mai departe? spuse ea timid. 

Ţaţa se şterse la gură şi trecu la-ntâmplare sticla, acum 
mult mai ușoară, unei siluete înalte din stânga ei. 

— Ia d-acilea, domnu”, zise ea. 

— MULŢUMESC. 

— Frumos costum ai. Ce bine-s pictate oasele. 

Ţaţa se întoarse la loc pentru a privi un alai de înghiţitori 
de flăcări. Apoi parcă se legară nişte lucruri în subconş- 
tientul ei şi se-ntoarse din nou ca să se uite mai bine. 
Strainui plecase. 

Ridică din umeri. 

— Şi-acum ce mai facem? zise ea. 

Buna Batevreme se uita fix la nişte dansatori de limbo 
extrem de flexibili. Ceea ce aveau în comun mai toate 
dansurile paradei era că tindeau să arate explicit lucruri la 
care chestii de genul stâlpilor de armindeni făceau doar aluzie. 
Şi le mai şi presărau cu paiete. 

— N-o să te mai simţi în siguranţă în privată de-acuma, 
hai? zise Ţaţa Ogg. 

La picioarele ei, Greebo şedea foarte solemn şi privea 
niște dansatoare îmbrăcate numai în pene, încercând să se 
hotărască ce să facă cu ele. 

— Nu. Mă gândeam la altceva. Mă gândeam la... cum 
merg poveştile. Şi acum... cred că vreau ceva de mâncare, 
zise Buna, cam leşinată. Apoi se îmbăţoşă. Şi mâncare adevă- 
rată, nu ceva adunat de pe fundul bălții. Şi nici fandoseli de 
Cuisine nu vreau. 

— Ție ti-ar trebui mai mult spirit de aventurâ, Buno, spuse 
Magrat. 

— Aventura, cu măsură, nu-i rea, zise Buna, dar nu la 
masă. 

— Am vâzut o tavernă mai în urmă care făcea sendvişuri 
cu aligator, spuse 'Țaţa, depărtându-se de alaiuri. Poţi să crezi 
aşa ceva? Aligatori în sendvişuri? 

— Asta mi-aduce aminte de un banc, zise Buna Batevreme. 

Tot avea impresia c-ar trebui să-şi aducă aminte de ceva. 

Ţaţa Ogg tuşi zorită, dar nu obținu nimic cu asta. 

— Un om a intrat într-un han, zise Buna Batevreme, încer- - 
când să-şi ignore neliniştea care creştea. Şi-a văzut o pancartă. 
Şi pe ea scria: „Servim orice fel de sendviş“. Şi-a spus: 
„Da-mi un sendviş cu aligator... şi-l vreau imediat!“ 

— Nu cred că e corect faţă de aligatori să-i pui în sendviş, 
zise Magrat, în tăcerea de plumb care se lăsase. 
— Mai trebuie să se amuze omul, spuse Ţaţa. 


Lilith îi zâmbi Ellei, care stătea abătută între cele două 
femei-şarpe. 

— Şi ce zdrenţuită e rochia, zise ea. Şi uşa camerei în- 
cuiatâ. Țt-tt. Cum s-o fi întâmplat? 

Ella nu-şi lua ochii de la podea. 

Lilith le zâmbi surorilor. 

— Ei, zise ea, o să trebuiască să ne descurcăm cum putem. 
Nu? Aduceţi-mi... aduceţi doi şoareci şi doi şobolani. Știu că 
găsiţi întotdeauna. Şi dovleacul cel mare. 

- Râse. Nu era râsetul strident şi nebun al zânei rele care a 
fost învinsă, ci râsul agreabil al cuiva care prinsese poanta. 

Se uită gânditoare la bagheta. 

— Dar mai întâi, zise ea, privind-o pe Ella, care pălise, 
aduceţi-mi-i pe oamenii aceia nesuferiți care s-au îmbătat în 
aşa hal. Asta-i lipsă de respect. Şi dacă nu obţii respect, n-ai 
obţinut nimic. 

În bucătărie nu se auzea decât clinchetul baghetei. 


Ţaţa Ogg împunse cu degetul paharul înalt din faţa ei. 

— De ce le-or pune umbreluţe nu ştiu, zise ea, mâncând 
cireaşa de pe scobitoare. Ca să nu se ude, sau ce? 

Rânji la Magrat şi la Buna, care se uitau mohorâte la para- 
da de pe străzi. 

— Capu” sus, le spuse ea. De când sunt, n-am văzut aşa 
mutre lungi! 

— Fii atentă, cå bei rom curat, zise Magrat. 

— Crezi că nu ştiu? spuse Ţaţa, mai luând o duşcă. Noroc! 

— A fost prea uşor, zise Buna Batevreme. 

— A fost uşor fiindcă am pus noi mâna, spuse Ţaţa. 
Suntem bune! Mai arată-mi tu pe altcineva care să fie-n stare 
să meargă şi să rezolve totu” în ultima clipă! Mai ales partea 
cu caleaşca! 

— Nu dă bine-n poveste, zise Buna. 

— Mai dă-le-ncolo de poveşti, spuse Ţaţa cu superioritate. 
Poţi oricând să schimbi o poveste. 

— Numai în unele locuri, zise Buna. Şi oricum, s-ar putea 
să-i facă rost de alta rochie şi caleaşcă şi toate cele. 

— De unde? Când? spuse Ţaţa. E sărbătoare. Şi pe urmă, 
nu mai e timp. Acuşi începe balul. 

Buna Batevreme bătea darabana cu degetele pe muchia 
mesei. 

Ţaţa suspină. 

— Ce mai e? întrebă ea. 

— Nu aşa se-ntâmplă, zise Buna. 

— Uite ce e, Esme, singura magie care-ar mai funcţiona 
acum e magia baghetei. Şi bagheta e la Magrat. Ţaţa dădu 
din cap spre Magrat. Nu-i așa, Magrat? 

— Aa, zise Magrat. 

— N-ai pierdut-o, nu? 

— Nu, dar... 

— Ei, vezi! 

— Dar... aă... Ella a spus că are două ursitoare... 

Palma Bunei Batevreme lovi sălbatic în masă. Paharul 
Ţaţei sări în sus şi se răsturnă. 

— Aşa e! răcni Buna. 

— Era aproape plin. Aproape un pahar întreg, zise Ţaţa, cu 
Teproş. 

— Hai! 

— Majoritatea paharului întreg de... 

— Gytha! 

— Am zis eu cå nu vin? Spuneam doar... 
— Acum! 

— Pot doar să-i spun omului să mai adu... 
— Gytha! 


Abia ajunseseră la jumătatea străzii când o caleaşcă ieși pe 
poartă şi-o porni pe drum. 

— Nu se poate! zise Magrat. Am distrus-o! 

— Trebuia s-o tăiem bucăți, spuse Ţaţa. Se mănâncă bine 
dintr-un dov... 

— Ne-au făcut-o, zise Buna, oprindu-se. 

— Nu poţi să intri în minţile cailor? spuse Magrat. 

Vrăjitoarele se concentrară. 

— Nu-s cai, zise Ţaţa. Parcă-s... 

— Şobolani transformați în cai, spuse Buna, care se pri- 
cepea să se bage-n minţile altora mai bine decât să li se bage 
pe sub piele. Sunt ca lupul acela, săracul. Minţile ca un toc 
de artificii. 

Se strâmba de gustul pe care i-l lăsaseră în propriul cap. 

— Pariez, zise Ţaţa gânditoare, în vreme ce caleaşca lua 
colțul din derapaj, pariez că pot să-i fac roţile să sară. 

— Nu asta-i soluţia, spuse Magrat. Şi oricum, e Ella 
înăuntru! 

— Poate mai e o cale, zise Ţaţa. Ştiu eu pe cineva care le 
poate face minţile praştie. 

— Cine? spuse Magrat. 

— Avem măturile, zise Ţaţa. Nu-i o problemă să-i depă- 
şim, nu? , 

Vrăjitoarele aterizară într-o fundătură, în avans cu câteva 
minute faţă de caleaşcă. 

— Nu-s de acord cu aşa ceva, zise Buna. Astea-s miş- 
culaţii de-ale lui Lili. Cum să fac eu aşa ceva. Gândeşte-te la 
lupul ăla! 

Ţaţa îl extrase pe Greebo din cuibul lui dintre paiele 
măturii. 

— Dar Greebo şi-aşa e aproape om, zise ea. 

— Ha! 

— Şi n-o să ţină decât o vreme, chiar dacă ne adunăm pu- 
terile toate trei, zise ea. Oricum, abia aştept să vád daca merge. 

— Da, dar nu-i corect, spuse Buna. 

— Nu şi prin părțile astea, se pare, zise aţa. 

— În plus, spuse Magrat, virtuoasă, nu poate să fie ceva 
rău dacă e fapta noastră. Noi suntem cele bune. 

— Da dom'le, aşa-i, zise Buna, uite cum era să uit treaba 
asta. 

aţa facu un pas înapoi. Greebo, dându-și seama că se 
aşteaptă ceva de la el, ciuli urechile. 

— Trebuie să recunoşti că n-avem alt plan mai bun, Buno, 
zise Magrat. 

Buna ezită. Dar, dincolo de repulsie, în suflet îi licărea 
mica flăcăruie trădătoare a fascinaţiei în faţa ideii lor. În plus, 
ea şi Greebo se duşmăneau cordial de ani buni. „Aproape 
om, hai? Ia să vadă dumnealui cum e, şi-atunci să vedem 
dacă-i place...“ Se simţi puţin ruşinată de aşa gând. Dar nu 
foarte tare. 

— Of, bine. 

Se concentrară. 

După cum ştia Lili prea bine, să schimbi forma unui 
obiect e una dintre cele mai grele vrăji din univers. Dar e mai 
uşor dacă obiectul e viu. În fond, ceva viu ştie deja ce formă 
are. Trebuie doar să-i schimbi opinia. 

Greebo căscă şi se-ntinse. Spre uimirea lui, se tot întindea. 

Prin circuitele creierului lui răbufni un val de credinţă. 
Dintr-odată, se credea om. Nu avea doar o impresie că ar fi 
om, ci o credea fără putinţă de îndoială. Şi forța imensă a 
credinţei nestrămutate se răspândea în câmpul său morfic, 
măturând obiecțiile, rescriind înseşi planurile sinelui. 

Instrucţiuni noi se învârtejeau în toate direcţiile. 

Dacă e om, n-are nevoie de toată blana asta. Şi-ar trebui să 
fie mai mare... 

Vrajitoarele priveau, fascinate. 

— N-am crezut niciodată c-o s-o facem, zise Buna. 

... fara vârfuri la urechi, mustaţile-s prea lungi... 

... mai e nevoie de nişte muşchi, oasele astea n-au forma 
corectă, picioarele trebuie să fie mai lungi... 

Şi-apoi a fost gata. 

Greebo se desfacu şi se ridică în picioare, cam clătinându-se. 

Ţaţa se holbaă la el, cu gura câscata. 

Apoi privirea îi alunecă în jos. 

— Muică, zise ea. 

— E cazul, spuse Buna Batevreme, să vizualizâm nişte 
haine pe el în clipa asta. 

Lucrul era simplu. Când Greebo fu îmbrăcat după dorinţa 
ei, Buna dădu din cap aprobator şi facu un pas înapoi. 

— Magrat, poţi să deschizi ochii, zise ea. 

— Da’ nu-i aveam închişi. 

— Păi, aşa ar fi trebuit. 

Greebo se întoarse încet, cu un zâmbet leneş pe faţa lui 
brăzdată de cicatrice. Ca om, avea nasul spart şi un petic 
negru îi acoperea ochiul orb. Dar celălalt ochi scânteia ca 
păcatele îngerilor, iar zâmbetul lui ducea sfinţii la cadere. Sau 
sfintele, cel puţin. 

Poate era vorba despre feromoni, sau despre felul cum îi 
jucau muşchii sub cămaşa neagră de piele. Greebo emitea un 

fel de sexualitate unsuroasă şi diabolică la nivel de megawaţi. 
Doar o privire să-i arunci şi era ca şi cum aripi întunecate s-ar 
fi pornit să bată în noaptea sângerie. 

— Aa, Greebo, zise Țața. 

El deschise gura. Dinţii îi sclipiră. 

— Vrroouuul, zise el. 

— Mă înţelegi? 

— Daaa, Ţaţiţă. 

Ţaţa se ţinu de perete ca să nu cadă din picioare. 

Se auzea tropot de copite. Caleaşca tocmai apăruse pe 
strada lor. 

— Du-te şi opreşte caleaşca aia! 

Greebo rânji din nou şi se repezi pe stradă. 

Ţaţa îşi făcu vânt cu pălăria. 

— Uau, zise ea. Şi când te gândeşti că-l scărpinam pe 
burtică... Nu-i de mirare că zbiară pisicile toată noaptea. 

— Gytha! 

— Păi, şi tu eşti cam roşie la faţă, Esme. 

— Am doar nevoie să-mi trag sufletul, zise Buna. 

— Ciudată treabă. Că doar n-ai alergat. 

Caleaşca venea huruind. 

Valeţii şi vizitiii n-aveau idee ce sunt. Minţile lor oscilau 
sălbatic. Acum erau bărbaţi cu o idee fixă despre brânză şi 
şorici uscat. În clipa următoare erau şoareci şi se-ntrebau de 
ce poartă pantaloni. 

Iar cât priveşte caii... caii sunt oricum niţel nebuni, şi cu 
atât mai mult când sunt şi şobolani. 

Aşa că toţi erau cam instabili la minte când Greebo ieşi 
din umbră şi rânji la ei. | 

Şi zise: 

— Vrrooouuull. 

Caii încercară să se oprească, dar e aproape imposibil 
atunci când îţi vine o caleaşcă din urmă. Vizitiii îngheţară 
terorizaţi. 

— Vrroooouuull? 

Caleaşca derapă şi ajunse de-a latul, se lovi de un zid și 
valeţii fură aruncaţi jos. Greebo îl ridică pe unul de guler şi-l 
aruncă în sus şi-n jos în vreme ce caii, înnebuniţi, încercau să 
iasă din hamuri. 

— Fugi, jucărrie blănoassâ? sugeră el. 

În spatele ochilor panicaţi, omul şi şoarecele se luptau 
pentru supremație. Dar ar fi putut să nici nu se mai 
ostenească. Pentru că, orice-ar fi fost, era înfrânt. Conştienţa 
lui, sărind de ia o stare la alta, vedea în faţa ochilor când un 
motan fioros, când un bătăuş de doi metri, chior, musculos şi 
rânjind feroce. 

Valetul-şoarece leşina. Greebo îl mai plesni de câteva ori, 
cå poate mişcă... 

— Hopa sus, şorriceeel... 

... apoi se plictisi. 

Uşa caleştii se zgâlţâi, se înţepeni, apoi se deschise. 

— Ce se-ntâmplă? zise Ella. 

— Vrrooouuuull! 

Cizma 'Ţaţei Ogg îl pocni pe Greebo după ceafă. 

— Jos, băiatu”! zise ea. 

— Vrreeau, spuse Greebo, îmbufnat. 

— Tu vrei întotdeauna, asta-i problema ta, zise Ţaţa, 
zâmbindu-i Ellei. Hai afară, dragă. 

Greebo ridică din umeri şi plecă, târând după el valetul 
leșinat. 

— Ce se-ntâmplă? se plânse Ella. Oh, Magrat. Tu ai făcut 
asta? 

Magrat îşi îngădui o clipă de mândrie timidă. 

— Ţi-am spus că nu va trebui să te duci la bal, nu? 

Ella se uită la caleaşca scoasă din circulaţie şi-apoi din 
nou la vrăjitoare. 

— Nu-s acolo cu tine şi femeile-şarpe, nu? zise Buna. 

Magrat îşi strânse bine bagheta în mână. 

— Au plecat înainte, spuse Ella. Îşi aminti de ceva şi faţa i 
se înnegură. Lilith a transformat vizitiii cei adevăraţi în 
gândaci, şopti ea. Vreau să spun, nu erau oameni aşa răi! Dar 
ea le-a pus pe surori să aducă șoareci şi i-a făcut oameni şi pe 
urmă a spus că trebuie să existe un echilibru, şi surorile au 
târât înăuntru vizitiii, şi ea i-a transformat în gândaci, şi pe 
urmă... i-a câlcat... 

Se opri, îngrozită. 

O rachetă cu artificii explodă pe cer, dar dedesubt, în 
stradă, stăruia un cerc greu de tăcere. 

— Vrajitoarele nu omoară oameni, zise Magrat. 

— Aici e străinătăţile, murmură Ţaţa Ogg, ferindu-şi 
privirea. 

— Cred, zise Buna Batevreme, că ar trebui să pleci din 
oraş, domnişoară. 

— Au făcut poc... 

— Avem măturile, zise Magrat. Am putea să plecăm toate. 

— O să trimită ceva după voi, spuse Ella, sumbră. O ştiu 
eu. Ceva dintr-o oglindă. 

— Atunci o så ne împotrivim, zise Magrat. 

— Nu, spuse Buna. Orice se va-ntâmpla, se va-ntâmpla 
aici. O trimitem pe tată undeva la loc sigur şi pe urmă... o så 
vedem noi. 

— Dar dacă plec, o să ştie, zise Ella. Mă aşteaptă la bal 


chiar acum! Şi-o să vină să controleze! 

— Asta cam aşa e, Esme, spuse Ţaţa Ogg. Dac-o înfrunţi, e 
bine să-ţi alegi tu locul. N-aş vrea să vină după noi într-o 
noapte ca asta. Când vine, vreau s-o vàd din timp. 

Deasupra lor zburătăci ceva în beznă. O silueta mică şi 
neagră ateriză lin pe pavaj. Ochii îi luceau, chiar şi-n întu- 
neric. Se opri să se uite la vrăjitoare cu o privire mult prea 
inteligentă pentru o biată pasăre. 

— Asta-i cocoşul doamnei Gogol, zise Ţaţa, nu-i aşa? 

— Nu m-aş aventura să spun exact ce e, zise Buna. Tare-aş 
vrea să ştiu ce joc face dumneaei. , 

— Bine sau rău, vrei să spui? zise Magrat. 

— Gaăteşte bine, spuse 'Ţaţa. Nu cred că ar putea cineva să 
gătească aşa ca ea şi să fie rea la suflet. 

— Vorbiţi de femeia aia din mlaştină? zise Fila. Am auzit 
tot felul de lucruri despre ea. | 

— Prea se grabeşte să facă zombie din morţi, spuse Buna, 
şi asta nu-i în regulă. 

— Ei, şi noi abia ce-am transformat un motan într-o 
persoană... adică, o persoană umană, se corectă Ţaţa, mare 
iubitoare de pisici, şi nici asta nu-i chiar în regulă. E probabil 
destul de departe de regulă. 

Da, dar motivele noastre erau corecte, zise Buna. 

— N-ai de unde să ştii ce motive are doamna Gogol... 

Se auzi un mârâit de pe-o străduţa laterală. Ţaţa o porni 
fuguţa într-acolo, şi-o auziră răstindu-se. 

— Nu! Pune-l jos în clipa asta! 

— A’ meeeu! Meeu! 

Legba se fâţâi ţanţoş pe stradă, apoi se întoarse şi le fixă 
din nou. 

Buna se scârpină-n bărbie, apoi se îndepartă câţiva paşi şi 
se uita la Magrat şi la Ella, măsurându-le din ochi. Apoi se 
întoarse şi se uită în jur. 

— Hmm, zise ea. Lili se aşteaptă să te vadă acolo, nu? 

— Te poate vedea din orice râsfrânge o imagine, spuse 
Ella, temătoare. 

— Hmm, zise Buna din nou. Își îndesă degetul în ureche 
şi-l răsuci gânditoare. Păi, Magrat, tu eşti ursitoarea. Care-i 
cel mai important lucru pe care-l avem de facut? 

Magrat nu jucase cărţi în viaţa ei. 

— S-o ocrotim pe Ella, zise ea repede, uluită că Buna 
recunoaște, în fine, că ei îi fusese dată bagheta. Acesta-i 
rolul ursitoarei. 

— Da? 

Buna Batevreme se încruntă. 

— Ştii, zise ea, voi două aveţi cam aceeaşi statură... 

Expresia de nedumerire a lui Magrat fu rapid înlocuită cu 
una de groază subită. 

Se dâdu înapoi. 

— Cineva trebuie s-o facă, zise Buna. 

— O, nu! Nu! N-o să meargă! O să iasă rău! Nu! 

— Magrat Usturoi, zise Buna triumfătoare, o sà mergi 
la bal! 


Caleaşca luă colţul pe două roţi. Greebo şedea pe capră, 
legănându-se şi rânjind fioros şi plesnind din bici. Asta era 
mai ceva şi decât mingea lui de pluş cu clopoței... 

În caleaşcă, Magrat stătea înghesuită între cele două 
vrăjitoare bătrâne, cu capul în mâini. 

— Şi dacă se rătăceşte Ella în mlaștină? 

— Imposibil, o conduce cocoşul ăla. Un lucru ştiu, fata e 
mai în siguranţă în mlaștina doamnei Gogol decât la bal, 
zise Ţaţa. 

— Mulţumesc că mă linişteşti! 

— Cu placere, zise Buna. 

— Toată lumea o să vadă că nu sunt ea! 

— Ba nu, cå ai mască, zise Buna. 

— Dar părul meu are altă culoare! 

— i-l vopsesc eu de zici ce-i asta, spuse aţa, 

— N-am formele care trebuie! 

— Putem så... Buna ezită. N-ai putea să, ştii tu, să te mai 
umfli niţel? 

— Nu! 

— Ai o batistă, Gytha? 

— Cred cå pot să rup o bucată din jupon, Esme. 

— Au! 

— Perfect! 

— Şi pantofii ăştia de cristal nu se potrivesc! 

— Mie-mi vin bine, zise "Ţaţa. I-am încercat. 

— Da, dar eu am picioare mai mici! 

— Nu-i problemă, zise Buna. Îţi pui două perechi de gosete 
de-ale mele şi-ţi vin ca turnați. 

Magrat, rămasă fără motive de invocat, ajunsese la 
disperare. 

— Dar nu știu să mă port la baluri! 

Buna Batevreme trebuia să recunoască: nici ea nu ştia. 
Ridică din sprâncene la Ţaţa. 

— Tu mergeai la dans când erai tânără, zise ea. 

— Pâi, spuse 'Ţaţa, profesoară de bune maniere, ce tre” să 
faci e să atingi baârbaţii cu evantaiul — ai evantai? — şi spui lu- 
cruri de genul „Vai, domnule!“ Şi să chicoteşti, şi să fluturi 
din gene cât poţi. Şi să faci botic. 

— Cum adică să fac botic? 

Ţaţa Ogg facu o demonstrație. 

— Câh! 

— Nu-ţi face griji, zise Buna Batevreme. O să fim şi noi 
pe-acolo. 

— Şi credeţi că m-aţi liniştit cu asta? 

Ţaţa trecu o mână pe la spatele lui Magrat şi-o bătu pe 
Buna pe umăr. Mimă din buze cuvintele: „Nu merge. E făcută 
praf. N-are siguranță“. 

Buna dâdu din cap. 

— Poate-ar trebui să mă duc eu, zise Ţaţa, tare. Am ex- 
perienţă cu balurile. Pariez cå dacă-mi las părul pe spate şi 
pun masca şi pantofii ăia cu sclipici şi scurtăm rochia de trei 
palme n-o să-şi dea nimeni seama, ce ziceţi? 

Magrat fu aşa şocată de imaginea morbid de fascinantă pe 
care i-o trezea propunerea, încât se supuse automat când Buna 
Batevreme spuse: 

— Uita-te la mine, Magrat Usturoi. 


Caleaşca de dovleac coti în viteză pe aleea palatului, 
împrăştiind cai şi pietoni, şi frână lângă trepte, împroşcând 
pietriş. 

— Ce mi-a plăcut, zise Greebo. 

Apoi îşi căută altă distracţie. 

Două slugi se grăbiră să deschidă portiera şi fură aproape 
azvârliţi îndărăt de impactul aroganţei care emana dinăuntru. 

— Mai repede, ţăranilor! 

Magrat ieşi semeaţă, dând un brânci majordomului. Îşi 
adună fustele şi urcă în fugă treptele acoperite cu covor 
roşu. În capul scărilor, un valet avu lipsa de prevedere de 
a-i cere biletul. 

— Lacheu impertinent! 

Omul, recunoscând pe loc colosala proastă creştere a celor 
de neam bun, dădu îndarăt. 

Lângă caleaşcă, Ţaţa Ogg zise: 

— Nu crezi c-ai cam exagerat? 

— N-am avut încotro, spuse Buna. Ştii cum e. 

— Noi cum intrám? N-avem bilete. Şi nici n-avem hainele 
potrivite. 

— Da jos măturile de pe acoperiş, zise Buna. Ne ducem 
direct sus. 


Aterizară pe crenelurile unui turn care domina curtea 
palatului. De jos se auzea muzică de curte, iar de dincolo de 
râu apăreau din când în când artificii. 

Buna deschise o uşă care dădea pe acoperiş şi cobori o 
scară în spirală până la etajul de sus. 

— Ce covoare faţoase, zise Ţaţa. Da’ de ce sunt şi pe 
pereţi? 

— Alea-s tapiserii, spuse Buna. 

— Io-te, zise Ţaţa. Cât trăieşte omul, mai află câte ceva. 
Eu, cel puţin. 

Buna se opri cu mâna pe clanţă. 

— Ce vrei så spui cu asta? întreba ea. 

— Păi, până acum n-am ştiut că ai o soră. 

— N-a venit vorba despre ea. 

— Mare păcat când se dezbină aşa familiile, zise Ţaţa. 

— Hm! Păi, n-ai zis tu despre sor-ta Beryl că e o ingrată 
lacomă şi n-are conştiinţă nici cât o scoica? 

— Ei, da, dar e sor-mea. ` 

Buna deschise uşa. 

— Măi, măi, zise ea. 

— Ce-i? Ce-i? Sa våd şi eu. 

Ţaţa se uită pe lângă Buna în cameră. 

— Muică, zise ea. 


Magrat se opri o clipă în anticamera căptușită cu catifea 
roşie. Gânduri ciudate îi ricoşau prin cap; nu se mai simţise 
așa de când cu vinul de plante. Însa, zbătându-se printre ele ca 

un cartof mic şi prozaic într-un buchet de crizanteme psi- 
hedelice, exista o voce interioară care zbiera că nu ştie să 
danseze. Decât hora. 

Dar n-avea cum să fie greu dacă putea şi prostimea... 

Micuța Magrat din sufletul ei, care se lupta să rămână pe 
picioare în faţa potopului de siguranţă arogantă, se întreba 
dacă aşa se simţea Buna Batevreme tot timpul. 

Îşi ridica putintel rochia şi se uită la pantofi. 

N-aveau cum să fie din cristal adevărat, altfel ar fi avut 
deja nevoie de o trusă de prim ajutor. Şi nici nu erau trans- 
parenţi. Piciorul omului e un organ folositor, dar, cu excepţia 
unora cu gusturi foarte aparte, nimeni nu-l găseşte prea 
frumos la înfăţişare. 

Pantofii erau oglinzi. Reflectau lumina din zeci de fațete. 

Doua oglinzi pe picioarele ei. Magrat îşi amintea vag ceva 
despre... despre vrâjitoarele care nu trebuie så se aşeze între 
două oglinzi, nu? Sau să n-ai încredere într-un om cu 
sprâncene galbene? Era ceva ce învățase demult, când era o 
persoană obişnuită. Ceva... cam ca... o vrăjitoare să nu stea 
niciodată între două oglinzi, fiindcă, fiindcă, fiindcă persoana 
care pleacă dintre ele s-ar putea să nu mai fie aceeaşi. Sau aşa 
ceva. Cam ca... ca şi cum te-ai împrăștia prin toate imaginile, 
tot sufletul ţi se-ntinde ca untul pe pâine, şi de undeva din 
depărtare o parte întunecată a ta iese şi vine să te caute, dacă 
nu eşti atentă. Sau cam aşa ceva. 

Matură gândul la o parte. N-avea importanţă. 

Înaintă până lângă un grup de invitaţi care aşteptau să 
fie anunţaţi. 

— Lord Henry Blenoree şi Lady Blenoree! 

Sala de bal nu era o sală, ci o grădină deschisă adierilor 
nopţii. Se cobora pe nişte trepte. În celălalt capăt, altă scară, 

mult mai lată, luminată de torţe pâlpâitoare, ducea în palat. 
Deasupra porţii, la loc vizibil, era un ceas enorm. 

— Onorabilul Douglas Nencetat! 

Ceasul arăta opt fără un sfert. Magrat parcă-şi amintea că-i 
strigase o babă ceva despre oră, dar... nici asta nu conta... 

— Lady Volentia D’ Arrangement! 

Ajunse în capul scărilor. Majordomul care anunța oaspetii 
o privi din cap până-n picioare şi apoi, cu tonul cuiva care a 
exersat toată după-amiaza, zbieră: 

— Aa... frumoasă necunoscută misterioasa! 

O undă de tăcere se răspândi în grădină ca o pată de 
vopsea. Cinci sute de capete se întoarseră să se uite la Magrat. 

Ieri încă, numai la gândul a cinci sute de oameni uitân- 
du-se la ea, Magrat s-ar fi topit ca untul în cuptor. Dar acum îi 
privi în ochi, zâmbi şi-şi ridică fruntea cu aroganță. 

Îşi deschise evantaiul cu o pocnitură ca un foc de armă. 

Frumoasa necunoscută misterioasă, fiica lui Simplicity 
Usturoi, nepoata Aramintei Usturoi, cu atâta siguranţă 
fierbându-i în suflet, încât începuse să i se cristalizeze pe 
personalitate... 

.. înaintă. 


O clipă mai târziu, alt necunoscut trecu pe lângă majordom. 

Majordomul ezită. Ceva din înfăţişarea oaspetelui îl 
neliniştea. Nu putea să-l vadă clar. De fapt, nu era deloc sigur 
că mai era cineva acolo. 

Apoi bunul-simţ, care fugise să se ascundă pentru o 
clipă, preluă controlul. În fond, era Samedi Nuit Mort — 
normal ca oamenii se deghizau şi arătau ciudat. Aveai voie 
să vezi aşa persoane. 

— Scuzaţi-maă, åå, domnule, zise el. Pe cine să anunţ? 

— AM VENIT INCOGNITO. 

Majordomul era convins că nu vorbise nimeni, dar şi că 
auzise cuvintele. 

— Aa... în regulă... bolborosi el. Intraţi, atunci... âă. Apoi 
se mai relaxă. Frumoasă mască, domnule. 

Privi silueta înaltă cum coboară scările, apoi se rezemă 
de-o coloană. 

Ei, cam asta fusese. Scoase o batistă din buzunar, îşi dădu 
jos peruca pudrată şi se şterse pe frunte. Se simţea de parcă 
scăpase ca prin urechile acului, şi partea cea mai rea era câ 
n-avea idee de Ja ce. 

Privi prudent în jur şi-apoi se furişă în anticameră şi se 
ascunse după o draperie de pluş, unde putea să fumeze 
în linişte. 

Aproape că-şi înghiţi ţigara când apăru altcineva, 
urcând fără zgomot scările acoperite cu covor roşu. Era 
îmbrăcat ca un pirat care tocmai jefuise un vas încărcat cu 
articole de piele neagră pentru clienţi sofisticaţi. Avea un 
petic peste un ochi. Celălalt îi sclipea ca un smarald rău- 
voitor. Şi nici un om aşa masiv n-ar trebui să fie în stare să 
se mişte fără un sunet. 

Majordomul îşi îndesă chiştocul după ureche. 

— Scuzaţi-mă, milord, zise el, alergând după nou-venit şi 
apucându-l ferm dar respectuos de braţ. Trebuie să-mi arătaţi 
bi... bibi... 

Barbatul îşi mută privirea asupra mâinii de pe braţul său. 
Majordomul se grăbi să-i dea drumul. 

— Vrrooouuuul? 

— ... biletul... 

Necunoscutul deschise gura şi şuieră la el. 

— Desigur, zise majordomul, dând îndărăt cu viteza eficien- 
tă a cuiva care, evident, nu e plătit destul ca să se-mpotrivească 

unui nebun cu dinţi ca pumnalele şi îmbrăcat în piele neagră. 
Presupun că sunteţi un prieten de-al Ducelui, nu? 

— Vrrooouul. 

— Perfect... perfect... dar domnul şi-a uitat masca... 

— Vrroouuul? 

Majordomul arătă disperat spre o masă vârfuită cu măşti. 

— Ducele a cerut ca toţi oaspeţii să fie mascaţi, zise 
el. Aăâ, mă întreb daca domnul ar putea găsi aici ceva care 
să-i placa? 

„Mereu apar câţiva de-aştia, se gândi el. Scrie «Masca» 
pe invitaţie cu litere de-o şchioapă, şi încă de aur, dar mereu 
sunt câţiva tâmpiţi care îşi închipuie că asta înseamnă că i-a 
invitat cineva pe care-l cheamă Mască. Ăsta, cel puţin, 
probabil că jefuia oraşe în loc să se ducă la şcoală, să-nveţe 
să citească.“ 

Omul unsuros se holba la măşti. Cele mai interesante 
fuseseră deja luate, dar nu părea nemulţumit. 

Arătă cu degetul. 

— O vrreau pe-asta, zise el. 

— Ăâ... bună alegere, milord. Permiteţi-mi să vă ajut... 

— Vrroouuul! 

Majordomul se dădu îndărăt, ţinându-se de braţ. 

Omul se uită urât la el, apoi îşi puse masca şi se uită în 
oglindă. 

„Tare ciudat, se gândi majordomul. Adică, nu e genul de 
mască pentru bărbaţi. Lor le plac alea cu cranii sau pâsări sau 
tauri şi de-astea. Nu pisici.“ 

Şi partea cea mai ciudată era că masca asta arăta doar ca 
o pisicuţa roșcată, drăguță, când stătea pe masă. Dar pe 
individul ăla era... tot un cap de pisică, dar mult mai realist, 
şi pe undeva mai felin şi mult mai ameninţător decât ar fi 
trebuit să fie. 

— Merrreu am vrrut să fiu rroşcat, zise el. 

— Vă stă bine, domnule, gânguri majordomul. 

Omul-pisică se fâţâi în faţa oglinzii, evident plăcut 
impresionat de ceea ce vedea. 

Greebo mieună în surdină, mulțumit, şi se îndreptă spre 
mulțimea de la bal. Voia ceva de mâncare, ceva cu care să se 
bată, şi-apoi... ei, pe urmă o să vadă el. 

Pentru lupi, porci şi urşi, să se considere oameni e o 
tragedie. Pentru un motan, e o aventură. 

În plus, forma asta nouă era mult mai agreabilă. Ni- 
meni nu aruncase cu vreo gheată scâlciată în el de peste 
zece minute. 


Cele două vrăjitoare se uitară prin cameră. 

— Ciudat, zise 'Ţaţa Ogg. Nu-i ce te-ai aştepta să fie un 
dormitor regal. 

— Asta-i dormitorul regal? 

— E o coroană pe uşă. 

- Oh. 

Buna se uită în jur la decor. 

— Ce ştii tu despre dormitoare regale? întrebă ea, mai mult 
ca să nu tacă. N-ai fost niciodată într-un dormitor regal. 

— Poate c-am fost, zise Ţaţa. 

— Ba n-ai fost! 

— Ții minte încoronarea lui Verence al nostru? Când ne-a 
invitat pe toți la palat? zise Ţaţa. Şi m-am dus să... să mă 
pudrez pe nas şi-am văzut uşa deschisă, şi-am intrat şi-am 
țopâit niţel pe pat. 

— Asta-i trădare. Poţi s-ajungi la închisoare pentru aşa 
ceva, spuse Buna, severă, apoi adăugă: Şi cum era? 

— Foarte confortabil. Magrat nu ştie ce pierde. Şi mult mai 
frumos ca aici, să ştii, zise Ţaţa. 

Culoarea de bază era verde. Pereţi verzi, podea verde. 
Existau un dulap şi-o noptiera. Chiar şi un covoraş de genul 
celor care se pun lângă pat, tot verde. Lumina intra printr-o 
fereastră cu geam de sticla verzuie. 

— Parc-ai fi pe fundul unei bălți, zise Buna. Goni ceva cu 
mâna. Şi-s muşte peste tot! Făcu o pauză, chibzuind la ceva, 
se părea, apoi zise: Hmm... 

— Cu apa dulce, spuse Ţaţa. 

Erau muşte peste tot. Bâzâiau pe lânga fereastră, se ţeseau 
încolo şi-ncoace pe sub tavan. 

— Apă dulce, repetă Ţaţa, fiindcă oamenii care fac genul 
acesta de glume nu se lasă deloc, du'ce, de la Duce... 

— Am auzit, zise Buna. 

Goni un muscoi gras. 

— Nu m-aş fi gândit să fie aşa multe muşte într-un dor- 
mitor regal, bombani Ţaţa. 

~ Şi te-ai fi aşteptat să aiba pat, zise Buna. 

Dar nu avea. Ceea ce avea, şi asta le cam îngrijora pe 
vrâjitoare, era un capac de lemn, mare şi rotund, în podea. 
Avea cam doi metri şi mânere ca să-l ridici uşor. 

Îi dadura ocol. De pe el se ridicară muşte, bâzâind. 

— Mi-aduce aminte de o poveste, zise Buna. 

— Şi mie, spuse Ţaţa, puţin mai strident decât de obicei. 
Cu fata aia care s-a măritat cu un bărbat care i-a spus că poate 
să meargă oriunde prin castel, dar să nu deschidă uşa aia şi ea 
a deschis-o şi a văzut că el îşi omorâse toate celelalte... 

Dar nu mai continuă. 

Buna se uita ţintă la capac, scărpinându-se în bărbie. 

— Hai s-o luăm aşa, zise Ţaţa, încercând să fie rezonabilă, 
împotriva evidenţei. Ce-am putea găsi noi acolo care să fie 
mai râu decât ce ne închipuim deja? 

Apucară fiecare de un mâner. 


* 

Cinci minute mai târziu, Buna Batevreme şi Ţaţa Ogg 
ieşiră din dormitorul Ducelui. Buna închise uşa cu multă grijă. 

Se uitară una la alta. 

— Muică, zise Țața, încă palidă. 

— Da, spuse Buna. Poveşti! 

— Auzisem eu de... ştii tu, fiinţe ca el, dar n-am crezut 
niciodată. Puah! Mâ-ntreb cum arată. 

— Nu poţi să-ţi dai seama după înfăţişare, zise Buna. 

— Oricum, asta explică muştele, spuse ata Ogg. Îşi duse 
mâna la gură, îngrozită. Şi Magrat a noastră e acolo cu el! mai 
zise ea. Şi ştii ce o să se-ntâmple. O să se întâlnească şi... 

— Da’ sunt sute de oameni acolo, spuse Buna. Ar fi de-a 
dreptul în vazul lumii. 

— Da... dar şi aşa, numai când mă gândesc la el că, mă 
rog, chiar şi s-o atingă... Adică, ar fi ca şi cum... 

— Crezi că Ella poate fi socotită prinţesă? întreba Buna. 

— Ce? O. Da. Probabil. Merge, pentru străinătate. De ce? 

— Păi atunci e mai mult de-o singură poveste aici. Lili a 
dat drumul la mai multe deodată, zise Buna. Gândeşte-te. 
Nu-i vorba de atins aici. E vorba de sărutat. 

— Trebuie s-ajungem acolo jos! spuse aţa. Să-l oprim! 
Adică, mă ştii, nu sunt mironosiţă, dar... puah... 

— Hei, tu! Babo! 

Se întoarseră. O femeie bondoată într-o rochie roşie şi-o 
perucă alba cât toate zilele le privea trufaşă din spatele unei 
măşti de vulpe. 

— Da? se răsti Buna. 

— Da, doamnă, zise grasa. Nu ştii să te porţi? Să mă 
conduceţi la cabinetul de toaletă imediat! Și ce-ţi închipui că 
faci acolo? 

Asta către Ţaţa Ogg, care se-nvârtea în jurul ei şi se uita 
cu ochi critic la rochie. 

— Porţi măsura 50, hai 52? zise Ţaţa. 

— Cum? Ce-i obraznicia asta? 

Ţaţa Ogg chibzuia, frecându-şi bărbia. 

— Nu ştiu, zău, zise ea, rochiile roşii nu mi-au venit bine 
niciodată. N-ai ceva pe albastru? 

Femeia cea bondoacă se întoarse mânioasă s-o lovească 
pe Ţaţa cu evantaiul, dar o mână slăbânoagă o bătu pe umăr. 

Ridică ochii câtre Buna Batevreme. 

În timp ce trecea în lumea viselor auzi o voce, ca de la 
mare distanţă, zicând: 

— Ei, eu m-am aranjat. Dar asta nu poartă măsura 50 cum 
nu-s eu popă. Şi dac-aş avea o faţă ca a ei, nu m-aş îmbrăca 
în roşu... 


Lady Volentia D”Arrangement se relaxa în intimitatea 
sanctuarului reprezentat de toaleta doamnelor. Îşi scoase 
masca şi pescui o aluniţă falsă care-i căzuse în decolteu. 
Apoi se-ntinse şi se pipăi pe sub fuste ca să-şi aranjeze 
turnura, exerciţiu care produce garantat cea mai ridicolă 
gimnastică feminină din orice lume, în afara acelora unde se 
inventase burtiera. 

În afară de faptul că era un parazit la fel de bine adaptat ca 
iasca-stejarului, Lady Volentia D'Arrangement era, în linii 
mari, O persoană căreia n-aveai ce să-i reproşezi. Mergea 
mereu la spectacolele de caritate mai cu ştaif, se străduia să-şi 
aducă aminte numele de botez ale aproape tuturor servitorilor 
ei — ale celor mai Curaţi, măcar. Una peste alta, se arăta blândă 
cu animalele şi chiar şi cu copiii, dacă erau spălaţi şi nu 
faceau prea mult zgomot. Pe scurt, nu merita ceea ce urma să 
pâţească, adică soarta pe care Mama Natură o rezerva oricărei 
femei din această cameră, în această noapte, dacă avea cam 
aceleaşi dimensiuni cu Buna Batevreme. 

Îşi dadu seama că apâruse cineva în spatele ei. 

— Pardon, coniţă. 

Era un fel de ţărancă mică şi scârboasă, cu un zâmbet 
linguşitor. 

— Ce vrei, babo? spuse Lady Volentia. 

— Pardon, zise Țața Ogg. Prietena mea de colo ar vrea să 
vă vorbească. 

Lady Volentia se întoarse şi privi semeaţă direct... 

... în ochii albaştri şi glaciali ai uitării. 


— Ce-i chestia asta ca un f... ca un diri-ier suplimentar? 

— E o turnură, Esme. 

— Îţi spun eu ce e, e al naibii de incomod. Tot simt că 
parcă se ţine cineva după mine. 

— Oricum, îţi stă bine în alb. 

— Ba nu. Negrul e singura culoare cuviincioasă pentru 
o vrăjitoare. Şi-i prea cald sub peruca asta. Cui îi trebuie o 
căpiţă de păr în cap? 

Buna îşi puse masca. Era un cap de vultur din pene albe şi 
paiete. 

Ţaţa îşi potrivi niţel diversele accesorii nenumite de sub 
crinolină şi se-ndreptă de spate. 

— Fii atentă ce ne-am dichisit! spuse ea. Penele alea din 
păr chiar îţi şed bine. 

— N-am fost niciodată o spilcuită, zise Buna Batevreme. 
Ştii asta, Gytha. Nimeni nu poate să spună câ-s fudulă de în- 
făţişarea mea. 

— Nu, Esme, zise Ţaţa Ogg. 

Buna se răsuci puţintel, înfoindu-şi fustele. 

— Eşti gata atunci, Doamnă de Ogg? zise ea. 

— Da. Să-i dăm drumul, Lady Batevreme. 


* 

Sala de bal era ticsita. De fiecare coloană atârnau panglici 
şi baloane, în negru şi argintiu, culorile sărbătorii de Samedi 
Nuit Mort. Pe un balcon cânta o orchestră. Perechile se 
învârteau. Era o gălăgie colosală. 

Un chelner cu o tavă cu bâuturi se trezi brusc că e un 
chelner fără tavă. Se uită în jur, apoi în jos, la o vuipiţă micuță 
cu o perucă albă imensă. 

— Mişcă şi mai adu-ne, zise Ţaţa, amabila. O vezi, 
domnia-ta? 

— Sunt prea mulţi oameni. 

— Bine, dar pe Duce îl vezi? 

— De unde să ştiu? Toți sunt mascaţi! 

— Hei, acolo-i mâncare? 

Mare parte din nobilimea mai puţin energică sau mai 
înfometată din Genua era adunată de-a lungul bufetului. 
Tot ce putură desluşi, afară de nişte împunsaâturi de la o 
pereche de coate harnice, era un monolog prietenos la 
nivelul pieptului, pe ideea generală „faceţi loc... aveţi gri- 
ja... la o parte...“ 

Ţaţa îşi croi drum până la masă şi mai împinse să-i facă 
loc şi Bunei Batevreme. 

~ Muică, da’ e ceva mâncare, ei? zise ea. Dar tare-s mici 
puii pe aici. ` 

Înhaţa o farfurie. 

~ Alea-s prepelite. 

~ O să iau trei. Hei, băi Mitică! 

Un lacheu se holba la ea. 

— Ai nişte murături? 

~ Må tem cå nu, doamnă. 

aţa Ogg privi la masa încărcată cu lebede fripte, un păun 
fript care probabil nu s-ar fi împăcat cu ideea nici dac-ar fi 
ştiut c-o să-i fie înfipte la loc penele din coadă, şi mai multe 

fructe, nuci, homari fierți, prăjituri, creme şi torturi decât în 
visele unui sihastru. 

— Bine, ai nişte ardei iute? 

— Nu doamnă. 

— Atunci nişte ketchup? 

~ Nu, doamnă. 

— Şi mai spun că aici e paradisul gurmanzilor, bombăni 
aţa, în vreme ce orchestra mai ataca o melodie. Dădu un cot 
siluetei înalte care-şi punea o porţie de homar. Ce chef, ei? 

— FOARTE FRUMOS. 

— Bună mască ai. 

— MULŢUMESC. 

Ţaţa fu răsucită-n loc de mâna Bunei Batevreme care o 
înhăţase de umăr. 

— Uite-o pe Magrat! 

— Unde? Unde? zise Ţaţa. 

— Acolo... şade lângă tufele alea în hârdaie. 

— Da, da. Pe reca-mi-ier, spuse Ţaţa. Aşa-i zice la sofa pe 
străineşte, să ştii, adăugă ea. 

— Ce face? 

— Zăpăceşte bărbaţii, cred. 

— Cum, Magrat? 

— Da. Îţi iese bine treaba asta cu hipnotismul, se pare. 


Magrat îşi flutură evantaiul şi ridică ochii spre Contele 
de Yoyo. 

— Vai, domnule, zise ea. Poţi să-mi mai aduci o porţie de 
ouă de ciocârlie, dacă insişti. 

— Într-o clipă, scumpă doamnă! 

Bătrânul se zori către bufet. 

Magrat îşi privi imperiul de admiratori, apoi întinse o 
mână languroasă spre căpitanul de Vere din Garda Palatului, 
care luă poziţia de drepţi. 

— Dragă căpitane, zise ea, îţi acord plăcerea acestui dans. 


— Se poartă ca o depravată, spuse Buna dezaprobator. 

Ţaţa îi aruncă o privire ciudată. 

— Nu chiar, zise ea. Şi oricum, puţină depravare nu strică 
nimănui. Şi măcar nici unul din ăştia nu arată ca Ducele. Ia 
stai, ce faci acolo? 

Asta către un om mărunţe! şi chel care încerca să instaleze 
pe furiş un şevalet mic în faţa lor. 

— Aa... dacă doamnele ar binevoi să stea pe loc câteva 
clipe? zise el timid. Pentru gravura? 

— Ce gravură? întrebă Buna Batevreme. 

— Știți dumneavoastră, zise omul, deschizând un briceag 
micuţ. Tuturor le place să se vada prin afişe după un bal ca 
acesta. „Doamna Cutare glumind cu Domnul Cutărescu“, 
de exemplu? 

Buna Batevreme deschise gura să răspundă, dar Ţaţa Ogg 
îi puse o mână blândă pe braţ. Ea se relaxă puţin şi câută ceva 
mai agreabil de spus. 

~ Ştiu o glumă despre sendvişuri cu aligator, începu ea, 
dând mâna Ţaţei la o parte. Era un om, şi-a intrat într-un han 
şi-a zis: „Vindeţi sendvişuri cu aligator?“ şi omul celălalt a zis 
că da, şi el a zis: „Atunci dă-mi un sendviş cu aligator... şi să 
nu pierzi vremea!“ 

Îi aruncă o privire triumfătoare. 

— Da? zise gravorul, lucrând repede. Şi pe urmă ce s-a 
întâmplat? 

Ţaţa Ogg o târî repede pe Buna de-acolo, căutând ceva 
să-i distragă atenţia. 

— Unii oameni nici nu ştiu să recunoască o glumă, zise 
Buna. 

În vreme ce orchestra se lansa în altă melodie, Ţaţa Ogg 
scotoci într-un buzunar şi găsi un carnet de bal a cărui pro- 
prietară dormea în pace într-o cameră îndepaârtată. 

— Acum se cântă... întoarse carnetul pe dos şi citi, cu 
buzele mişcându-i-se a mirare — Sir Roger de Coverley? 

— Doamnă? 

Buna Batevreme privi în jur. Un ofiţer dolofan cu favoriţi 
cât toate zilele tocmai îi făcea o plecăciune. Părea genul care 
auzise multe glume în viaţa lui. 

— Da? 

— Mi-aţi promis onoarea acestui dans, milady? 

— Ba deloc. 

Omul păru încurcat. 

— Dar vă asigur, Lady D'Arrangement... e pe carnet... 
mă numesc colonelul Moutarde... 

Buna îi aruncă o privire exprimând adâncă suspiciune, 
apoi citi carnetul de bal care îi atârna de evantai. 

- Oh. 

— Ştii să dansezi? şuieră Ţaţa. 

— Normal. 

— Nu te-am văzut niciodată dansând, zise "Ţaţa. 

Buna Batevreme fusese pe punctul de a-l refuza pe 
colonel cât putea ea de respectuos. Dar acum se îmbaţoşă, 
sfidătoare. 

— O vrăjitoare poate face orice-şi pune în minte, Gytha 
Ogg. Vino, domnule colonel. 

Ţaţa privi în urma perechii care se pierdea în mulţime. 

— Alo, vulpiţo, zise o voce în spatele ei. 

Se întoarse. Nu era nimeni acolo. 

— Aici jos. 

Privi în jos. 

O silueta foarte mică, purtând uniforma unui căpitan din 
garda palatului şi o perucă pudrată, îi zâmbea larg. 

— Numele meu e Casanunda, zise el. Am reputaţia de a fi 
cel mai mare seducâtor al lumii. Ce părere ai? 

Ţaţa Ogg îl privi de sus până jos, sau, mă rog, de jos până 
mai jos. 

— Eşti pitic, zise ea. 

— Marimea nu e importantă. 

Ţaţa Ogg chibzui la situaţia ei. O colegă cunoscută pentru 
firea ei timidă şi retrasă se purta în prezent ca regina aia 
pâgână, cum îi zice, aia care-şi făcea de cap cu bărbaţii și 
se-mbâia în lapte de măgaăriţă şi alte de-astea, iar cealaltă 
facea lucruri ciudate şi dansa cu un bărbat, deşi nu ştia care-i 
stângul şi care-i dreptul. Ţaţa Ogg simţea că i se datorează şi 
ei ceva distracţie. 

— Ştii sa dansezi? întrebă ea, capitulând. 

— O, da. Pot så te invit la un suc de piersici? 

— Dar ce vârstă crezi tu că am? zise Ţaţa. 

Casanunda se mai gândi. 

— Bine, atunci. Un suc de smochine? 

aţa suspină şi se aplecă să-l ia de mână. 

— Hai să mergem. x 


Lady Volentia D’ Arrangement se clătina sfârşită de-a lun- 
gul unui coridor, o fiinţă slabă şi abătută în corset complicat și 
lenjerie lungă până la glezne. 

Nu-i era deloc clar ce se-ntâmplase. Fusese femeia aia 
groaznică, şi pe urmă o senzaţie de pur extaz şi pe urmă... 
şedea pe covor, dezbrăcată de rochie. Lady Volentia fusese la 
destule baluri în viaţa ei anostă ca să ştie că sunt cazuri în care 
te trezeşti fără rochie, în camere necunoscute, dar de obicei 

asta se-ntâmplă mai spre dimineaţă şi ai măcar o vagă idee 
despre cum ai ajuns acolo... 

Înaintă prudenta, ţinându-se de perete. Cuiva în mod sigur 
i se va face scandal pentru asta. 

De după colţ venea cineva, aruncând leneş în sus un 
copan de curcan cu o mână şi prinzându-l cu cealaltă. 

— Dumneata, zise Lady Volentia. Mă întreb dacă ai fi aşa 
bun să... oh... 

Se pomeni faţă în faţă cu un personaj îmbrăcat în piele, cu 
un petic pe-un ochi şi rânjind ca un corsar. 

— Vrrroouul! 

— Oh. Ce surpriză! 


„Nu-i nici o filosofie dansul ăsta, se gândea Buna Bate- 
vreme. E doar învârteală pe muzică.“ 

Prindea bine faptul câ putea citi gândurile partenerului. 
Dansul e instinctiv, odată ce treci de etapa în care te uiţi să 
vezi ce-ţi fac picioarele, şi vrăjitoarele se pricep să citească 
instincte rezonante. Se luptaseră la început, când colonelul 
încercase să conducă, dar renunţase curând, în parte datorită 
refuzului total al Bunei Batevreme de a accepta compromisuri 
dar mai ales din pricina cizmelor ei. 

Pantofii lui Lady D'Arrangement nu-i veniseră. În plus, 
Buna ţinea la cizmele ei. Aveau fitinguri complicate de oţel şi 
căpute ca un berbec de asalt. În materie de dans, cizmele 
Bunei se duceau exact unde voiau ele. 

Îşi cârmi partenerul cel neajutorat şi cam şchiop către 'Țaţa 
Ogg, care deja măturase un spaţiu considerabil în jurul ei. 
Ceea ce Buna obținuse cu două ocale de sincopare ghintuită, 
Ţaţa reuşea doar cu pieptul. 

Era un piept mare şi cu experienţă şi care nu permitea 
nimănui să-l îngrădească. Când Țața Ogg se lăsa-n jos, el o 

lua în sus; când se-nvârtea spre dreapta, el nu terminase încă 
de cotit la stânga. Şi în plus, picioarele Ţaţei se mişcau 
într-un fel de tarantelă complicată indiferent de ritmul 
muzicii, aşa încât, deşi trupul i se deplasa la viteză de vals, 
picioarele mergeau cam ca la mazurcă. Efectul general îi 
obliga partenerul să danseze la vreun metru distanţă, iar 
perechile din vecinătate să se oprească şi să privească 
fascinate, acumularea vibraţiilor armonice riscând s-o pro- 
pulseze drept în candelabru. 

Buna şi partenerul ei prizonier făcură o piruetă pe 
lânga ea. 

— Nu te mai da mare, şuieră Buna, şi dispăru din nou în 
mulţime. 

— Cine-i prietena ta? întrebă Casanunda. 

- E... începu Ţaţa. 

Deodată, răsunară trompetele. 

— Asta a fost cam fals, zise ea. 

— Nu, asta inseamnă cå vine Ducele, spuse Casanunda. 

Orchestra se opri din cântat. Perechile, ca un singur om, 
se-ntoarseră spre scări. 

Două personaje coborau în pas solemn. 

„Mai, da” ce fecior frumos, îşi zise Ţaţa. Ca să vezi. Avea 
dreptate Esme, nu-ţi dai seama după înfăţişare.“ 

Şi ea... 

. „asta-i Lili Batevreme?“ 

Femeia n-avea mască. 

Cu aproximaţie de un rid, două, era leită Buna. 

Dar nu exact... 

aţa se trezi întorcându-se să caute masca de vultur alb 
prin mulţime. Toate capetele se întorseseră către scări, dar 
privirea unuia parcă era un drug de oţel. 

Lili Batevreme era îmbrăcată în alb. Până în clipa aceea 
nu i-ar fi trecut prin cap 'Ţaţei că pot exista mai multe feluri de 
alb. Dar acum ştia. Albul rochiei lui Lili părea că radiază; 
dacă toate luminile din sală s-ar fi stins, i se părea ei, rochia 
lui Lili ar fi strălucit. Avea clasă. Sclipea, avea mâneci bufan- 
te şi era tivită cu dantelă. 

Şi Lili Batevreme arăta — 'Ţaţa Ogg trebuia să recunoas- 
că — mai tânără. Avea aceeaşi osatură ca a Bunei şi tenul fin al 
neamului Batevreme, dar părea... mai puţin uzată. 

„Dacă asta ţi se-ntâmplă când eşti rea, medită Țaţa, 
păcat că nu m-am gândit mai devreme. Preţul păcatului e 
moartea, dar la fel e şi simbria virtuţii, şi măcar râii lucrea- 
ză zi scurtă vinerea.“ 

Ochii, totuşi, îi aveau la fel. Undeva prin genetica 
neamului Batevreme era o aşchie de safir. Sau poate gene- 
raţii întregi. 

Ducele era incredibil de elegant. Dar exista o explicaţie, 
Era îmbrăcat în negru. Până şi ochii sài purtau negru. 

aţa se trezi din visare şi se-mpinse prin mulţime pâna la 
Buna Batevreme. 

— Esme? O prinse pe Buna de braţ. Esme? 

- Hmm? 

Ţaţa simţea mişcarea mulţimii, care se despărţise ca o 
mare, făcând un culoar între scări şi divanul din celălalt capăt 
al salii. 

Încheieturile Bunei Batevreme erau la fel de albe ca 
rochia. 

— Esme? Ce se-ntâmplă? Ce faci? întrebă 'Ţaţa. 

— Încerc... sà... opresc... povestea, zise Buna. 

— Atunci, ce face ea? 

— O... lasă... să... se-ntâmple! 

Mulțimea se retrase din jurul lor. Nu părea să fie cu 
intenţie. Pur și simplu apărea un fel de coridor printre ei. 

Prinţul înaintă încet de-a lungul lui. În urma lui Lili, ima- 
gini palide atârnau în aer, aşa încât părea să fie urmărită de o 
succesiune de fantome evanescente. 

Magrat se ridică. 

Ţaţa simţea culorile curcubeului plutind în aer. Şi parcă şi 
ceva ciripit de pâsărele. 

Prinţul o lua pe Magrat de mână. 

Ţaţa furişa o privire spre Lili Batevreme, care se oprise 
lângă piciorul scării şi zâmbea binevoitoare. 

Apoi încercă să focalizeze pe viitor. 

Era îngrozitor de uşor. 

În mod normal, viitorul se bifurcă neîncetat şi nu poţi 
avea decât o vagă idee de ce s-ar putea întâmpla, chiar dacă ai 
sensibilitatea temporală a unei vrăjitoare. Dar aici, în jurul 
copacului evenimentelor erau încolăcite poveşti care-l strâm- 
bau, dându-i o nouă formă. 

Buna Batevreme n-ar fi recunoscut un pattern de ine- 
vitabilitate cuantică nici dacă l-ar fi prins furându-i mâncarea. 
Dacă i-ai fi spus Paradigmă a spaţiului-timp, ti-ar fi răspuns: 
„Ce?“ Dar asta nu înseamnă că era ignorantă. Doar că nu-şi 
bătea capul cu cuvintele, şi mai ales cu bâlmăjeala. Ea ştia 
doar că există anume lucruri care se întâmplă mereu în istoria 
omenirii, un fel de clişee tridimensionale. Poveşti. 

— Şi-acum suntem şi noi prinse în poveste! Şi n-o pot opri, 
zise Buna. Trebuie să existe un loc în care s-o pot opri, şi 
nu-l găsesc! 

Orchestra începu din nou, de data asta un vals. 

Magrat şi Prinţul dădurâ ocol sălii o dată, ochi în ochi. 
Apoi câteva perechi îndrăzniră să li se alature. Şi apoi, ca şi 
cum întregul bal ar fi fost o maşinărie care tocmai fusese 

întoarsă cu cheia, podeaua se acoperi de dansatori şi zvonul 
conversaţiilor umplu din nou atmosfera. 

— Nu mă prezinţi prietenei tale? zise Casanunda, de 
undeva de lângă cotul Ţaţei. 

Pe lângă ei dansau oameni. 

— Trebuie să se-ntâmple totul, spuse Buna, ignorând între- 
ruperea. Până la capăt. Sărutul, ceasul care bate miezul noptii, 
fuga ei şi pierderea pantofului, tot. 

— Îi, câh, zise Ţaţa, sprijinindu-se pe capul partenerului ei. 
Aş prefera să ling o broască râioasă. 

— Pare exact genul meu, spuse Casanunda, cam înăbuşit. 
Mereu mi-au plăcut femeile dominatoare. 

Vrăjitoarele se uitară la cuplul avântat, cu ochii aţintiţi 
unul asupra celuilalt. 

— Pot să le pun piedica, făra probleme, zise Ţaţa. 

— Ba nu. Nu e ceva ce să se poată întâmpla. 

— Ei, dar Magrat are bun-simţ... mai mult sau mai puţin, 
zise 'Ţaţa. Poate o să-și dea seama câ nu e-n regulă. 

— Eu lucrez bine, Gytha Ogg, spuse Buna. N-o să-şi dea 
seama de nimic până nu bate de miezul nopţii. 

Se întoarseră amândouă să se uite la ceas. Era abia nouă. 

— Ştii ceva, zise Ţaţa Ogg. Ceasurile nu bat miezul 
nopţii. Eu aşa zic, că bat doar douăsprezece. Adică, e doar 
chestie de zbang. 

Se uitară din nou la ceas. 


În mlaștină, Legba cocoşul întunecat cântă. Mereu cânta 
la apusul soarelui. 


Taţa Ogg mai alergă în sus pe nişte scări şi apoi se rezemă 
de perete ca să-şi tragă suflarea. 
Trebuia să fie pe aici pe undeva. 

— Altă dată så te-nveţi minte să taci din gură, Gytha Ogg, 
bombâni ea. 

— Presupun că părăsim agitația balului pentru un mic 
tâte-ă-tâte intim pe undeva? zise Casanunda, plin de speranţă, 
tropâind maărunţel în urma ei. 

Ţaţa încercă să-l ignore şi o luă la fugă pe un coridor 
prăfuit. Pe o latură era un balcon care dădea deasupra sălii de 
bal. Şi mai departe... 

... O uşă mică de lemn. 

O forţa, dându-i un cot zdravăn. Înăuntru, mecanisme 
complicate ţăcăneau în ritm cu paşii dansatorilor de la parter 
ca şi cum ceasul i-ar fi pus în mişcare, ceea ce, metaforic 
vorbind, era adevărat. 

„Ceasornice, se gândi Ţaţa. Dacă ştii secretul mecanis- 
melor de ceasornic, ştii totul. 

Tare-aş vrea să ştiu şi eu nenorocitul ăla de secret.“ 

— Foarte intim, zise Casanunda. 

Ea se strecură prin deschizătură, direct în lăcaşul ceasului. 
Prin faţa nasului i se învârteau roţi dinţate. 

Se holbă la ele o clipă. 

„Miăiculiţă. Toate astea doar ca să faci Timpul bucățele.“ 

— S-ar putea så fie olecuţă cam înghesuit, zise Casanunda, 
de pe lângă subţioara ei. Dar n-avem încotro, doamnă. Mi-aduc 
aminte, odată în Quirm, era un palanchin şi... 

„La să vedem, se gândi Ţaţa. Bucata asta se leagă de asta, 
bucata asta se-nvârtește, aia se-nvârteşte şi mai repede, ăsta 
ascuţit se bălângăne înainte şi-napoi... 

Ei, în fine. Ia şi suceşte ce-ţi pică-n mână, cum i-a zis Ma- 
rele Preot virginei vestale.!““ Ţaţa Ogg îşi scuipă în palme, 
înhăţă cea mai mare roată dinţată şi-o răsuci. 


! Aceasta este poanta unei glume din Lumea Disc care, din nefericire, nu 
s-a pâstrat pentru posteritate. 

Roata continuă să se învârtă, târând-o pe Ţaţa după ea. 

„Măi să fie. Bine, atunci...“ 

Şi Ţaţa făcu ceva ce nu le-ar fi trecut prin cap nici Bunei 
Batevreme şi nici lui Magrat. Dar călătoriile Ţaţei pe mările 
aventurilor sexuale merseseră mai departe decât până la far 
şi-napoi, aşa că nu vedea nimic înjositor în a cere ajutorul 
unui bărbat. 

Flutură din gene la Casanunda. 

— Ar fi mult mai confortabil în micul nostru pie-de-terre 
dacă ai putea da niţel mai la o parte rotiţa asta, zise ea. Sunt 
convinsă că poţi, adăuga. 

— O, nici o problemă, doamna mea, zise Casanunda. 

Întinse o mână. Piticii au o forţă formidabila pentru 
înălţimea lor. Roata păru cå nici nu-i opune rezistenţă. 

Undeva în mecanism, ceva se-mpotrivi pentru o clipă, 
apoi făcu trosc. Roţile mari se-nvârtiră cu greutate. Rotiţele 
mici scrâşniră în viteză. O piesă mică, dar importantă, zbură 
din mecanism şi ricoşă în capul lui Casanunda. 

Şi, mult mai rapid decât intenţionase vreodată natural, 
limbile ceasului dădură ocol cadranului. 

Un zgomot nou, direct deasupra, o făcu pe Ţaţa Ogg să 
ridice privirea. 

Expresia de mulţumire i se şterse de pe faţă. Ciocanul care 
bătea orele se deplasa încet înapoi. Pe Ţaţa Ogg o izbi faptul 
că stă exact sub clopot tocmai în timp ce clopotul, la rândul 
lui, era izbit. 

Bong... 

— Of, fir-ar! 

„.. bong... 

„.. Pong... 


„„„ Pong... 

Prin mlaştină se rostogoleau cețuri. Şi cu ele veneau 
umbre, forme neclare în aceastà noapte când diferența dintre 
cei vii şi cei morţi era doar o chestiune de timp. 

Doamna Gogol îi simţea printre copaci. Cei rătăcitori. Cei 
fiamânzi. Cei tăcuţi. Cei uitaţi de oameni şi de zei. Poporul 
ceţurilor şi al noroiului, cei a căror singură tărie e undeva 
dincolo de slăbiciune, ale căror credinţe erau la fel de şubrede 
şi improvizate ca şi casele lor. Şi oamenii din oraş — nu cei 
care trâiau în casele mari şi albe și mergeau la bal în trăsuri 
frumoase, ci ceilalți. Ei erau cei despre care nu se spuneau 
poveşti. Poveştile nu sunt, de obicei, interesate de porcari care 
rămân tot porcari sau de cizmari umili şi săraci al căror destin 
e să moară niţel mai săraci şi mult mai umili. 

Aceştia erau oamenii care țineau în funcţie regatul magic, 
cei care-i gåteau ospeţele şi-i măturau podelele şi-i goleau 
haznalele şi-i alcătuiau chipurile din mulțime, şi ale căror 
dorinţe şi visuri, deşi modeste, nu aveau importanţă. Cei 
invizibili. 

„Şi eu, aici la vedere, se gândi ea. Punând capcane 
pentru zei.“ 

Sunt multe forme de voodoo în multivers, fiindcă e o 
religie pe care-o poţi improviza din orice ingrediente îţi 
pică-n mână. Şi toate încearcă, într-un fel sau altul, să invoce 
un zeu şi så-l coboare în trupul unui om. 

Aşa ceva era prostesc, credea doamna Gogol. Şi periculos. 

Ea facea voodoo să lucreze invers. Ce-i un zeu? Un punct 
focal pentru credinţă. Dacă lumea credea, un zeu începea să 
crească. Tare firav la început, dar dacă învăţai un lucru în 
mlaştină, acela era răbdarea. Ca germen pentru zeu puteai 
folosi orice. O mână de pene legate cu panglică roşie, o haină 
şi-o pălărie pe doua bețe... orice. Fiindcă atunci când oamenii 
n-au aproape nimic, orice nimic poate fi aproape totul. 

Şi-apoi îl hrăneai, şi-l alinai, ca pe-o gâscă pe calea spre 
pateu, şi lâsai puterea să crească foarte încet, şi la momentul 
potrivit deschideai calea... invers. Un om putea să călărească 
zeul, şi nu invers. Mai târziu trebuia să plătească pentru asta, 
dar până la urmă totul se plăteşte. Din experienţa doamnei 
Gogol, toată lumea moare. 

Mai luă un gât de rom şi-i dădu sticla lui Sâmbată. 

Sâmbată luă o gură şi apoi puse sticla în ceva care ar fi 
putut fi o mână. 

— Să începem, zise doamna Gogol. 

Mortul luă trei tobiţe mici şi începu să bată un ritm ca 
batăile inimii. 

După o vreme, ceva o bătu pe umăr pe doamna Gogol şi-i 
pasă sticla. Era goală. 

Acum putea să-i dea drumul... 

— Lady Bon Anna sâ-mi zâmbească. Domnul Drum Bun 
să mă ocrotească. Nea Pas Mare să mă câlăuzească. Hotaloga 
Andrews să mă prindă. _ 

Stau între lumină şi întuneric, dar nu contează, fiindcă 
sunt la mijloc. 

lată rom pentru tine. Tutun pentru tine. Hrană pentru tine. 
O casă pentru tine. 

Acum ascultă-mă bine... 


... bong. 

Pentru Magrat, era ca şi cum s-ar fi trezit dintr-un vis 
într-un vis. Visa, alene, că dansa cu cel mai frumos bărbat 
din sală, şi-apoi... dansa cu cel mai frumos barbat din sală. 

Doar că avea două rotocoale de sticlă neagră la ochi. 

Deşi Magrat era miloasă, o visătoare incorigibilă și, după 
expresia Bunei Batevreme, o curcă plouată, n-ar fi fost vrăji- 
toare dacă n-ar fi avut ceva instinct şi bunul-simţ de a-i da 

ascultare. Ridică mâna şi, înainte ca el s-o poată opri, dădu 
chestiile alea la o parte. 

Magrat mai văzuse ochi ca ăştia, dar niciodată la o fiinţă 
care så meargă-n două picioare. 

Picioarele ei, care cu o clipă mai înainte alunecau grațios 
pe marmură, se împleticiră. 

— A... începu ea. 

Şi-şi dădea seama câ mâinile lui, atât de roz şi de îngrijite, 
totodata erau şi reci, şi umede. 

Magrat se-ntoarse şi o luă la fugă, îmbrâncind oamenii în 
disperarea ei de a se îndepărta. Picioarele i se încurcară în ro- 
chie. Pantofii âia ridicoli alunecară pe podea. 

Doi valeţi îi blocau drumul în capul scărilor care duceau 
la ieşire. 

Ochii lui Magrat se îngustară. Acum era important să iasă. 

— Hai-a! 

— Au! 

Şi-apoi o luă din nou la sănătoasa, alunecând atunci când 
ajunse sus. Un pantof de cristal se rostogoli pe marmură. 

— Cum dracu” så alerge cineva cu ăştia? ţipă ea la lume în 
general. 

Ţopâind disperată într-un picior, îşi scoase celălalt pantof 
şi-o rupse la fugă în noapte. 

Prinţul merse încet până la scări şi ridică pantoful 
abandonat. 

ÎI ţinu în mâna. Lumina sclipea de pe feţele lui. 

Buna Batevreme stâtea rezemată de perete, în umbră. 
Toate poveştile aveau un punct de cotitură, şi sigur era undeva 
pe aproape. 

Se pricepea să intre în minţile altora, dar acum trebuia 
să intre într-a ei. Se concentra. Mai adânc... dincolo de gân- 
durile şi de grijile de zi cu zi, mai repede, mai repede... 

prin straturi de cugetare adânca... mai jos... dincolo de 
lucrurile pecetluite şi vindecate, vechi vini şi regrete 
fosilizate, dar nu era timp pentru ele acum... mai jos... şi 
acolo... firul de argint al poveștii. Ea fusese parte din 
poveste, făcea parte din ea, deci şi povestea trebuia să facă 
parte din sufletul ei. 

Povestea curgea mai departe. Întinse mâna. 

Ura tot ce predestina oamenii, tot ce-i înşela, tot ce-i făcea 
mai puţin oameni. 

Povestea se zbătea ca un cablu de oţel. O înşfăcă. 

Deschise ochii, şocată. Apoi înaintă. 

— Iertare, Înalţimea Ta. 

Înhăţă pantoful din mâinile Ducelui şi-l ridică deasupra 
capului. 

Expresia ei de mulţumire malefică era îngrozitoare la 
vedere. 

Apoi lăsă pantoful să cadă. 

Şi el se sfarâmă de trepte. 

O mie de cioburi sclipitoare se-mprăştiară pe podeaua de 
marmură. 


Înfăşurată cum era pe bucata de spaţiu-timp în formă de 
țestoasă cunoscută ca Lumea Disc, povestea se cutremură. Un 
capăt sfâşiat se desprinse şi flutură prin noapte, încercând să 
găsească o secvenţă din care să se hrănească... 


În luminiş, copacii se mişcau. Şi umbrele. Umbrele n-ar 
trebui să se poată mişca decât dacă se mişcă lumina. Dar 
acestea puteau. 

Tobele tăcură. 

În liniştea nopţii nu se auzea decât câte-un sfârâit, când 
scăpăra puterea pe haina atârnată. 

Sâmbătă înaintă. Din mâinile lui zburară scântei verzi 
atunci când luă haina şi şi-o puse. 

Trupul i se smuci. 

Erzulie Gogol râsuflă adânc. 

— Eşti aici, zise ea. Eşti tot tu însuţi. Eşti exact tu. 

Sâmbata ridică braţele, cu pumnii strânşi. Din când în 
când îi zvâcnea câte-un braţ sau câte-un picior sub zbaterile 
puterii care se lupta să scape din el, dar vedea ea bine că el 
reuşea s-o stăpânească. 

— O să-ţi fie mai uşor pe urmă, zise ea, cu blândeţe. 

Sâmbătă încuviinţă. 

Cu puterea aceea în el avea, i se părea ei, acelaşi foc în 
privire ca pe vremea când era viu. Nu fusese un om prea bun, 
ştia ea bine. Şi Genua nu fusese un model de virtute civică. 
Dar cel puţin el nu le spunea oamenilor că ei voiau să fie 
oprimaţi şi cå tot ce făcea el era spre binele lor. 

De jur împrejur, poporul Noii Genua — vechea Nouă 
Genua — îngenunchea sau se înclina. 

Nu fusese un cârmuitor blând. Dar li se potrivise. Şi 
când fusese arogant sau arbitrar sau pur şi simplu n-avusese 
dreptate, nu-i trecuse prin minte să pretindă că are altă 
justificare decât faptul că e mai mare şi mai puternic şi, din 
când în când, mai rău decât toţi ceilalţi. Nu insinuase nicio- 
dată că ar fi mai bun decât alţii. Şi nu spusese niciodată 
poporului că trebuie să fie fericit, şi nu le impusese oame- 
nilor fericirea. Oamenii cei invizibili ştiau că fericirea nu 
este starea naturală a omenirii şi că nu poţi ajunge la ea din 
afară spre înăuntru. 

Sâmbata dadu din nou din cap, cu satisfacţie de data asta. 
Când deschise gura îi zburară scântei dintre dinţi. Şi când o 
pomi prin apa mlaştinii, aligatorii se luptară să-i fugă mai 
repede din drum. 

Acum era linişte în bucătăria palatului. Tavile uriaşe cu 
fripturi, capetele de porc cu mere în gură, torturile multistra- 
tificate fuseseră de mult duse la bufet. De la chiuvetele imense 
din fundul camerei, unde se apucaseră nişte slujnice să spele 
din vase, se-auzea troncănind. 

Doamna Pleasant, bucătăreasa, îşi făcuse o porţie de ro- 
şioară cu sos de raci. Nu era ea cea mai bună bucătăreasă din 
Genua — nimeni nu putea face un gumbo ca al doamnei 
Gogol, oamenii ar fi fost în stare să se scoale din morţi pentru 
un strop de gumbo de-al ei —, dar era o diferenţă între ele cam 
ca, să zicem, între diamant şi safir. Îşi dăduse toată osteneala 
să pregătească un banchet bun, fiindcă avea şi ea mândria ei 
profesională, însă ea socotea că mare lucru n-avea cum să 
facă din nişte hălci de carne. 

Bucătăria din Genua, la fel ca şi cele mai bune bucătării 
din multivers, fusese creată de oameni obligaţi să mănânce, de 
nevoie, tot ce aruncau stăpânii lor. Nimeni n-ar încerca să 
mânânce cuib de rândunică decât dacă n-ar avea încotro. Doar 
foamea ar putea împinge un om să guste din primul lui ali- 
gator. Nimeni n-ar mânca aripioare de rechin dacă ar avea 
voie să mănânce rechinul. 

Îşi turnă un pahar de rom şi tocmai ridica lingura când se 
simţi privită. 

Un bărbat solid într-o jachetă de piele neagră se holba la 
ea din uşă, legănând o mască de pisică roşcată cu o mână. 

Era o privire foarte directa. Doamna Pleasant se trezi 
gândindu-se că nu îşi aranjase părul şi că şi-ar fi dorit să-şi fi 
luat rochia cea bună. 

— Da? zise ea. Ce doreşti? 

— Mââncarre, doamnă Pleeassant, spuse Greebo. 

Ea îl privi de sus până jos. Erau oameni cam ciudați prin 
Genua, zilele astea. Asta de-aici trebuia să fi venit de la bal, 
dar îi părea foarte... cunoscut. 

Greebo era un motan nefericit. Oamenii făcuseră tărăboi 
doar fiindcă dăduse un curcan fript jos de pe masă. Pe urmă 
femela aia slabă cu dinţi mari se tot fandosise la el şi-i tot 
spusese că să se-ntâlnească mai târziu în grădina de trandafiri, 
ceea ce nu era după tipicul pisicesc, şi asta-l încurcase, fiindcă 
trupul lui nu era cel potrivit, şi nici al ei. Şi erau prea mulţi 
masculi prin preajmă. l 

Şi pe urmå adulmecase bucătăria. Pisicile gravitează spre 
bucătării aşa cum pietrele gravitează spre gravitație. 

— Te-am mai văzut pe undeva? zise doamna Pleasant. 

Greebo tacu. Se lăsase condus de nas până la un castron 
de pe una din mese. 

— Vrrreaaau, insistă el. 

— Capete de peşte? întrebă doamna Pleasant. 

Teoretic, erau gunoi, deşi ce-avea ea în minte să facă din 
ele, cu nişte orez brun şi sosuri speciale, le-ar fi transformat în 
genul de ospăț pentru care se luptă regii. 

— Vrrreaaau, repetă Greebo. 

Doamna Pleasant ridică din umeri. 

— Dacă vrei capete de peşte crud, omule, poţi să le iei, 
zise ea. 

Greebo ridică nesigur castronul. Nu prea le avea cu 
degetele. Apoi se uită conspirativ în jur şi se ascunse sub masă. 

Se auzira zgomote de ingestie avidă și de castron împins 
de colo-colo pe podea. 

Greebo ieşi la lumină. 

— Laaapte? sugeră el. 

Fascinată, doamna Pleasant luă carafa de lapte şi o cană... 

— Faarrfurrie, zise Greebo. 

„.. Şi O farfurie. | 

Greebo luă farfuria, o privi îndelung, cu de-amănuntul, 
şi-apoi o puse pe jos. 

Doamna Pleasant se holbă la el. 

Greebo termină laptele şi-şi linse ultimele picături din 
barbă. Se simţea mult mai bine acum. Şi uite-acolo e şi-un 
foc. Se duse leneş până la cămin, se aşeză pe jos, îşi scuipă pe 
labă şi încercă să se spele pe urechi, ceea ce nu funcţiona 
deloc pentru că, în mod inexplicabil, nici laba şi nici urechile 
n-aveau forma potrivită, şi-apoi se încovrigă pe cât putu mai 
bine. Adică nu grozav, fiindcă se părea că nici şira spinării 
n-o avea cum trebuie. 

După o vreme doamna Pleasant auzi un hârâit grav şi 
astmatic. 

Greebo încerca să toarcă. 

Dar avea laringele greşit. 

Dintr-o clipă într-alta avea să se trezească furios şi cu chef 
de bătaie. 

Doamna Pleasant îşi continuă cina. Deşi un haidamac de 
om tocmai mâncase un castron cu capete de peşte şi linsese o 
farfurie de lapte în faţa ei, şi-acum stătea încovrigat lângă foc, 
îşi dădea seama că nu-i era frică deloc. De fapt, se abţinea cu 
greu să-l scarpine pe burtică. 


Magrat îşi smulse celălalt pantof în vreme ce fugea pe 
covorul roşu, spre poarta palatului şi spre libertate. Doar să 
scape, asta conta. De unde era mai important decât încotro. 

Şi-apoi două siluete alunecară din umbră şi se opriră în 
faţa ei. Ea ridică, neajutorată, pantoful în timp ce ele se 

apropiau fără nici un zgomot, dar chiar şi în întuneric le 
simţea privirea. A 

Mulțimea se despărți. Lili Batevreme pluti printre ei, în 
foşnetul mătăsii. 

O privi pe Buna din cap până-n picioare, fâră så pară 
deloc surprinsă. 

— Şi toată în alb, pe câte vàd, zise ea, rece. Vai-vai, ce 
drăguță eşti. 

— Dar te-am oprit, spuse Buna, încă gâfâind de efort. L-am 
spart. 

Lili Batevreme privi peste umărul ei. Surorile-şerpi cobo- 
rau scările, susţinând-o pe Magrat între ele. 

— Fereasca-ne Sfântul de oamenii cu gândire literală, zise 
Lili. Se livrează câte doi, să ştii. Merse până la Magrat şi-i 
smulse al doilea pantof din mâna. A fost interesantă treaba cu 
ceasul, spuse ea, întorcându-se din nou spre Buna. Chiar m-a 
impresionat. Dar nu ajută, să ştii. Aşa.ceva nu se poate opri. 
Are inerția inevitabilului. Nu poţi să strici o poveste bună. 
Crede-ma pe cuvânt. Îi dadu pantoful Prințului, fără să-şi ia 
ochii de la Buna. O să-i vină bine, zise ea. 

Doi curteni ţinură piciorul lui Magrat în vreme ce Prinţul 
îi îndesa pantofui în picior, în ciuda împotrivirii. 

— Gata, zise Lili, tot fără să se uite. Şi încetează să mai 
încerci hipnotismul asta de doua parale pe mine, Esme. 

— Se potriveşte, spuse Prinţul, dar cu îndoială în glas. 

— Păi da, orice s-ar potrivi, zise o voce veselă din spatele 
mulţimii, dac-ai avea voie să pui două perechi de şosete 
groase mai întâi. 

Lili cobori privirea. Apoi se uită la masca lui Magrat. 
Întinse mâna şi i-o smulse. 

— Au! 


PRIN CELE STRĂINĂTĂŢI | 267 


— Am greşit fata, zise Lili. Dar tot nu contează, Esme, 
fiindcă este pantoful care trebuie. Aşa că tot ce mai avem 
nevoie să facem e să găsim fata căreia i se potriveşte... 

În spate se facuse gălăgie. Curtenii se dadură la o parte, 
lăsând-o să treacă pe Ţaţa Ogg, mânjită cu ulei şi drapată cu 
pânze de păianjen. 

— Dacă e măsura 37, calapod îngust, al meu îi, zise ea. 
Staţi niţel să-mi scot cizmele... 

— Nu mă refeream la tine, babo, zise Lili, rece. 

— O, ba da, spuse Ţaţa. Că ştiu eu cum vine asta. Prinţul 
colindă oraşul din casă-n casă cu pantoful, căutând o fată 
căreia să-i vină bine. Asta aveai în plan. Aşa că pot să vă 
scutesc de alergătură, ce ziceţi? 

În expresia lui Lili se strecură o pâlpâire de nesiguranță. 

— O fată, zise ea, la vârsta măritişului. 

— Aici mă încadrez, spuse 'Ţaţa, veselă. 

Piticul Casanunda înghionti, cu mândrie, un curtean în 
genunchi. . 

— Doamna e o bună prietenă personală de-a mea, zise el 
mândru. 

Lili îşi privi sora. 

— Tu ai făcut asta. Să nu crezi că nu ştiu, zise ea. 

— Ba nu fac nimic, spuse Buna. Asta-i viaţa reală şi se 
întâmplă de la sine. 

Ţaţa înşfacă pantoful de la Prinţ şi, înainte s-o poată opri 
cineva, şi-l puse în picior. 

Apoi flutură piciorul în aer. 

Îi venea perfect. 

— Uite! zise ea. Vedeţi? N-avea rost să pierdeţi o zi 
întreagă. 

— Mai ales că trebuie să fie sute care poartă mărimea 37... 

— ... calapod îngust... 

— ... Calapod îngust într-un oraş de mărimea ăstuia, 
continuă Buna. Doar dacă, bineînţeles, ţi se-ntâmplă să te duci 
direct la casa care trebuie, chiar de la început. Dacă ai noroc şi 
ghiceşti, să zicem? 

— Dar atunci frişezi, zise aţa. Îi dadu un cot Prințului. 
Vreau doar så adaug, mai spuse ea, că n-am nimic împotrivă 
să fac cu mâna şi så inaugurez chestii şi alte treburi de-astea 
regeşti, dar så nu vă închipuiţi c-o să dorm în acelaşi pat cu 
făţosu” ăsta. 

— Fiindcă nu doarme-n pat, zise Buna. 

— Nu, doarme într-o balta, spuse Ţaţa. Ne-am uitat. 
O balta mare, de interior. 

— Fiindcă e broască, zise Buna. 

— Şi are muşte peste tot în cameră, în caz că se trezeşte 
noaptea şi vrea o gustare, spuse aţa. 

— Ştiam eu! zise Magrat, smulgându-se din mâinile 

— Mulţi bărbaţi au mâini lipicioase, spuse Ţaţa. Dar ăsta le 
are lipicioase fiindcă-i broască. 

— Sunt prinţ de sânge regesc! zise Prinţul. 

— Şi broasca, spuse Buna. 

— Nu mă deranjeaza, zise Casanunda, de undeva de la un 
nivel inferior. Îmi plac relaţiile deschise. Dacă vrei să ieşi cu 
un broscoi, eu nu mă supăr... 

Lili se uită în jur la mulţime. Apoi pocni din degete. 

Pe Buna Batevreme o izbi tăcerea aşternută dintr-odată. 

Ţaţa Ogg privi oamenii de lângă ea. Flutură din mână prin 
faţa unei gărzi. 

— Mai så fie! zise ea. 

— Nu poţi s-o ţii mult aşa, spuse Buna. Nu poţi opri o mie 
de oameni pentru multă vreme. 

Lili ridică din umeri. 

— Ei nu contează. Cine-o să mai ştie cine a fost la bal? 
O să-şi amintească doar fuga şi pantoful şi sfârşitul fericit. 

— Ţi-am spus. Nu poţi să începi din nou. Şi el e broască. 
Nici măcar tu nu poţi sa-l menţii om toată ziua. Noaptea se 
întoarce la forma lui dintâi. Are un dormitor cu o baltă în el. 
E broască, zise Buna, fermă. 

— Dar numai pe dinăuntru, spuse Lili. 

— Înăuntru e ceea ce contează, zise Buna. 

— Dar şi ce-i afară e important, orişicât, spuse Ţaţa. 

— Mulţi oameni sunt animale înăuntru. Multe animale sunt 
oameni înăuntru, zise Lili. Cu ce strică? 

— E broască. 

— Mai ales noaptea, zise Ţaţa. 

Tocmai se gândise că un soţ care ar fi bărbat toată noaptea 
Şi broască toată ziua ar fi aproape acceptabil; nu-ţi aduce 
salariul acasă, dar nici nu-ţi uzează mobila. Şi nu-şi putea 
scoate din minte nişte speculaţii nemărturisite despre cât de 
lungă ar avea limba. 

— Şi tu l-ai ucis pe Baron, zise Magrat. 

— Crezi că era aşa un om bun? spuse Lili. Şi în plus, nu-mi 
arăta nici un fel de respect. Dacă nu obţii respect, n-ai obţi- 
nut nimic. . 

Ţaţa şi Magrat se treziră că se uită la Buna. 

- E broască. 

— L-am găsit în mlaştină, zise Lili. Se vedea că-i 
deştept. Aveam nevoie de cineva... maleabil, să poată fi 
condus. De ce să n-aibă şi broaştele o şansă? N-o să fie un 
soţ mai rău decât alţii. Un singur sărut de la o prinţesă 
pecetluieşte vraja. 

— O mulţime de bărbați sunt animale, zise Magrat, care 
auzise asta de pe undeva. 

— Da. Dar el e broască, spuse Buna. 

— S-o luam şi aşa, zise Lili. Ai văzut cum e ţara asta? 
Numai mlaştini şi ceţuri. N-are direcție. Dar eu pot să fac un 
oraş grozav aici. Nu imens ca Ankh-Morpork, dar funcţional. 

— Fata nu vrea să se mărite cu o broască. 

— N-o să mai conteze peste o sută de ani. 

— Contează acum. 

Lili ridică braţele a disperare. 

— Şi-atunci ce vrei? Hai, alege. Sunt eu... sau femeia aia 
din mlaştină. Lumină sau întuneric. Ceaţă sau soare. Haos 
întunecat sau sfârşituri fericite. 

— El e broască, iar tu l-ai ucis pe bătrânul Baron, zise 
Buna. 

— Şi tu ai fi făcut la fel, spuse Lili. 

— Nu, zise Buna. M-aş fi gândit la asta, dar n-aş fi făcut-o. 

— Şi care-i diferenţa, în fond? 

— Adică nu ştii? zise Ţaţa Ogg. 

Lili izbucni în râs. 

— Frumoasă privelişte, voi trei, zise ea. Daţi pe dinafară de 
bune intenţii ineficiente. Fecioara, mama şi baba. 

— Pe cine faci tu fecioară? zise Ţaţa Ogg. 

— Pe cine faci tu mamă? zise Magrat. 

Buna Batevreme se încruntă deodată, ca omul care tocmai 
şi-a dat seama că a mai rămas un singur pai şi toţi ceilalți au 
tras câte unul lung. 

— Ei, dar ce să fac cu voi? zise Lili. Chiar nu sunt de acord 
cu uciderea oamenilor decât dacă-i necesar, însă nu pot să vå 
las să vâ-nvârtiţi pe-aici şi să faceţi prostii... Îşi inspectă 
unghiile. Deci cred că o să vă închid undeva până când se 
termină totul. Şi-apoi... ghiciţi ce-o să fac? O să mă aştept să 
evadați. Fiindcă, în definitiv, eu sunt cea bună. 


* 

Ella mergea prudentă în lumina lunii prin mlaștină, în 
urma lui Legba cel ţanţoş. Se vedea ceva mişcare prin apă, dar 
nimic nu ieşea la suprafaţă — veştile rele ca Legba se ras- 
pândesc repede, chiar şi printre aligatori. 

O lumină portocalie se ivi în depărtare. Se dovedi a fi 
coliba doamnei Gogol, sau barca, sau ce-o fi fost. În mlaş- 
tină, diferenţa dintre pământ şi apă era practic o problemă de 
abordare. 

— Alo? E cineva acolo? 

— Vino înăuntru, copilă. Ia loc. Odihneşte-te. 

Ella paşi cam cu frică pe veranda mişcătoare. Doamna 
Gogol şedea în jilţul ei, cu o păpuşă din zdrenţe albe în poală. 

— Magrat a spus... 

— Ştiu tot. Vino la Erzulie. 

— Cine eşti? 

— Sunt... prietena ta, fetiţo. 

Ella mergea ca şi cum ar fi fost pe punctul de a o lua ia 
fuga. 

— Nu eşti zână sau ursitoare sau aşa ceva, nu? 

— Nu. Fără zei. Doar o prietenă. Te-a urmărit cineva? 

— Eu... nu cred. 

— Nici n-ar avea importanţă, fata mea. Nu contează. Dar 
poate că totuşi ar fi mai bine să ieşim pe râu pentru o vreme. 
Cu apă de jur împrejur o să fim mai în siguranţă. 

Coliba se clătină. 

— Mai bine stai jos. Se cam leagăna pe picioare până 
ajungem la apă adâncă. 

Ella riscă totuşi o privire. 

Coliba doamnei Gogol mergea pe patru labe mari de rață, 
care tocmai se ridicau din mlaştina. Plescâiră pe lângă mal şi 
apoi, lin, vâsliră spre mijlocul râului. 


k 

Greebo se trezi şi se-ntinse. 

Și-avea braţele şi picioarele greşite! 

Doamna Pleasant, care şezuse să-l privească, puse paha- 
rul deoparte. 

— Şi-acum ce doreşti, domnu” motan? zise ea. 

Greebo lipăi până la uşa care dădea spre restul lumii şi 
zgrepţână la ea. 

— Vrreaaau afaarră, dooaamnă Pleesuunt, zise el. 

— Păi, n-ai decât să apeşi pe clanțà, spuse ea. 

Greebo se holbă la clanţă ca unul care încearcă să 
înțeleagă o tehnologie foarte complicata, apoi o privi rugător. 

Ea îi deschise uşa, se dadu în lături în timp ce el se furişa 
afară, o încuie în urma lui şi se rezemă de partea cealaltă. 


— Cenuşa o să fie în siguranţă la doamna Gogol, categoric, 
zise Magrat. 

— Ha! spuse Buna. 

— Mie mi-a plăcut de ea, zise Ţaţa Ogg. 

— N-am încredere în nimeni care fumează pipă şi bea rom, 
spuse Buna. 

— Dar aţa Ogg fumează pipă şi bea orice, obiectă 
Magrat. 

— Da, dar asta fiindcă-i o babă dezgustătoare, zise Buna, 
fără să ridice ochii. 

Ţaţa Ogg îşi scoase pipa din gură. 

— Aşa-i, zise ea, prietenoasă. Dacă nu-ţi menţii imaginea, 
nu faci două parale. 

Buna ridică ochii de la încuietoare. 

— Nu pot s-o urnesc, zise ea. Şi-i de octiron. Nu pot nici 
s-o vrăjesc să se deschidă. 

— Ce prostie, să ne închidă aici, spuse Ţaţa. Eu aş fi pus să 
ne omoare. 

— Asta fiindcă tu eşti, în fond, bună, zise Magrat. Cei buni 
sunt nevinovaţi şi creează dreptate. Cei răi sunt vinovați, şi 
de-aia inventează îndurarea. 

— Nu. Ştiu eu de ce-a făcut aşa, spuse Buna, întunecată. 
Ca să ştim câ am pierdut. 

— Dar a zis că o să evadăm, spuse Magrat. Nu înţeleg. 
Trebuie să ştie câ până la urmă cei buni înving! 

— Numai în poveşti, zise Buna, scrutând balamalele. Şi ea 
crede că ea conduce poveştile. Le înfăşoară în jurul ei. Ea se 
crede cea bună. 

— Acum, să ştiţi, spuse Magrat, eu nu suport mlaştinile. 
Dacă n-ar fi fost broasca şi celelalte, aş fi fost de acord 
cu Lili... 

— Atunci nu eşti decât o proastă de ursitoare, se răsti 
Buna, care tot se mai chinuia cu încuietoarea. Nu se poate să 
faci tu o lume mai bună pentru oameni. Numai oamenii pot 
să facă o lume mai bună. Altfel e doar un fel de cuşcă. Plus că 
nu aşa se face o lume mai bună, tăind capete şi dând fete 
cuminţi de neveste broaştelor. 

— Dar progresul... începu Magrat. 

— Ia să n-aud de progres! Progresul înseamnă doar că 
se-ntâmplă necazurile mai repede. Mai are cineva un ac de 
pălărie? Asta nu-i bun de nimic. 

Ţaţa, care avea talentul lui Greebo de a se simţi oriunde ca 
acasă, se aşeză în colţul celulei. 

— Am auzit odată o poveste, zise ea, în care un tip a fost 
închis ani şi ani de zile şi a-nvăţat nişte chestii uluitoare 
despre univers şi toate cele de la alt puşcăriaş care era teribil 
de deştept, şi pe urmă a evadat şi s-a răzbunat. 

— Şi ce chestii uluitoare ştii tu despre univers, Gytha Ogg? 
întrebă Buna. 

— Rahat în ploaie, zise Ţaţa, vesela. 

— Atunci mai bine evadăm naibii chiar acuma. 

Ţaţa scotoci prin pălărie, scoase o bucăţică de carton, mai 
găsi şi un capăt de creion, îi linse vârful şi se gândi niţel. 
Apoi scrise: 


Dragă Jason unt zo viter (cum se zice prin străinătăţi), 

Alta acu, Mama ta iar en Închisoare, sunt betrâna așa 
că sămi trimeţi un cozonac cu o pilă în el şi eu osă pun 
nişte sâgeţi spre închisoarea mea glumesc. Aici e un Desen 
cu închisoarea. Am pus un X unde suntem, adică Îneuntru. 
Magrat am desenato cu o rochie ielegantă, se poartă ca o 
Crochetă. Idem Esme sa enervat că nu pote deschide ușa 
dar crez co să fie bine fincă cei buni mereu înving adică 
NOL. Şi toate fincă o fată nu vrea săse mărite cu un Prinţ 
care Duce care e defapt Broască şi o înţeleg, fincă nu vrei 
urmaşi care au Jenetică şi vor să stea în borcane şi ţopăe şi 


poţi săi calci... 


Fu întreruptă de sunetul unei mandoline mânuite cu talent, 
Chiar de partea cealaltă a zidului, şi o voce mică dar hotărâtă 
se lansă într-un cântec. 

— ... Și consuenti d'amoure, ventre dimo tondreturo-000... 

— Cum flămânzesc, iubirea mea, după sufrageria caldei 
tale fermentaţii, zise 'Ţaţa, fară să ridice ochii. 

— ... della della t'ozentro, audri t'dren vontarieeeee.., 

— Prăvalia, prăvălia, am o bomboană, cerul e roz, zise 
Ţaţa. 

Buna şi Magrat se uitară una la alta. 

— ... guarunto del tari, bella pore di larientos... 

— Bucură-te, lumânărare, ai o mare... 

— Ba nu cred, spuse Buna. Le zici la întâmplare. 

— Traduc cuvânt cu cuvânt, zise Ţaţa. Vorbesc străineşte 
ca o localnică, doar ştii. 

— Doamnă Ogg? Tu ești, dragostea mea? 

Se uitară toate spre fereastra zăbrelită. Se vedea o feţi- 
şoară care privea înăuntru. 

— Casanunda? zise Ţaţa. 

— Eu sunt, doamnă Ogg. 

— Dragostea mea, bombâni Buna. 

— Cum ai ajuns la fereastră? întrebă aţa, nedându-i 
atenţie Bunei. 

— Pot să fac rost de-o scară în orice moment, doamnă Ogg. 

— Dar n-ai putea să faci rost şi de o cheie? 

— N-ar ajuta la nimic. Sunt prea multe gărzi la uşă, 
doamnă Ogg. Chiar şi pentru un spadasin faimos ca mine. 
Milady a dat ordine foarte severe. Nimeni n-are voie să vă 
asculte sau măcar să se uite la voi. 

— Cum ai ajuns tu în garda palatului, Casanunda? 

— Un aventurier acceptă orice slujbă, doamnă Ogg, zise 
Casanunda, serios. 

— Dar toţi ceilalţi au doi metri înălțime, iar tu eşti... 
modelul mai scund. 

— Am minţit la rubrica înălţime, doamnă Ogg. Sunt un 
mincinos de talie mondială. 

— Adevărat? 

— Nu. 

— Dar când ai spus că eşti cel mai mare seducător din 
lume? 

Urmă un scurt moment de tăcere. 

— Ei, poate cå sunt pe locul doi, admise Casanunda. Dar 
mă străduiesc mai mult. 

— N-ai putea să te duci şi să ne aduci o pilă sau aşa ceva, 
domnule Casanunda? zise Magrat. 

— Så vad ce pot face, domnişoară. 

Feţişoara dispăru. 

— Poate ne vin vizitatori şi putem evada în hainele lor? 
zise Ţaţa Ogg. 

— Poftim, acum m-am înţepat cu acul la deget, bombăni 
Buna Batevreme. 

— Sau o punem pe Magrat să seducă una din gărzi, zise 
Ţaţa. 

— De ce nu tu? spuse Magrat, cât putu ea de răutăcioasă. 

— Bine, eu am curaj. 

— Tăceţi din gură, amândouă, zise Buna. Încerc să mă 
gândesc... 

De la fereastră se auzi ceva. 

Era Legba. 

Cocoşul cel negru se uită printre zăbrele o clipă, apoi îşi 
lua zborul. 

— Må ia cu frig când îl văd pe ăsta, zise Ţaţa. De câte ori 
må uit la el, nu mă pot gândi decât la ceapă, salvie şi piure de 
cartofi. Faţa ei creaţa se încreţi şi mai tare. Greebo! spuse ea. 
Unde l-am lăsat? 

— O, e doar motan, zise Buna Batevreme. Motanii ştiu să 
se descurce. 

- De fapt e un sentimental... prinse aţa a vorbi, chiar 
înainte sâ-nceapă să se dărâme zidul. 

Se câscă o gaură în perete. O mână cenuşie apăru şi mai 
smulse o piatră. Mirosea puternic a mâl. 

Stânca se sfarâma sub degetele puternice. . 

— Doamnelor? spuse o voce răsunătoare. 

- Ei, domnu” Sâmbată, zise Ţaţa, mai să-mi stea inima-n 
piept... scuzaţi expresia. 

Sâmbată mormaâi ceva şi plecă. 

Se auziră bătăi sălbatice în uşă şi cineva zângăni nişte 
chei. 

— Să nu pierdem vremea, zise Buna. Haideţi. 

leşiră prin gaură, sprijinindu-se una pe alta. 

Sâmbată era în celălalt capăt al unei curţi mici şi se 
îndrepta spre sunetul muzicii. 

Şi-n urma lui se târa ceva, ca o coadă de cometă. 

— Ce-i aia? 

— Lucrarea doamnei Gogol, zise Buna Batevreme, sumbră. 

În spatele lui Sâmbătă, ca o dâra ce se lărgea pe măsură ce 
şerpuia prin grădinile palatului spre poartă, era un întuneric 
mai adânc. La prima vedere păreau a se găsi acolo şi nişte 
forme, dar dacă te uitai mai cu luare-aminte nu erau de fapt 
forme, ci doar nişte schiţe, sugestii ce apăreau şi dispăreau. Ici 
şi colo, ochi sclipeau pentru o clipă în vârtej. Se auzea ţârâit 
de greieri şi zumzet de țânțari, plutea miros de muşchi şi 
putoare de nămol. 

— E mlaştina, zise Magrat. 

— E ideea de mlaştină, spuse Buna. E ce trebuie să fie la 
început, înainte să fie mlaştina. 

— Of, fir-ar, zise Ţaţa. Ridică din umeri. Ei, Ella a scăpat şi 
noi la fel, aşa că acum evadăm, nu? Asta trebuia să facem. 

Nici una dintre ele nu mişcă. 

— Nu-s oameni prea drăguţi aici, zise Magrat, după o 
vreme, dar nu merită aligatori. 

— Staţi pe loc, vrăjitoarelor, zise o voce în spatele lor. 

Cinci, şase gărzi se înghesuiau în jurul găurii din zid. 

— Ce agitată-i viaţa la oraş, zise Ţaţa, scoțând încă un ac 
din pălărie. 

— Au arbalete, o avertiză Magrat. Nu prea ai ce face 
împotriva arbaletelor. Apărarea împotriva proiectilelor e la 
Lecţia Şapte şi încă n-am ajuns acolo. 

— Nu pot s-apese pe trăgaci dacă-şi închipuie că au 
înotătoare, zise Buna, ameninţător. 

— Ei, spuse "Ţaţa, hai să n-o luăm aşa, bine? Toată lumea 
ştie că întotdeauna cei buni câştigă, mai ales când sunt 
depăşiţi numeric. 

Garzile înaintară. 

Şi în acea clipă, o siluetă înaltă şi neagră sări fără zgomot 
de pe zid, în spatele lor. 

— Uite, zise Ţaţa. Am zis eu că n-o s-o lase el pe mâmica 
lui, nu? 

Una sau două gărzi îşi dădură seama că ea se uita cu 
mândrie undeva în spate, aşa cà se întoarseră. 

Din punctul lor de vedere, se confruntau cu un bărbat 
înalt, lat în spate, cu o coamă de păr negru, un petic pe ochi şi 
un rânjet larg. 

Stătea relaxat, cu braţele încrucişate. 

Greebo aşteptă până când îi acordară întreaga lor atenţie şi 
apoi îşi lăsă buzele să se despartă încet. 

Mai multe gărzi făcură un pas îndărăt. 

Unul dintre oameni zise: 

— De ce să ne temem? Că doar nu-i înar... 

Greebo ridică o mână. i 

Ghearele nu scot vreun sunet când ies din teacă, dar ar 
trebui. Ar trebui să facă „tzing“. 

Rânjetul lui Greebo deveni mai larg. 

Ah! Deci astea funcţionează... 

Unul dintre străjeri fu destul de deştept ca să ridice 
arbaleta, dar destul de prost ca s-o facă în vreme ce Ţaţa Ogg 
stătea în spatele lui cu un ac de pălărie. Mâna ei se mişcă atât 
de repede, încât, dac-ar fi văzut-o vreun tânăr înfăşurat în 

portocaliu, ar fi fondat Calea Doamnei Ogg în clipa aceea. 
Omul ţipă şi scăpă arma pe jos. 

— Vvvroooul... 

Greebo sări. 

Pisicile sunt ca vrăjitoarele. Nu luptă ca să ucidă, ci ca să 
câştige. Există o diferenţă. N-are rost să-ţi ucizi adversarul. 
Caci atunci el n-are să ştie că a pierdut, or, ca să fii cu 
adevărat învingător, trebuie să ai un duşman care e învins şi o 
ştie bine. Nu poţi triumfa cu adevărat asupra unui cadavru, 
dar un adversar învins, care va rămâne învins în toate zilele 
vieţii lui triste şi mizerabile, e ceva ce merită prețuit. 

Pisicile, evident, nu gândesc chiar așa. Doar câ le place 
să vadă pe altul că pleacă şchiopătând, cu coada şi ceva 
biană lipsă. 

Tehnica lui Greebo era neştiinţifică şi n-ar fi avut nici o 
şansă în faţa unui scrimeur bun, dar avea de partea lui 
faptul că era imposibil să faci scrimă de calitate atunci 
când te confrunţi cu un fel de maşină de tocat care-ţi 
smulge urechile. 

Vrăjitoarele priviră cu interes. 

— Cred că putem să-l lăsăm acum, zise Ţaţa. Cred că se 
distrează. 

Se grăbiră către bal. 


Orchestra era în mijlocul unui număr complicat când 
primul violonist aruncă întâmplător o privire spre uşă şi scăpă 
arcuşul. Violoncelistul se uită să vadă ce se întâmplase, urmari 
privirea fixă a colegului şi, într-un moment de tulburare, 
încercă să cânte de-a-ndăratelea la instrumentul său. 

Cu o succesiune de scârţâieli şi note false, orchestra se 
opri din cântat. Dansatorii continuarà o clipă, din inerție, apoi 

se opriră, dezorientaţi. După care, unul câte unul, priviră şi ei 
în sus. 

Sâmbată stătea în capul scărilor. 

În liniştea salii se auziră tobele, făcând muzica dinainte să 
pară nesemnificativă, ca ţârâitul greierilor. Aceasta era ade- 
vârata muzică a sângelui; orice altă muzică scrisă vreodată 
era doar o încercare jalnică de a ţine pasul. 

Se revărsă în sală, aducând cu ea căldura şi mirosul încins, 
vegetal, al mlaştinii. Se simţea o sugestie de aligator în aer — 
nu prezenţa lor, doar prevestirea. 

Tobele se înteţiră. Aveau ritmuri complexe, contrapunc- 
tate, simţite mult mai mult decât auzite. 

Sâmbată îşi scutură un fir de praf de pe umărul hainei 
străvechi şi întinse braţul. 

Jobenul îi apăru în mână. 

Întinse braţul celălalt. 

Bastonul cel negru, cu măciulie de argint, zbârnâi prin aer 
şi el îl înhâţă, triumfător. 

Îşi puse jobenul pe cap. Răsuci bastonul. 

Tobele râpâiră. Doar că... parcă nu mai erau tobe, parcă 
era un ritm bătut din însăşi podeaua sălii, sau din pereţi, sau 
din aer. Era rapid şi fierbinte, şi oamenii din sală se treziră că 
picioarele li se mişcă de la sine, căci ritmul părea să-i străbată 
din cerebel direct în călcâie fără să treacă şi pe la urechi. 

Picioarele lui Sâmbătă se mişcau şi ele, bătând ritmuri 
sincopate pe podeaua de marmură. 

Dansă în jos pe scări. 

Faăcea piruete. Sărea. Cozile fracului său biciuiau aerul. Şi 
apoi ateriză la picioarele scării, şi câlcâiele lui loviră podeaua 
ca tunetul destinului. 

Şi abia atunci cineva începu să se agite. 

Se auzi un icnet dinspre Prinţ. 


PRIN CELE STRĂINĂTĂŢI 281 


— Nu poate fi el! E mort! Garzi! Ucidepi-l! 

Prinţul privi disperat către gărzile aflate lângă trepte. 

Căpitanul gărzii păli. 

— Cum, åå, din nou? Adică, nu cred... începu el. 

— Acum! 

Căpitanul ridică îngrozit arbaleta. Vârful sageţii îi desena 
opturi prin faţa ochilor. 

— Am spus să tragi! 

Arbaleta zbârnâi. 

Se auzi o bufnitură. 

Sâmbătă privi în jos la penele săgeţii îngropate în pieptul 
lui, apoi zâmbi şi ridică bastonul. 

Căpitanul ridică privirea, cu groaza morţii sigure în ochi. 
Scăpă arbaleta şi se-ntoarse să fugă, reuşind să facă doi paşi 
înainte să se prăbuşească cu faţa la pământ. 

— Nu, zise o voce din spatele Prințului. Aşa se ucide un 
mort. 

Lili Batevreme înaintă, albă la față de furie. 

— Nu mai ai ce căuta aici, şuieră ea. Nu faci parte din 
poveste. 

Ridică o mână. 

În spatele ei, figurile fantomatice se adunară brusc asupra 
ei, astfel încât deveni mai sidefie. Un fulger argintiu străbătu 
camera. 

Baronul Sâmbătă își întinse bastonul în faţă. Vraja lovi, 
apoi se scurse prin el în pământ, lăsând dâre argintii care 
licăriră o vreme, apoi se stinseră. 

— Nu, doamnă, zise el, n-ai cum să ucizi un mort. 

Cele trei vrăjitoare priveau din prag. 

— S-a simţit până la mine, zise Ţaţa. Trebuia să-l facă praf! 

— Ce să facă praf? spuse Buna. Mlaştina? Râul? Lumea? 
El e toate astea! Oo, tare-i şmecheră, doamna Gogol asta! 

— Cum? zise Magrat. Cum adică, e toate astea? 

Lili dădu îndărăt. Ridică mâna din nou şi trimise altă 
minge de foc spre Baron. Aceasta îl lovi în pălărie şi explodă 
ca un foc de artificii. 

— Proastă, proastă! bombâni Buna. A văzut că nu merge şi 
tot mai încearcă! 

— Credeam câ nu ești de partea ei, zise Magrat. 

— Nu-s! Dar nu-mi place să vad oamenii purtându-se 
prosteşte. Şi chestii de-astea nu merg, Magrat Usturoi, până şi 
tu poţi... o, nu, nu din nou... 

Baronul râse când al treilea atac se descărcă fără să-l 
vatăme. Apoi ridică bastonul. Doi curteni se prăbuşiră. 

Lili Batevreme, dând întruna îndaărăt, ajunsese la piciorul 
scării principale. 

Baronul înaintă tacticos. 

— Vrei să mai încerci şi altceva, doamnă? zise el. 

Lili ridică amândouă mâinile. 

Toate trei vrăjitoarele o simţiră — sucţiunea îngrozitoare cu 
care ea încerca să aspire întreaga putere din zonă. 

Afară, singura gardă rămasă în picioare descoperi că nu se 
mai lupta cu un bărbat, ci doar cu un motan turbat, dar asta 
nu-i aduse nici o mângâiere. Însemna doar că Greebo capata 
un rând de gheare în plus. 

Prinţul ţipă. 

Era un țipăt lung, descrescător, şi se termina într-un oră- 
căit, undeva către podea. 

Baronul Sâmbată facu un pas greu, hotărât, înainte, şi 
orăcâitul încetă. 

Tobele se opriră brusc. 

Şi se lasă liniștea adevarată, întreruptă doar de foşnetul 
rochiei lui Lili atunci când o lua la fugă pe scări. 

O voce din spatele vrăjitoarelor rosti: 

— Mulţumesc, doamnelor. Puteţi să vă daţi la o parte, 
vă rog? 

Ele se întoarseră. Doamna Gogol stătea acolo, ţinând-o 
de mână pe Cenușa. Pe umărul celălalt avea un săculeţ dolo- 
fan şi brodat în culori vii. 

Toate trei o priviră pe vrăjitoarea voodoo cum o conducea 
pe fată în josul treptelor, apucând-o apoi prin mulţimea 
înmârmurită, 

— Nici asta nu-i cum trebuie, mormăi Buna pentru sine. 

— Ce? zise Magrat. Ce? 

Baronul Sâmbătă bubui cu bastonul în podea. 

— Ma cunoaşteţi, zise el. Mă cunoaşteţi toți. Ştiţi că am 
fost ucis. Şi acum sunt aici. Am fost omorât şi voi ce-aţi 
facut? | 

— Dar tu, câte ai făcut, doamnă Gogol? bombâni Buna. 
Nu, nu acceptăm aşa ceva. 

— Şşt, n-aud ce spune, zise Ţaţa. 

— Le spune că pot să-l aibă pe el înapoi, să-i conducă, sau 
pe Cenuşa, zise Magrat. 

— O s-o aibă pe doamna Gogol, bombăni Buna. O să fie o 
eminenţă chiombie de-aia. 

— Păi, nici ea nu-i rea, zise Ţaţa. 

— Nu-i rea în mlaştină, spuse Buna. Dacă are cine s-o 
echilibreze, nu-i rea. Dar doamna Gogol să spună unui 
întreg oraş ce să facă... asta nu-i drept. Magia e mult prea 
importantă ca s-o foloseşti la condus oamenii. Şi oricum, 
Lili doar a omorât oameni — doamna Gogol i-ar mai pune şi 
la spart lemne şi treburi prin casă dup-aia. Eu aşa zic, că 
după ce-ai muncit toată viaţa, meriţi să te odihneşti niţel 
după ce-ai murit. 

— Să te relaxezi şi tu, să-ţi tihnească, zise Ţaţa. 

Buna îşi privi rochia albă. 

— Râu îmi pare că n-am hainele mele pe mine, spuse ea. 
Negrul e culoarea cuviincioasă pentru vrăjitoare. Cobori scara 
hotărâtă şi-apoi îşi facu mâinile pâlnie la gură. lu-huu! 
Doamnă Gogol! 

Baronul Sâmbătă tăcu. Doamna Gogol o salută pe Buna 
din cap. 

— Da, domnişoară Batevreme? 

— Doamnă, se răsti Buna, apoi se îmblânzi la loc. Asta 
nu-i corect, să ştii. Fata trebuie să conducă oraşul, sunt de 
acord. Şi-ai folosit magia ca s-o ajuţi până acum, şi asta-i în 
regulă. Dar până aici. Ce face mai departe e treaba ei. Nu poţi 
să faci dreptate cu magie. Poţi doar să opreşti nedreptatea. 

Doamna Gogol îşi îndreptă statura impunătoare. 

— Cine spune ce pot eu să fac aici şi ce nu? 

— Suntem ursitoarele ei, zise Buna. 

— Aşa-i, spuse aţa. 

— Avem şi bagheta, zise Magrat. 

— Dar urâşti ursitoarele, Doamnă Batevreme, spuse 
doamna Gogol. 

— Noi suntem celălalt soi, zise Buna. Noi suntem de-alea 
de le dau oamenilor ceea ce ştiu ei că au cu adevărat nevoie, 
nu ce credem noi că ar trebui să-şi dorească. | 

În mulțimea fascinată, multe buze se mişcară în vreme ce 
proprietarii incercau să descurce vorba asta. 

— Atunci aţi terminat cu ursitul, zise doamna Gogol, care 
gândea mai repede decât majoritatea. Şi aţi reuşit foarte bine. 

— Nu m-ai ascultat, spuse Buna. Ursitu” asta-i cu multe 


chichiţe. Ea poate că se descurcă bine să guverneze. Sau poate 

nu se pricepe deloc. Dar asta trebuie să afle singură. Fără să se 
bage nimeni peste ea. 

— Şi dacă mă opun? 

— Atunci o să trebuiască să-i dăm înainte cu ursitu”, mă 
gândesc, zise Buna. 

— Ştii cât am trudit pentru victoria asta? spuse doamna 
Gogol, arogantă. Ştii câte am pierdut? 

— Şi-acum ai câştigat, şi cu asta se încheie totul, zise 
Buna. 

— Încerci să mă provoci, Doamnă Batevreme? 

Buna ezită, apoi se îndreptă de spate. Braţele i se în- 
depărtară de trup, aproape imperceptibil. Ţaţa şi Magrat se 
dădură niţel mai la o parte. 

— Dacă asta voieşti. 

— Voodoo al meu împotriva... mintologiei tale? 

— Dacă vrei. 

— Şi care-i miza? 

— Fără magie în treburile oraşului, zise Buna. Fără po- 
veşti, Fără ursitoare. Doar oameni care să-şi ia singuri hotă- 
rârile. Bune sau proaste. Drepte sau nedrepte. 

— Bine. 

— Şi pe Lili Batevreme mi-o laşi mie. 

Icnetul mânios al doamnei Gogol se auzi în toată sala. 

— Niciodată! 

— Hmm? zise Buna. Doar nu te aştepţi să pierzi, nu? 

— Nu vreau să te rănesc, Doamnă Batevreme, spuse 
doamna Gogol. 

— Foarte bine, zise Buna. Nici eu nu vreau să mă răneşti. 

— Nu vreau să vă luptaţi, spuse Ella. 

Toţi se întoarseră spre ea. 

— Ea conduce acum, nu? zise Buna. Trebuie s-o ascultăm. 

— O să las orașul în pace, spuse doamna Gogol, nedându-i 
atenţie, dar Lilith e a mea. 

— Nu. 

Doamna Gogol băgă mâna în sac, scoase păpuşa alba şi-o 
flutură. 

— Vezi asta? 

— Da. O vad, zise Buna. 

— Am făcut-o să fie ea. Nu mă face să fii tu. 

— Iertare, doamnă Gogol, zise Buna, fermă, dar ştiu bine 
care mi-e datoria. 

— Eşti o femeie deşteaptă, Doamnă Batevreme. Însă eşti 
departe de casă. 

Buna ridica din umeri. Doamna Gogol ridică păpuşa, 
tinând-o de mijloc. Avea ochi albaştri ca safirul. 

— Ştii despre magia cu oglinzi? Asta-i un fel de oglindă 
de-a mea, Doamnă Batevreme. Pot s-o fac să fii tu. Şi-apoi o 
pot face să sufere. Nu ma face s-o fac. Te rog. 

— Fă ce vrei, doamnă Gogol. Dar de Lili mă ocup eu. 

— Eu aş fi mai cu băgare de seamă, în locul tău, Esme, 
mormăi Ţaţa Ogg. Se pricepe la de-astea. 

— Cred că i-ar sta în fire să fie foarte crudă, zise Magrat. 

— N-am decât respect pentru doamna Gogol, spuse Buna. 
Vajnică femeie. Dar vorbeşte cam mult. În locul ei, băgam 
până acum vreo două cuie prin chestia aia. 

— Aici te cred, zise Ţaţa. Bine că eşti bună, nu? 

— Bun, zise Buna, ridicând din nou glasul. Mă duc să-mi 
caut sora, doamnă Gogol. Astea-s treburi de familie. 

Şi o porni hotărâta spre scări. 


Magrat scoase bagheta. 

— Dacă-i face ceva râu Bunei, o să-şi trăiască restul 
vieţii umfiată, rotundă şi portocalie şi plină de seminţe, 
ameninţă ea. 

— Nu cred că Esme s-ar bucura dac-ai face aşa ceva, zise 
aţa. Nu-ţi face griji. Nu crede ea în toate prostiile despre 
păpuşi şi ace. 

— Ea nu crede în nimic. Dar nu contează! spuse Magrat. 
Doamna Gogol crede! E puterea ei! Important e ce crede ea. 

— Şi nu crezi că ştie şi Esme asta? 

Buna Batevreme ajunsese la piciorul scărilor. 

— Doamnă Batevreme! 

Buna se întoarse. 

Doamna Gogol avea o aşchie lungă de lemn în mână. 
Scuturând din cap îndurerată, o înfipse în piciorul păpuşii. 

Toată lumea o văzu pe Buna cum tresare. 

Altă aşchie străpunse un braţ de cârpă. 

Încet, Buna îşi ridică mâna cealaltă şi se cutremură atunci 
când îşi atinse mâneca. Apoi, şchiopătând uşor, continuă 
să urce. 

— Pot să ţintesc la inimă, data viitoare, Doamnă Batevre- 
me! strigă doamna Gogol. 

— Sunt sigură că poţi. Te pricepi. Ştii că te pricepi, zise 
Buna, fără să se uite îndarăt. 

Doamna Gogol mai înfipse o aşchie într-un picior. Buna 
îşi pierdu echilibrul şi se agăţă de balustrada. Lângă ea, una 
dintre torţe scuipă o flacără înaltă. 

— Data viitoare! zise doamna Gogol. Bine? Data viitoare. 
Pot s-o fac! 

Buna se întoarse. 

Privi la sutele de feţe ridicate spre ea. 

Când vorbi, glasul îi era atât de scazut, încât trebuia să 
ciuleşti urechea ca s-o auzi. 

— Şi eu ştiu cå poţi, doamnă Gogol. Crezi cu adevărat. 
Mai adu-mi aminte: jucăm pentru Lili, da? Şi pentru oraş? 

— Ce mai conteazâ? zise doamna Gogol. Nu te dai bătută? 

Buna Batevreme îşi băgă degetul mic în ureche şi-l răsuci 
gânditoare. 

— Nu, spuse ea. Nu, nu cred că asta fac. Te uiţi, doamnă 
Gogol? Te uiţi bine? 

Privirea ei trecu pe deasupra încăperii şi se opri pentru o 
fracțiune de secundă pe Magrat. 

Apoi întinse braţul, cu grijă, şi-şi băgă mâna până la cot în 
flacăra torţei. 

Iar păpuşa din mâna lui Erzulie Gogol izbucni în flăcări. 

Continuă să ardă şi după ce vrăjitoarea slobozi un țipăt 
şi-o aruncă pe jos. Arse până când Ţaţa Ogg veni, tacticoasă, 
cu o carafă de suc de fructe de la bufet şi-o stinse, fluierând 
printre dinţi. 

Buna îşi scoase mâna din foc. Era nevătămată. 

— Asta-i mintologie, ziuse ea. E singurul lucru care con- 
tează. Tot restul e doar aflare-n treabă. Sper că nu te-am rănit, 
doamnă Gogol. 

Continua să urce scările. 

Doamna Gogol rămăsese cu ochii la cenuşa udă. Ţaţa 
Ogg o bătu prieteneşte pe umăr. 

— Cum a facut asta? zise doamna Gogol. 

— N-a facut nimica. Te-a lăsat pe tine, spuse 'Ţaţa. Tre’ 
să ai grijă când eşti pe lângă Esme Batevreme. Mi-ar plăcea 
să văd într-o zi cum se descurcă unul din indivizii ăia Zen 
cu ea. ` 

— Şi ea e cea bunå? zise Baronul Sâmbătă. 

— Da, spuse Ţaţa. Să vezi şi să nu crezi. Privi gânditoare la 
carafa goală din mâna ei. Ce-i trebuie ăsteia, zise ea, cu tonul 
cuiva care ajunsese la o concluzie după adâncă cugetare, e 
nişte banane şi rom şi chestii de-astea... 

Magrat o înhăţă de rochie, oprind-o pe Ţaţa din marșul ei 
hotărât către dakriuri. 

— Nu acum, zise ea. Să mergem după Buna! Poate are 
nevoie de noi! 

— Ba nu cred deloc, spuse Ţaţa. N-aş vrea să fiu în pielea 
lu” Lili când o pune Esme mâna pe ea. 

— Dar n-am văzut-o niciodată aşa agitată, zise Magrat. 
Orice se poate întâmpla. 

— Foarte bine, spuse Ţaţa. 

Dădu din cap cu înţeles spre un lacheu care, fiind flăcau 
deştept, luă poziţia de drepţi. 

— Dar ar putea să facă... ceva îngrozitor. 

— Bun. De când îşi doreşte, zise Ţaţa. Încă un dakri de 
banane, mahatma cot, fuguţa. 

— Nu. Nu-i o idee bună, insistă Magrat. 

— Of, bine, zise Ţaţa. Îi întinse carafa goală Baronului 
Sâmbătă, care o luă ca hipnotizat. 

— Dam o fugă să rezolvăm chestia, zise ea. Scuze de 
deranj. Continuaţi cu distracţia... dacă mai are cineva chef. 


După plecarea vrăjitoarelor, doamna Gogol se aplecă şi 
ridică resturile păpuşii. 

Unul sau doi oameni tuşiră. 

— Asta-i tot? spuse Baronul. După doisprezece ani? 

— Prinţul e mort, zise doamna Gogol. Mă rog, prinţ... 
vorba vine. 


— Dar mi-ai promis c-o să mă răzbun pe ea, zise Baronul. 

— Cred că vei fi răzbunat, spuse doamna Gogol, aruncând 
păpuşa pe podea. Lilith s-a luptat cu mine doisprezece ani şi 
niciodată nu mi-a străpuns apărarea. Dar asta de-acuma nici 
n-a trebuit să se obosească prea tare. Aşa încât cred că răz- 
bunare vom avea. 

— Nu eşti obligată să te ţii de cuvânt! 

— Ba da. De ceva trebuie să mă ţin. Doamna Gogol o 
cuprinse pe Ella de după umeri. Asta-i, fato, zise ea. Pa- 
latul tău. Oraşul tău. Nu-i un om aici care să-ţi tăgăduias- 
că dreptul. 

Aruncă o căutătură cruntă către oaspeţi. Vreo câţiva se 
dâdură înapoi. 

Ella ridică privirea la Sâmbată. 

— Parcă te-aş cunoaşte, zise ea. Se întoarse spre doamna 
Gogol. Şi pe tine, adâuga Ella. V-am văzut pe amândoi... 
înainte. Cu multă vreme în urma? 

Baronul Sâmbată deschise gura să vorbească. Doamna 
Gogol ridică însă braţul, oprindu-l. 

— Am promis, zise ea. Nici un amestec. 

— Nici de la noi? 

— Nici măcar de la noi. Ea se întoarse spre Ella. Suntem 
doar oameni. $ 

— Adică..., zise Ella, am muncit ca sclavii într-o bucătărie 
ani de zile... şi-acum... să conduc orașul? Pur şi simplu? 

— Exact aşa. 

Ella privi în jos, îngândurată. 

— Şi tot ce spun eu, oamenii trebuie să facă? zise ea, 
nevinovată. 

Câţiva oaspeţi tuşiră intimidaţi. 

— Da, zise doamna Gogol. 

Ella stătea şi se uita la podea, rozându-şi o unghie. Apoi 
ridică privirea. 

— Atunci primul lucru pe care o să-l fac e să închid balul. 
Chiar acum! Mă duc la carnaval. Mi-am dorit întotdeauna să 
dansez la carnaval. Privi în jur la oaspeţii îngrijoraţi. Nu e 
nimeni obligat să vină cu mine, adăugă ea. 

Nobilimea din Genua avea destulă experienţă ca să ştie ce 
înseamnă când îţi spune conducătorul oraşului câ nu e obliga- 
toriu să-i urmezi sugestia. 

În câteva minute, sala era goală, cu excepţia a trei 
persoane. 

— Dar.. dar... voiam răzbunare, zise Baronul. Voiam 
moarte. Voiam să vină fiica noastră la putere. 

— DOUĂ DIN TREI NU-I RĂU. 

Doamna Gogol şi Baronul se întoarseră. Moarte îşi puse 
băutura jos şi înaintă. Baronul Sâmbătă se îndreptă de spate. 
Sunt gata să vin cu tine, zise el. 

Moarte ridică din umeri. Gata sau nu, părea el să zică, 
pentru el era totuna. 

— Dar te-am ţinut în şah, adăugă Baronul. Timp de doi- 
sprezece ani! îşi puse braţul pe după umerii lui Erzulie. Când 
m-au ucis şi m-au aruncat în râu, noi am furat viaţă de la tine! 

— AI ÎNCETAT SĂ TRĂIEŞTI. DAR N-AI MURIT. 
ATUNCI N-AM VENIT DUPĂ TINE. 

— N-ai venit? 

— AVEAM ÎNTÂLNIRE CU TINE ÎN SEARA ASTA. 

Baronul îi înmână bastonul doamnei Gogol. Îşi scoase 
jobenul negru. Dădu jos haina. 

Puterea scăpăra în cutele ei. 

— Gata şi cu Baronul Sâmbătă, zise el. 

— POATE. FRUMOASĂ PĂLĂRIE. 

Baronul se întoarse către Erzulie. 

— Cred că trebuie să plec. 

— Da. 

— Tu ce-ai så faci? 

Vrajitoarea voodoo se uită la pălăria din mâinile ei. 

— Mă întorc în mlaştină, zise ea. 

— Ai putea să rămâi aici. N-am încredere în vrăjitoarea 
aia străină. 

— Eu da. Aşa că maă-ntorc în mlaştină. Fiindcă unele po- 
veşti trebuie så se termine. Orice o să iasă din Ella, să fie 
lucrarea ei. 

Ajunseră repede până la apa grea şi mâloasă a râului. 

Baronul se opri pe mal. 

— Şi de-acum o să fie fericită pentru totdeauna? 

— NU PENTRU TOTDEAUNA. DAR, POATE, SUFI- 
CIENT DE MULT TIMP. 

Şi aşa se termină poveştile. 

Vrajitoarea cea rea e învinsă, prinţesa zdrenţăroasă îşi 
capătă moştenirea, regatul e salvat. Zilele fericite se întorc. 
Fericire pentru totdeauna. Ceea ce înseamnă că viaţa se 
opreşte aici. 

Poveştile vor să se termine. Nu le pasă ce se întâmplă 
după... 


Ţaţa Ogg gâfâia din greu alergând pe-un coridor. 

— Niciodată n-am vâzut-o pe Esme în halul ăsta, zise ea. 
Tare e ciudată. Ar putea să se pună singurâ-n pericol. 

— Pune în pericol pe toată lumea, spuse Magrat. Este... 

Femeile-şarpe le ieşiră în cale, pe coridor. 

— [a-o aşa, zise Ţaţa, în şoaptă, ce-ar putea să ne facă? 

— Nu suport şerpii, zise Magrat, încet. 

— Bineînţeles, au dinţii ăia, spuse Ţaţa, ca şi cum s-ar fi 
aflat la catedră. De fapt, un fel de colţi. Vino, fato. Hai să ve- 
dem dacă găsim alt drum. 

— Le urăsc. 

"Ţaţa trase de Magrat, care nu se urnea. 

- Haide! 

— Le urăsc de-adevăratelea. 

— Poţi să le urăşti şi mai bine de la distanţă! 

Surorile aproape că le ajunseseră. Nu mergeau, alunecau. 
Poate că Lili îşi pierduse concentrarea, fiindcă arătau a şerpi 
mai mult ca niciodată. Ţaţei i se părea că vede modele de 
solzi pe sub pielea lor. Şi fălcile erau complet greşite. 

— Magrat! 

Una din surori întinse mâna. Magrat se cutremură. 

Sora-şarpe deschise gura. 

Şi-atunci Magrat ridică privirea şi, aproape ca prin vis, o 
pocni aşa tare, de-o trimise doi metri mai încolo pe coridor. 

Lovitura respectivă nu figura în nici un Drum sau Cale. 
Nimeni n-o desenase-n diagrame şi n-o exersase în faţa oglin- 
zii, cu capul bandajat. Venea direct din lexiconul reflexelor 
îngrozite, înnăscute, de supravieţuire. 

— Scoate bagheta! râcni Ţaţa, ţâşnind înainte. Lasă 
ninjăreala! Foloseşte bagheta! De-asta o ai! 

Cealaltă şerpoaică se întoarse instinctiv să urmărească 
mişcarea, şi acesta-i motivul pentru care instinctul nu 
asigură mereu supraviețuirea, fiindcă Magrat o pocni zdra- 
vân după ceafă. Cu bagheta. Şi ea se prăbuşi, pierzându-și 
forma în cădere. 

Problema cu vrăjitoarele e că niciodată nu fug de ceea ce 
urăsc cu adevărat. 

Şi problema cu animaluţele pufoase şi încolţite e că, din 
când în când, unul dintre ele e o mangustă. 


Buna Batevreme se întrebase adeseori: de ce se face atâta 
caz de luna plină? E doar un rotocol mare şi luminos. Şi luna 
nouă nu-i decât întuneric. 

Dar la jumatatea drumului, când luna însăşi e între lumea 
luminii şi cea a întunericului, când şi luna e pe muchie... poa- 
te atunci ar putea o vrăjitoare să creadă în lună. 

Şi acum, o jumătate de lună plutea deasupra ceţurilor 
miaştinii. 

Cuibul de oglinzi al lui Lili îi reflecta lumina rece, aşa 
cum reflecta totul. Cele trei mături stăteau rezemate de perete. 

Buna şi-o luă pe-a ei. Era îmbrăcată într-o culoare total 
nepotrivită şi n-avea pălărie; simţea nevoia măcar unui lucru 
care să-i aducă aminte de-acasă. 

În jur, nici o mişcare. 

— Lili? rosti Buna, încet. 

Propria ei imagine o privea din oglindă. 

— Poţi să renunti, dacă vrei, zise Buna. Iei tu mătura mea 
şi eu o iau pe-a lui Magrat. Ea poate să meargă cu Gytha. Şi 
doamna Gogol n-o să te urmărească. Am avut eu grijă. Şi e 
mare nevoie de vrăjitoare pe-acasă. Şi să te laşi de ursit. Nu 
mai ucizi oamenii ca să le pui fetele-n poveşti. Ştiu că de-asta 
ai facut-o. Vino acasă. E o ofertă pe care n-o poţi refuza. 

Oglinda lunecă în lături fără zgomot. 

— Încerci să fii bună cu mine? zise Lili. 

— Să nu crezi că nu mi-a fost greu, spuse Buna, cu o voce 
mai normală. 

Rochia lui Lili foşni în întuneric atunci când păşi afară 
dintre oglinzi. 

— Aşa deci, zise ea, ai bătut-o pe femeia din mlaştină. 

— Nu. 

— Dar eşti tu aici, nu ea. 

— Da. 

Lili luă mătura din mâna Bunei şi-o răsuci pe toate părţile. 

— N-am folosit niciodată aşa ceva, zise ea. Te aşezi pe ea 
şi-ai pornit? 

— Cu asta trebuie să alergi o bucată înainte să pornească, 
spuse Buna, dar da, cam asta e ideea. 

— Hmm. Ştii care-i simbolistica măturii? zise Lili. 

— Are de-a face cu stâlpii de armindeni şi cântecele 
populare şi chestii de-astea? întreba Buna. 

— O, da. 

— Atunci nu vreau să ştiu. 

— Nu, zise Lili. Nici eu nu credeam să vrei. Îi dadu mătura 
înapoi. Rămân aici, mai spuse ea. Doamna Gogol o fi inventat 
ea o scamatorie nouă, dar asta nu înseamnă că m-a învins. 

— Nu. S-a terminat, vezi tu, s-a ajuns la un sfârşit, zise 
Buna. Aşa-i când transformi lumea în poveşti. N-ar fi trebuit 
să faci aşa ceva niciodată. N-ai voie să prefaci lumea în 
poveşti. N-ai voie să tratezi oamenii ca şi cum ar fi personaje, 
ca şi cum ar fi lucruri. Dar dacă o faci, atunci ar trebui să ştii 
când se termină povestea. 

— Şi să-ţi pui pantofii înroşiţi în foc şi să dansezi cât e 
noaptea de lungă? spuse Lili. 

— Cam aşa ceva, da. 

— În vreme ce toţi ceilalţi trăiesc fericiţi până la adânci 
batrâneţi? 

— Asta nu mai ştiu, zise Buna. Asta e treaba lor. Ce vreau 
să spun e că n-ai voie să mai încerci o dată. Ai pierdut. 

— Ştii cå o Batevreme nu pierde niciodata, spuse Lili. 

— Una din ele o să-nveţe să piardă în noaptea asta, zise 
Buna. 

— Dar noi suntem în afara poveştilor, spuse Lili. Eu fiind- 
câ... sunt mediumul prin care se înfăptuiesc, tu fiindca te lupţi 
cu ele. Noi suntem cele din mijloc. Cele libere... 

Se auzi ceva în spatele lor. Faţa lui Magrat şi cea a Ţaţei 
Ogg aparură, urcând scara. 

— Ai nevoie de ajutor, Esme? zise Ţaţa Ogg, prudentă. 

Lili râse. 

— Uite-ţi şerpoaicele tale, Esme. Ştii, adăugă ea, de fapt 
eşti exact ca mine. Nu ştiai? Nu-i un gând de-al meu care să 
nu-ți fi trecut şi ţie prin cap. Nu-i o faptă de-a mea la care să 
nu te fi gândit şi tu. Dar n-ai avut curaj niciodată. Asta-i 
diferenţa dintre oamenii ca mine şi cei ca tine. Noi avem 
curajul să facem ceea ce voi doar visaţi. 

— Da? zise Buna. Asta crezi? Crezi că eu visez? 

Lili ridică un deget. Magrat se trezi plutind deasupra 
terasei, zbatându-se. Flutură bagheta, disperată. 

— Asta-mi place să văd, zise Lili. Oameni cu dorinţe. Eu 
n-am dorit nici un lucru în viaţa mea. Întotdeauna am realizat. 
Te satisface mult mai bine. 

Magrat strânse din dinţi. 

— Sunt sigură că nu mi-ar sta bine ca dovleac, dragă, 
spuse Lili. 

Dadu din mână, dispreţuitoare. Magrat se înalţă. 

— Nu ti-ar veni să crezi ce pot să fac, zise Lili, visătoare, în 
vreme ce vrăjitoarea cea tânără plutea lin pe deasupra terasei. 
Păcat câ n-ai încercat şi tu oglinzile, Esme. Fac minuni, nu 
altceva. Am lăsat-o pe femeia din mlaştină să trăiască doar 
fiindcă ura ei mà înviora. Îmi place să mă urască lumea, să 
ştii. De fapt, chiar ştii. E un fel de respect. Înseamnă că ai 

rezultate. E ca o baie rece într-o zi fierbinte. Când proştii 
văd că-s neputincioşi, când se înfurie de neputinţa lor, când 
sunt înfrânți şi nu le-a mai rămas decât golul ăla din baia de 
acid a stomacului... ei bine, să fim cinstite, e ca o rugăciune. 
Şi poveştile... să le mânuieşti... să le împrumuţi puterea... şi 
mângâierea... să fii în centrul lor ascuns... Poţi să înţelegi? 
Ce plăcere-ţi face să vezi tiparele repetându-se? Tare-mi plac 
tiparele. Şi apropo, dacă femeia aia Ogg mai încearcă să se 
furişeze în spatele meu, chiar c-o s-o las pe prietena ta cea 
tânără să plutească deasupra curţii, şi-apoi, Esme, s-ar putea 
să mă plictisesc. 

— Må plimbam doar, zise Ţaţa Ogg. Nu-i interzis. 

— Ai schimbat povestea în interesul tău, şi-acum o s-o 
schimb şi eu cum vreau, spuse Lili. Şi din nou... tot ce-ţi cer e 
să pleci. Doar să pleci. Ce se întâmplă aici nu contează. E un 
oraş îndepărtat despre care nu ştii mare lucru. Nu sunt com- 
plet convinsă că te-aş putea învinge — adăugă ea —, dar astea 
două... n-au ce le trebuie. Din ele pot să fac marmelada. Sper 
că-ţi dai seama. Aşa că, în seara asta, zic eu, o Batevreme 
învaţă să piardă? 

Buna stâtu acolo tăcută o vreme, rezemându-se în mătura 
ei inutilă. 

— Bine. Pune-o jos, zise ea. Şi-apoi o să spun că m-ai 
învins. 

— Aş vrea să te pot crede, spuse Lili. Oh... dar tu eşti cea 
bună, aşa-i? Trebuie să te ţii de cuvânt. 

— Priveşte-ma, zise Buna. 

Se duse până la parapet şi se uită în jos. Luna cea cu două 
feţe era încă destul de luminoasă ca să dezvăluie vălătucii de 


ceaţă care înconjurau palatul ca o mare. 

— Magrat? Gytha? zise ea. Îmi pare râu. Ai învins, Lili. 
N-am ce face. 

Şi sări. 

Ţaţa Ogg se repezi înainte şi privi peste marginea de 
piatră, la timp pentru a vedea o siluetă îndepărtată dispărând 
în ceaţă. 

Toate trei femeile rămase în vârful turnului răsuflară 
adânc. 

— E o scamatorie, zise Lili, ca să må ia prin surprindere. 

— Ba nu-i! ţipă Magrat, prâbuşindu-se pe pardoseală. 

— Avea mătura, zise Lili. 

— Nu merge! Nu porneşte! strigă Ţaţa. Aşa, zise ea, 
amenințătoare, îndreptându-se câtre forma înceţoşată a lui 
Lili, îţi şterg eu rânjetul ala de pe faţă... 

Se opri atunci când o durere argintie îi străbătu trupul. 

Lili râse. 

— Carevasazică e adevărat? spuse ea. Da. Vi se vede pe 
faţa. Esme era destul de deşteaptă ca să ştie că nu poate 
învinge. Nu fiţi neroade. Şi nu mai îndrepta prostia aia de 
baghetă spre mine, Magrat Usturoi. Desiderata, baba aia, 
m-ar fi înfrânt de mult dac-ar fi putut. Unii oameni nu 
înţeleg nimic. 

— Ar trebui să mergem jos, zise Magrat. Poate că zace 
acolo... 

— Aşa. Fiţi bune. La asta vă pricepeţi, spuse Lili, în vreme 
ce ele coborau scările în fugă. 

— O så ne întoarcem mârâi Ţaţa Ogg peste umăr. Chiar 
dacă va trebui så şedem în mlaştină cu doamna Gogol şi să ne 
hrânim cu capete de şerpi! 

— Bineînţeles, zise Lili, ridicând dintr-o sprânceană. Asta 
am spus şi eu. Şi eu am nevoie de unele ca voi prin preajmă. 

Altfel n-aş putea fi sigură că sunt încă puternică. Aşa se 
ţine scorul. 

Le privi dispărând în jos pe scări. 

Vântul prinse să bată. Lili îşi strânse fustele şi se duse la 
parapet, de unde se vedeau fâşiile de ceaţă curgând 
deasupra acoperişurilor oraşului, departe, dedesubt. Dinspre 
dansurile carnavalului care încă trecea pe străzi răzbătea 
zvon de muzică. 

Curând avea să vină şi miezul nopţii. Cel adevărat, nu o 
imitație ieftină, meşterită de o babă care se piteşte prin 
ceasuri. 

Lili încercă să străbată cu privirea înegura de la baza 
turnului. 

— Haida-de, Esme, murmură ea, prea pui la inimă când 
pierzi... 


aţa întinse mâna şi-o opri pe Magrat din goana ei 
disperată pe scările în spirală. 

— Mai încet, rogu-te, zise ea. 

— Dar poate-i rănită! 

— Aşa o să fii şi tu, dacă te împiedici. Şi oricum, zise Ţaţa, 
nu cred că Esme zace zdrobită pe undeva pe jos. Nu în felul 
ăsta ar muri ea. Cred c-a făcut-o doar ca să uite Lili de noi şi 
să ne lase-n pace. Cred că ne-a luat drept... cum îi zicea lu’ 
neica ăla din Tsort care nu putea fi rânit decât dacă-l loveai 
într-un loc anume? Şi nimeni nu l-a învins până n-au aflat de 
locul ala. Genunchiul, parcă asta era. Noi suntem genunchiul 
ei tsortean, pricepi? i 

— Dar ştii cå trebuie să alergi foarte repede ca să-i porneşti 
maătura! ţipă Magrat. 

— Da, ştiu, zise Ţaţa. Aşa am crezut şi eu. Şi-acum mă 
gândesc... cât de repede alergi când cazi? Drept în jos, vreau 
så spun? 

— Eu... nu ştiu... spuse Magrat. 

— Eu socot că Esme s-a gândit că merită să afle, zise Ţaţa. 
Aşa socot eu. 

O silueta apăru la cotul scărilor, urcând alene. Ele se 
traseră politicoase într-o parte, să-i facă loc. 

— Tare-aş vrea să-mi amintesc unde trebuia lovit ăla, zise 
Ţaţa. Acum n-o să-mi mai iasă din minte toată noaptea. 

-ÎN CĂLCÂI. 

— Da? O, mulţumesc! 

- CU PLACERE. 

Silueta continuă să urce treptele. 

— Ce bună masca avea, nu? zise Magrat în cele din urmă. 

Ea şi Ţaţa se priveau în ochi, fiecare cântând confirmarea 
celeilalte. 

Magrat påli. Privi în sus pe scări. 

— Cred c-ar trebui să fugim înapoi şi så... începu ea. 

Ţaţa Ogg era mult mai bătrână. 

— Cred că mai bine o luăm încet, zise ea. 


Lady Volentia D'Arrangement şedea în grădina de 
trandafiri de sub turnul cel mare şi-şi sufla nasul. 

Aştepta de jumătate de oră şi se săturase. 

Sperase la un tâte-ă-tâte romantic; părea un bărbat aşa de 
şarmant, nerâbdător, dar şi timid în acelaşi timp. Însă în loc 
de asta, fusese cât pe ce så încaseze o lovitură zdravănă în cap 
când o baba pe o mătură şi purtând ceea ce părea, pe cât se 
putea vedea din goana ei nebună, chiar rochia doamnei 
Volentia, plonjase vâjâind pe lângă ea. Cizmele ei trăseseră o 

brazdă prin trandafiri înainte să se redreseze şi s-o apuce iar 
în sus. 

Şi de picioare i se tot freca un motan jegos şi urât 
mirositor. 

Şi seara începuse atât de bine... 

— Bună seara, milady? 

Ea privi în jos printre tufe. 

— Mă numesc Casanunda, rosti o voce plină de speranţă. 


Lili Batevreme se întoarse pe călcâie când auzi un clinchet 
de sticlă venind din labirintul ei de oglinzi. 

Fruntea i se întunecă. Alergă spre mijlocul terasei și 
deschise uşa spre lumea ei de imagini. 

Nu se auzea nimic afară de fosnetul rochiei sale de 
mătase şi de şoapta domoală a răsuflării ei. Păşi spre locul ei 
dintre oglinzi. 

Miriadele de imagini o priveau aprobator. Se destinse. 

Apoi piciorul i se lovi de ceva. Cobori privirea şi văzu pe 
dale, neagră în lumina lunii, o mătură zăcând printre cioburi 
de sticlă. 

Privirea ei îngrozită se ridică şi întâlni o imagine. 

Care se încruntă la ea. 

— Care-i plăcerea când învingi şi celălalt nu-i în viaţă ca să 
ştie c-a pierdut? 

Lili dădu înapoi, cu gura căscată. 

Buna Batevreme pâşi prin rama goală. Lili privi pe jos, în 
spatele surorii ei răzbunătoare. 

— Mi-ai spart oglinda! 

— Deci pentru asta te-ai muncit? spuse Buna. Ca să te joci 
de-a reginele într-un oraş igrasios? Să slujeşti poveştile? Ce 
fel de putere mai e şi asta? 

— Nu înţelegi... ai spart oglinda... 

— Cică nu-i bine să faci asta, zise Buna. Dar m-am gândit: 
ce mai contează încă şapte ani de ghinion? 

Imagine după imagine se sfărâmă, de-a lungul întregii 
curburi imense a universului oglinzii, sfâşierea înaintând mai 
repede decât lumina... 

— Trebuie să le spargi pe amândouă ca să fii în siguranţă... 
ai stricat echilibrul... 

~ Ha! Eu l-am stricat? Buna înaintă, cu ochii ca două 
safire ale amărăciunii. O să-ţi trag o bătaie cum nu ţi-a tras 
mama niciodată, Lili Batevreme. Nu cu magie, nu cu min- 
tologie, nu cu băâţul cum făcea tata, da, şi nu şi-a precupeţit 
osteneala, pe câte-mi aduc aminte — ci cu osul. Şi nu fiindcă tu 
eşti cea rea. Nu fiindcă ţi-ai băgat nasul în poveşti. Fiecare 
avem drumul nostru. Ci pentru că, şi vreau să-ţi intre bine în 
cap, după ce-ai plecat tu, eu a trebuit să fiu cea bună. Tu te-ai 
ales cu toată distracţia. Şi e peste putinţă să te fac să plăteşti 
pentru asta, Lili, dar tot am să-ncerc... 

— Dar... eu... eu... eu sunt cea bună, murmură Lili, palidă 
de uimire. Eu sunt cea bună. Nu pot să pierd. Sunt ursitoarea. 
Tu eşti vrăjitoarea cea rea... şi ai spart oglinda... 

... mişcându-se ca o cometă, sfâşierea oglinzilor ajunge în 
punctul cel mai îndepărtat şi-şi urmează orbita, zburând prin 
lumi nenumărate. .. 

— Trebuie să mă ajuţi... imaginile trebuie echilibrate, 
murmură Lili, stins, dând îndărăt până se lipi cu spatele de 
cealalta oglinda. 

— Bunâ? Bună? Când dai oamenii de mâncare poveştilor? 
Când le schilodeşti vieţile? Asta se cheamă bună? zise Buna. 
Adică nici măcar nu te-ai distrat? Păi dacă eram eu aşa rea ca 

tine, aş fi fost mult mai rea. Nici nu-ţi trece ţie prin cap ce-aş 
mai fi facut. 

Buna ridică mâna să lovească. 

„ sfâşierea se-ntoarse câtre locul de unde pornise, 

purtând cu ea imaginile alungate din toate oglinzile... 

Ochii i se măriră. 

Sticla plesni şi se deformă în spatele lui Lili Batevreme. 

Iar în oglindă, imaginea lui Lili se-ntoarse, zâmbi serafic 
Şi, întinzând braţele afară din ramă, o cuprinse la piept pe Lili 
Batevreme. 

— Lili! 


Toate oglinzile se sfărâmară, explodând în afară în mii de 
bucățele, din înaltul turnului, aşa încât, pentru o clipă, acesta 
păru învăluit în praf sclipitor de zâne. 


Ţaţa Ogg şi Magrat ţâşniră pe terasă, ca o pereche de 
îngeri răzbunători după o perioadă de neglijenţă la controlul 
celest de calitate. 

Şi se opriră. 

Acolo unde fusese labirintul de oglinzi nu mai erau decât 
rame goale. Podeaua era acoperită cu cioburi de sticlă şi, pe 
ele, zăcea o femeie în rochie albă. 

Ţaţa o împinse pe Magrat în spatele ei şi înaintă prudentă. 
Împinse femeia cu vârful cizmei. 

— S-o aruncăm din turn, zise Magrat. 

— Bine, spuse Ţaţa. Dă-i drumul. 

Magrat ezită. 

— Pai, zise ea, când am spus s-o aruncăm din turn, nu 
m-am gândit s-o arunc eu personal, mai mult m-am gândit că 
dac-ar fi după dreptate ar trebui să fie aruncată... 

— Atunci aş tăcea din gură, în locul tău, spuse aţa, 
îngenunchind cu atenţie pe cioburi. Mai ales ca aveam 
dreptate, Asta-i Esme. Aş recunoaşte faţa asta oriunde. Scoa- 
te-ţi juponul. 

- De ce? 

— Uită-te la braţele ei, fato! 

Magrat se holbă. Apoi îşi duse mâna la gură. 

— Dar ce-a făcut? 

— A-ncercat să-şi bage mâinile direct prin sticlă, după 
cum arată, zise Ţaţa. Dă-l odată jos şi ajută-mă să-l rup fâşii 
şi pe urmă du-te la doamna Gogol şi vezi dacă n-are nişte 
alifii şi dacă nu poate så ne ajute, şi spune-i că dacă zice nu, 
mai bine să n-o găsească dimineaţa în oraşul ăsta. Țața pipăi 
încheietura mâinii Bunei Batevreme. Poate că Lili Batevre- 
me era în stare să facă marmeladă din noi, dar lui madam 
Gogol ştiu bine că pot să-i scot şi ochii cu vătraiul dacă se 
pune cu mine. 

Ţaţa îşi scoase pălăria ei patentată şi indestructibilă şi 
scotoci în ea, pe la vârf. Scoase de-acolo o bucată de catifea 
şi-o desfăşură, dezvâluind un mic stoc de ace şi-un mosor 
de aţă. 

Linse un capăt de aţă şi ridică un ac în bătaia lunii, privind 
la el chiorâş. 

- Of, Esme, Esme, zise ea, aplecându-se să coasă, prea 
pui la inimă când câştigi. 


Lili Batevreme privi în jur la o lume argintie şi stratificată. 
— Unde sunt? 

— ÎN OGLINDĂ. 

— Sunt moartă? 

- RĂSPUNSUL LA ACEASTĂ ÎNTREBARE, zise 
Moarte, ESTE UNDEVA ÎNTRE DA ŞI NU. 

Lili se întoarse, şi miliarde de siluete se întoarseră cu ea. 

— Când pot să ies? 

- CÂND O GĂSEŞTI PE CEA ADEVĂRATĂ. 

Lili Batevreme o luă la fugă printre reflecţiile infinite. 


O bucătaăreasă bună e întotdeauna prima care vine la lucru 
dimineaţa şi ultima care pleacă seara. 

Doamna Pleasant stinse focurile. Făcu un inventar rapid al 
argintăriei şi numără supierele. Şi... 

Şi simţi că era privită. 

În uşa stătea un motan. Unul mare şi cenuşiu. Un ochi îl 
avea de-un galben-verzui malefic, celălalt alb sidefiu. Ce-i 
mai rămăsese din urechi arăta ca marginile unui timbru. 
Totuşi, se mişca ţanţoş şi genera un fel de câmp de pot-să-te- 
bat-cu-o-singură-labă care-i părea foarte cunoscut. 

Doamna Pleasant îl fixa cu privirea câtava vreme. Era 
bună prietenă cu doamna Gogol şi ştia că forma reprezintă 
doar o problemă de obişnuinţă adânc înrădăcinată, plus că, 
dacă locuieşti în Genua prin preajma zilei de Samedi Nuit 
Mort, înveţi să te bazezi mai mult pe judecată decât pe simţuri. 

— Ei, zise ea, doar cu o urmă de tremur în glas, presupun 
că mai vrei nişte labe de peşte, adică vreau să spun capete, 
ce zici? 

Greebo se-ntinse şi-şi arcui spinarea. 

— Şi e şi nişte lapte în cămară, zise doamna Pleasant. 

Greebo căscă fericit. 

Apoi se scărpină după ureche cu laba din spate. Umani- 
tatea e plăcut s-o vizitezi, dar nu ţi-ai dori să trăieşti acolo. 


x 

Trecuse o zi. 

— Unsoarea asta cicatrizantă a doamnei Gogol e foarte 
eficientă, zise Magrat. 

Avea în mână un borcan pe jumătate plin cu ceva verzui şi 
ciudat de zgrunţuros şi cu un miros subtil care, pe câte se 
parea, ocupa întreaga lume. 

— Are cap de şarpe în ea, spuse Ţaţa Ogg. 

— Nu încerca sâ-mi faci scârbă, zise Magrat. Cap-de-şarpe 
e o floare, ştiu şi eu atâta lucru. Un fel de Fritillaria, cred. E fan- 
tastic câte poţi să faci cu florile. 

Ţaţa Ogg, care de fapt petrecuse o jumătate de oră 
macabră, dar instructivă, supraveghind-o pe doamna Gogol 
atunci când facuse unsoarea, n-avu inima s-o lămurească. 

— Aşa-i, zise ea. Flori. Nu te păcăleşte nimeni pe tine, 
våd eu. 

Magrat câscă. 

Li se lăsase palatul la dispoziţie, că tot n-avea nimeni 
dispoziţie să mişte un deget. Buna fusese instalată în camera 
de alaturi. 

— Du-te şi te culcă, zise Ţaţa. Mă duc eu acuşi să veghez 
în locul doamnei Gogol. 

— Dar Ţaţa... Gytha... spuse Magrat. ` 

— Hmm? 

— Tot ce... spunea ea... pe drum încoace. Era aşa de... aşa 
de rece. Nu? Sa nu doreşti nimic, să nu foloseşti magia ca 
să ajuţi oamenii, să nu faci chestia aia cu focul... şi pe urmă 
se-apucă să facă toate astea! Eu ce să mai înţeleg? 

— Ei, păi, zise aţa. Aici e vorba de general şi de parti- 
cular, vezi tu. 

— Cum adică? spuse Magrat, întinzându-se în pat. 

— Adică atunci când Esme foloseşte cuvinte ca „toată 
lumea“ şi „nimeni“, nu e vorba şi de ea. 

— Ştii.. dacă stai să te gândeşti... asta-i îngrozitor. 

— Asta-i vrăjitoria. Când e la o adică. Şi-acum... culca-te. 

Magrat era prea obosită ca să protesteze. Închise ochii și 
curând sforăia cu mult bun-simţ. 

Ţaţa şezu şi-şi fumă pipa o vreme, cu ochii la perete. 

Apoi se ridică şi împinse uşa spre camera cealaltă. 

Doamna Gogol o privi, de pe scaunul ei de lânga pat. 

— Du-te şi tu şi te culcă, zise Ţaţa. Stau eu cu ea câteva 
ceasuri. 

— Ceva nu-i în regulă, spuse doamna Gogol. Mâinile ei 
sunt vindecate. Doar că nu se trezeşte. 

— La Esme, totul ţine de minte, zise Ţaţa. 

— Aş putea să mai fac nişte zei şi să aduc lume să creadă 
zdravăn în ei. Ce părere ai? spuse doamna Gogol. 

Ţaţa scutură din cap. 

— Nu cred ca Esme ar vrea aşa ceva. Nu-i prea plac zeii. 
Zice că ocupă locul degeaba. 

— Atunci, aş putea să fac nişte gumbo. Oamenii vin de 
foarte departe pentru aşa ceva. 

— Merită încercat, admise Țața. Orice ajutor e bun, aşa zic 
eu mereu. Ce-ar fi să te apuci? Lasă romul aici. 

După ce plecă vrăjitoarea voodoo, Ţaţa mai fumă o 
vreme din pipă şi bău gânditoare nişte rom, privind la trupul 
de pe pat. 

Apoi se aplecă până la urechea Bunei Batevreme şi-i 
şopti: 

— N-ai de gând să pierzi, nu? 


Buna Batevreme privi la lumea argintie şi stratificată. 
— Unde sunt? 

— ÎN OGLINDĂ. 

— Sunt moartâ? 

- RĂSPUNSUL LA ACEASTĂ ÎNTREBARE, zise 
Moarte, E UNDEVA ÎNTRE DA ŞI NU. 

Esme se întoarse, şi un miliard de siluete se întoarseră 
cu ea. 

— Când pot să ies? 

- CÂND O GĂSEŞTI PE CEA REALĂ. 

— E o întrebare-capcană? 

- NU. 

Buna privi în jos la ea însăşi. 

— Asta d'aci, zise ea. 


Iar poveştile nu vor decât finaluri fericite. Nu dau o ceapă 
degerată pentru cine. 


Dragă Jason ecetra, 

Păi gata cu Genua da am învăţat neşte leacuri zombii 
dela Dna Gogol mia dat ingrid-inered mia zis cum se face 
dacrii de banananana şi mia dat ceva dei zice banjo naţi 
văzut aşa ceva dai o femeie cumsecade zic eu dacă no scapi 
din ochi. Esme se pare câ șia revenit da se poartă ciudat şi e 
liniştită nu ca deobicei aşa că sunt cu oichii pe ea să nufi 
facut Lili vreo şmeichirie în oglindă. Da cred cai bine câ 
când sa trezit ia cerut bageta lu Magrat şi ia sucit ienelele şia 
prefăcut oala întrun buchet de flori şi Magrat a zis că ea na 
putut şi Esme a zis câ nu fincă ea șia pierdut vremea dorind 
lucruri în loc sâşi bată capu cum så le obţiie. Vreau să zic că 
bine că Esme na avut bagetà când ierea tânără că Lili ar fi 
fost Bomboana pe lânga ea. Vă trimit o Poză cu cimitiru 


daici vedeţi cà aci sengroapâ oameni în lăzi deasupra 

pământului căi pământu prea ud şi nui plăcut să fii şi mort şi 
înecat în același timp, cică călătoriile lărgeşte mintea, eu cred 
că pa mea pot so scot prin urechi şi so înod sub bărbie, vă 
iubesc, MAMI. 


În mlaștină, doamna Gogol, vrăjitoarea voodoo, drapă 
redingota pe manechinul improvizat, puse jobenul în vârful 
parului şi legă bastonul de un braţ al crucii cu o sforicică. 

Făcu un pas îndărăt. 

Se auzi o zburătăceală. Legba cobori din văzduh şi se 
instală pe joben. Apoi cântă. De obicei cânta numai la apus, 
fiindcă era o pasăre cu puteri aparte, dar de data asta se simţea 
dispus să anunţe noua zi. 

Începu de-atunci să se spună că, în fiecare an de Samedi 
Nuit Mort, când carnavalul era în toi şi tobele băteau mai tare 
şi romul era pe sfârşite, un bărbat în redingotă şi joben şi cu 
energia unui demon apărea de nicăieri şi conducea dansul. 

În fond, şi poveştile trebuie să pornească de undeva... 


Se auzi un plescâit şi-apoi apele râului se închiseră la loc. 

Magrat se îndepărtă. 

Bagheta se afundă în mâlul bogat, unde n-o mai atin- 
geau decât picioruşele vreunui rac aflat în trecere, şi racii 
n-au ursitoare şi n-au voie să-şi dorească nimic. Se afundă 
din ce în ce mai tare, cu trecerea lunilor, şi, cum se-ntâmplă 
cu majoritatea lucrurilor, ieşi din istorie. Mai mult nu-ţi 
puteai dori. 


Cele trei mături se ridicară deasupra oraşului Genua, 
odată cu ceţurile dinaintea zorilor. 

Vrâjitoarele priviră de sus mlaştinile verzi din jurul 
oraşului. Genua dormea. Zilele de după Prânzul Gras erau 
intotdeauna liniştite, fiindcă oamenii încercau să se refacă 
dormind. Pentru moment, la fel facea şi Greebo, în culcuşul 
lui dintre paie. Fusese o mare suferinţă s-o părăsească pe 
doamna Pleasant. 

— Ei, gata cu la duce vita, filosofă stoic Ţaţa Ogg. 

— Nu ne-am luat rămas-bun de la doamna Gogol, zise 
Magrat. 

— Las’ că ştie ea c-am plecat, spuse Ţaţa. Ştie cam multe, 
doamna Gogol asta. 

— Dar putem s-avem încredere în ea că se ţine de cuvânt? 
zise Magrat. 

— Da, spuse Buna Batevreme. 

— În felul ei, e foarte cinstită, zise Ţaţa Ogg. 

— Da, aşa-i, recunoscu Buna Batevreme. Plus că i-am spus 
că poate mă-ntorc. 

Magrat privi la mătura Bunei. O cutie mare şi rotundă se 
vedea printre bagajele legate de paie. 

— N-ai probat niciodata pălăria aia pe care ţi-a dat-o, 
zise ea. 

- M-am uitat la ea, spuse Buna cu răceală-n glas. Nu-mi 
vine. 

— Nu cred că doamna Gogol ar da cuiva o pălărie care să 
nu-i vină, zise Ţaţa. Hai să vedem, ce zici? 

Buna pufni şi scoase capacul cutiei. Gheme de foiţă 
fluturară în jos spre ceţuri atunci când extrase pălăria 
dinăuntru. 

Magrat şi 'Ţaţa Ogg se holbară la ea. 

Erau obișnuite, sigur, cu ideea de fructe la pălărie — Ţaţa 
Ogg însâşi avea o pâlarie neagră de pai cu cireşe de ceará pe 

ea, pentru ocazii speciale de vendetă de familie. Dar aceasta 
avea mai mult decât nişte cireşe. Cam singurul fruct care nu 
figura pe ea era pepenele. 

— E în mod sigur foarte... străină, zise Magrat. 

— Haide, spuse Ţaţa. Pune-o, să vedem. 

Buna se conformă, cam ruşinată, sporindu-şi astfel înăl- 
țimea cu jumătate de metru, din care majoritatea era ananas. 

— Foarte veselă. Foarte... elegantă, zise Ţaţa. Nu oricine 
poate purta aşa o pălărie. 

— Îţi stă bine cu rodii, spuse Magrat. 

— Şi cu lămâi, zise Țața Ogg. 

— Ei! Voi două doar nu râdeţi de mine? spuse Buna 
Batevreme, bănuitoare. 

— Vrei să vezi? zise Magrat. Am o oglindă pe undeva... 

Tacerea căzu ca un topor. Magrat se înroşi. Ţaţa Ogg se 
încruntă fioros la ea. 

Amândouă o priviră îngrijorate pe Buna. 

— Mdaa, zise ea, după o vreme care le păru foarte lunga. 
Cred c-ar trebui să mă uit într-o oglindă. 

Magrat ieşi din încremenire, se scotoci prin buzunare şi 
scoase o mică oglinjoară, cu ramă de lemn. l-o dadu Bunei. 

Buna Batevreme îşi privi imaginea. Ţaţa Ogg îşi cârmi 
pe furiş mătura mai aproape. 

— Hmm, zise Buna, după o vreme. 

— Tare frumos îţi şed strugurii ăia de la ureche, spuse 'Ţaţa, 
încurajatoare. Asta-i o pălărie cu autoritate, îţi spun eu. 

- Hmm. 

— Nu crezi? zise Magrat. 

— Ei bine, spuse Buna, parcă împotriva voinţei ei, poate că 
e potrivită pentru strâinătăţi. Unde nu mă vede nimenea care 
să mă cunoască. Nimenea important, în orice caz. 

— Şi când ajungem acasă, poţi s-o mănânci, zise Ţaţa Ogg. 

Se relaxară. Încercau acel sentiment pe care-l ai atunci 
când sfârşeşti să urci un munte sau să traversezi o vale 
periculoasă. 

Magrat îşi cobori privirea către râul cafeniu şi buştenii 
suspecți de pe mal. 

— Ce-aş vrea să ştiu e, zise ea, e dacă doamna Gogol era 
bună sau rea. Vreau să spun... morţi şi aligatori şi toate alea... 

Buna privi soarele care se ridica deasupra orizontului, 
dând ghionturi printre ceţuri. 

— Bun sau râu, alunecoasă treabă, spuse ea. Nu prea poţi 
să fii sigură exact unde-s oamenii. Poate contează mai mult în 
ce parte se îndreaptă. Ştiţi, adăugă ea, chiar cred că se vede 
Marginea, de aici. 

— Nostimă chestie, spuse Ţaţa. Se zice că prin strâinătăţi 
se găsesc elefanţi. Totdeauna mi-am dorit să văd un elefant. Şi 
prin Klatch sau pe-acolo cică oamenii se cocoaţă pe-o 
frânghie şi dispar. 

— De ce? zise Magrat. 

— Habar n-am. Vreun motiv viclean de-al străinilor. 

— Într-o carte de-a Desideratei, spuse Magrat, zice ea o 
chestie interesantă despre văzut elefanţi. Spune că în Câmpia 
Sto, când oamenii zic că se duc să vadă elefantul, înseamnă că 
se duc pur şi simplu într-o călătorie, fiindcă s-au săturat să 
stea într-un loc. 

— Problema nu-i că stai într-un loc, zise Ţaţa, problema e 
că nu-ţi laşi mintea să umble. 

— Mie mi-ar plăcea să merg spre Miez, spuse Magrat. Să 
våd templele străvechi care-s prezentate în Capitolul Unu din 
Calea Scorpionului. 

— Şi-acolo o să te-nveţe ceva ce nu ştii deja? zise aţa, 
mai răstit ca de obicei. 

Magrat aruncă o privire la Buna. 

— Probabil că nu, zise ea, umilă. 

— Ei, spuse aţa. Ce facem, Esme? Mergem acasă? Sau 
mergem să vedem elefantu'? 

Mătura Bunei se-ntoarse domol în vânt. 

— Eşti o babă dezgustătoare, Gytha Ogg, zise Buna. 

— Taman aşa, spuse Ţaţa, veselă, 

— Iar tu, Magrat Usturoi... 

— Ştiu, zise Magrat, uşurată şi fericită, sunt o curcă plouată. 

Buna se răsuci să se uite spre Miez, cu munţii lui înalți. 
Undeva pe acolo era o căsuţă veche cu cheia atârnând în 
privată. Cine ştie ce se întâmpla pe acolo. Întreg regatul se du- 
cea de râpă, probabil, fară ea acolo ca să ţină oamenii pe calea 
cea dreaptă. Asta era menirea ei. N-aveai de unde ştii ce 
prostii puteau oamenii ăia să facă în lipsa ei... 

Ţaţa îşi ciocni cizmele roşii una de alta, că tot n-avea 
ce face. 

— Ei, socot că pân” la urmă nicăieri nu-i ca acasă, zise ea. 

— Nu, rosti Buna Batevreme, tot gânditoare. Nu. Sunt 
milioane de locuri care-s ca acasă. Da’ numai unu! e ăla 
unde trăieşti. 

— Aşa că, mergem înapoi? spuse Magrat. 

— Da. 

Numai că o luară pe ocolite, şi văzură elefantul. 


Părea o misiune uşoară... În fond, cât de greu 
poate fi să ai grijă ca servitoarea 
să nu se mărite cu prinţul? 

Dar pentru vrăjitoarele Buna Batevreme, 
Tața Ogg şi Magrat Usturoi, ce călătoresc 
spre îndepărtatul oraş Genua, lucrurile 
nu sunt niciodată atât de simple... Servitoarele 
trebuie să se mărite cu prinţul. Aici e tot sensul 
vieţii. Nu te poţi împotrivi unui Sfârşit Fericit. 
Cel puţin — nu până acum... 


Terry Pratchett a devenit el însuşi un gen literar. 
THE BOOKSELLER 

